
and study than have been bestowed on it, had attained a degree 
of value and interest proportionate to the great importancc of 
the subjects of which it treats............ eO. dn its pre- 

PRAEMONENDA. 


Solet unusquisque doctrinae comparandae cupidus, 
peregre profecturus ad terrae regiones remotas et a pa- 
iria sua longe distantes , praeter diplomata , literis se mu- 
nire commendaticiis , quae aditum ipsi faciliorem reddant 
ad viros artium ac disciplinarum studio clarissimos , 
qui communi doctrinae vinculo et quasi cognatione qua- 
dam peregrinanti conjunctos se sentiunt, Qui mos ab 
omnibus jam fere receptus, hospitii juri , veterum scrip- 
iis celebrato, successit, Per has litteras in cognationis, 
convictus, ac familiaritatis foedus, inter illum qui 
literas dat, et illum qui accipit, is quoque, qui eas 
perfert, recipitur, Hicce tum amici absentis personam 
quodammodo fert, Quamvis RUDOLPHII sententia haud 
procul a vero abesse videatur, tales scilicet literas prorsus 
inutiles judicantis, nulli futuras usui illi, qui se ipse 
commendare nescit; quibusque contra facile carebit is, 
qui eruditionis ingeniique praestantià prae ceteris excel- 
lit, multis tamen eorum, qui celebratae sententiae 
memores »medio tutissimus ibis" propter modestiam 
suis viribus diffidunt, saepius valde profuisse literas 

. commendaticias constat. Liber quoque ejusmodi com- 
mendatione indiget, est enim quasi auctoris ingenium 
immensum iter suscepturum, Solent igitur omnes fere 
auctores quaedam praefari atque praemonere; sunt qui 
in magna librorum copia in eodem argumento versan- 
tium, nullum idoneum inveniunt et ipsi huic incom- 
modo mederi cum tentaverint, eheu, quoties soli se sco- 
pum attigisse laetantur; alius ab amicis discipulisve ro- 
gatus diutius eorum precibus reluctari noluit, Verbo 
alii alias adferunt causas, vera omissa, et multifaria 
ratiocinatione legentis favorem sibi conciliare student , 
hic tamen nihili haec omnia facit, omissaque saepius 
praefatione ipsum librum adit, Dissertationis contra 
inauguralis plurimi statim titulum inspiciunt, ut horam, 
qua actus solemnis celebrandus sit, sciant, tum obiter 
oculis perstringunt, quae in introitu praefatio, quae in 
calce adnexa sint poémata, neque ulterius quidquam 
opusculum curant, 

Et sane uti multae sunt regiones per quas iter ne 
cogitari quidem potest sine alicujus diplomatis tutela , sic 
etiam varia sunt scriptorum genera, quae nullo modo 
in lucem edi possunt, nisi oratione quadam ornata 
commendaticia, qua sibi legentium animum devinciant, 
Cujusmodi praesidio varium dissertationum inaugura- 
lium genus quam maxime indiget; quam male enim 
mulcantur, quae nullo tegmine tutae , sed nudae atque 
inermes , ex brevissimo in Musarum sede itinere redeun- 
tes, placidum ac quietum asylum inveniunt: 


..... dn vicum vendentem thus et odores 


Et piper et quidquid chartis amicitur meptis 

Haecce praesertim qualiscunque dissertatio nisi prologo 
instructa, navi haud dissimilis esset, qua nauarchus , 
velis ac gubernaculo destitutus, remotas regiones pete- 
ret, In prologo enim quaedam dicenda sunt de ipso 
argumento et de laboris difficultate , nec tamen ad il- 
lorum exemplum , qui operis molestiam coelo tenus 
tollentes , in eadem superanda sibi laudem aucupantur, 
Est forte qui statim mihi objiciat et roget, quae de- 
mum me dementia ceperit in remotas inquirere regio- 
nes, cum de patria tanta ad hoc usque tempus neglecta 
lateant ; quid, quaeso, juvabit in praxi medica scientia 
morborum regionum Europae meridionalium? Cui re- 
spondebo idem hic valere quod in disciplinarum natu- 
ralium scientia, quarum studium mancum admodum 
ac insulsum foret, si quisque, cognitione naturae proxime 
circumdantis contentus , remotiora negligeret, At quaeret 
idem (ut revera saepius mihi contigit), cur illa prae ceteris 
eligenda putaverim, quae mihi testi tantum aurito cognita 
esse debeant, quod vitium negari nequit in medicinae 
studio gravius esse quam in opere ceteris rebus natu- 
ralibus impenso, cum varia, quae diversae proferunt 
regiones seu viva, seu apte servata, harum rerum studio- 
sus sibi comparare posset , dum contra morborum, quam- 
vis eodem nomine insignitorum , haud raro natura in 
variis regionibus valde dissimilis est, et rarius accidere 
debet, ut longinquae regionis incola morbi peculiaris 
endemii exemplum exhibeat. Longum foret enucleate 
exponere, quibus tandem rationibus et cogitationibus 
ad hanc materiam delapsus sim , est enim ingenio hu- 
mano proprium quod mens cogitationum imaginumque 

vi volubili ab alio in aliud jactatur argumentum, Hoc 
unum indicare sufficiat ipsam hanc dissertationem lon- 
gioris itineris quasi prodromum esse et praeparationem, 
À teneris enim incessit me ingens peregrinas regiones 
adeundi cupido, cui satisfacere tandem continget. Hocce 
autem opusculum specimen tantum haberi velim, quia 
absolutum quid numquam ex aliorum operibus colligi 
potest, propria ad hoc auctoris opus est observatione, 
ut ex iis, quae in ipsis locis investigantur, dum bona 
fide utatur scriptor, veritas luculentius prodeat,  Ju- 
venis vero non datur in tanta rerum copia veras facere 
observationes, nec aliorum licet ex tripode rejicere, 
tum quia eodem jure alii nostras etiam rejicerent, tum 
quod unius non est varias, ad medicinam topographi- 
cam diversarum regionum pertinentes, inquisitiones 
ipsum. per se instituere, id quod vitae humanae prohi- 
bet brevitas, Si nec voluntas nec opportunitas desit 
totam vitam huic negotio tribuendi , multo brevius sit 
vitae spatium , quam ut unus haec omnia perficiat, 
Plurimi vires suas in idem conferre debent, ut singulae 
eorum observationes communi tandem vinculo eoque 
arctissimo conjungantur, Ut in doctrinis naturalibus 
opus est tum peregrinantibus , aliis metentibus et col- 
ligentibus, messoribus quasi qui messem in aliorum hor- 
rea invehant, philosophis aliis qui ipsi arva simul co- 
lentes laborum suorum mercede fruuntur, tum seden- 
tariis qui omnibus adminiculis instructi, congeriem in- 
digestamque molem ordine disponant atque redigant , 
quam priores comparaverant, sic etiam in medicina 
topographica aliorum est in longinquis regionibus, in 


coeli solique naturam inquirere, quidque terra pro- 
ducat, tum in incolarum victum ac diaetam, in 
morbos ac curandi methodum ; aliorum est observata 
in ordinem redigere, regiones descriptas inter se com- 
parare, ut sic demum geographica morborum distri- 
butio et ejusdem morbi in variis regionibus variae for- 
mae cognoscantur. Ut porro umbratici, numquam 
bibliothecae limites egressi, vix ac ne vix quidem rec- 
tam sibi rerum imaginem fingere possunt, et naturae 
studium ipsius naturae observatione nititur, haud me- 
lius proficient scientiaeque fines promovebunt alii, qui 
sola experientia edocti, absque ulla rerum observanda- 
rum studio ad investigandum accedunt, Nam vel per- 
peram observabunt, vel si forte fortuna veriora illis 
videre contigerit , primum ac praecipuum illud omittent , 
cujus ope demum dignoscamus, utrum illa quae propo- 
nant vera sint fideque digna; ejusmodi homines relatas 
res quid valeant non rite dijudicabunt, vel etiam vera 
a falsis et ficticiis non discernere valebunt. Quod quidem 
ut vitetur, quemque iter suscepturum studiose in aliorum 
inquirere observata oportet , aniequam viribus suis re- 
lictus, ipse rerum naturam indagare incipiat; praeterea 
vir doctus antequam aliorum collectanea in ordinem 
redigere aggrediatur, ipse quaedam instituat itinera , 
necesse est, En igitur causam cur tale dissertationis 
inauguralis argumentum eligendum putaverim , in quo 
scilicet elaborando, antequam ipse regiones adeam , in 
illarum naturam inquirendi opportunitas esset, 

Jam paucis dicamus quo factum sit, ut e medicis 


topographicis hoc prae ceteris sumserim argumentum. 

Primum coeli, regionis et eorum quae terra profert ui 
et morborum endemiorum naturam inter se comparandi 
mens fuit; quod vero simulac argumenti gravitatem 
et difficultatem rite perspexeram, mox relinquendum 
statui, Quot enim disciplinae ad has res juste pertrac- 
tandas sua conferre deberent; quaecumque de agre 
coelique tempestate agunt, quaecunque docent quo 
modo solum cujusdam regionis naturà comparatum sit , 
quosque proferat fructus, Si de disciplinis naturalibus 
loquamur , quo altius in rerum naturam penetrat inda- 
gationis consilium , eo pluribus opus est doctrinis adju= 
tricibus. Ipse homo, ut omnis cognitionis auctor, 
ita ultimus finis est, quo conferatur, quod per la- 
bentia saecula expertum est; ad se ipsum, ad illud 
“Tvd ceavtdy potissimum omnis scientia tendere de- 
bet, Medicina topographica ut rite excolatur, non 
solum multis opus est disciplinis uti climatologia, 
meteorologiae , geologiae, botaniae, zoologiae, anthro- 
pologiae, sed earumdem ut ita dicam summariis, Ut 
exemplo hoc illustrem , in cujusdam regionis descrip- 
tione medico-topographica non requiruntur tabulae, 
in quibus singulorum dierum tempestas ac caloris gra- 
dus notati inveniuntur, nec ubi diversa cujusdam for- 
mationis strata enumerentur, haud magis plantarum 
ac animalium catalogum specialem desideramus, sed ex 
tabulis meteorologicis totius anni facies delineatur , 
quae per longam annorum seriem inter se comparatae 
indolem climatologicam regionis nobis exhibeant. In 
structura geologica attendendum ad ipsas formationes ; 
im descriptione physica ad montes, lacus, majora 

flumina, maris viciniam ; in planus et animalibus ad 
ordinum ratam distributionem ; ad ipsum hominem 
tandem venientes videndum est, quali victu, quo vi- 
iae genere utatur, qua arte victum quaerat, quaenam 
sint dotes tum animi , tum corporis, quibus potissimum 
morbis obnoxius , quorum recensio summarium esse debet 
tabularum statisticarum (1). Inter diversa quae inde 
sequuntur ratio esse debet, quae in quibusdam jam- 
dudum reperta, in multis ad hoc usque tempus obscu- 
ra mansit, Hinc demum summa cura ac religiose col- 
ligere licet, qui nexus sit atque vinculum inter regionis 
naturam et morbos quibus affligatur; hinc systematica 
morborum distributio geographica cognosci posset; sed, 
eheu, quam ardua et aspera via est, quam inmenso in- 
tervallo ab hoc fastigio distamus, quot sunt regiones 
quarum nullam hucusque habemus descriptionem , quot 
de quibus falsa ac erronea a prima antiquitate circum- 
feruntur, quam paucae, vel in hac nostra Europa, 
quae prae ceteris terrarum partibus cognita est, regio- 
nes quibus ejusmodi descriptio contigit, Neque totus 
hujus scientiae ambitus ita excultus est, ut dari posset, 
quod iamen verisimiliter propediem futurum est, si 
quidem doctrinarum studium et humani generis cul- 
tura eodem tenore progredi pergat ut per quinquaginta , : 
vel potius per viginti hos et quod excedit annos pro- 


(1) De methodo qua topographiae medicae conscribendae sint 
cf. merentur quae FINKE et nENwzw in operibus infra lau- 
dandis praefati sunt, et: rr. x. mezLER”s Versuch eines Leitfa- 
dens zur Abfassung zweckmäss. med. Topographien, mit 3 
Kupf. Freyburg u, Constanz, 1814, 8?, 

cessisse videmus, Si enim in disciplinis naturalibus; 
quae tantopere excultae sunt , ut proposito argumento 
quodammodo sufficere videantur, (geologia v. c., bota- 
nia, zoologia), antiquiora tempora respiciamus , quam 
inmensum intervallum, quantus hiatus ab hoc ad quod 
hodie attigerint dignitatis gradum. Systemata, quae 
vocantur naturalia, vulgo horum progressuum causae 
habentur, et quidem veteribus prorsus incognita a re- 
centioribus inventa, sed nullo jure; sunt enim pro- 
eressuum effectus necessarii, quorum veteres jam anti- 
quissimis temporibus posuere fundamenta, quae recte 
comparantur cum illis mentis cogitationibus, quas em- 
pirici horticultores, venatores, piscatores de rebus na- 
turalibus sibi fingunt. Hinc etiam, ut exemplum e bo- 
tanicis petamus , nihil ineptius est, quam nonnullorum 
in LINNAEI systema artificiale ira atque furor, quo 
summi viri laudes detrectare ausi sunt quidam nasuti ; 
est velut ridicula pygmaei superbia gigantis humeris 
insistentis, Ipse LINNAEUS de systemate naturali monuit 
» primum et ultimum hoc in botanicis est desideratum ” 
et ipse dispositionem naturalem aggressus est, 

Hujus systematis naturalis ope paucis florae ac fau- 
nae summam exponere possumus, quae necessario cum 
regionis natura arcte convenire debet. Ne quis dicat, 
quid refert quota sit, aliqua plantarum familia, totius 
florae pars, nona vel decima , simul enim sumendae omnes 
ratae proportiones ut inde vera naturae indoles eluceat. 

In medicorum arte haec non ita valere possunt, cum 
nec systema nosologicum stabili ae firmo nitatur fun- 
damento, nec omnium regionum bene cogniti sint 

morbi endemii. Praeterea nondum satis indagarunt 
harum rerum periti , morborum sub diverso coelo diver- 
sam formam ; et in epidemiarum historia, quaeque cum 
illa tam proxime cohaeret in contagii miasmatumque 
natura, tot adhuc obscura vel plane ignota latent. 

Nec. tandem omnibus ad argumentum pertinentibus 
cognitis, opus juvenile esset uberrimam messem per- 
scrutari, lolium a tritico separare et panem bene coc- 
tum conficere, 

. His aliisque pluribus ratiocinationibus ductus, ration 
philosophica relicta , historico potius modo argumen- 
tum tractare statui , et quia juvat a notioribus ad in- 
cognita progredi, de Europa priore loco agendum putavi, 
In colligenda materia forte fortuna ab Hispania exorsus, 
capite nondum absoluto, propter argumenti amplitu- 
dinem consilium ita mutandum esse intellexi, ut de 
Europa australi tantum agere mihi sumerem, Cujus 
porro partem orientalem praetermittendam existimavi , 
quippe cujus topographia medica maximam partem pa- 
rum cognita est, Pro virium igitur tenuitate Hispa- 
niam elaborandam suscepi, insulas maris mediterranei 
(Baleares, Corsicam , Sardiniam, Siciliam , Malta) Ita- 
liam et Galliam meridionalem. Cum tandem opus jam 
jam proditurum speciminis Academici volumen longe 
excedere videretur, duo ultima capita (de Italia et 
Gallia australi) retinenda duxi, Quod ut facerem prae- 
ter nimium in quod excresceret, alia me suasere ; 
mira fortuna nempe accidit, ut de his regionibus, in- 
primis vero de Gallia australi, quarum si cum aliis 
Europae meridionalis partibus compares, plura medici- 

nam topographicam spectantia innotuere , paucissimos 
tantum fontes adire, pauciores etiam observationes in 
usum meum convertere potuerim, Quod ad Galliam 
meridionalem attinet, plurima quidem observata hic 
illic sparsa jacent, in variis academiarum et societatum 
actis et ephemeridibus, quae nisi in bibliothecis pu- 
blicis prostant, in privatis raro inveniuntur , quaeque 
ego ubique frustra quaesivi; Ex omnibus quos de 
Italia mihi comparare studui, unum duosve hucusque 
libros accepi (1). Potius igitur alterum postea volu- 
men, quo reliqua persequar, in lucem edere mihi proe 
posui, cum praeterea verisimile sit me ipsum illas 
regiones aditurum , ubi praeter observandi opportuni- 
tatem, cum libros, tum plures virorum doctorum ob- 
servationes nondum editas, colligendi facultas erit, Haec 
de argumento sufficiant , pauca de ratione, qua in eo 
pertractando usus sum, deque difficultatibus, quas of- 
fendi, adjiciamus, 

Quae ex illis primam mihi molestiam creavit tanta 
fuit, ut ab opere suscipiendo jam in introitu fere de- 
terrerer, Maxime scilicet. fontium premebar inopia. 
Paucos ab aliis (2) mihi indicatos nactus sum, et pro- 

(1) Bibliopola Parisiensis de his scripsit : » Relativement aux bro- 
» chures Italiennes mon correspondant d'Italie me repond: 
» ces brochures qui aprés quelques années se perdent, sont 
» pour la plus grande partie extraits de journaux et introu- 
» vables,”” 

(2) Debitas hic palam profiteor gratias viris Clarissimis v. BREDA 
et 3. V. D. HOEVEN, quorum alter geologica , alter zoologica 
mecum communicavit, et viris Doctiss, FOKKER et v. D. WIL- 


LIGEN quorum alter fontem, alter annotationem mihi sup- 
peditavit, 

fecto quot acta, ephemerides, quoque nomine cetera 
veniunt, perscrutatus sum , ut eorum, quae recentiori 
tempore prodierunt, titulos saltem in promptu habe- 
rem, Quam paucos, eheu, accipere contigit, quamvis 
primarii Academiae Lugduno-Batavae bibliopolae magna 
diligentia apud exteros de iis perquisiverint. Quo 
factum est ut opus, non eo quo speraverim , modo absol- 
vere licuerit, 

Fontium, quos in meos usus derivavi, praecipuorum 
brevis recensio forsan non abs re, nec incongrua erit, 
Primarius mihi fuit liber (1) quem edidit L, L. FINKE, 
immensum ac vere stupendum opus, quod tribus volu- 
minibus largis in 8? totius terrarum orbis, quae de me- 
dicina tum temporis innotuere, collegit, Est horreum 
ingens magna doctrina, majori etiam diligentia collec- 
tum ; sed cui, ut ipse auctor ait in praefatione extrema 
ad elaborandum manus non accessit : quod , adversa qua- 
dam fortuna (2), ei non licuit, quo factum ut excerpto- 
rum potius, quam operis absoluti forma prodierit. Do- 
lendum est, auctorem opus absolvere non potuisse, nec 
in iis locis vixisse, in quibus plura auxilia literarum 
ipsi ad manum fuissent, quorum adminiculo ad rem 
propositam uberius tractandam uti potuisset, Saepe 


rem justo brevius perstringit (quod quisque libro carens 


(1) Hujus titulum vide in catalogo auctorum de Hispania. 

(2) Propter domus vicinae incendium omnia, quae ex ejus bonis 
portari potuere, summa ut solet trepidatione , quum servare 
studerent, chartarum ac MM. SS. haud minima pars deleta 
est vel corrupta, quare, omne quod operi elaborando im- 
pendere voluerat tempus lacunis explendis dare coactus sit. 

ex paginarum indice, in catalogo, quem capitum initio 
apposui, facile videbit) dum contra, plurima in libro inve- 
niuntur, quae ad medicinam topographicam minus perti- 
nent, nec ullo cum iis vinculo cohaerent (1). Sed illud 
teneamus, auctorem de omnibus totius terrae regionibus 
egisse , durissimoque fato opus intempestive edere coac- 
tum fuisse, Neque parva est ei laus tribuenda , quod 
primus talis tantique operis fundamenta jecerit, pri- 
mus viam ingredi ausus sit. Unicum hoc est opus, 
ut ita dicam, universale, quo usus sum; quod ad mo- 
nographias attinet, nonnullos haud parvi pretii auctores 
in usum convertere mihi contigit, inter quos , quamvis 
jam antiquum , Docti, THIERRY opus variis nominibus sese 
commendat, et inter illa, quae de Hispania agunt, 
facile princeps est. Praeter propriam suam locorum, 
quos adiit, observationem, multorum medicorum hispa- 
norum collegit annotationes, quas iterum iterumque 
interrogando sibi comparavit, His etiam temporibus, 
ejus auctoritas manet integra , et recentiores auctores ut 
OZANAM, sed inprimis RAYER (2) (alter enim non critice 
satis inter auctores, quos citat, distinguit) eum ad ver- 
bum sequuntur v.c, in definiendo morbo Mal de 
Rosa. Opusculum Doct', WILLAUME ex opere laudato 
fere excerptum est, paucissimis tantum additis, quae 
proprio marte observaverat, quod (quum chirurgus 
militaris bello Gallico in Hispania adfuit) copiosius 
facere potuisset, Ad ipsos vero fontes hispanicos nullo 


(1) Coaetaneum judicium de opere vide in diario: Salzburgische 
Med. et Chirurg. Zeitung 1792. IV. 337. 
(2) Cf, Diss, pag. 56. 

modo mihi aditum patuisse, magis etiam nusquam 
me eorum versionem invenisse, vehementer doleo (1). 
Inter alios, qui topographiae praecipuam operam 
dederunt, est A, DE LABORDE, cujus liber omnibus 
numeris absolutus dici potest, de quo autem , quum 
omnium manibus tractetur, nil amplius dicendum 
videtur. Tertiam hujusce libri paratam esse editio- 
nem virorum Doct. A. VON HUMBOLDT et BORY DE 
ST. VINCENT notis adauctam , serius mihi in notitiam 
venit, Omnium licet minima sit forma , egregium est 
HAUSMANNI opus, in quo faciem atque naturam Euro- 
pae australis ita depingit, ut rectius inscriberetur Ge- 
málde, quam Umrisse, 

De Minorca cLEGHORNIO duce usus sum , quem non 
ita recentem , egregium quidem nobis ducem obtigisse , 
lubenter fatemur. Optima nempe methodo usus videtur, 
qua , coeli et aéris eorumque , quae regio profert , descrip- 
tione praemissa, adjectis tabulis meteorologicis, fusius 
agitur de morbis huic tractui peculiaribus, vel plurimum 
obviis, ita ut copiosius describantur, qui praecipuum 
locum tenent , quibus auctor eorum annorum, per quos 
in hac regione degit, conspectum epidemicum addidit. 

Quos de Sardinia adii fontes, hi in regione quidem 
et incolis describendis, satis placuerunt , topographiae 


—— 9 ————— — 


(1) Miratur Doct. marLESS neminem huc usque Doct: viLLALBA 
opus praestantissimum Epidemiologia in Germanicum vertisse 
sermonem. Cf. ejus dissertatio: Die Meteorologie in ihrer 
Anwendung auf die Krankheitsconstitution und was ihr Noth 
thut, inserta in ephemeride: Journal der Prakt. Heilk. 
con HUFELAND u. OSANN. 1836, August, 1, u. 2 St, 

vero medicae pars parum satisfecit. Contraria prorsus 
sententia ferenda de ZIERMANNI opere, quod pauciora 
de ipsa regione docens, rem potius medicam tractat , 
quam quidem tam egregie persequitur, ut nihil profecto 
in opere reprehendendum animadvertas, copiose et egre- 
gie agens de iis, quae vim perniciosam in C. H. osten- 
dunt, fusius etiam de morbis communibus tractans , 
locorum insuper topographiam medicam paucis absolvit. 
Ex omnibus summas laudes meretur Doct, HENNEN, qui 
et ipse locos, quos describit , adiit et summa diligen- 
tid omnia collegit, quae in variis auctoribus de. iis 
reperiuntur. In descriptione non obiter tantum res 
attingit, sed fusius regionis coelum aéremque ,. incola- 
rum dotes, tum animi, tum corporis, victum et diae- 
tam (eaque latissimo quo patent sensu), morbos, et cu- 
randi rationem tractat, De ceteris vero, quos passim 
citavi auctores, nil est quod moneam, quum eorum 
opera, tantum quadam ex parte, nobis usui fuerunt, 
Est hic forsan opportunitas , ut breviter moneam , quo- 
modo in laudandis auctoribus versatus sim, Religiose ap- 
posui nomina auctorum , a quibus in usum meum collata 
mutuavi, quem quidem morem vulgo haud semper ob- 
servant , itaque aliena pro suis venditant , ut eruditio- 
nis speciem prae se ferant, Sed praeter malam fidem, 
imo malignitatis quandam suspicionem , quae ab hac 
re non prorsus abest, non omni periculo caret; nihil 
enim est ubi tam facile vitium irrepat , quam in alio- 
rum locis citandis, Saepius equidem , quando mihi li- 
brum ipsum videre contigit, de quo sermo erat, ex 
alio auctore male citatum inveni locum ; auctoris, a 

quo illum muluavimus, nomine apposito, nostra non 
amplius culpa est, si quando vitium insit, Apposui 
praeterea utrum citatum aliquem librum ipse inspexe- 
rim nec ne, quo neglecto (quod vulgo fieri solet) non 
amplius dijudicari potest, quosnam revera, quosnam 
specie tantum libros inspexerint auctores: quum nulla 
inter illos distinctio facta sit, nec probabile est nullum 
omnino iis ad manum fuisse , omnes vidisse existimantur, 
Ex imprudenti tali consilio saepius accidit, quod auctori 
sententia tribuatur falsa ac erronea, sin vero librum nos 
non vidisse monemus, in errorem incidere non pos- 
sumus, Nullus ad argumentum tractandum accedens, 
ad quod necessario plures adhibendi sunt libri, omnes 
sibi comparare potest, quos in usum convertere cupe- 
ret, neque igitur dedecori esse potest nos vere ac re- 
ligiose testatos esse. 

Alia nec minoris gravitatis erat difficultas argumen- 
tum nostrum sermone latino elaborandi, More majorum 
apud nos dissertationes Academicae Romanorum lingua 
conscribendae, nec temere hoc ita institutum : est enim 
eruditorum una quasi civitas, quae Latino sermone, 
tanquam communi vinculo, continetur, In multis ma- 
teriis, multisque studiorum generibus, optima est ratio, 
numquam ut speramus mutanda; in aliis vero rebus 
tractandis, metuo ne obsit potius, quam prosit, Quod 
de topographiis medicis v.c. affirmare vix dubito; 
rarius enim in his, sermone latino utuntur viri docti, 
quod ex fontium catalogo sponte apparet, Mihi quidem, 
saepius perquam molestum accedisse ex recentiore lin- 

“gua desumpta eruditorum sermone enumerare , lubenter 

fateor; saepe etiam ipsa verba, ut recte intelligeren - 
tur, ea, qua scripta erant , lingua adjungenda erant (1). 
Sed his missis, aliud est quod mihi, in tali praeser- 
tim argumento, negotium facessere debuit. Dubius diu 
haesi, quam rationem sequi deberem in nominibus regio-- 
num , provinciarum , urbium , ceterorumque, de quibus 
sermo erat, locorum; haec in Latinum sermonem ut 
verterem , suadebat consuetudo ac mos receptus, sive 
terminatione Latina adjecta, sive eo usus nomine, quo 
locus apud Romanos insigniebatur. Sed ipsis nomini- 
bus hodiernis , sine ulla immutatione , integris uti malui, 
literis, quae vocantur, cursivis distinctis; tum quia ple- 
raque terminationem Latinam non recipiebant , tum quia 
de multis inter viros doctos non constat, quo apud 
veteres nomine ferrentur, et haud exiguus harum ur- 
bium numerus est, quae illis temporibus nondum ex- 
stiterunt. A qua tamen ratione non omnis difficultas 
abest, quoniam ubi vocis casu obliquo opus erat, no- 
men substantivum commune necessario erat addendum. 
Praeterea hic uberrimus errorum typographicorum fons, 
quia inter majores minutis illis typis uti difficile erat, et 
vocum illarum complures facie admodum barbara , sit 
venia verbo, se nobis offerunt, In praecipuis quibus- 
dam locis, ut illis satisfacerem , qui aliter sentiunt, no- 
men apud veteres usitatum adjunxi, vel etiam fontes, 
quos, de minorum quorumdam situ ac nominibus plura 
cupiens, adire posset, 


(1) Multum hoc titulo me debere viris Doctiss. WILLEMIER ct 
ROMEIN, qui Gymnasio Goudano praesunt, palam profiteor. 

Major etiam erat difficultas ventorum nomina verbis 
latinis significandi, nec. ea praecipuorum quorumdam 
ad primam et secundam divisionem (de quibus mox 
videbimus) pertinentium , sed eorum inprimis qui se- 
quuntur, Recentior nempe ventorum descriptio, cyclus 
vulgo seu rosa dicta, cum priscis venti nominibus ex 
prima tantum et secunda divisione conveniunt(1). Vete- 
rum more recentiores quoque primo ad quatuor cardi- 
nes, totidem faciunt ventos cardinales, tum alios quatuor 
intermedios assumsere, Aliter vero veteres progressi 
sunt et singulis quatuor primariis, cum a dextro, tum 
a sinistro latere, duos adjunxerunt , unde duodecim 
illis exstitere coeli plagae, et simili ratione octo prima- 
rios postea augentes viginti quatuor invenere; recen- 
tiores contra, quod satis notum est, ex quatuor ventis 
cardinalibus octo fecerunt, quos porro in sedecim, 


(1) Dum haec typis jam mandarentur, amicissimus A. m, HART- 
MAN DRABBE mecum communicavit dissertationem Cli, vox 
RAUMER, quam infra citabo. Hec opus summa eruditione 
simul et perspicuitate conscriptum mihi prius non innotuisse 
vehemerter doleo, quaedam igitur ex illo desumpta hic 
annotasse sufficiat, Refutat auctor vulgarem, etiam illo- 
rum sententiam qui plurimam operam huic rei dedere (ut 
CORAY v. C.), quod cyclus octonarius veterum cum recentio- 
rum octonario conveniret, et probavit Eurum v. c, quem 
corar dixit Sud-est, quindecim gradus altius Solanum ver- 
sus adscendere et igitur fere convenire cum Z. O, t. O. 
cycli 32-arii. Cyclus praeterea in 24 plagas divisus, proprie 
antiquitus non in usu erat, Sin vero illum adhibeamus qua- 
lis apud viTRUVIUM occurrit nostra comparatio cycli 16-arii 
recentiorum et 24-arii veterum servari potest, inprimis cum 
eo.fantum consilio nominum recensionem adjunxi ut quae in 
diss, ipsa occurrunt nomina ventorum melius intelligi possint, 

triginta duo et ita porro dispertiebantur, Apud veteres 
duo quasi habemus systemata, quae, si numeris expri- 
mantur, erunt; alterum 4, 8, 24; alterum 4, 12, et 
secundum alios 36, (quod tamen nusquam notatum reperi); 
cum neutro horum systematum convenire posse recen- 
tiorum 16, 32, sponte apparet, Magna praeterea 
exinde oritur confusio, quod in variis systematibus va- 
ria eidem plagae vel vento nomina dederunt. Duobus 
exemplis rem illustrare liceat: Evgvg HOMERI non con- 
venit cum Evgw ARISTOTELIS, et Boreas PLINI in divi- 
sione octonaria aliud significat ac in divisione duode- 
naria, Idem ventus multa habebat nomina, quorum 
alia a loco petita unde spirare videbantur, alia casu 
quodam temere sic appellata esse credibile est. Ro- 
mani vero et nomina graeca suo more corrupta, et 
peculiaria «vere latina adhibuere. Marius autem ven- 
iorum nomine simul plagam significarunt, uti sunt: 
Euronotus, Libonotus. Observatu dignum est, in Eu- 
ropa meridionali (apud Italos v. c.), quamvis recen- 
tiorum cyclo utantur, quemque ventum tali potissi- 
mum nomine appellatum esse, quod notat locum unde 
oriatur, quo facto igitur si loci situs nobis esset incog- 
nitus, ipsa plaga nos lateret: sic v. c. N. Zramontana , 
N. O. Greco, Z, W. Libeccio, Temere prorsus tributa 
nomina videmus in N. W. Maéstro, Z. 0. Scirocco, 
inter quae nullum commune vinculum est; in aliis regio- 
nibus nomen a loco vicino petitum vento imponunt, uti 
in urbe Avignon , Aquilo la Barroussitre vocatur, quia 
ex vico Barroux ortum ducere videtur ; quisque fere lo- 
cus peculiaria quaedam et propria catalogo adjungit , uti 

nomina, Zmbattu, Rampinu, Garbin etc. satis evin- 
cent; ut paucis absolvam, eadem adhuc in ventorum 
doctrina deprehenditur confusio in Europa meridionali, 
quae apud veteres, hoc tantum discrimen videmus 
quod perpetuo cum. ventorum nominibus systematicis 
conveniat vulgaris denominatio, Cum recentiorum rosa 
in sedecim partes divisa, nec ad veterum duodenariam, 
nec ad eam, quae in quatuor et viginti plagas est 
partita, quadrat, tali usi sumus ratione, qua difficul- 
tas, nisi prorsus tollatur, at levetur saltem, In eadem 
tabula si describantur duo cycli, alter in sedecim, 
alter in viginti quatuor partes divisus , quemque illius 
cycli ventum intermedium esse apparet inter quatuor 
et viginti hujus cycli ventos, qui v. c. Belgice vocatur 
Noord Noord-Oost [N. N. O.] Gallice Word Nord-Est 
[N. N. E.] intermedius est inter Gallicum et Superna- 
tem, hic Aquilonem versus vergit, ille pariter versus 
Septentrionem, Semper autem ejusmodi periphrasi uti 
cum longum esset, horum nominum primum eligimus 
quo ventus e cyclo recentiorum sedenario significaretur, 
Quod ut magis in oculos incurreret, ac simul certam 
quamdam normam haberemus , sequentem indicem stru- 
ximus in qua Belgicam ac Gallicam rosam sedenariam 
cum Romanorum. 24-aria comparavimus: 

BELGICA, GALLICA. ROMANORUM. 
N. IN? Septentrio, 
Gallicus. 
N.N.0. NNE. | pi 
Supernas, 
N. O. N. E. Aquilo. 
Boreas. 
0.N.0. EN. E. | gba 
0. E. Solanus. 
didi 
DD SE pes i 
Caesias. 
Z. O. S. E, Eurus. 
7757 9.0 LEBENS STE posae 
Euronotus, 
A. S. Auster. 
Attanus. 
AA npa O brune 
2. W. S. O. Africus. 
W. ZW. 0. S. 0. yn ordi 
Árgestes. 
W. O. Favonius s. Zephyrus. 
W. N.W. 0. N.O. pee 
Circius, 
N. W. N. 0. Caurus. 
N. N. W. N.N. O. porns 
Thrascias (1). 


(1) De ventorum doctrina apud veteres Cf.: Traité d'Hippocrate 
des airs, des eaux et des lieux, Trad, nouv. par Coray. Paris, 
An IX (1800). Discours préliminaire I. p. Ixviij—lxxxiy ; ad 
operis calcem reperitur tabula in qua cycli 4-, 8-, 12-arii 

Nonnullae in. opusculo inveniuntur tabulae, cum 
coeli temperaturam, tum morbos exhibentes, has in- 
tegras mutuati sumus, illas vero, cum ex varia aucto- 
rum notandi ratione divisionem continerent Fahr. vel R,, 
omnes ad centigrados redegi (1), ut eadem ubique 
uteremur norma et variarum regionum coelum aptius 
inter se conferre liceret; ex his tabulis alias quasdam 
deduxi uti suo loco docebitur, 

Propositum erat ultimo capite varia, quae ex regio- 
nibus inter se comparatis deducere valerem , comple- 
menti instar adjungere, consilio vero mutato ad totius 
operis finem haec rejicere malui, quia plura tum nobis 
praesto erunt comparandi subsidia. Idem dicendum 
de pictis tabulis nosographicis, quas opusculi calci ad- 
nectere in animo erat, paucae, quas hujus generis vidi, 
pro argumenti gravitate minus accurate elaboratae vi- 
debantur; hoc praesertim nomine parum se commen- 
dabant, quod eaedem alia justo levius perstringere so- 
lent, in aliis altius penetrare, prouti auctor vel loca 
praesens viderit, vel breviarium e libris sit mutuatus, 


—— 


omnium auctorum veterum, qui de ventis egere , cum cyclo 
16-ario recentiorum (des Flamands et des Italiens) compa- 
rantur et omnia ventorum synonyma reperiuntur; quae in 
opere laudato citantur Claud. Salmasii Plinianae excercita- 
tiones, Traj. ad Rhenum, 1689. pag. 878—892 , ubi sche- 
mata octo- et dodecagona occurrunt; et egregia quam edidit 
Cl. R. vox RAUMER diss.: die Windrose der Griechen u. Rö- 
mer in diario: Rheinisches Museum für Philologie von 
F. G. FON WELCKERUN A. F. NAEKE Bonn, 637. Jahrg. V 
Heft 4 p. 497—522 cum tribus schematibus, 

(1) Amicissimo A. x. KEMPER palam quas debeo gratias ago, 
qui. in tabulis redigendis summa cura ac diligentia mihi 
auxilio fuit. 

nunc vel minimos vicos vario colore notatos invenies , 
quippe in quibus morbus quidam endemius sit, nunc 
longos. latosque tractus unus idemque color obducit, 

Haec jam de hocce opusculo sufficiant ; ultimum jam 
et pium mihi superest, quo fungar officium, Summo 
scilicet ardore hanc occasionem arripio, ut vobis palam 
me obstrictum fatear, et gratias agam, quas habeo 
maximas, easque ex sincero pectore depromptas, Viri 
Clarissimi, quos in curriculo Academico duces fidelis- 
simos me habuisse, cum in studiis philosophieis , tum 
in medicis, impense- gaudeo, Tibi praesertim quantum 
debeo Ol. REINWARDT, qui tenuissima , quibus erudi- 
tus hane. musarum sedem intravi, initia non tantum 
excoluisti, verum etium rectam mihi ostendisti viam , 
qua in his disciplinis maxime proficere possem, Nec 
mihi-tuis scholis egresso defuisti, sed omni tempore 
summa me benevolentia prosequi ac egregiis tuis con- 
siliis adjuvare: perrexisti, quod vel nuperrime me ex- 
pertum esse gratus profiteor, cum in botanicis versanti 
tu mihi fontes suppeditasti, unde quae falsa ac erroris 
plena, quae contra vere ac egregie de eodem argumento 
essent allata et accurate scripta cognoscerem. Ad locu- 
pletissimam bibliothecam aditum mihi aperuisti , librum 
recens editum a te acceptum statim mecum communi- 
casti, Sed quid benevolentiam tuam, quam omnes 
noverint, laudibus extollam, plurimi, jam botanicae 
doctrinae laude hodie in patria florentes, humanitatem 
tuam praedicarunt et dignas tibi gratias egerunt, iis 
sese meum nunc homuncionis adjungit grati animi tes- 
timonium, 

Haud secus tu Cl, JANE VAN DER HOEVEN non solum 
praestantissimis tuis praeceptis in studiis zoologicis mihi 
mire profuisti, sed per totum curriculum academicum 
tam singulari humanitate me semper complexus es, ut 
cum saepius te adirem , numquam irrita via esset infec- 
toque negotio a te discederem, 

Vobis inprimis, qui scholis medicis summa erudi- 
tione praeéstis, Viri Clarissimi SANDIFORT , MACQUELYN, 
PRUYS VAN DER HOEVEN, BROERS, quomodo umquam 
quas vobis optimo jure debeo persolvam gratias? nam 
quantascunque mihi agere dabitur, majores tamen ha- 
bebo. Tibi prae ceteris, Cl. PRUYS VAN DER HOEVEN, 
aestumatissime Promotor, pro prudenti consilio et stre- 
nue mihi navata opera quid debeam sentio, ac gratum 
habeo servaboque animum, 

Dulcis et utilis consuetudinis et convictus memor , 
quibus saepius mihi frui licuisse admodum gaudeo, vo- 
bis ago gratias quam maximas V. V. C. C, UYLENBROEK, 
J. YAN DER HOEVEN , C, PRUYS VAN DER HOEVEN , BROERS, 
VAN BREDA. 

Vobis cunctis, quaecumque hominibus tribuuntur bo- 
na, profusa Deus optimus maximus largiatur manu, 
vivite felices ac incolumes in honorem Academiae Lug- 
duno-Batavae' inque patriae gloriam ac decus, 

Tandem commilitonibus mihi est valedicendum , quos 
socios et amicos per multos annos me habuisse conti- 
git, quibuscum aut jucundissimae consuetudinis vinculo 
junctus eram , aut variis collegiis Academicis tam pu- 
blicis, quam privatis, interesse delectatus sum, Vos 
inprimis Disputandi Collegiorum Socii, quorum alte- 

rum studiis philosophicis dicatum , Symboli memor, 
AD MAJORA tendit, alterum ERUDIENDO ET OBLECTANDO 
medicinae studia provehens, summos in arte viros in so- 
ciorum numero se habuisse gloriatur, ne mei sitis im- 


memores,. Vestrum omnium numquam non reminiscar, 


Dum memor ipse mei, dum spiritus hos regit artus. 

CAPUT PRIMUM. 


HISPANIA. ESPAN A. 


AUCTORES. 


L. L. FINKE, Versuch einer allgemeinen medicinisch- 
praktischen Geographie, worin der historische Theil 
der einheimischen Vólker- und Staatenarzeneykunde 
vorgetragen wird. Leipzig 1792, 8% I. 3—26 et III. 
3—53. 

Bortert, de variis Hispanorum morbis Diss. 1714. (Ci- 
tat rinke; librum non vidi.) 

TureraY, Observations de Physique et de Médecine fai- 
tes en différents lieux d'Espagne. Paris 1791. Hujus 
versionem Germanicam dedit c. r. riscuer; Hildburghau- 
sen 1794, qua ego usus sum. 

A. WILLAUME, Notice physique, médicale et historique 
sur le climat, le sol et les productions de l'Espagne. 
Paris 1812, 8º. 

Dow soacuin DE VILLALBA, Epidemiologia española o his- 
toria cronologica de las pestes, contagios, epidemias y 
epizootias, que han acaecido en España desde venida 
de los Cartaginienses hasta el anno 1801 etc. Madrid, 
1810. 4º. (wittaume hujus operis titulum mancum refert 


pag. 13; librum non vidi.) 

r. LE PLAY, Observations sur l'histoire naturelle et sur 
la richesse minérale de l'Espagne. Paris 1834. 8º, 

Dow JUAN ALVAREZ DE COLMENAR , Les délices de l'Espagne 
et du Portugal etc. Leide 1715. 6 Vol. 12». 

ALEXANDRE DE LA BORDE, Itinéraire descriptif de l'Espagne 
et tableau élémentaire des différentes branches de l'ad- 
ministration et de l'industrie de ce royaume. 2º Edit. 
Paris 1809. 6 Vol. 8º. 

Umrisse nach der Natur, von iom. FRIED. LUDW., HAUS- 
mann, Göttingen 1831. p. 119—190. 


Undique mari circumdata, unico tantum excepto latere, 
ubi, intercedentibus montibus, cum Continente cohaeret, 
a gradu 43º, 46', L.B. usque ad 36°, regio sese exten- 
dit formae ferme quadratae, quam veteres cum pelle 
bovina expansa comparabant. Ipse peninsulae situs, ab 
Europae regionibus sejunctus, explicat peculiaria quae- 
dam, quae in illa permulta deprehendimus. Ipse nexus, 
quo Europam tenet, limes est trangressu adeo difficilis, 
ut fere dubitares, quanam parte, terra an mari, melius 
sit seclusa. Putant quidem vulgo Pyrenaeos Alpibus 
per montes Cebennos junctos esse, sed cohaesio inter 
illa juga existit in mente tantum geographorum, nec 
revera adest. Montes Cebenni et a Pyrenaeis et ab 
Alpibus disjuncti sunt, et praesertim ab illis satis largo 
tractu separati. Praeter minorem altitudinem (1) Py- 
renaei ab Alpibus hisce characteribus distinguuntur (2): 

(1) Cacumen Pic de Nethow 10722 pedes Parisienses altum, 4000 
igitur infra summa Alpium cacumina. nausmann, 1.1. p. 113. 
(2) Hausmann, l, 1. p. 111-119. 


Habitu exteriore. Cristae cohaerentes in Alpibus obser- 
vantur, dum in Pyrenaeis cacumina solitaria ex basi 
jugi ad ingentem altitudinem adscendunt. 

Amplitudine. Jugum in genere contractae latitudinis, 
valles longitudinales [Längethäler|, quae ramos a se 
invicem separant, non occurrunt; Alpes contra magnam 
latitudinem occupant vallesque amplos includunt. 

Aquarum abundantiú. Non inveniuntur in Pyrenaeis 
lacus, quorum tam magnum numerum in expansione 
vallium  transversalium [Erweiterung der Querthäler] 
et in jugis secundariis [Vorgebirge| Alpium offendimus. 

Compositione. In Alpium partibus primariis majus 
spatium occupant formationes schistaceae , inprimis gneis- 
sum et schistus micaceus; in Pyrenaeis granites (1). 

Nivis aeternae copiá. Minus latum campus nix tegit 
in Pyrenaeis, quam in Alpibus, propter minorem altitu- 
dinem et situm meridionalem. Aestate numquam in 
ilis conspicitur stratum nivis, nullibi interruptum. 
Montes glaciales [Gletscher] in Pyrenaeis tantum in 
proclivitate summorum cacuminum reperiuntur; dum 
in Alpibus valles invadunt et prata, vel etiam arva, híc 
ilie attingunt. Hine aquarum inopia in illis, in his 
summa abundantia. 

Vegetatione. Arbores in Pyrenaeis, propter clima ca- 
lidius, majorem altitudinem attingunt, sed sylvae minus 
densae; eadem pauperies in producendis graminibus, 
Hujus rei causae esse videntur minor humiditas aéris et 
soli, ventus siccissimus Auster et ratio agrorum colen- 
dorum minus accommodata, 


(1) Cf. porro mausmany, 1. 1. p. 114, 


Propter lignorum inopiam in Pyrenaeis aedes plerum- 
que lapideae, quae ligneae in Alpibus. 

Ex Pyrenaeo monte complures alii originem ducunt, 
alii cum illo cohaerent, quos breviter recensere lubet. 

Primum sese offert jugum Cantabricum, ferro ditissi- 
mum, minoris altitudinis, quam Pyrenaei [4—3000 p. p.] 
formà magis regulari, vallibus angustis, cacuminibus 
summis admodum distinctis, Hoc excipit Asturicum, 
murus quasi caleareus, magis'cchaerens et declivis. In 
Gallizia demum transit in varios ramos humiliores, 
quorum latera paulatim planioris sunt declivitatis (1). 
Granites Pyrenaicus jam prope run desinit et re- 
centioribus formationibus excipitur. 

Erronea multorum est sententia, varia juga Hispa- 
niam mediam dividentia, ex Pyrenaeis ortum ducere, 
et jugo communi inter se cohaerere; hic error jam 
a LINKIO (2) indicatus, probabiliter inde repetendus, quod 
in conficiendis mappis geographicis, ubi auctores non 
recte observarunt montium cursum, ficticia quaedam 
delineant, secundum flumina et rivos. Jugum istud pri- 
marium, quod in quibusdam mappis Ibericum vocant, 
non est continuum, quamvis quaedam in eadem directione 
inveniantur juga. Neque sola directio evincit juga qua- 
tuor, Hispaniam secantia, solitaria esse, sed etiam habitus 
atque compositio. Tendunt autem montes in Hispania 
universe a Gallico ad Subvesperum. 


ee  ———————ad 


(1) Cf. atexanDER von nuwsorpr, Ueber die Gestalt und das Klima 
des Hochlandes in der Iberischen Halbinsel, Hertha. IV Bd. 
1825. cit. HAUSMANN. 

(2) Geologische und mineralogische Bemerkungen auf einer Reise 
durch das südwestliche Europa, besonders Portugal. Von 
H, F. LINK, 1801. s. 101. cit, HAUSMANN. 

Ad fines occidentales Arragoniae primum horum qua- 
tuor jugorum incipit, limitemque facit inter provincias 
Castilia la Vieja et Cla Nueva, nomine Somosierra et Gua- 
darrama. Ulterius procurrens variis insignitur nomi- 
nibus, ut: Sierra del Pico, Montana de Griegos, Sierra 
de Gata, et jungitur tandem Lusitanico Serra de Estrella. 
Minus continuum est jugum quam Pyrenaei; diversa po- 
tius sunt juga minora, quorum initium, Somosierra et 
Guadarrama, diutissime cohaerent, neque tot ac tantos 
ramos mittit, Ab utraque parte limitatur planitie edita 
[Hochebene]. Planities Septentrionalis 2300 (1), meri- 
dionalis 2000 p. p. supra mare alta. Summa cacumina 
jugi 7700 p. p. attingunt, Praecipue componitur granite 
et gneisso. | 

Alterum decurrit inter flumina Tajo [Tagum] et 
Guadiana [Anatem.] Initium ducit in provincia la 
Mancha, continuatur sub nominibus: Montes de Consue- 
gra, Sierra de Yvenes, Motanas de Toledo, Sierra de 
Guadelupe. Secundum xiwxrvw (ipse HAUSMANN tantum 
finem orientalem adiit) praesertim constat ex granite. 

Tertium, quod originem habet in finibus orientalibus 
ejusdem provinciae et decurrit inter Guadiana [Anatemj 
et Guadalquivir [Baetim], vocatur Sierra Morena; sam- 
ma cacumina non excedunt 3000 p. p. Ad radicem me- 


(1) In altitudinum annotatione secutus est HAUSMANN, ALEXANDER 
vox HUMBOLDT, l. l. Elementos de la geografia astronomica 
natural y politica de España y Portugal por el Senor pon 
ISIDORO DE ANTILLON, Edic. 3. Madrid 1824, Diccionario geo- 
grafico estadistico de España y Portugal por el Doctor non 
SEBASTIAN DE MINANO. Madrid 1826. Mapa civil y militar 
de España y Portugal por pow ALEJO DORNET, publicado en 
Paris 1823. cit. vausmann. l. l. p. 125, 

ridionalem granites reperitur, e quo inter alia forma- 
tur planities edita de Linares, massa autem praecipua 
constat ex schisto-griseo | Grawwackenschiefer] cum ma- 
gnis stratis saxi quarzosi [Quarzfels]. In illa hujus 
jugi parte, quae ad Caurum tendit, Almaden sita est, ubi 
jam inde a Romanorum tempore mercurius effoditur. 
Quartum meridionale juxta littus Hispaniae australis 
sese extendit, vel potius ora maritima juxta jugi de- 
cursum formata est. Distinguitur a prioribus: quod 
juga complura alta in illo inveniantur parallela, qui- 
bus formantur valles longitudinales, quae in ceteris 
jugis absunt. Neque continuum est, sed pars orientalis, 
Sierra Nevada, prorsus ab occidentali, S. de Ronda, se- 
juncta. Altitudine cacuminum vel Pyrenaeos superat, 
sic mons Cumbre de Mulhacen 11105. p. p. (1) altus 
est, La Valetta 10841. Longe igitur superat limi- 
tem nivis aeternae, qui fere ad altitudinem 8600 p. p. 
incipit, dum in Pyrenaeis usque ad 8400 et 8100 de- 
scendit. Ceterum hoc jugum satis angustum est, maxi- 
ma enim latitudo ab urbe Granada ad Almunecar est 
XIV milliarium ; hinc declivitas admodum ardua, inprimis 
versus meridiem, ubi ad mare usque decurrit, ad se- 
ptentrionem vero juxta radicem, planities editae sese ex- 
pandunt urbium Guadix [Acci, Colonia accitana] et 
Granada. Constat ex multis jugis et ramis, quae 
variis veniunt nominibus: Sierra de Aljamilla, pars 
orientalis jugi maritimi, quam sequuntur: Sierra de 
Gador [6787], S. de Contraviesa [4699] et Cerrajon de 
Murtas [4620]; huic ad occidentem junguntur Sierra de 
Lujar [5970] et S. de las Almijaras. Versus Afri- 


(1) Metitus est pon simon ROJAS CLEMENTE, 


Y 


cum, prope urbem Malaga, ultimum excipiunt Sierra de 
Mijas et Sierra de Bermeja, quae ad S. de Ronda 
tendunt et infimam Hispaniae partem occupant. 

Si ad structuram internam attendimus, ilico magnum 
discrimen inter hoc et cetera juga sese offert; granites 
nempe, quod ceteroquin in Hispania abundat, prorsus 
in jugo meridionali abesse videtur. (1) | 

Praeter ista, quae recensuimus juga, minora quae- 
dam reperiuntur vel solitaria vel cum prioribus quodam- 
modo conjuncta. In quibus distingui meretur illud, 
quod in finibus Arragoniae, utriusque Castiliae et Valen- 
ciae, cursum sequitur fluminis Ebro [Iberi], et com- 
plectitur Sierra de Molina [4124], Penagolosa [6089], 
Muela de Ares [4077]. Alterum prope Jaén, inter vallem 
fluminis Guadalquivir et planitiem editam urbis Granada, | 
constans formationibus junioribus diluvialibus [Júngere 
Flótzformationen]. 

Ex brevi hac montium Hispanorum recensione apparet, 
jugorum extensionem imminui, quo magis ad meridiem 
vergunt. Ramificatio sensim sensimque versus meridiem 
inflectitur, unde etiam fluminum alvei, si a septentrione 
' ordiamur , cursum primarium magis relinquunt, quo pro- 
pius ad mare accedunt ; si cursum fluminum Douro, [Durii] 
Tajo, [Tagi] Guadiana, Guadalquivirinvicem comparamus, 
luculentius hoc apparet; prior enim usque ad ostium di- 
rectionem servat; Tajo prope Santarem ita ad meridiem 
deflectitur, ut dirigat se secundum Africum; Guadiana 
ab urbe Badajoz (2), eodem modo, usque ad Beja [Pa- 


(1) Cf. porro navsmaxw, 1. l. p. 130. sq. 
(2) Colonia Pacensis seu Pax Augusta unde Mauri fecerunt Paz 
Augos demum Badajoz, 


cem Juliam| procedit, ubi tam praecipite declivitate 
mare petit, ut sequatur Vulturnum; Guadalquivir de- 
mum prope Sevilla [Hispalis (1) seu Colonia Romulea] 
versus meridiem incurvatur. 

Sufficiant haec de oreographia generali Hispaniae; 
fusius de quibusdam montium jugis videbimus in de- 
scriptione peculiari provinciarum ; summae enim utili- 
tatis est ad montium juga attendere in topographicis, 
praesertim vero regionis, qualis est Hispania, cujus 
varia natura illis debetur. Diversa inquam diversarum 
Hispaniae partium natura, neque minus discrimen ob- 
servatur inter ipsas invicem, quam inter Hispaniam et 
ceteras Europae regiones. Aérem, solum et quae pro- 
fert, prorsus diversa in singulis Hispaniae provinciis in- 
venimus, ne dicam de ipsis incolis, constat enim hominis 
dotes, cum corporis tum animi, diversas esse pro rebus 
externis eum circumdantibus. | 

Tres indagantibus obviae fiunt partes, media regio 
plana, editissima, nucleus quasi, ab utroque latere 
jugis magnis inclusus, duas alias, borealem et meridio- 
nalem, arctis finibus circumscribentibus. Jam has magis 
enucleate describamus, primo inquirentes in soli, aéris- 
que naturam, et productorum varietatem, tum de in- 
colis agentes, verbo indicabimus eorum dotes tum cor- 
poris tum animi, ut fusius denique videamus de nexu 
inter illos et res externas, victu, diaeta, et inprimis 
de morbis, quibus prae ceteris afficiuntur. Qua in dis- 
putatione hunc sequemur ordinem, ut primo agamus de 


media Hispania, dein de boreali, tandem de meridionali. 


(1) Hispalis seu Spalis, Mauri mutarunt in Sbilia seu Jsbilia , unde 
ortum Sevilla. 


Hispania Media. 


Nulia Europae regio tam late patentem planitiem edi- 
tam [Hochebene| exhibet, utrasque enim amplectitur 
Castilias, partem Arragoniae, Leon et Estremadura. 
In duas partes dividitur jugo Guadarrama, quarum 
superior Castilia la Vieja et Leon, minus lata ad majo- 
rem altitudinem exsurgit, 2300 p. p. maris superficiem 
superans. Inferior Castilia la Nueva, partem Arrago- 
niae, Estremadura et la Mancha complectitur, usque 
dum a Sierra Morena clauditur, et supra mare ad 2000 
fere pedes elevatur. Plana deserta, tristia, adspectus 
uniformis, hic et illic collibus nudis tantum interruptus. 
Componuntur maxima parte e formationibus recentiori- 
bus, vetustioribus illis, quibus juga montium formantur, 
superstructis. Duae inprimis distinguuntur, arenaceo- 
marnosa, Anglorum new red Sandstone et red Marle simi- 
lis, coloribus stratorum variis insignis, inter quos tamen 
multus est rubro-brunneus, et calcareus levis cum albo 
jurassico mediorum Apenninorum conveniens. Solum te- 
nax, facile indurescens, multisque fissuris exaratum; arva, 
pessime culta, triticum inprimis et hordeum ferunt. Ericeta 
late patentia tegunt cistus et paucae herbae aromati- 
cae; nusquam graminum laetum ac densum tegmen so- 
lum adversus radios ardentes fervidissimi solis et venti 
exsiccantis flatus tuetur. Interdum ut passim in margine 
jugi Somosierra, ad radicem meridionalem Guadarrama 
prope Escorial, depressae, contortae quercus foliis per- 
sistentibus, aliis foliis deciduis immixtae, raras faciunt 
sylvas. Paucissimis locis a ventis et solis ardore tutis, ubi 
aquae abundant, majores inveniuntur arbores, ulmi v. c. 


hederà coronati, ut in fundo Manzanares prope Madrid, 

in valle Tagana prope Aranjuez, sed rarae hae insulae 
regionis potius sterilitatem oculis produnt. Haec ar- 
borum inopia duplicem causam habet, minime re- 
vera solum arborum incremento favet, sed praeterea 
incolae summa cura omni aevo illarum culturam impe- 
diverunt. Ferme iis horrori est arbor, dum errore 
numquam exstirpando sylvas volucres allicere credunt, 
quibus arva maxime infestantur. Hinc sensim tanta 
aquarum inopia orta, quae deficientibus paludibus tur- 
fosis, aére per majorem anni partem sicco, et strato 
minore nec perpetuo nivis in montibus, ita insignis, 
ut aestate rivi et fluvii minores prorsus exsiccentur, 
tenueque tantum aquae filum majores exhibeant. 

AL. DE LA BORDE, (1) contra affirmat solum aquis riga- 
tum, ita ut ad altitudinem duorum pedum jam saepe 
illas offenderes, hine leviter tantum arva exarantur et 
messes tamen uberrimae.  Discuipat incolas regni Cas- 
tilia la Vieja inertiae ac incuriae, non solum quod ad 
agros pessime cultos, sed etiam ad arborum inopiam, 
dum causam necessariam in hae aquarum abundantia 
invenit, Quibusdam in locis forsan haec ita sese habere 
possunt, ubi excavatio quaedam et soli depressio aqua- 
rum meatus sponte versus hanc partem alliciunt, Sed 
potius facerem cum HAUSMANNO, cujus argumenta supra 
allata majoris revera sunt ponderis. 

Aér harum regionum planarum editarum siccissimus, 
fervidissimus , aestate revera ardens, Magnum interim 
discrimen videmus inter caloris gradum diurnum et 
nocturnum, neque minus eadem in re inter varias anni 


(1) L. 1. HI. p. 47. sq. 


li 


tempestates, Hinc caloris gradus medius per totum an- 
num inferior, quam in aliis regionibus eadem latitudine 
sitis. Sic, ut observationibus peculiaribus rem firmemus, 
medius caloris gradus urbis Madrid est 12º R, qui prope 
Marseille 114º, Toulon 13º, Napoli 14º; Genoa, quamvis 
4º fere gradus latitud. magis septentrionem versus sita, 
calorem 29 majorem habet. (1) Roma 1929^ magis sept. 
versus sita, tamen calore illi par. Aurantia et citrus 
ibi non sub divo servari possunt, quod egregie succedit 
in Calabria, Thessalia, Asia minore, in eodem parallelo sitis. 

Ut melius aéris rationem perspectam habeamus, bre- 
viter de quibusdam locis praecipuis videbimus, quum 
praesertim in tanto tractu in multis differre illa invenie- 
mus, quae descriptione generali complectere non possumus. 

Madrid. [Mantua Carpetanorum]. Coelum pulcher- 
rimum, serenissimum, numquam nebulae et nubes 
solis radios arcent. Aér siccissimus, tenuis, per om- 
nes anni tempestates, inprimis autem hieme, peculia- 
rem istam elasticitatem habet, quam neque aestivo 
ardore amittit, Pulmonibus inimicus est, quia stimulus 
nimius celeriter in his organis subtilissimae structurae 
gravia adfert mala. Et systemati quoque nervoso no- 
cet, ita ut saepe spasmi sequantur subitum ex apri- 
co in umbram transgressum. Caloris gradus admodum 
varius, mane saepe mercurius punctum  congelatio- 
nis ostendit, et horis pomeridianis 4—5 ad 15»—16» R. 


(1) Hoc exemplum Doct'. nz LA BORDE, minus congruum; nam 
totus sinus a Pyrenaeorum radice orientali usque ad Massa 
majorem calorem habet, quam aliae regiones ejusdem lati- 
tudinis propter ventos australes nullis montibus exceptos, 
sed libere trans mare terras adeuntes, ut in posterum fusius 


videbimus, 

adscendit septentrioni oppositus, dum meridiem versus 
spectans et radiis solis percussus ad 38º et 39º evehatur. 
Praesertim mense Februario ingens hoc discrimen obtinet, 
quod interdum ad 40º R. provehitur. Duae potius dan- 
tur anni tempestates, frigida et calida. Prior a medio 
Septembri usque ad finem Aprilis, gradus extremi sunt 
79—90 infra congelationis punctum; semel tantum THIERRY 
ad 10º usque descendere vidit mercurium. Majo jam 
cito calor ita augetur ut insuetis molestus fiat; Julio 
et Augusto culmen attingit, vulgo inter 239—289» R. 
medius est; mense Septembri descendit ad 189— 220, 
Novembri 149—169. Etiam in fervidissima aestate mane 
et noctu frigus interdum satis vehemens, Sin ordinariam 
anni in quatuor tempora divisionem sequi volimus, hae 
quidem illarum fere sunt indoles: ver temperatum, 
saepe calidum, interdum pluvium; aestas fervidissi- 
ma, Julio et Augusto revera suffocans calor; autu- 
mnus pulcherrimus, gratam post aestivos ardores recrea- 
tionem adferens; paulatim caloris gradus imminui- 
tur et medio Novembre frigus sentitur, quod hieme 
satis. molestum fit (1). Pluviae admodum rarae neque 
diuturnae. 


(1) De ra Borne, l. 1. I p. CLIII sequentem temperaturae mediae 
dat tabulam: 
Januario 3*8 R. 
Februario 5*4 


Martio 7°4 
Aprili 922 
Majo 1292 
Junio 18?1 
Julio 22º2 


Augusto — 15?0 
Septembri 2096 


15 


Venti frequentiores sunt Septentrio hieme, Favonius 


et Auster vere, prior frigidus admodum, siccus et to- 


tum corpus pervadens, hie calidus ac pluvius saepe. Ae- 


state interdum Auster, saepius vix ullus ventus sentitur. 


Procellae et tonitrua rariora. 


Talavera de la Reyna [Talabrica? Ibora seu Ebora? 


Libora?] Coelum purum serenum, hiemes mitiores 


quam in urbe Madrid, aestates haud minus fervidae. 


Aquae medicatae (1) quae in his provinciis inveniun- 


tur, sunt: 


Castilia la Vieja, 
I. Frigidae. 


Arnedo II milliario a Calahorra. 


Canajales [la fuente de la Barrosa]. HE 
Villanueva de Azongue. T 
El Penon prope vicum Manganeses, 23 
Arrabalde. " q 


Boadilla de Rioseco I mill. a Villalon. 
Fuentes de Boecio prope Briviesca VI mill. a Burgos. 


Il. Thermae. 


Oravalos 11 mill. ab Arnedillo. Aquis utuntur ad 


potum. 


a 


(1) A. DE La BORDE, Hispaniae aquas medicatas recensuit l. 1. 


V. p. 483-496, quem secuti sumus, Dolendum fontium 
naturam et proprietates saepius omissas esse, Scripsit prae- 
terea de illis PEDRO GOMEZ DE BEDOYA Y PAREDES in opere, 
Historia universal de las fuentes minerales de Espana. 
Sant Jago 1764, 40. 3 vol. In quo catalogus ct analysis 
invenitur operum hac de re editorum. cit. DE LA BORDE l. 1, 
V. 482. J. L. aziserr , Précis historique sur les eaux mi- 
nérales les plus usitées en médecine etc. Paris 1826. 

9. Arnedillo. Sulphurosae et gazosae, Utuntur illis 
ad potum, balnea et vaporaria, 

Torrecillo de Cameros [la fuente de Ribales Banos.] 
. Lurganes [la fuente Santa]. Ut et superior potatur. 
Foncalda prope Bamba Y mill. a Penaflor vix ab 


aqua communi differt. 


= so 


Qi 


6. La fuente Hedentina seu Hedionda prope vicum 
Barco de Avila. Sulphurosa. Potari potest. 

7. Samo Sancho [la fuente del Regajal] quarta mill. 
parte a vico Alaraz, II a Bracamonte. Sulphurosa, 
Hac ad balnea et potum utuntur (1). 

8. Baños prope Bejar. Aqua sulphuroso-hepatica. 


30º R. Eidem ac superior usui est. 
Castilia la Nueva. 

I. Frigidae. 

Colmenar viejo VI mill. a Madrid. 


a ete 


La fuente del Canalon prope vicum Duron, 

3. La fuente de la Alameda de la Sagra IV mill. 
a Toledo. Aquae salinae purgantes. 

4. Plures fontes prope Cevicu primo cum dimidio 
mill. a Brihuega. Salini purgantes. 

5. Vacia-Madrid 111 mill. a Madrid, continet sal Glau- 
beri, Ebshamense et seleniten. 

6. Duo fontes prope Anover inter Aranjuez et To- 
ledo, continent sal Ebshamense. 
II. Thermae. 

l. Prope Buendia IV mill. a Haeta quo ad balnea 

utuntur. 


rr —] me ——— e ÓÀÀ— e — 


(1) De aquis Alaraz et Munana scripsit pon FRANCISCO ALONSO 
ESTEVAN Y LECHE, Salamanca 1752. cit. DE LA BORDE, 1, 1, 496, 


+ 

2. Trillo (1) Aquae potui et balneis inserviunt. 
Adsunt etiam lutoria. 

3. In valli Solar de Cabras. Balnea. Vix ab aqua 
communi differt. 

4. La fuente del Rosal prope Beteta. Potui inser- 
viunt aquae calidissimae. 

5. Sacedon (2) 1 mill. a Buendia. Ad balnea, potum 
et lutoria utuntur aquis. 

6. La fuente del Toro prope Molar. Potari potest. 

7. Duo fontes in ripa Guadiala I mill. a vico Alcan- 
tud. Sulphurosi. Potui, balneis et lutoriis in- 


serviunt. 


La Mancha. 
I. Frigidae. 
1. Gravatula in Campo de Calatrava. 
2. La Maestranza ibidem. 
3. Puerto Lano ibid. 
4. La Nava ibid. 11 mill. ab Almagro. 
5. La Canales 11 mill. ab Almodovar del Campo. 
6. La fuente Santa seu fuente de Buitre I mill. a 
vico Sauco, Y ab Alcaraz. Balnea. 


1. Thermae. 


1. La fuente caliente in vico Fuen-Caliente, qui inde 


nomen accepit. Ad balnea, lutoria et potum usui est. 


(1) De his diss. scripsit DON CASIMIR GOMEZ ORTEGA. Cit, DE LA 
BORDE, i. l. V. 494. 

(2) Cf. DON JUAN GAYAN Y SANTOYE, Mapa historical y discursos 
analyticos de los Banos de Sacedon, Corcolos, Trillo y 
Buendia 1760. cit. ne LA BORDE, l. 1. V. 494, 

Leon. |Legio|. Calor in hac quidem provincia non ita 
intolerabilis, quum regio multis ramis secetur Pyrenaeo- 
rum Asturicorum. In parte septentrionali plures etiam- 
num inveniuntur sylvae, inprimis quernae (Quercus Sem- 
pervirens et Q. Ballota cajus glandes edules). Partem 
meridionalem prope Salamanca [Salamantica] Sierra 
de Gata ei Sierra de Francia trajiciunt; intermedia au- 
tem inter Zamora [Sentica (1)], Salamanca, Valladolid 
[Pincia seu Pincium, Vallisoletum], Palencia, vera est 
planities edita, Castiliensi universe assimilanda, 

Sequentes in hac provincia inveniuntur fontes soterii : 


I. Frigidi. 


1. Vabila (2) 1V mill. a Salamanca. 

2. Fons mill. dimidio ab urbe Amusco. 

3. Cano de Sant-Jago del Val (3) prope Aguilar dei 
Campo I. mill, ab urbe Astadillo. 

4. Buron. Aqua nigricans odore pulveri pyrio similis. 


IT. Calidi. 


1. Prope vicum Almeida VII. mill. a Zamora. Hujus 


aquae sulphurosae potantur. 


bo 


Ledesma (4) prope Salamanca. Ubi balnea et lu- 


toria inveniuntur et aquae potantur. 


(1) Mauri hoe nomen mutarunt in Medinato Zamorati [ville 
des turquotses].: 

(2) De hoc scripsit pon, DIEGO DE TORRES. Cit. DE LA BORDE, l.l. 
V p. 484, 

(3) De hoc scripsit DON JOSER DE LA PLAZA. cit, DE LA FORDE, ibid. 

(4) Etiam de hoc scripsit now DIEGO DE TORRES, Cif, DE LA BORDE, 
1, 1. 489. 

3. La Calde de Bonar prope Bonar VE mill. ab urbe | 
Leon. Vix ab aqua communi differt. 
Estremadura. Coelum admodum mutabile, interdum 
aestus ingens vel medio Januario, sin autemSeptentrio flat, 
frigus illico insigne vel media aestate oboritur. Rarius ali- 
quamdiu eadem tempestas continua, saepiusunico die va- 
rii caloris gradus observantur. Aér tamen purus ac siccus. 
Doct. sosernus arsiNET(l) nomen huic provinciae potius 
ab hisce extremis, humanae naturae duris, venisse putat, 
quam a flumine Duero, olim forsan regionis limite; quae 
opinio subtilior quam verior, nam nomen repetendum 
a consuetudine, qua Hispani reges, bellum adversus Mau- 
ros gerentes, olim vocarunt Extrema terras, quas flumen 
finitimum transgressi, infidelibus eripuerant; sic Alphon- 
sus Magnus regionem Entre Minho y Duero [provinciam 
interamnem] dixit Extrema Minii, et Reges Legionen- 
ses terras trans Duero fluvium Extrema Durii (2), quod 
mutarunt in Estremadura, 
Hujus provinciae aquae medicatae sunt: 


I. Frigidae. 


1. La fuente de Cheles IX mill. a Talavera la Real. 

2. La f. del Carrasco prope vicum Almoharrin. 

3. La f. de las Aguzaderas prope Zafra.. 

4. La f. de Bernardo Estevan prope urbem Barca- 
rotta VII mill. a Badajoz. Martialis. 


II. Thermae. 


1. Prope Alango lil mill. a Merida. Ibi Romano-. 


me mms aii mim mm 


(1) Tarerry, l. 1. II. 4, et secundum hunc ranker, l. 1. III. 25, 
(2) Cf. Hedendaagsche historie van Spanje en Portugal 1759. 
Amsterdam bij rinroN, pag. 605. 

rum tempore balnea aderant celebria, nunc jamdudum 
deleta. 

Hujus planitiei editae modo descriptae incolae, et animi 
et corporis dotibus, valde a ceteris Hispanis recedunt, et 
regionis adspectum tristem, aridum repraesentant, prae- 
sertim qui utramque Castiliam incolunt. Formam princi- 
palem in illos offendimus, optimam comparationis nor- 
mam, in ceteris duabus provinciis jam magis ab illa 
recedentem, quippe ubi facilior congressus cum fini- 
timis regionibus. 

De singulis breviter videamus. 

Provinciae Castilia la Vieja incolae tristes, taciturni, 

superbi, tardi, sed moribus simplicibus, veridici, omni- 
bus pauperiores pertinacissime miseram sortem emen- 
dare recusant. In provincia Burgos [Braum seu Bra- 
vim? Ptol.] magis ad formam principalem Biscayensium 
accedunt. 
. Qui Castilia la Nueva colunt austeri, minus propositi 
tenaces, probi mendacium oderunt. Judicium iis bonum, 
prudens et visiones volubiles intimis penetralibus po- 
tius absconditae quam signis externis expressae. Utri- 
que animi motus ad finem usque occultant, numquam 
facies immobilis laeti animi speculum, tantum oculi 
nigri igne splendent. 

Estremadura incolas magis adhuc inertes ac laboris 
impatientes alit. Nulli apud eos ludi, eadem norma fasti- 
diosa totam regit vitam, peregrinos oderunt et vix ullus 
vel inter nobiliores convictus datur, sed sinceri, probi, 
honesti, in re suscipienda segnes, in perficienda vero 
firmi et pertinacissimi. 

Legionenses in genere minus austeri et taciturni. 


Omnes sunt staturae mediae, imo parvae, fibrae stric- 

tae, systematis muscularis, ferme dicerem tendinosi, 
egregie evoluti, justae membrorum proportionis. Feminae 
parvae, artuum forma elegantiac inprimis pedibus ma- 
nibusque minutis excellentes. Cutis color fusco-branneus 
inprimis faciei, oculi nigri utet capilli; temperamentum 
cholericum communius. Hispanorum sobrietas in pro- 
verbium abiit, quam laudem inprimis merentur partis 
mediae incolae; variae autem causae conducunt ad pecu- 
liarem hanc virtutem, in fastis hygiaenae publicae cele- 
brem, In regionibus tropicis videmus victum prorsus 
vegetabilem, alimenta amylo-saccharina, manihot, arra- 
cacham, oryzam, culmos sacchari, fructus partim succo 
plenos vel etiam liquore lacteo uti cocos, partim etiam sic- 
ciores, parenchymate magis amylaceo. His junguntur mag- 
nus numerus aromatum ex regno vegetabili, piper, caryo- 
phylli, pimentum, quibus organa ipsa digestionis, blan- 
dioribus alimentis et calore relaxata, idonee incitantur. 
Observatu dignum est, utrumque genus ex naturae 
lege ibi crescere; homines vero cultura naturalem hanc 
partitionem inverterunt et maxime patriam vegetabi- 
lium cibariorum propagaverunt. Neque alioqui coe- 
lum mutantes, in genere victum ac diaetam mutant, 
potiusque suam propriam servant, attamen naturam sequi 
indicantem tutissimam esse regulam, docent Europaeorum, 
in aliis mundi partibus degentium, morbi, major quam 
inter indigenos mortalitas, vitaeque stadium vulgo brevius, 
Polum versus tendentes paulatimque reperimus cerealia, 
quae in tropicis fruges non ferunt, sed insignem tantum 
frondem emittunt. In his praeter amylum gluten con- 
tinetur, quodammodo ad carnem animalem accedens. 
Ultra gradum 30° L. B. victus animalis incipit, statim 
parva quidem copia, dominantibus adhuc vegetabilibus, 
7 * 

quorum usus tamen magis magisque imminuitur, ita ut 
60º—70º solus fere animalis victus accommodatus videa- 
tur, dum altius versus polum ipsa caro mammalium 
tosta prorsus videatur insulsa et piscibus utantur inco- 
lae semiputridis (1). In Hispania meridionali et media 
olera, cerealia, leguminosa, fructus, castanei, glandes 
quercus maxima victus pars sunt. Animalem non pror- 
sus excludunt, nam caro praecipuum est in ferculo isto 
populari quem vocant olla podrida (2) [ollam pu- 
tridam]. Succolata omnes ferme quotidie semel utun- 
tur jentaculi loco, alii insuper ad prandium et post 
coenam. 

Vidimus igitur calorem sponte ducere ad sobrieta- 
tem, sed praeterea alia est causa mediae planitiei edi- 
tae propria. Aér siccus, purus, pervadens ex omnibus 
rebus vapores aqueos elicit, compositionem strictiorem 
reddit et ut fibram firmat ac contrahit, sic etiam alimen- 
torum vim nutrientem adauget. Sic explicandum quo- 
modo non solum unum quotidie ovum multis sufficiat , sed 


(1) Secundum observationem nauarchi ross in itinere suo ad 
polum borealem. 

(2) Hujus cibi diversissimis constantis cibariis, hic est parandi 
modus: caro bubula, ovilla, suilla, juvencorum et quae 
comparari potest venatio, leni igne concoquuntur, admixtis 
cepis, allio, ervis, solano melongena et lycopersico, pipere 
bispanico [Capsicum annuum L.] et multis herbis dulci- 
bus aromaticis, salvia, majorana, mentha. Ut nihil desit, 
diversa haec eo tempore coqui debentur, quo ad finem usque 
totius conditionis saporem et juscula servare possunt. Non 
est quod moneam , pro cujusque rebus , condiendi modum dif- 
ferre, atque apud pauperiores saepius esse simplicissimum. 
Hennen l. infra l. p. 79. 

etiam quod reperti sint quatuor homines, quibus unum 
ovum ad prandium sufficiebat, paucis additis ficis (1). 
Talis sobrietas prorsus absurda esset et humano corpori 
valde perniciosa, nisi partes nutrientes magis compactae 
essent, quam vulgo fieri solet. 

Ebrietas summo est dedecori, numquam Hispanum 
ebrium offenderes, nisi in urbibus maritimis in infima 
plebe, In parte media plerumque bibunt aquam puram, 
quae ubique fere ibi optima est, etiam vino illam ad- 
miscent, rarius enim utuntur mero, aliis potibus in- 
ebriantibus nunquam. 

Aedes differunt quae in urbibus et quae rure ex- 
structae sunt, neque minus opibus et dignitate inha- 
bitantium. Propter ligni inopiam fere omnes lapideae, 
qui mos jam in Pyrenaeis incipit, uti supra vidimus. 
Ligneae praeterea huic regioni minus accommadatae 
essent, propter calorem aestivum et frigus hibernum. 
Amplae fere omnes sunt, porticu cinctae, in qua viri 
maximam diei partem degunt et vespere foeminae etiam 
obambulant, vel saepius tranquille residentes coeli gau- 
dent amoenitate, post meridianos ardores refrigerati. 
Fenestrae saepius vitro destitutae, cujus loco veniunt 
hedera, vites, aliaeque plantae scandentes. 

Vestitus pars, quam praetermittere non licet, est chla- 


mys, quam nec in aprico, nec in umbra deponunt. 


(1) Finx 1. 1. I. 16 secundum zovreornc, neue Reise durch 
Spanien. Jena , 1790 , narratiunculam satis facetam refert : 
» der Guardian eines Klosters wunderte sich daher nicht wenig 
» über die Gefrässigkeit eines teutschen Mónchs, der von ei- 
» nem ganzen Eye und einer ganzen gebratenen Zwiebel nicht 
» gesüttigt werden konnte, under rief daher voll Erstaunens 
»und Unwillens dem Koche zu: er solle dem Teutschen nur 
» noch ein Ey bringen , weil er sich doch todt fressen wolle.’’ 

in regionibus calidis potissimum utuntur vestimentis 
laxioribus, in frigidioribus arctis, in quibus quippe 
chlamydes potius tegumenta insuper induta, quam ves- 
timentum necessarium. In regionibus Orientalibus, in 
Africa septentrionali, universus vestitus laxus. In Eu- 
ropa australi jam angustior fit (v. c. braccae), sed chla- 
mydis usus generalis, inprimis in Hispania, insulis 
Balearibus, Malta, Sicilia, Italia inferiore, dum in 
superiore et Gallia meridionali non ita frequens oc- 
currit, et. per totam Europam illustriori loco nati ac 
lautius educati, jam magis magisque ad eandem vesti- 
tus formam accedunt. 

Morbi endemii. Ex coeli regionisque descriptione su- 
spicari potuimus, morbos inflammatorios frequentiores esse 
in planitie Hispaniae mediae, et ulterior disquisitio 
egregie hanc conjecturam probabit. In Estremadura atque 
in utraque Castilia hunc praesertim characterem in mor- 
bis primum obtinere locum vidimus, sic in urbe Madrid 
pleuritides et peripneumoniae admodum vulgares , decur- 
sum celeriorem habent quam in regionibus vicinis. Facile 
inflammationes ibi in gangraenam transeunt. Characteri 
inflammatorio saepe jungitur catarrhalis, facile ex cre- 
bra et subitanea coeli temperiei mutatione explicandus, 

Febres potissimum utrumque characterem adsumunt, 
catarrhalem nempe et inflammatorium. Typus inter- 
mittens frequentior est quam remittens, inprimis in 
provincia /a Mancha; aestate quaedam biliosae observan- 
tur, adynamicae rarius, atacticae numquam ferme; 
erises bene discretae, vehementes quidem sed cito ab- 
solutae, Putridae crebo in provincia Leon ex risxrr (1) 


(I)h L HI p 25. 

; 
sententia observarentur, qua de re valde dubitarem, 
quum regio alta sit ac montosa, aér purus et siccus, 
neque calor aestivus ita insignis atque in Castilia utra- 
que. Praeterea apud nullum alium auctorem hanc sen- 
tentiam confirmatam inveni. 

Inter morbos chronieos praecipuum locum obtinet 
“phthisis pulmonalis, quae quotannis magnam hominum 
stragem facit. Tuberculosa et ulcerosa saepius obser- 
vatur, uti ex aéris temperie facile potest explicari. 
Pituitosa hic rarior est, quique ex aliis regionibus hac 
laborant aegri, melius in illa sese habent. Morbum 
autem vulgo contagiosum habent, quare quae ad vità 
defunctum pertinent res statim post mortem omnes com- 
buruntur. Haec opinio generatim per totam Europam 
australem recepta, neque tantum vulgi sed multorum 
etiam artis peritorum invaluit, quamvis alii, inprimis 
Itali, summopere nitantur ut praejudicatam hano opi- 
nionem deleant. 

Morbi viscerum abdominalium habentur communes, 
ex aéris enim temperie et hominum natura, inflamma- 
tiones illorum organorum facile oriuntur, inprimis he- 
patitis, has autem comitantur affectiones hypochondria- 
cae et obstructiones viscerum dictorum. In ipsa urbe 
Madrid privus et proprius hujus generis morbus exstat 
endemius, quem vocant Éntrepado seu Colicam Madri- 
tensem, dignus sine dubio qui fusius tractetur. 
Entrepado, el colico de Madrid. Colica madritensis (1). 

Post alvi tarditatem oritur dolor obtusus in hypo- 
chondriis, praesertim dextro, flatibus et doloribus in 


—— ee 


(1) Cf. rarezry l. l. I. 72 eqq. — Fisxs l. 1. III. 22 sq. wiziavas 
J]. 4. p. 67 sqq. Luzuriaca, Dissertacion medica sobre el 


24 


abdomine conjunctus. In scrobiculo cordis ponderis 
sensus, ructus et ad vomitum propensio. Facies fla- 
vescit, oculi splendorem amittunt, flavoque colore tin- 
guntur, linguae pars posterior muco flavo tegitur. 
Sapor est in ore amarus, somnus languidus, inquietus. 
Vulgo haec symptomata 24 horas durant, interdum e- 
tiam 2—3 dies. Elapso hoc tempore, dolores in visce- 
ribus exacerbantur et interdum adeo atroces fiunt, ut 
aegri magno sub ejulatu in lectis convulsive se tor- 
queant, Atrocissimi illi dolores apud alios oriuntur 
nullo praegresso indicio. Nunc sensim ad vomendum pro- 
pensio adaugetur, dolores per regionem umbilicalem ad 
epigastricam et scrobiculum cordis adscendunt ; dein vo- 
mitus ipse sequitur, primo saburralis, tum biliosus. 
Bilis ejecta variae spissitudinis perquam amara. Anxi- 
etas, qua aeger cruciabatur, post vomitum cedit, hanc 
vero excipit tensio artuum dolore plena et horripilatio 
irregularis. Saepe sudores sequuntur haec ultima sym- 
ptomata fugantes. Alvi obstructio augetur, quo diu- 
tius vomitus durat, abdomen contrahitur spinam versus 
dorsi, id quod tactum vix sentit. Dolores hypochon- 
dria et lumbos nunc rarius occupant, sed potius regio- 
nem umbilicalem, lineam albam secuti. Urina, quae 
initio turbida erat, crassa et parca, flavescit vel lateri- 
cia fit. Vomitus breve tantum levamen affert, miseros mox; 


doloribus nunquam remittentibus, de novo cruciatos 


colico de Madrid (cit. wittaums; librum non vidi). Lanrnaer, 
Mémoires de chirurgie militaire. Paris, 1812, III. p. 170 sqq. 
hujusque excerptum in diario Algemeine Medizinische Anna- 
len 1813 p. 59. Recherches snr les causes de la colique de 


Madrid par ALEX, F. AULAGNIER, Madrid, 1811. (Librum non 
vidi.) 

fugit somnus; moeror et tristitia summa, animique 
dejectionem sequitur virium lapsus insignis, Pulsus 
vero naturalem rhythmum servat (1), tantum sub vo- 
mitu subnervosus fit. Dolorum horrendorum atrocitas 
ejulatus ferinos provocat, quos gemitus altus aut si- 
lentium tristissimum insequitur. 

Si aegrum naturae viribus reliqueris, vel balneis usus 
fueris et remediis purgantibus antispasmodicis anody- 
nis, eccoproticis, haec symptomata augeri et conjungi 
cum febre solent intermittente biliosa vel rheuma- 
tica, prouti epidemica et ipsius aegri fert constitu- 
tio. Intermittens biliosa rarius accedit, tantumque in 
sanguineis et irritabilibus. Abdomen turgens tum at- 
tactu dolet, urina parcior vel etiam prorsus suppres- 
sa; febris aecenditur sub aestu urente in abdomine, 
cute sicco ardente, doloribus colicis remittentibus. 
Vomitus continuatur, materies demum fit sanguinolen- 
ta, sphincteres relaxantur et diarrhoea colliquativa 
tragoediam absolvit. Sin contra febris intermittens 
rheumaticae est indolis, dolor in artubus figitur tumi- 
dis et immobilibus. Rheumatismus nunc solita sua per- 
currit stadia, exitusque saepius est felix. In quibus- 
dam febris erat nervosa lenta vel etiam putrida. 

Autopsia nulla enteritidis signa ostendit. Vasa me- 
seraica sanguine turgebant nigro fluido, intestina ma- 
terià nigrà erant repleta, ac turgida, membranae muco- 
sae inflammatae nulla signa, ventriculus expansus a 
variis gaz et fluidis, secundum naturam eorum quae 
ultima sumserit aeger. In S coli faeces caprinae quasi. 
Hepar tumidum, vesicula fellea bile fusco-viridi plena. 


(1) Lagrer 1. 1, 

Interdum, quamvis rarius, haec colica sponte cura- 
tur; faustum omen erit, seu naturae viribus aegro re- 
licto, seu congruis adhibitis remediis, si dolores e re- 
gione umbilicali inguina versus descendunt. Vomi- 
tus tum sensim remittit, urina largior fluit minusque 
colorata. Sedes sequuntur primo quidem sub doloribus 
fabaceae, foetidae, muco flavo tectae. Hisce excretio- 
nibus aeger perquam levatus peculiarem illum sensum 
gratum percipit, primum sanitatis recuperandae prae- 
gressum indicium. Somnus quietus defatigati vires in 
integrum restituit, sensim sensimque pristinam valetu- 
dinem recuperat aeger. Interdum, licetrarius, hoc sta- 
dium satis longum percurritur. Apud multos colica, 
nullo relicto symptomate disparuit post eruptionem ex- 
anthematis miliaris in abdomine, tractu renali, femo- 
ribus, aut post inflammationem erysipelaceam in hisce 
partibus et extremitatibus. 

Prognosis vulgo fausta est, nisi accedat febris inter- 
mittens biliosa vel continua remittens, nervosa vel pu- 
trida, cujus symptomata supra descripsimus. 

Si ad curam respiciamus, initio totius systematis di- 
gestivi compescenda irritatio antispasmodicis et ano- 
dynis; cutis functio in integrum restituenda diapho- 
reticis.  Clysmata ex pulpa cassiae cum camphora, 
frictiones camphorato-oleosae in abdomine, Inprimis est 
commendanda quies et diaeta, in cubiculo sit calor hu- 
midus, quem optime vapores aquae ebullientis elicient. 

In altero stadio propinentur emetica, ut saburra 
biliosa gastrica, ipsius vomitus causa, ejiciatur ; cavendum 
ne nimis systema nervosum irritetur, ad quam finem 
Ipecacuanha laudes meretur. Post crebriores vomitus, 
alvus movenda clysmatibus camphoratis. 

In tertio demum stadio, si sedes fuerint secutae, 
eadem indicatione pergendum purgantibus tonicis , quae 
decoctum Corticis excipiet. 

Medicorum Hispanorum multi venaesectionibus, fric- 
tionibus mercurialibus, variisque mercurii praeparatis, 
hydrogenio carbonato, balneis, narcoticis usi fuerunt, 
quae tamen ex observationibus Docti, LARREY minus 
commendanda videntur. 

Morbum sanatum saepe febris intermittens insequitur 
cortice peruviano avertanda. 

Tmieray jam probavit intoxicationem saturninam ex 
usu v. c. ciborum in vasis aeneis coctorum, nullomodo 
morbi causam esse; observavit enim nonnullos casus, in 
quibus revera haec intoxicatio locum habuit, tumque 
magnam vidit symptomatum differentiam, praesertim do- 
lorem non in regione umbilicali sed in hypochondriis hae- 
rentem, Ejusdem sententiae est LARREY, qui potius urbis 
situm altum, aérem purum, siccum, penetrantem incu- 
sat. Differentia coeli temperiei diurnae et nocturnae hic 
etiam haud parvi momenti videtur, neque usus vino- 
rum dulcium omittendus est. Ex juvantibus et nocen- 
tibus, aéris siccitatem primariam esse causam ferme sta- 
tuere audemus; namque humidus ac simul calidus aér, 
uti supra vidimus, admodum prodest. Vera tamen 
causa ad hoc usque tempus latet, peculiaris, urbi Ma- 
drid soli propria esse videtur, quia morbus tantum hac 
in urbe atque in vicinis regionibus, haud longe inter- 
vallo dissitis, observatur. In locis Aranjuez et Escorial 
vix reperitur semperque mitior; in urbe Toledo obser- 
vatur nunquam. Tarry in itinere suo dispositionem 
ac propensionem ad hunc morbum invenit ad fines usque 
septentrionales planitiei Castellensis, ubi mons Pennalara 

non amplius cerni potest. Peregrini eo potissimum 
afficiuntur, quod repetendum ex nocivorum majori in 
illos quani in incolas efficacitate, usu immodico vini, 
justo majore ciborím copia, incauta post diurnos ardo- 
res vespertino et nocturno frigori expositione. 

In loco Aranjuez diarrhoea satis frequens est, inpri- 
mis aestate, quod partim tribuendum suppressioni per- 
spirationis cutaneae refrigerio natae, cui hic prae aliis 
iocis homo est obnoxius. Est enim haecce regio hortis 
amoenissimis, pluribus fontibus et lucis umbrosis in- 
signis, vera in arido deserto odsis. Regis et aulicorum 
praesentià aestate locus celebris, inde inprimis inter 
peregrinos viguit mos, vespere gratam in umbra quae- 
rere virium refectionem. In hisce locis cutis caloris 
gradum subito saepe mutatum ferre nequit. Perspiratio 
cutanea inde impeditur, intestinalis vero augetur et 
diarrhoea oritur. Ab altera parte aquae ibi continent 
principia neutro-salina, quae supra memoratorum effi- 
cacitatem adjuvant atque augent. 

Morbus verminosus rarus admodum exstat in Castilia, 
semel tantum THIERRY taeniam solium observavit. Aér 
penetrans ac siccus fibram adstringit tonumque praebet 
organis, dum calore omnia, quae intus suscipiuntur, 
partibus aquosis fatuis liberantur. Neque usus aromatum, 
organa digestionis stimulantium, entozoórum genesi 
favet. Exceptionem tamen facit Almaden ad limites 
provinciae la Mancha, ubi vermes inter certam incola- 
rum partem endemii. Fusius mox de hoc loco, non 
unico titulo nostra attentione digno, agendum esse vi- 
detur. 

Morbi cutanei rariores quam in Franco-Gallia occur- 
runt, est enim cutis hic firmior strictior et perspiratio 

uberior. Tela cellularis et ipsa cutis est tam densa ut 
rimae in facie vix observentur. Scabies est praeterea 
rarissima. In provincia la Mancha furunculus et anthrax 
seu pustula maligna communes (1). 
In Castilia utraque morbus calculosus vix est cogni- 
"ius; cum universe in regionibus calidioribus multo mi- 
nus sit communis, quam in temperatis, diu creditum 
est, omnino non observari in tropicis, patet tamen con- 
trarium ex observationibus Doct. caxesgLL (2). In Es- 
tremadura cum aliis systematis uropoietici morbis fre- 
quens. 

Ad limites provinciarum Estremadura et la Mancha 
jacet Almaden, veterum Sisapona, a Romanorum inde 
tempore fodinis mercurialibus insignis (3).  Opificum 
vitae terminus ibi vulgo est 60 annorum, rarius quis- 
quam 70 attingit. Morbi, frequentiores sunt viscerum 
thoracicorum  inflammationes, pleuritides, peripneu- 
moniae, haemoptyses, asthma spasmodicum, tussis. De 
sussizv Sagacem distinctionem facit inter opifices liberos 


et servos in triremibus (forzados, galeiboeven). Illi 


(1) Wittavme 1, l. p. 73. secundum medicum Hispanum non 
FRANCISCO DE SILVA Y OLIVERA. 

(2) Transactions of the medical and physical society of Calcutta 
V. 437 et Allg. Liter. Zeitung. Mai, 1836. nº. 84 p. 36. 

(3) Cf. wicrauxe 1.1, 74. tmeery l. 1. HI. 19 sqq. rinke 1.1. III. 
27. sqq. r. LE PLAY l. l. 29 sqq. Observations sur ce qui 
se pratique aux mines d'Almaden en Espagne pour en tirer 
le Mercure et sur le caractère des maladies de ceux qui y 
travaillent par x. pe sussseu. Mém, de Acad. royale des. 
sc. de Paris an 1719 p. 349, avec une vue des fourneaux 
ou se fait la séparation du Mercure pl. 23. (cit. THIERRY sed 
forte fortuna jam antea locum inveneram) DE LA BORDE l. 1. III, 


366 sqq. et V 447. Don JUAN ALVAREZ DE COLMENAR 1, 1, 
HI. 444, 

enim plerumque bene valent, eorumque vitae diuturni- 
tas est eadem ferme atque aliorum hominum. Hi contra 
laborant tumore parotidum, aphthis, salivatione et 
pustulis totum corpus tegentibus. Post aliquot annos 
ab iis tremores nervosi intermittentes, nunc minus nunc 
magis sentiuntur, prouti animi motus inprimis metus 
et pavor sunt majores, Non equidem, uti THIERRY sta- 
tuit, aér particulis mercurialibus gravis pulmones 
intrat, sed potius per poros cutis e vestimentis multo 
mercurio inquinatis. Liberi opifices simulac fodinas reli- 
querunt vestitum mutant, quod miseris servis non licet, 
qui semper ibi manent, neque quidquam praeter unicum 
vestitum possident. Summa deinde immundities, per- 
petua paupertatis comes, accedit; saepius enim panem 
edunt illotis manibus. Particulas istas subtiles nocivas 
non exsistere, vel saltem noxium effectum non habere, 
probat DE Jussieu agrorum supra fodinas fertilitate, et 
aquarum ex ipsis montibus ortarum salubritate. Neque 
fumus quidquam damni arboribus vicinis affert vel alio 
quodam modo incolis nocendi vim declarat, cum aér in 
hisce fodinis non insalubrior sit quam in aliis. 
Mercurium revera corpus intrare probat et morborum 
cum illis, ex abusu mercurii ortis, analogia et ipsius 
metalli in foecibus (1) ossibusque (2) praesentia. De Jussieu 


(1) Tererar d l|. p. 3l. Tinke locum mutavit dicens: » denn 
» sehr oft sieht man bei diese Leute die Excremente mit 
» diesem Metall dibersilberi. ^ Auctor auEBALO tantnm de 
parvis globulis loquitur et testatur se frustra saepe in ca- 
daveribus metallum quaesivisse. 

(2) Ossa vetusta e sepulcris desumta mercurii globulos contine- 
bant. Amrrosio DE MORALES, las Antiguedades de las ciu- 
dades de Espana. En Alcala de Henares 1575, f°. p. 48 
dextro (Cit. Doct. AREBALO apud THIERRY et apud WILLAUME,) 

etiam tremores nervosos repetit a vasis cerebralibus 
pondere particularum mercurialium varicosis factis. 

Praeter illos, quos supra recensuimus, morbos, inter 
homines infimae istius plebis syphilis admodum est vul- 
garis, sed saepius mitioris indolis, et secundum DE JUSSIEU 
exempla curationis spontaneae inter servos exstant. In- 
primis autem morbus verminosus frequens reperitur, 
quod ad virtutem anthelminticam mercurii respicientes 
vix credere possimus. Doct. AREBALO rem ita affirmat (1), 
ut de fide ejus dubitare non liceat. Constat praeterea 
diaetam perquam insalubrem, victum crudum, panem 
pejoris notae et farinosa egregie morbo homines reddere 
obnoxios. Organismus animalis demum assuescit stimu- 
lis praeternaturalibus, naturalibus non item, inde etiam 
effectus salutares in syphilidem et morbum verminosum 
consuetudine delentur. Cur tamen morbi exiade mercu- 
riales oriuntur? Remediorum efficaciorum, nimia dosi 
assumptorum, effectus erit vel nullus vel noxius admo- 
dum, dum salutares a congrua pendent portione. Ne 
autem quis credat opifices ibi et affectionibus mercuri- 
alibus et verminosis simul laborare, tametsi nonnun- 
quam hoc fieri possit, minime est hic effectus neces- 
sarius. Minus etiam wiLLAUMII sententia probanda vi- 
detur, qui ex morbi verminosi in loco descripto fre- 
quentia, argumentum desumpsit contra vim mercurii 
anthelminthicam (2). 

Ex febrium genere intermittentes ibi primum obti- 


nent locum, et syncopales, quas Minutas vocant. 


(1) Apud raterry 1. 1. p. 31. 

(2) Wiizavuz l, l. p, 74 » raison des plus fortes contre la 
» qualité anthelmintique attribuée encore mo hui par 
» quelques médecins au mercure.” 

Absolvimus itaque partem Hispaniae mediam, nucleum 
peninsulae editissimum ; levioribus exceptis, singula quae- 
que provinciae hujus propria, maximam partem satis 
inter se conveniunt. In omnibus morbi acuti inflam- 
matorii, catarrhales et febres prae ceteris eminent. In 
siccissima parte (Madrid cum agro circumjacente) mor- 
bi abdominales, diarrhoea et colica vigent; in hu- 
midissima (la Mancha) febres intermittentes; ubi vero 
tempestas est maxime inconstans, (Estramadura) morbi 
systematis uropoietici celebres occurrunt. Abiis, quae ab 
his efficienda videantur huc usque abstineam, et potius 
reliquas partes, septentrionalem scilicet et meridionalem, 
prius absolvamus, ut plura, quae ad eorum comparatio- 
nem recte instituendam requiruntur, colligamus. 


Hispania septentrionalis. 


Hoc titulo complectemur radices meridionales Pyre- 
naeorum, nempe provincias quae dicuntur Asturia, 
Vizcaya, Navarra, et partem septentrionalem Catalau- 
niae et Arragoniae. 

Quamvis autem jugo altissimo a Franco-Gallia sepa- 
retur, lenior tamen datur transitus inter illam re- 
gionem et Hispaniae partem septentrionalem, quam 
inter hanc et mediam, vel potius characteres ad- 
sunt certiores, quibus distinguatur centrum illud edi- 
tum a septentrionali, dum haec partim saltem plus 
minusve cum adjacente Franco-Gallia congruit. Ín- 
primis vegetatio convenit, eadem ferme flora ab 
Italia superiori littorali, juxta mare mediterraneum , 
per regiones Provence et Languedoc usque in Cataluna 
extenditur. Ab altera parte major etiam convenientia 
observatur, non solum quod ad quasvis res quae ibi 


33 


nascuntur attinet, sed etiam inter populos ipsos. Pro- 
vinciae Vizcaya, Quipuscoa et Alava faciunt ita dictum 
Vascongados et Franco-Galliae pars Pyrenaeis occiden- 
talibus adjacens, le pays des Basques, unde etiam nomen 
provinciae Gascogne desumtum. Sed jam de ipsis pro- 
vinciis, quas supra ad Hispaniam septentrionalem re- 
tulimus, quid observandum sit, videamus. 

Cataluna. Regio montuosa quam Pyrenaeorum multi 
rami secundarii secant. Continet etiam multas regio- 
nes planas et valles extensos. Natura minus fertilis 
est, sed incolae hujus regionis totius Hispaniae cum sint 
diligentissimi, omni modo ingratum solum emendare co- 
nantur. Nulla est provincia, in qua tam pauca inculta 
manent, vel rupes steriles magno demum labore et mirà 
patientià ad culturam aptae redduntur. Inprimis irri- 
gationi summam curam impendunt, qua fluviorum ri- 
vorumque aquae aequaliter per magnam agri partem 
distribuuntur. Oleis praesertim Cataluna abundat aliis- 
que arboribus fructiferis, uti amygdalis, corvlis, fi- 
cis, malis, juglandibus, castaneis. Cerealia plurima co- 
luntur, littus meridionale, ager Leridanus [Ilerda| et 
Ampurdanus |l Ampourdan| abundant tritico, montes et 
valles quaedam secali aliisque. Attamen, minus profert 
terra quam quantum ab incolis consumitur; frumenti 
igitur ex aliis regionibus (Arragonia, Italia, Africa, 
Franco-Gallia) magna copia quotannis affertur. Pars 
orientalis vitibus scatet vinum generosum praebentibus; 
quod autem in septentrionali et occidentali invenitur 
vilioris est pretii. Quibusdam in locis oryza colitur, 
inprimis in agro Ampurdano, sensim haec cultura im- 
minuitur propter insalubritatis famam. Linum et can- 


nabis praesertim in agro Leridano coluntur. Rubia tinc- 
3 

torum ultimis hisce temporibus tantum; et quamvis 
morus egregie vegetetur, bombycum cultus est tamen 
minor quam in aliis Hispaniae provinciis. 

Maximam curam conferunt in arbores sylvestres ; 
apud eos fagus, ulmus, populus, salix, pinus, quer- 
cus robur et ilex, arbutus et myrtus in variis provinciae 
partibus abunde nascuntur. Quercus suber tantá copiá 
invenitur ut tota fere Europa suber inde petat. 

Pecus non est ita frequens, quantum e summa a- 
griculturae praestantia facile quis conjiciat. Neque 
etiam necessariam lanae copiam ipsa provincia praebet, 
sed magna, qua in officinis [fabryken] opus est, 
quantitas ex Árragonia petitur. 

Fontes medicati in hac provincia inveniuntur: 


I. Frigidi. 


jo. Monistrol, ad radicem Monserrat. 

2e, Gironne [Gerunda], ad exitum ostii Galliae 
[aw sortir de la porte de France], gazosus. 

30, Val de Iebron, 1 mill. a Barcelona. — 

4e, Sant-Hilario, gazosus. 

5o, Rivas, XV mill. a Barcelona, gazosus. 

6º. Tortosa [Dertosa], ferruginosi et gazosi (1). 


If. Thermae. 


to. Taull, in ditione Talaru. 
2°, Garriga, in ditione Mataro. 


(1) Don cnristOBAL THOMAS horum analysin dedit in diario Jour- 
mal de Barcelone Juin 1801, [Cit, de la Borde.] 

3º. Torrello, XI mill. a Barcelona. 

4°, Caldas, in valle Arax. Sulphurosae. 

5°, Caldas de Malavilla. 

Go. Caldetas, prope urbem Mataro. 

Aqua satis simplex. His tribus superioribus bal- 
neis utuntur. 

7º. La fuente de la Puda, prone Esparraguera ad ra- 

dicem Monserrat, sulphurosa. 

8». La fuente de la Puda, prope Olesa a praecedente 

rivo discretus ejusdem naturae. 

9º, Esplaga, prope monasterium Poblet. 

10º, Caldas de Monbuy (1), in foro, fons calidissimus, 

aquis uberrimus, variis canalibus in multis aedibus 
privatis ducitur, ubi balnea erecta. 

Incolae. Est regio egregie culta, maxima incolarum 
laus, Sunt enim ad labores prompti, patientes, inde- 
fessi. Avide quidem lucrum quaerunt, et facile solum 
coelumque mutant, si in patria res minus prospere 
succedunt. Libertatis amantes jura seu ita dicta privi- 
legia tenaciter defendunt et levissima de causa arma 
contra summum inperantem capiunt. Inde a Castellen- 
sibus dicuntur Catalanos rebeldes. Maximum inter utri- 
usque provinciae incolas odium exstat. In bello sunt 
strenui, virtus saepe ad temeritatem accedit, nulla 
pericula fugiunt. Propositi admodum tenacibus volun- 
tas est illis omni difficultate major, summaque illorum 


in odio et amore perseverantia, 


(1) Ariserr l. 1. p. 597 probabiliter de his loquitur, quum ibi 
dicuntur Caldas, nulla insuper addita situs definitione , faci- 
lis oritur error. 

Minus quidem sobrii sunt, quam Castellenses; victus 
idem fere nisi in littorali parte ubi piscium multiplex 
usus est. Vestitus differt: non enim utuntur chlamyde, 
consuetudinem Franco-Gallicam potius sequuntur. Lin- 
guam habent peculiarem ab hispanico sermone prorsus 
diversam ; est proprie antiquata lingua Galliae australis, 
langue limosine dicta, purior in montibus, variis autem 
vocibus et loquendi modis ab hispanico sermone mu- 
tuatis corrupta regnat in urbibus. Eadem adhuc utun- 
tur in Languedoc, Provence et Gascogne (1). Cum in- 
colarum indole congruus sermo durus et ingratus est. 

Coelum illis est ut plurimum amoenum, venti sep- 
tentrionales enim Pyrenaeis avertuntur, dum Eurus et 
Vulturnus libere regionem adeunt. Marinis praeterea 
aestus minuitur. 

Urbs Tarragona [Tarrago] coelo gaudet sereno pul- 
cherrimo, aére temperato propius tamen ad calidum 
accedente. 

Barcelona [Barcino]. Olim hujus urbis coeli tempe- 
ries prorsus diversa fuit ab hodierna, pluviae tunc ra- 
riores, tempestas constans, firma; nunc autem humi- 
ditas summa, pluviae frequentissimae omni fere anni 
tempore. Tempestas admodam variabilis, intra unius 
diei spatium saepius caloris et frigoris extrema sen- 
tiuntur. 

Ventus Solanus ibi dominatur, quem vocant Levante, 
semper nebulas et humiditatem secum ferens. Eurus 
et Africus hanc simul calidam reddunt, unde ingra- 


(1) Galliae australis incolae provinciam Mauris e ripuere, hinc 
differentia linguae, morum, aliorum explicanda. px LA BORDE 
1, 1.017107 

tior etiam fit et insalubrior. Septentrio incolis est utilis, 
quia nubes et nebulas dispergit et aérem atmosphaeri- 
cum quasi renovat, rarius autem effectus salutares 
edere potest, montibus enim ab urbe arcetur. Ver hic 
est totius anni tempus ingratisimum; calor, frigus, 
pluvia, procellae continue se invicem excipiunt. Åe- 
stas calida, summi ardores vix ultra duas vel tres die- 
ram hebdomades durant, temperatur vento Euro, unde 
saepe transitus subito fit in frigus. Interdiu, praeser- 
tim meridie, sub solis radiis, humiditas non sentitur, ves- 
pere autem ad solis occasum penetrat corpus et iugra- 
tum, excitat sensum. Autumnus olim fuit anni tempus 
pulcherrimum, coelo sereno, diebus multis halcyoneis, 
at aliquot ab hinc annis imbres et procellae fuerunt 
frequentes. Hiems adeo mitis fuit ut multis annis 
mercurius in thermometro non ultra 6°—7° R, descen- 
derit, nunc aliquando — 4º vel — 5º R. attingat. Af- 
firmant incolae rarius olim nivem observatam fuisse, 
nunc vero singulis cadit annis; frigus est raro siccum, 
quod humiditas constans rigidius etiam reddit, inter- 
dum imbres continui ferme cadunt. Humiditatis causa 
probabilis est maris vicinia et Euri frequentia. Loci, 
ubi sita est urbs, natura ac forma multum ad illam 
confert; est enim pelvis instar seu vallis, montibus in- 
clusa, Septentrionem versus et Caurum limes est rivus 
Bexos, Austrum versus fluvius Llobregat. Patet igitur 
Euro, Aquiloni et Africo. 

Morbi endemu. In oris maritimis febres intermit- 
tentes per totum fere annum grassantur. Aestate cha- 
racterem induunt biliosum et frequentiores observantur. 
Hydrops et icterus ibi valde communes sunt, ille se- 
quitur saepe febres intermittentes. Pars interior est 

multo salubrior, morbi inflammatorn ibi potissimum 
reperiuntur. Barcelona olim inter Hispaniae urbes sa- 
luberrimas referebatur; postquam autem aéris tempe- 
ries tam graves subiit mutationes, hanc laudem non am- 
plius meretur. Soli natura humida et frigida scor- 
buto incolas reddit obnoxios; id quod hiemali et verno 
tempore ibi admodum est vulgare. Aestate febres in- 
flammatoriae, biliosae et, si tempestas accedit humida, 
putridae dominantur; autumno tempore et hieme potis- 
simum catarrhales. -Olim in urbe grassabatur dirissi- 
mus morbus, trismus infantum, qui magnam saepe stra- 
gem inter infantes recens natos fecit. HYACINTHUS ANDREAS 7 
hune morbum primus descripsit: »In hac nostra urbe 
» Darchinonensi afllictantur plurimi infantes adeo feroci 
»convulsione mandibulae inferioris, ut, ea apprehensi, 
» nullo possint motu illam movere, et abhinc suctus lactis 
»impeditur omnino. Emergit hoc malum ex causa humi- 
»ditatis regionis, et potissimum si matres praegnationis 
»tempore minus sobrie vixerint, et usae fuerint ali- 
» mentis humidis et potibus gelidarum eximiis, et quam- 
»vis istas duas inveniamus causas, adeo manifestas, ex- 
»istimo tamen potius hanc cladem insolescere, ex pecu- 
»liari coeli vel astrorum vi, quam ex illis duabus: nam 
»in plurimis alis humidis regionibus, laute bibunt mu- 
»lieres, et tamen non afilictantur infantes (ita testantur 
» medici) morbo isto duro, quemadmodum in hac nostra 
» civitate, in qua tot interficit mala ista convulsio, quot 
» variolae aut morbilli. Unde, si in toto terrarum orbe 
» premantur infantes unico tyranno, nempe variolis, in 
ehac quidem civitate duplici conflictantur scil. variolis 
»et convulsione mandibularum, quae a nostris mulier- 


»culis et otstetricibus vocantur barettas, in quarum pe- 

»riculum incurrunt recenter nati, usque ad nonum suae 
»nativitatis diem, eoque transacto, omae periculum 
»cessare docuit semper experientia” (1). Morbus vix 
ac ne vix quidem curari potest, in praxi enim 20 
annorum auctor HYACINTHUS ANDREAS non ultra sex sana- 
tos esse refert. 

Arragon. Regio montuosa in parte septentrionali et 
meridionali, in media parte quam flumen Ebro perfluit, 
plana et fertilis est, sed male culta, qua in re valde 
ab affini Cataluna differt. Attamen omnes fere partes 
sibi sufficientem cerealium copiam proferunt, et hinc 
quotannis magnam in alias regiones, praesertim in Cata- 
luna, mittunt. Olea in quibusdam tantum locis colitur, 
quamvis major provineiae pars egregie ad illius cultum 

„apta sit. Vinum generosum ibi paratur. Linum, quod 
optime in multis arvis cresceret, ferme negligitur. 
Cannabis, propter faciliorem culturam, magis in usu est. 
Croeus hisce temporibus minus colitur, quam olim. 
Solummodo prope Huesca [Osca] amygdalus invenitur. 
Soda, olim etiam res summi pretii, nunc usu barilli ex- 
cipitur. Morus et bombycum nuperrime tantum cultum 


Kn 
a ee 


(1) Cf. HYACINTHUS ANDREAS, in Praxi medica Gotholanorum cit. 
Cleghorn 1, infra 1. p. 73 sq. 

Hyacinthus Andreas seu Andreu natus est initio sec. XVII 
in urbe Osdalric regni Cataluna. Praxin medicam fecit in 
urbe Barcelona, artemque postea ibi docuit. Scripsit: Prac- 
ticae Gotholanorum pro curandis corporis humani morbis , de- 
scriptae juxta medicinae rationalis leges, quas posteris com- 
mendatas reliquerunt lucidiora antiquitatis lumina Hippocra- 
tes et Galenus. Barcinone 1678. I f?. Cf. Dictionn. his- 
torique de la médecine ancienne et moderne par N. E, 1. 
ELOY.. Mons 1178, 4°. 

introduxerunt. Pascua laeta magnam pecudis copiam 
alunt. 

Fontes medicati in hae provincia non multi sunt nu- 
mero, sed multi forsan exstant huc usque incogniti; 
nullius adhuc est instituta analysis. 

I. Thermae (1). 


Quinto. 


e 


Benosque. 


Prope Juseo in monte Arcos. 


Prope Alquezar, V mill. a Barbastro. 


Apies, III mill. ab Huesca. 

Prope Billel, IV mill. a Teruel. 

Paracuellos de Xilvea, prope Molina. 
Tiermas |Thermae], ad fines regni Navarra. 
Barranos del Salto, prope Calatyud. 


e 


Teruel. 
Nuestra Senora de Arcos. 


12. Alhama [Artigis Julia]. In his tribus balnea 


mm 


2. 


inveniuntur. 

Coelum inprimis ad Pyrenaeorum radicem cum frigi- 
dius sit, hiemali tempore montes nive teguntur, quae in 
quibusdam Pyrenaeorum locis per 3—9 menses manet. 

Zaragoza (Salduba, Saldivivia Phoenicibus, Caesar- 
Augusta Romanis) ventis exposita Septentrioni et Austro, 
qui, si statis temporibus se invicem exciperent, urbem 
admodum salubrem redderent, nunc vero, ubi subito silen- 
te altero, alter flat, temperies coeli aeque varians inde 
fit atque in urbe Madrid. Pluviae sunt satis frequen- 
tes, qua ratione quam maxime a supra laudata differt. 
Coeli temperies autumnalis sic praevalet. 


———— a a 


(1) Fontes soterios frigidos in catalogo non inveni. 

Huesca, ubi aér purus et siccus coelumque serenum, 
altis in montibus sita est. 

Incolae mixto quasi charactere insigniuntur ex Cas- 
tellensi et Catalano; prudentes, serii, taciturni, patriam 
impense amant, eamque laudibus prae alias regionibus 
extollunt, Peregrinos rudi sed honesto et amico modo 
tractant. Virtute bellica eminent. Dotibus physicis 
potius cum Casteliensibus conveniunt, a quibus tamen 
minori sobrietate differunt, victu ceteroquin peculiari 
non utuntur. Vestitus idem fere atque in Castilia la 
Nueva, chlamys, qua ferme non utebantur in Cataluna, 
hic rursus invenitur. 

Morbi Endemii. Doct. emmanvEL LAY multa de mor- 
bis urbis Zaragoza cum Doct. rarerrY communicavit (1). 
Videtur autem in sua pathologia nimium fluminis Ebro 
iribuisse aquae, admixtis particulis terreis, quam homi- 
nes obnoxios reddere credit ad morbos hepatis, renum, 
lienis, ad arthritidem, rheumatismum, dysenteriam, 
choleram, obstructiones viscerum abdominalium et her- 
nias. Ab unica causa multiplex revera derivatur effec- 
tus, sed mos erat hujus aevi medicorum magnam auc- 
toritatem tribuere causis communibus tum manifestis, 
tum fictitiis. Turerry ipse aquam exploravit bonaeque 
notae invenit; praeterea, si morbum renum excipias, 
in urbe Madrid plerumque iidem observantur morbi, 
ubi tamen aquae omnibus consentientibus sunt optimae. 
Inter morbos communes referendae videntur febres pu- 
tridae, ex aére humido simul ac calido, vitae ratione 
lauta, et sedentaria facile explicandae. Ab aéris in- 


(1) Etiam librum: de Morbis Endemiis Augustae, auctore mic. 
DE SAN JUAN Y noMIRIQUO. Augustae 1668, 

constantia repetendi morbi catarrhales et rheumatismus. 
Inflammationes frequentiores observantur flante Sep- 
tentrione. Febres syncopales occurrunt tam raro, ut 
Doct. EMMANUEL LAY per viginti quatuor annorum, quibus 
medicinam exercebat, tres tantum viderit casus, ephe- 
mera contra admodum frequens ibi obviam est, fortasse 
propter caloris gradum tam subito saepe cum vento mu- 
tatum, quo cutis functiones subito cessent. Haec ephe- 
mera non omni periculo caret, facilis in putridam est 
transitus, ex supra jam allatis causis, inprimis post usum 
nimium diaphoreticorum. Ex intermittentibus quartanus 
typus rarior, quotidianus nunquam observatus est (1). 
Diaetam, ut diximus, lautior, inprimis usus cupediarum 
saccharo conditarum vulgaris ut et aquae gelidae (2). 
Variae inde aífectiones gastricae, inter quas, flatulentia 
primum occupat locum. In universum multo major 
aegrorum numerus est aestate humida quam sicca; con- 
trarium in urbe Madrid observatum, ubi pluvia largior 
nunquam pravos in sanitatem incolarum edit effectus. 
In Huesca scabies et vermes vix cogniti, quod partim 
tribuendum videtur alimentis vinoque bono; magis eti- 
am cum situi alto, tum áeri puro atque sicco. 
Navarra. Pars hujus provinciae inter duo Pyrenaeo- 
rum juga secundaria sita est, pars ipsis hisce monti- 
bus occupatur; solum est fertilissimum flumine Ebro 
pluribusque minoribus bene irrigatum. Planities tegun- 
tur multis saxis lapidibusque montium detritu. Coelum 
frigidius quam in utraque Castilia non solum, sed etiam 
aliis provinciis de quibus egimus; satis tamen salubre. 


(1) Tarenrr 1. 1. II. p. 54. 
(2) Usus aquae gelidae, nivis, glaciei per totam Europam austra. 
lem frequens est, dein suo loco fusius hac de re agemus. 

In quibusdam partibus [cantons] aër est amoenus, mitis, 
saluber; sic urbs Tafalla cum agro vicino laudibus 
extollitur; ferunt nempe illam nunquam epidemiam 
quameunque passam. Pluviae admodum sunt regulares 
finem versus aestatis et tempore verno. In urbe Pam- 
plona [Pompeiopoli] imbres frequentes cadunt et tem- 
pestas est minus constans. Montes leniore declivitate 
ibi conspiciuntur atque maximam partem lateribus de- 
nudatis. Haec tamen sylvis abundat regio, et genistae 
variae species, inprimis spinosa, magno ejus occupant 
tractus. Pascua inter illos laetissima sunt. Arva pro- 
ferunt frumentum secale, hordeum, mais; montium de- 
clivia et colles vinum oleumque. 

Aquae medicatae in hac provincia sequentes distin- 
guuntur: 

I. Thermae (1). 

lo, Fitero, VII mill. a Tafalla, ubi balnea; aquis 
etiam ad potum utuntur. 

2º. La fuente de Ysaba, in valle Roncal, cujus aqua 
balneis et potui apta est. 

3º. Fontes quidam prope vicum Belasmain, H mill. 
a Pamplona. 

ko, Fons prope Ariba, in valle Ayezcua, ad limites 
Galliae. 

5°, Fontes plures prope Fierme VI mill. a Saca, 
Balnea et lutoria ibi adsunt, Aquae ad bibendum sunt 
aptae. 

Incolae staturae congruae, robusti, agiles; character 
meridionalis, capilli et oculi nigri, non ita frequentes 
jam observatur, inprimis in ita dicta /Vavarre infe- 


(1) Frigidarum catalogum non inveni. 


44 


Jerieure seu Franco-Gallica ubi oculi coerulei, capilli 
brunnei et passim flavi, Facieicolorlaetus, floridus ad 
habitum septentrionalem magis accedens. Sunt propo- 
siti tenaces, vehementes, feroces, sed strenui ac la- 
boriosi ingenii; in multis rebus Gallo-Francis simillimi 
reperiuntur, summopere a Castellensibus distincti. 

Morbi inflammatorii hic dominantur, pleuritis prae 
ceteris in urbe Pamplona vulgaris. Peculiaris ista para- 
lysis quam in urbe Madrid observamus, quae nullum mor- 
bum sequitur, sed potius illico hominem obruit, etiam 
hic vulgaris; vermes et scabies sunt rarissimae. Febrium 
symptoma frequentissimum, cephalalgia et delirium. 

Ordine jam sequeretur littus boreale Hispaniae; an- 
tequam vero ad hanc describendam pergamus paucis ver- 
bis quae efficiantur ex supradictis explicabimus. 

In media parte vidimus planitiem editissimam hic il- 
lic montibus et collibus sectam, aridam, siccam; par- 
tium septentrionalium, quae descriptae sunt provinciae, 
montibus quidam horrent satis altis, ubi vero loca 
plana, multo humiliora sunt uti juxta littora maris 
in Catuluna , inque media Arragoniae valle quam flumen 
Ebro perfluit. Habentur igitur quasi signa quaedam et 
notae, quae inter se et conveniunt et discrepant. Mor- 
borum endemiorum indoles hocce modo permiscentur, 
inflammatorii per majorem tractum praevalent, chronici 
et cutanei minus frequentes occurrunt, haud secus at- 
que in Castilia utraque, sed insuper accedunt febres in- 
termittentes, paludosis iu locis littori maris adjacenti- 
bus, imo et juxta flumen Ebro febres putridae, scor- 
butus et hydrops in urbe Barcelona, priores etiam in 
urbe Saragoza. Sequentia autem fortasse non indigna 


erunt, quae hic concinne notentur. 

1°, Inter urbes Zaragoza et Madrid peculiaris habe- ` 
tur differentia; in hac enim minor est aegrorum nume- 
rus aestate humida, in illa contra sicca felices edit ef- 
fectus. Hujusce rei forte non ita a veritate abhorrebit 
explicatio, quae magis aequabilia, sibi convenientia, 
et congrua inter se, sequi conatur, quam extrema. In 
urbe Madrid vulgo tempestas admodum est sicca, aér 
ardens, igneus ut ita dicam, pluvia, quamvis rarissima, 
nimium coeli ardorem mitigat, atque insuper etiam na- 
turam totam et vegetabilem et animalem, prae ceteris 
hominem recreat ac reficit, In dirissimi morbi curam 
humiditatem egregie conducere vidimus. Quid mirum 
igitur hanc salutares edere effectus, cum reapse non 
adeo increscere possit ut damna inde percipiantur. Za- 
ragoza, quae natura est humidà, potius ardoribus aes- 
tivis indiget, ne omnia pereant, et inprimis hominis 
ad valitudinem apta partium conformatio corrumpatur, 
2e. Huesca et Madrid in eo conveniunt quod morbus 
verminosus vix ibi cognitus est. Utriusque urbis in edi- 
to loco sitae aër siccus, purus et elasticus. Vermium 
generationi magis favet humidum et frigidum et calidum, 
3». In Pamplona et Madrid frequentes sunt pleuritis 
et paralysis, vermes rari et scabies. Differunt eo quod 
in urbe Madrid cephalalgia vix observatur ut et deli- 
rium in febribus, quae vulgo occurrunt in Pamplona. 
Situs altioris ccnvenientiae humiditatis accedit discri- 
men, crebius nempe pluit in hac, rarissime in illa, 
Videamus nunc de ceteris Hispaniae Septentrionalis 
provinciis, initiumque ducamus a Vizcaya [Cantabria]. 
In tres partes dividitur haec provincia: in Vizcaya 
nempe propia, Guipuscoa et Álava, quae simul sum- 


ptae etiam provinces Basques dicuntur. Regio est mon- 

tuosa, praesertim (ruipuscoa, montium cacumina sunt 
hac parte nuda, latera vero sylvis obsita semper viren- 
tibus coeli temperies est magis aequabilis, quam in 
ceteris Hispaniae: partibus, neque calor nimius nec fri- 
gus intolerabile adeo sentitur. Aestates sunt minus fer- 
vidae propter situm magis borealem, sed inprimis quod 
ventorum australium vis, tam montibus, quam quod tota 
reliqua Hispania interjacet, debilitatur atque frangi- 
tur. Huc accedit quoque maris vicinia, "Venti enim 
marini non solum fervidum solis aestum deminuunt, 
sed etiam eo, quod aquae diutius temperaturam ser- 
vant, minus aéris atmosphaerici sequuntur variationes, 
In regionibus mari vicinis varia coeli temperies variis 
anni temporibus non tam diversa reperitur et a ceteris 
recedit quam in mediterraneis regionibus (1). 

Ventorum directio vulgaris haec est: aestate potissi- 
mum Caurus, autumno subinde mutatur inter Eurum 
et Africum, hieme ab Aquilone vergit ad Eurum. In 
Vizcaya propia venti inprimis marini observantur, 
unde aér saepius reperitur nebulosus, praesertim in 
vallibus, dum in montibus jam est serenus. Tempera- 
tio coeli exinde hac in parte parumper mitior sentitur. 

Solum fertilissimum optime cultum; sed diligentem 
et aerumnosam culturam requirit, cum potissimum con- 
stat ex argilla densissima, quae nisi marnis mixta fru- 
ges ferre potest(2). Profert triticum, mais, hordeum, 
fabas, erva, aliaque olera. Vitis vinum tantum medio- 


(1) Infra fore dabitur opportunitas ulterius in hanc climatolagiae 
legem inquirendi. 

(2) De hac peculiari agricultura cf. de la Borde 1, 1, II, c. 135 
sqq. ubi concinne describitur. 

cre praebet, quare sensim ejus cultura obsolevit in 
Guipuscoa, in Vizcaya propia contra generosum para- 
tur, quod, nisi leges impedirent, melius etiam foret. 
Sylvae hic abundant; quae constant ex variis Quercus 
generibus, (Q. robur, sempervirens, Ballota) fagis, cas- 
taneis, fraxinis, juglandibus, populis, ulmis, crataegis 
[C. aria, alizier|, arbutis [4. wnedo]. Hic et illic 
(v. c. ad montem Gorveya) pascua laeta virent, in 
quae pecus ex magna regionis parte aestate mittitur. 


Aquae medicatae inveniuntur. 
I. In Vizcaya propia : 
Frigidae (quae omnes videntur martiales) : 


1. Fontes duo prope Lequeitia. 
2. Plures prope Berriatua. 
. Thelleria, prope Puebla de Aulestia. 


= y 


. Alius in Barrio de Mendialdua, in vico Arteaga 
prope Guerntca. 

5. Plures in agro Arratiensi seu Merendado, v. c. 

Ceanuri, Duna. 


Thermae : 


1. Duo fontes prope Ceanuri. His in balneis et ad 
potum utuntur. 


2. Duo prope Berriatua. Sulphurosi. 


II. Alava. 
Frigidae: 
1. Plures in agro Amarayona. 


2. Villareal, prope Venta de Bombil- Ach; tres ad. 
sunt« martiales. 

3. Duo fontes prope Urribari, quorum alter sul- 
phurosus, alter martialis. 


Thermae. 
1. Prope Armentia in agro Vittoria, sulphurosa. 


Ill. Guipuzcoa. 
Frigidae : 
Unicus fons prope Vergara, 


Thermae: 


1. Prope Ascoytia. 

2, Asacca. 

3. Ataun, 

4. Mondragon, inter Escoriaza et Arechevaleta. Ha- 
rum trium aquae sunt tepidae et sulphurosae. 

Incolae statura majori sunt quam Castellenses, minus 
maceri, robusti tamen et pedibus inprimis celeres (1). 
Faciei color laetus, rubicundus; oculi coerulei fere 
aeque frequentes, ac nigri et fusci, sic et capilli flavi. 
Facies hilaris, vivida; plerumque sine morbis vitae spa- 
tium ad extremam usque senectutem protrahitur, 

Libertatis amantes, jura et privilegia ad mortem acri- 
ter defendunt; inde superbi, irritabiles, injuriarum 
memores, Ex omnibus Hispanis, ne Catalanis quidem 
exceptis, hi reperiuntur inprimis laboriosi, ac deli- 
gentes; fidem religiose servant, hospitii jura sancte 
colunt, grata inter illos et peregrinos laetaque inter- 
cedit necessitudo, atque vitae usus familiaritate exhi- 


laratus. 


——— M —— 


(1) Inde locutio familiaris: avoir le pied Basque. 

Coelum frigidius aliam prorsus diaetam requirit, Vi- 
num generosum multum bibunt; victus magna parte 
animalis est, praecipue caro suilla; in maritimis pisces 
insuper adduntur. Quamvis sobrii esse non soleant, 
rarius tamen ad ebrietatem usque vino vel quovis alio 
liquore abutuntur inebriante, 

Morbi endemii sunt febres inflammatoriae putridae 
et catarrhales; quarum aliae aliis anni temporibus vi- 
gent, ita quidem inflammatoriae potissimum grassantur 
hiemali, putridae aestivo, catarrhales verno et au- 
tumnali tempore. In regionibus maritimis endemii sunt 
scabies, vermes, hydrops; in montuosis tumor pedum ; 
in vallibus vero profundis struma, | Haec autem multo 
crebrior in parte Pyrenaeorum Hispanica, quam in 
Franco-Gallica. Ipsa jugi conformatio hnjus rei cau- 
sa est, neque, ut olim putaverunt, attribui debet 
corporis constitutioni Hispanorum, ut prae ceteris sint 
strumosi, Strumae potissimum observantur in val- 
libus, dum planities et montium cacumina ab hoc 
incommodo sunt libera (1). Pyrenaeorum autem natura 
est ad partem Franco-Gallicam magis praerupta et 
declivis quam ad Hispanicam, ubi declivitas magis est 
interrupta. Hine plures oriuntur valles in hac, quam 
in altera parte. Praeterea in Hispania interiore strumae 
aeque rarae atque in aliis regionibus altis et planis. 

Ultimo loco liceat observationes quasdam facere ad 
docti, rmiemrY incolarum cursus celeris explicationem. 
Hie scilicet vir expertissimus atmosphaeram modice hu- 


midam ventosque montibus repercussos cutis ac muscu- 


(1) a. v. HumsoLnr tamen morbum observavit in planitie edita Santa 
Fe de Bogota , 6000 pedes supra fluvii Magdalena superficiem. 
Cf, Edinb. Med. et Surg Journal nº, 128 Jule 1836 p. 50, 

lorum elasticitatem augere putat. Quaerit porro, non- 
ne motus oceani cum atmosphaera communicatus inco- 
las hujus orae maritimae agiliores reddere posset in 
gymnasticis? Numquam vero in causis indagendis pro- 
cul quaerere debemus quod in promptu est. Montium 
enim incolae fere semper agiliores sunt quam planitiei, 
et praesertim excellunt pedum velocitate, ex perpetua 
naturae norma atque regula, nam si difficiliora calle- 
mus faciliora sponte sequuntur. Qui igitur in montibus 
innumeras difficultates superare debent, in planis faci- 
lius et celerius scopum attingent, nisi longiore tempo- 
ris spatio eadem ratione euntes taedio afficiantur. In 
planitie vero degentes non facile in locis montuosis 
current. Regionem autem Vizcaya admodum montuo- 
sam esse supra jam vidimus. 

Asturia (1). Ex omnibus Hispaniae provinciis haec 
montuosissima, tractus angustus inter Pyrenaeos ulterius 
se porrigentes Ásturicos et inter mare. Est igitur potius 
ipsius jugi declivitas. Coeli temperies plerumque fri- 
gida est propter montes altissimos, per magnam anni 
partem nive obductos; aestate in vallibus profundis 
calor magnus, qui in montibus ventis marinis temperatur. 
Sed aér inprimis est humidus propter mare vicinum et 
ipsius regionis conformationem. Jugum enim, parte sep- 
tentrionali declivitate praerupta, multis vallibus pro- 
fundis obscurisque exaratum est. Vapores densi, qui e 
mari surgunt, montibus altis repercutiuntur, in valli- 
bus retinentur et imbrium ortui quam maxime favent. 
Omnes fere aquae ad hane partem decliviorem descen- 


(1) €f. now c. casar. Historia natural y medica del principado 


de las Asturias 4º, Cit. IBIERRY. 


Qu 

dunt, unde regio pluribus secatur rivis et fluviis hu- 
miditatem admodum augentibus. Valles extenduntur a 
meridie septentrionem versus. Sol itaque horis 5--6 
tantum meridianis eas radiis beneficis fovet. Hinc noctu 
et mane illis aér est frigidissimus, meridie vehemens 
aestus, singulis igitur diebus variae anni tempestates 
mutuo sese excipiunt, idque momento citius, inter quas 
autumnalis propter humiditatem praevalet, quam tan- 
tam esse narrat THIERRY, ut arva vel media aestate, si 
modo ipsi solis radii intercipiantur, meridiano tempore 
rore madeant. Augustus et September menses sunt ca- 
lidissimi, cum coelum tum sit satis serenum ; ceterum 
aestas numquam est stabilis, nunc enim subito imbres 
cadunt, nunc Septentrio summa vi montes ferit. Hunc 
praesertim imbres sequuntur. Caurus, quamvis frigi- 
dior, non ita vehemens est; Aquilo summam regioni 
utilitatem affert, nebulasque dispergens coelum sere- 
num reddit, atque humidum aérem, quamtum fieri po- 
test, corrigat. Si aestate hie ventus diutius se remit- 
tit, autumnus morborum frequentiã insignitur. In 
aliis anni temporibus minus conducit; vere enim inde 
oriuntur catarrhi, pleuritides, peripneumoniae. Zephy- 
rus autem neque in frigus neque in calorem notabilem 
vim exercet, sed vulgo imbres adducit. Auster totam 
Hispaniam transgressus, multisque montibus fractus, mi- 
nus est vehemens, ita ut potius exhalationis calidae 
quam venti ferat speciem, et quia non diu flat (1), 


(1) Tarzary refert Austrum sub initium seculi XVII per duos 
integros dies vehementius flasse, aquam in fluviis et rivis 
ita incaluisse ut truttae, [Salmo Fario L. et S. Trutta L.] 
aquae gelidae amantes, aegri et temulenti in summa aqua 
natarent. Manu captae et ingenti numero in urbe Oviedo 

minorem etiam in hominum sanitatem vim exercet, 
nisi pruritum auget admodum incommodum scabiosis. 

Solum minus est fertile terrae materia deficiente, 
saxa et lapides cumulati ad altitudinem 10—12 pollicum 
inveniuntur. Parum frumenti igitur profert et solum- 
modo in quibusdam partibus fertilioribus, ubi triticum 
secale, avena, mais colligitur. In nonnullis partibus 
Íructus optimi abunde nascuntur, castaneae, nuces ju- 
glandis, coryli; vinum non parant, sed magnam liquoris 
e malis expressi [c?dre] quantitatem. Vegetatio sponta- 
nea ibi laetissima; montes obsiti reperiuntur varii generis 
sylvis, quae praesertim abundant quercubus pulcherri- 
mis, castaneis, juglandibus, corylis, fraxinis. Herbae 
et frutices laetissima fronde sunt tecti, saepe florum 
loco creta; herbae aromaticae, inprimis ex labiata- 
rum familia, minus copiosae sunt, quam in provin- 
ciis mediterraneis, multoque minus aromate praeditae. 
Humidum ita semper vegetabilia afficit, ut laetius qui- 
dem crescant, sed tela laxior, aquosior ut ita dicam, 
vires medicatas minuit. 


Inter aquas medicatas distinguimus ; 
I. Frigidas: 
lo, La fuente de la Vena, in loco Terminu de los 


Reales, prope vicum Arce in Valle real de Pie- 
lagos. 


IT. Thermas. 
1e. Casielles I mill. ab urbe Oviedo. Balnea ibi ad- 


sunt, 


Anão comeram — == 


[Ovetum] venumdatae narrantur. Quamvis afferat auctor 
tempore patrum innumeros hujus rei adhuc testes vixisse, 
tamen probabile fit hoc inter narratiunculas esse referendum. 

20, Cornellana (1). 

3º. Las caldas de Buelna, in valle et prope vicum 

ejusdem nominis milliario dimidio a Cartes. 

Incolae his praesertim distinguuntur virtutibus: pa- 
triae amore, legum observantia, fervido religionis stu- 
dio, Probi atque honesti ita ut in locis montuosis furta 
prorsus incognita esse soleant. 

Morbi endemit. Huc referendi scorbutus, morbus 
verminosus, calculosus, arthritis, dysenteria, ulcera 
erurum, scabies et mal de rosa. Paucis agamus verbis 
de singulis. Constitutio humida frigidaque, quae scor- 
buti causa praedisponens (2), regnat in Asturia; cibi 
saliti, huic morbo procreando egregie faventes, minime 
quidem in usu sunt, sed crudi isti aromatibus carentes, 
quibus saepius utuntur, haud magis prosunt.  Potissi- 
mum in vallibus profundis grassatur scorbutus. In his 
etiam strumae valde sunt vulgares. 

Generationi vermium praesertim favet aér humidus 
atque calidus, qui alio anni tempore regnat; cui si 
jungas victum supra laudatum, non est quod mireris 
tam vulgarem esse morbum verminosum. 

In regionibus porro humidis frigidisque morbi renum 
sunt crebriores, quam in calidis atque siccis ; humiditas 
enim perspirationem cutis impedit atque per antagonis- 
mum, ut ita dicam, urinae excretionem auget. Etenim 
quae alias per cutem eliminantur substantiae hetero- 
geneae et obsoletae, nunc per renes transire debent, ubi 


(1) » Cette source a une espèce de flux et de reflux’? DE LA BORDE 
l. 1. V. 490. l 

(2) Cf. sames LIND, Treatise on the scurvy. Ed, 2, London 1757 
p. 47-103. 

facillime morbos excitant ac procreant, atque praesertim 
ad calculos generandos opportunitatem praebent. Hanc 
theoriam id oppugnare videtur, quod diuretica saepe cal- 
culorum procreationem impediunt, sic notum est nostra 
in patria post usum vulgatiorem spiritus juniperi, ce- 
teroquin minime commendandum, calculum minus fre- 
quentem factum. Sed attendendum magnam esse diffe- 
rentiam inter ambas observationes. Aére humido enim 
ac frigido, urinae quidem secretio, ut supra vidimus, 
augetur, sed mittitur pura, limpida, partes crassiores, 
heterogeneae retinentur, quae si ad calculorum ortum 
sua conferunt, demum urinam parcam, turbidam red- 
dunt. Contra spiritu juniperi, tamquam diuretico, 
secretio non solem augetur, sed et excretio facilior 
redditur, cumque urinarum fluxu etiam partes elimi- 
nantur, quae, priori casu, morbo provocando idoneam 
opportunitatem praebent. Ulcera crurum, quae potis- 
simum seniores vexant, in humidis semper sunt perti- 
naciora, sin vero calor humido jungitur saepe prorsus 
insanabilia fiunt. In calidioribus, uti postea luculen- 
tius patebit, facillime vulnera et si minima in gan- 
graenam transeunt, vel in ulcera mutantur. Si igitur 
aestate quis vel etiam levissimo vulnere, culicum punc- 
lione aliis, afficitur, uleus inde oriri potest, quod hie- 
mali humiditate exasperatum minus facile sanari potest. 

Scabies. Juxta totam oram Hispaniae septentrionalem 
hie morbus vere endemius est, praeque ceteris hujus 
partis provinciis in Asturia vulgatior. Neque solum 
inter incolas ibi natos observatur, sed etiam peregrinos 
afficit. Sint homines parentibus admodum sanis nati, 
nutrice gavisi sanissima, vel contra parentibus debili- 
bus et nutrice cachectica, haud minus hoc morbo afi- 

ciuntur, ea tamen differentia, ut in illis facillime 
curetur, in hisce vero non item. In infantibus saepius 
caput occupat, usque ad annum tertium decimum. A quo 
in alias partes praesertim artus transit, Malum erit 
omen, si in senio ad caput revertitur, neque tamen 
artus relinquit, quod accidit feminis saepe sed rarius 
apud viros locum habet. Quamvis saepius non pericu- 
losus hicce sit morbus, et interdum vel sine remediis 
possit sanari, tamen est valde incommodus, quia vulgo 
per 9-10 menses durat. Ventus Auster, uti de coeli 
temperie agentes, paucis verbis monuimus, pruritum 
mirum in modum adanget. Hunc effectum non facile 
explicemus nisi magna generatim hujus venti in corpus 
humanum effieacitate; magis autem opportuna nobis 
erit occasio, de vento ita dicto Scirocco dein agentibus, 
ubi alias Europae australis partes describamus, in qui- 
bus iste frequentius observatur. Facile tum ad hanc 
rem tractandum redibimus. 

Quamvis nostrum propositum nullomodo ferat, mor- 
bos etiam aliis orbis terrarum regionibus proprios de- 
scribere, cum tam arctos fines quos mihi constitui et 
intra quos difficulter admodum memet retinere potui, 
jam transgressus sim, attamen non possum non peculia- 
rem de scabie observationem addere de qua hisce tem- 
poris saepe sermo fuit. Vetus (1) jam erat opinio 
causam proximam scabiei insectum videri, quod Lin- 
naeus vocavit Ácarum exculcerantem. Alii sunt hujus 


(1) Cf. nicarer specielle Therapie VI, 81; ubi citt: monser 
Theatrum inscctorum 1634. J. céstonI (opere di FRANC. REDI 
T. I app. p. 14) hic primus certius affirmavit animalculum 
morbi causam esse, Ricurer Ibidem. 

opinionis fautores, alii insectum revera existere, sed 
potius a morbo generatum esse putabant, alii denique 
illud adesse omnino negabant. Recentiores (1) actio- 
nem hujus animalculi egregie probarunt, litem vero 
utrum revera scabiem gignat, an potius ipsum hoe 
per morbum gignatur sub judice reliquerunt; vir Doct. 
CASAL, quem supra citavimus, animalcula optime de- 
scripsit (2): »Sirones, inquit, in scabiosorum corpore, 
»in manibus praesertim et pedibus sub epidermide ge- 
»nerantur. Vocantur in hac regione aradores [aratores] 
»et merito: arant enim semper inter cuticulam et cu- 
»tem progrediunturque quasi cuniculi et canaliculum 
»longum sulculi instar relinquunt, qui sub clara luce 
»satis manifeste acuto visu praeditis sese ostendit.” 
Mal de la Rosa (3). Instante aequinoctio vernali, 
cutis in variis corporis partibus rubra atque aspera 


(1) Cf. Notizen aus dem Gebiete der Natur- u. Heilkunde von v, 
rrORIEP nº, 556, p. 85; 913, (ubi icon); 925 , p, 25; 1037, 
p. 48. Rasrar in diario Annales des sciences d’ Observation 
II. p. 446, 458. 1829 et III p, 298. Ejusdem Nouveau 

+ système de chimie organique; Paris 1833, 8» p. 508-511, 
ubi icon pl. X fig. 7, 8, 9. Idem in diario Lancette fran- 
çaise 13 Aout 1831. AwnrornE puces, Note sur le Sarcopte 
de la gale humaine. Annales des sciences natur. See, 
serie Tom. III Zoologie; Paris 1835 p. 245-249, pl. XI. B 
fig. 1, 2. 

(2) L. 1. in appendice historiae affectionum epidemicarum p. 
314. [Cit. wrLLAUME. |] 

(3) Cf. roverry, l l. II, p. 146 sqq. FINKE, l. 1. IH, 42 sq. 
Ozanam , maladies épidémiques, contagieuses et épizodtiques , 
Paris et Lyon 1817, V. 298 sq. Raver, Traité théorique 
et pratique des maladies de la peau, Paris et Londres, 
1835. II, 889 sq. [Finxe, ozanam et payer ad verbum 
THIERRY secuti sunt, qui et morbum ipse vidit et observa- 
tionibus Doct, casar usus est.] 

fit. In dorso pedum et manuum, rarius alio loco ori- 
untur crustae scabrae, nigrescentes, sulcis altis di- 
visae, interdum in ipsam carnem penetrantibus. Aestate 
siceantur, decidunt et stigmata relinquunt rubentia, 
glabra, nitida, pilis destituta, parumper infra cutem 
cireumdantem descendentia, cicatricibus vulnerum us- 
torum satis similia. Per totam vitam haec remanent. 
Forma rotunda, et color roseus verosimiliter nomen 
Rosa huic morbo dedit. Quotannis verno tempore no- 
vis teguntur crustis, semper squalidioribus. Interdum 
alia observatur forma, crusta nempe cinereo-flavescens 
a parte anteriore inferioris colli juxta claviculas ad 
manubrium sterni descendit, ligamentum duos digitos 
largum faciens ac torquem referens. Rarius occupat 
totam posteriorem colli partem, sed vulgo media pars 
musculi cucullaris libera manet, ita ut non penitus col- 
lum circumdet. Saepe in osse sterni ad medium us- 
que pectus procedit. Hisce symptomatibus jungitur tre- 
mor perpetuus capitis et superioris trunci interdum ita 
vehemens, ut aegri vix stare queant (1). Os dolet et 
ardet, labia sunt vesiculis obsita, lingua valde impura, 
debilitas observatur summa ventriculi, sensus ponderis 
et lassitudinis regnat per totum corpus. Noctu calor 
urens somnum ab aegris arcet, vix in lecto retinen- 
tur, dum contra frigus haudquaquam tolerare possunt. 
Tristes sunt ac melancholici, nulla causa apparente 
gemunt et plorant, Plerique facultatibus mentis illae- 
sis, leviori gradu delirant, hebescunt, amittuntque sen- 


(1) Femina in Nosocomio Ovetensi decumbens hoc malo ita vexa- 
batur, ut continuo positionem pedum mutare deberet ne 
caderet, et caput moderetur arundinis instar ventis agitatae. 

sus, gustum v. €. et potissimum tactum. Interdum acce- 
dunt ulcera maligna, pertinacia, erysipelas variarum 
partium, scabies, febris erratica; somnus est inquietus 
vel lethargicus. (Cutis horride ex nigro lutescit, acor 
adest crudus atque tenax, cui adduntur viscerum ob- 
structiones inveteratae (1).  Terminari potest morbus 
hydrope, affectionibus scrophulosis et marasmo. Inter- 
dum etiam transit in maniam, quamquam non furibun- 
dam.  Tristitia insignis aegros in solitudinem agit, ubi 
taedio vitae et mali vehementia confecti, suicidio mi- 
serrimae huic conditioni finem imponere solent. Pessi- 
mum haec mania, vulgo tantum solstitio aestivo con- 
spicua, omen est et saepius lethale. Inprimis in agro 
Ovetensi hic morbus grassatur, ubi coelum, ut supra 
vidimus, nubibus et nebulis vulgo obsitum est. Est vero 
malum pertinacissimum ac curatu difficilimum habetur. 

In naturam hujus morbi inquirens THIERRY et secun- 
dum eum ozawax complicatum putat ex scorbuto et le- 
pra. Vix tamen ullum, quo insignitur scorbutus, sym- 
ptoma in ita dicto Mal de la Rosa offendimus, Rayer 
observationum paucitate et dubio nisus, opinionem cer- 
ta ratione confirmatam naturae et curae recusat. Mag- 
nam interim analogiam statuit inter illum et Pella- 
gram, quem utrumque cum Ácrodynia (2) eadem fa- 
milia naturali complectitur. Scumazz (3) morbum refert 


(1) Ozanam hunc locum tali modo habet: »Il survient des érysi- 
» peles, des ulcéres, la chlorose, une fievre erratique et 
»l'élephantiasis à un leger dégré,”” l. l. p. 299. Rarrr 
brevissime , » cet état peut être suivi d'érysipéles, d’ulcéres, 
» de fievre erratique;’’ 1. 1. p. 889. 

(2) Morbus peculiaris, qui annis 1828 et 1829 Parisiis epidemice 
grassatus est. Descriptus a mAvzmo l. l. p. 890 sqq. 

(3) Scnmazz 1, 1. p. 189 n, 1683. 

ad genus Lepram sub nomine L., Asturiensis, eandem 
ceteroquin descriptionem verosimiliter ex eadem fonte 
derivavit. 

Sponte sic pervenimus ad dirissimum inter cutaneos 
morbum, non minus symptomatum malignitate, quam 
aegrorum frequentia olim fama celebratum. Fuit enim 
tempus, quo in Europae ambitu 19,000 essent nosoco- 
mia, solis hoc morbo affectis destinata. Dubium nemini 
cuiquam erit me lepram indicare voluisse, quae hisce 
etiam temporibus, quamvis mirum profecto in modum 
imminutus sit aegrorum numerus, non prorsus tamen 
Europam reliquit. Argumenti pondus, quamvis sit gra- 
vissimum, a nostro scopo tamen quoniam alienum est, 
non sinit nos ulterius in historiam hujusce morbi in- 
quirere. Quae cum ita sint, tantum agemus de forma, 
quam in Asturia induit; primo igitur breviter expone- 
mus quae de hocce argumento apud THIERRY inveniun- 
tur, tum haec cum descriptionibus morbi generalioribus, 
apud alios auctores obviis, comparabimus. 

Quinque species enumerat auctor propriis characte- 
ribus inter se distinctas. In prima, quae inter omnes 
est vulgatissima, specie, cutis observatur aspera, sic- 
ca, pulvere cinereo tecta, ejusdem ferme coloris ac 
si cum farina particulae argilaceae mixtae essent, Vulgo 
non totum corpus afficit, sed potius partem posterio- 
rem capitis et colli. In quibusdam vero praeter caput 
etiam brachia et femora albido hoc pulvere tecta, in 
aliis totum caput albescit, quasi calce (vel pulvere fari- 
nario) conspersum. Est scabiei inveteratae summus 
gradus, quo caput depilatur et crustae gignuntur ci- 
nereae, inter quas parvuli pili albi crescunt. 

Altera et symptomatibus et exitu, magis etiam quam 

prius memorata maligna, convenit cum Albaras nigra 
Arabum, cutis fit nigra, crassa, rugosa, squalida, ne- 
que pustulas, neque vesiculas, neque squamas (1) habet ; 
externe nil insoliti, corpus non marcescit, sed respi- 
ratio redditur difficilis, et facies ferox. Odorem ex- 
halant aegri ingratum, qui cum odore partium gan- 
graena affectarum potest optime comparari. 

Tertia, quae etiam frequens, praeter symptomata il- 
lis, de quibus supra mentionem fecimus, communia, 
distinguitur tumore crurum et femorum. Rarius utri- 
que artus inferiores afficiuntur. Teguntur simul pus- 
tulis, crustis, verrucis et ulceribus malignis, quae 
vel parvula admodum foetent. Quo pluribus afficiun- 
tur symptomatibus externis, eo diutius organa interna 
libera manent et vita aegrorum miserrima protrahitur. 
In minori morbi gradu manus alterutra intumescit, 
tumor satis mollis neque tamen oedematosus, ferme 
nullo dolore afficit aegrum, neque cutis colore muta- 
tus, saepius autem feminas afficit hicce morbus; cete- 
roquin sanitatem vix laedit. 

Quarta species, apud 8-4 homines tantum obvia, dis- 
tinguebatur symptomatibus internis gravioribus, exter- 
ne contra nec pustulae squamaeve adsunt, nec crustae 
vel tumores conspiciuntur, sed facies ita mutatur, ut 
non amplius humanam referat; ex hoc symptomate 
auctor petit nomen Satyriasin. 

Quinta demum observata est in puella et viris duo- 


(1) Interim Arabes squamas symptoma characteristicum hujus 
varietatis habent: Albaras nigra. . .. . . . et est scabiositas 
accidens cuti aspera, vehemens, et facit squamas sicut 
sunt piscium cum pruritu etc. avicenna LIV, Fen, 7, Tract. 
2. Cap. 9. [Annot. THIERRY.) 

bus 40 circiter annos natis. Cutis praesertim faciei, 
brachiorum, manuum et femorum erat tecta tubercu- 
lis duris, magnitudine nucis avellanae. Pars erat co- 
loris rubri, pars albi seu viridi-flavencestis, et ita con- 
ferta ut vix digiti spatium inter illam liberum relin- 
queretur. Ipse vero vultus in superiori tain horrendus, 
in hac inmutatus erat. Interne minus aegrotabant quam 
ali, quibus sanior erat cutis. 

Fatendum est morbi descriptionem nec perspicuam 
neque satis absolutam esse, propter magnam confusio- 
nem, quae in morborum cutaneorum chronicorum de- 
terminatione in universum, deque lepra et elephantiasi 
nominatim apud omnes auctores existit. Praeterea mor- 
borum, de quibus egimus, symptomata admodum ob- 
scura sunt. Quid v. c. sibi vult auctor agens de lepra, 
nulla pustula, squama crustave conspicua, sed sympto- 
matibus internis gravioribus, facieque humanae pror- 
sus dissimili, distincta, quam satyriasin nominans quar= 
tam speciem constituit. Hanc ulterius determinare non 
conabimur, lubenter fatentes hoc nos non potuisse 
praestare, Haec autem quae praeterea de aliis speciebus 
affert THIERRY, cum descriptionibus RAYERI si compara- 
mus, prima species proxime convenit cum Lepra vul- 
gari (1) [wiran] et ejus varietate Lepra alphoide 
[wian], quae a Psoriasi guttata [wittan| vix distingui- 
tur. In hac enim, nonnullis diebus post eruptionem 
praeterlapsis parvae pustulae, apice teguntur squamula 
albida, glabra, decidua. 

Altera species difficilius etiam determinatur, cum 


cutis nigra, crassa, rugosa, squalida, unum atque so- 


(1) Raver, l. 1. p. 111, 

lum symptoma sit, et absentia squamarum, pustularum, 
vel vesicularum, quam ipse anctor in annotatione sen- 
tentiae suae contrariam confirmat, illam a genere leprae 
juxta definitionem raver prorsus abjudicat. 

Cum elephantiasi Arabum (1) optime convenit tertia 
species, hypertrophia nempe cutis inprimis alterius 
utrius artuum inferiorum. Primo cutis haud mutatur, 
partis affectae tantum crassities augetur, sensim autem 
aspera fit, inprimis prope articulos pedum, tegitur tu- 
berculis, et epidermis incrassatur uti in ichthyosi, de- 
nique fissurae et rugae in membro difformitate horrido 
oriuntur. Hujus affectionis varietatem in insula Bar- 
bados obviam HENDY et mrLLARY sub nomine Barbadoes 
leg descripsere (2). 

Quinta species ex omnibus facillime determinatur, cum 
melius descripta sit et symptoma: tubercula, inprimis 
in facie, dura, magnitudine nucis avellanae, coloris ru- 
bri et albi sew viridis et flavescentis, tantum obser- 
vatur in elephantiasi Graecorum (3) seu lepra medii 
aevi, L. nodosa (4). 


* 

(1) Raver, 1. 1. IT 819. ArmerT morbum vocat; Lépre tuber- 
culeuse éléphantine. 

(2) Videantur infra in descriptione urbis Gibraltar, quae de 
Bucnemia inveniuntur. 

(3) Raver, l. l. p. 296 scmuarz, l. l. p. 189 no. 1678 Lepra 
vera, cujus varietates affert: Z. alba, [syn. vitiligo, Ba- 
ras elephantiasis, 4evzý graecorum, lepra mosaica]. L. ni- 
gricans, [syn. vitiligo, baras nigrum]. ZL. squamosa, 
[psorica Graecorum] ad quam pertinet lepra Aegyptiaca seu 
Aegyptiorum, 

(4) L. nodosa, [syn. Arabum vera, Elephantiasis sive Elephan- 
tia Graecorum, tuberculosa , Leontiasis, Tyriasis, morbus 
herculeus, phoeniceus, Lazari,| Elephantia Arabum, [ap- 
tuum] Elephantiasis recentiorum, 

Haec de Lepra in Asturia endemia sufficiant. 

Gallizia. Minus est montuosa, quam vicina provin- 
vincia. Jugum enim, Pyrenaeorum prolongatio, ibi in 
multos ramos divisum, sensim sensimque. decrescit. 
Ad limites provinciae Leon inter Sierra Santa Named, 
et Pyrenaeos in Gallicia, tractus planus et humidus. 
Aéris temperies est satis frigida cum a duobus lateri- 
bus mari circumdetur, nec vero tam humida quam Ás- 
turia, cum venti liberius totam regionem perflent, 
montibus minus cultis et confertis non ita repercutian- 
tur, neque in vallibus profundis aér humidus condensetur. 
Exposita potissimum haec est regio ventis Zephyro, 
Septentrioni et Cauro. In tota Hispania nullus est lo- 
cus, in quo nebulae sunt frequentiores. Inter hujus 
regionis partes differentia quaedam observatur, est enim 
juxta mare aër mitis admodum [mou et doux]; ad Afri- 
cum calidus siccus et amoenus; ad Aquilonem frigidus, 
humidus pluviusque, in universum tamen satis saluber 
esse solet, in oris vero maritimis magis temperatus 
quam in regionibus mediterraneis reperitur, ubi plu- 
viae imbresque frequentes occurrunt. Sic in San Jago 
de Compestella [Brigantium] per duas tertias anni par- 
tes pluit. Solum est fertile. Cultura optima. Inprimis- 
sylvae abundant quercubus, juglandibus, castaneis aliis- 
que arboribus. Arva proferunt triticum, secale, hor- 
deum, avenam, quae ceteroquin rarior esse solet in 
Hispania. Prope Orense reperiuntur vites, castaneae, 
in agris prope Tuy Rosamunda, Redondillo, aurantia, 
morus cet. 

Aquae medieatae hujus provinciae sunt: 

I. Frigidae. 
1. Camondes, prope Puerte Arcas. 

2. Alius fons prope Beja V mill. a Sant Jago. Martialis. 


II. Thermae contra abundant. 


1. Las Caldas de Cantis, V mill, Sant Jago. Ubi bal- 
nea sunt. 

2. Las Caldas de Reyes, in vico ejusdem nominis 
V mill. a Sant Jago. Quarum usus est ad balneum et 
potum. | 

3. Baude, in ditione Riverenci provinciae Tuy. Hujus 
est aqua calidissima. Balnea, quae ibi antea aderant, 
nunc jam sunt destructa. Etiam potui inservit aqua. 

4. Quinque fontes prope vicum Beran in eodem 
agro I mill. a Ribadavia. Caloris gradus vix aquam te- 
pidam aequiparat. Balnea. 

5. Viana, prope Puebla de Sanabria, ad potum so- 
lummodo hujus aquis utuntur. 

6. Alius juxta pontem Lago. Balnea, quae ibi in- 
veniuntur, magis magisque negliguntnr. 

7. Alius prope Orense. Aqua calidissima. Balnea, 
quae Romanorum tempore valde celebria fuerunt, ho- 
die non item. 

9. Bertua, VI mill. a Coruna. Balnea ibi collabuntur. 

9. Quatuor in vico Cortegada Y mill. ab Orense 
distinguuntur nominibus fuente de la Piodra, fuente 
del Bano del Campo, fuente del Hierro et fuente del 
Bano del Monte. Balnea hic reperiuntur, atque etiam 
potantur aquae. 

Incolae staturá grandi sunt, robusti, strenui laborem 
facile ferentes, indefessi. Feminae pulchrae, cute splen- 
dente albissima, oculis et capillis nigris. Gallegi, 
uti dicuntur, religionem et regem amant, mores vete- 


res servant, graves, candidi, sobrii, probi habentur 

eum ceteris tractus septentrionalis partibus, ultimi to- 
tius Hispaniae aliorum armis subacti sunt. 

Morbi endemii. In parte meridionali febres inter- 
mittentes crebro grassantur, saepiusque characterem ha- 
bent malignum. Scabies et morbus verminosus sunt ibi 
communes. Scorbutus contra, quem tara vulgarem in 
Asturia animadvertimus, rarissime occurrit in Gallizia, 
ac tantum apud nautas quosdam ex longinquis itineri- 
bus reduces. Hujus phaenomeni ratio est humidum ac 
frigidum rarius ibi regnans, quam in provincia vicina. 
Lepra (1) et Mal de la Rosa (2), licet rarius, etiam hic 
inveniuntur. Alii e contra hoc prorsus incognitum pu- 
tant. In medio praecedentis seculi angina gangraenosa 
multos illie morte rapuit infantes. Primum tumor ad- 
est et levis inflammatio glandularum sine febre, Post 
unum vel duos dies partes internae afficiuntur, febris 
accenditur vehemens, inprimis si larynx dolorem pa- 
titur, unde facillime ad bronchos transit malum et mi- 
seri suffocati moriuntur. At si non ultra isthmum fau- 
cium extenditur, interdum feliciter aeger sanatur, an- 
tequam gangraena partes occupat (3). Orae maritimae 
generatim salubriores sunt quam partes mediterraneae, 
quo potisimum effici potest, quod homines ibi diu- 
tius vivunt. 

Ex iis, quae de Hispania septentrionali diximus, in- 
telligere possumus: 


(1) Secundum DON ANTONIO DE GAVIEDEZ Y PUJA, 

(2) Don rexvo, utrumque cit, Doct, THIERRY. 

(3) Eodem ferme tempore [a? 1748-49] haec angina grassata est 
Parisiis, cf. JEAN BAPTISTE LOUIS CHOMEL , Dissertation histori- 


que sur le mal de gorge gangrencux, 12^. Paris 1749, [cit. 
THIERRY. | 

1. Tractum esse frigidiorem atque humidiorem Hispas 
niae, aérem vitam deprimere, nisi venti marini quodam- 
modo hoc vitium corrigant et elasticum illum reddant. 

2. Morbos egregie huic constitutioni respondere, cu- 
taneos chronicos, scabiem, lepram, Mal de la Rosa, 
morbos systematis mucosi, vermes, systematis uropo~ 
ietici, calculos, valde communes. 

3. Dotibus tamen et physicis et moralibus incolas 
prae illis, qui Hispaniam interiorem incolunt, excel- 
lere. 

Secundum ordinem, quam nobis proposvimus, trans- 
cundum esset ad Hispaniam meridionalem, sed cum 
jam limites septentrionales attigerimus, potius hic in- 
seramus paucissima, quae de Lusitania comperta habe- 
mus. Suadet hane mutationem ordo geographicus, sua- 
det corum, quae comperta repertaque sunt inopia, qui- 
bus in posterum referendis minus idonea esset oppor- 
tunitas. Ex omnibus Europae australis regionibus, Lu- 
sitania nobis minus innotuit propter defectum fontium, 
e quibus haec notitia hauriatur; quae de hoc regno 
habet rinxe digna vix sunt, quae memorentur, neque 
apud quemquam alium topographiae medicae quidquam 
inveni. B. L. minus enucleatam igitur excuset descrip- 
tionem, quam hic inveniet. 

Ad meridiem Galliciae, juxta mare Atlanticum, 
peninsulae Ibericae Lusitania oecupat partem occiden- 
talem, limitibus naturalibus, paucis tantum in locis, ab 
Hispania discreta. Minus est haec regio montuosa, et 
montes sunt humiliores, idem enim quod in Gallizia ob- 
servamus, etiam hic locum habet; jugorum praecipuo- 
rum Hispaniam secantium in illa offendimus minus ad 


regulam quamdam exactos ramos, quibus ipsa terminan- 


67 


tur; solum jugum da Estrella alicujus momenti est. Tres 
valles longitudinales [Ldngethéler| complectitur regio 
quas trajiciunt flumina Duero, Tejo et Guadiana. Solum 
satis cum Hispanico convenit; montes nempe sunt ju- 
gorum hispanicorum continuatio, Aéris temperies potis- 
simum eo differt, quod regio ventis inprimis exposita 
Lephyris, et maris vicina humiditatem excitat, et secum 
affert. Imbres sunt crebrae in multis regionis partibus 
atque inundationes. Urbis Lisboa [Ulissobona] coeli 
facies praesertim varians. Hiemes sunt imbrosae, quia 
Africus suam ibi praesertim vim exercet ; durant autem 
imbres a medio mense Novembre usque ad finem Fe- 
bruarii, atque id quidem nunc parvis intermissionibus 
exceptis, de die in diem continuis, nunc per 12-14 
prorsus remittentibus. Subitanea mutatione nebulae den- 
sae coelum excipiunt serenum, procellas dies serenus, 
calidos frigidus. Ver est ventosum et ventis Austro et 
Africo regnantibus pluvium. Ad finem Aprilis calor 
incipit sensim sentiri, et usque ad Septembrem augetur. 
Pluviae hoc anni tempore sunt rarissimae, coelum est 
continuo serenum (1). Calor horis meridianis gradum 
21º-23º attingit, vespere autem a hora quarta et sexta 
frigus ita intensum est, ut chlamydum utilissimus sit 
usus, cum Septentrio prae ceteris ventis frequens sit. 
Morbi satis cum illis qui in Anglia regnant conveni- 
unt, catarrhales v. c. communes. Fama, qua erat Lisboa, 
quasi hibernaculum phthisicorum, hodie saltem ei tri- 
buitur immerito, nam vel inter indigenas phthisis ad- 
modum est vulgaris. Inter salubriora loca pertinet 


(1) Hoc mihi etiam testatus est hujus urbis incola, quem ali- 
quando in itinere offendi. 

Cintra, cujus situs est amoenissimus, aér etiam purus 
ac benignus.  Vegetatio est ibi splendidissima, hor- 
tis (1) aurantiorum et citrorum plurimi, in quibus 
arbores ita confertae reperiuntur ut coma contigua 
gratissimam praebeat umbram, dum aér suavi florum odore 
gravis ad jucundissimam quietem invitat. Montes te- 
guntur acaciis, ficis, sycomoris, paucis palmis et syl- 
vis quercuum suberum. Juxta vias prope fontes et ri- 
vos conspiciuntur Cactus Opuntia insolitae altitudinis , 
innumerae Rosae, Georginae, fruticeta lata Resedae, 
quorum e medio hic et illic superbi Agaves exsurgunt. 
Convolvuli floribus caeruleis, vites, Hyacinthi ad radicem 
rupium, in moeniis et muris colorem tristem cinereum 
prorsus abscondunt, 

Lepra passim adhuc in Lusitania occurrit, uti conji- 
cere debemus ex Doct. eowrz (2) opere. 

Aquarum medicatarum regio ditissima est, ducentas 
ferme enumerat VASCONCELLOS. Secundum Doct. FRANCISCO 
TAVAREZ in catalogum praecipuas exposuimus (3). 


(1) De sylvis citrorum aurantiorumque ferunt alii sed immerito; 
veras ita dictas sylvas harum arborum nusquam in Europa 
australi offendes. Spontaneae quidem hic et illic veniunt, 
sed tum potius solitariae. Cultae vero in hortis clausis 
exstant uti cerasus, pyrus et malus in Europa media. 

(2) Memoria sobre os meios de diminuir a elephantiase am Por- 
tugal offerecida as Cortes de Portugal por Gomez. Lisboa 
1821. 4? (Frustra hueusque hunc librum nancisci conatus 
sum). 

(3) Cf. J.. L. ALIBERT l. l. p. 594. Ubi Doct. rayarssir tabulam 


invenies. 


240 Ei0vinvcld INO. 


AM EIOV. £ITGOo-Uo-.MOTULCO. 


in rrov. DCU, 

AQUARUM MEDICATARUM LUSITANIAE CATALOGUS, 


TEMPER. 


FONTIUM NOMINA. AQUARUM NATURA. 
CENTIGR.|) 


San Antonio das Taipas 


sive Caldas das Taipas | Guimarens sulphuroso-hepatica 
Caldas — ibid sulphurosa 
Canaveres ibid sulphuroso-hepatisata 
Guimarens ibid sulphuroso-hepatica 58º, 75 
Gerez ibid gazosa 62º, 50 
Braga Braga hepatico- et ferruginoso= 
sulphurosa frigida 

Caldellas de Renduse Ucana parum ferruginosa et sule 

phurosa 31º, 50 
Moncao ibid gazosa : 49? 
Padreiro ibid sulphurosa frigida 
Entre Rios -| Penafil gazosa , hepatisata » 


Carlao, Caldas de Favat= 


os, de Porraês seu de 


Murca Villa-Real - hepatico-gazosa et ferru- 
ginosa 

Ponte de Caves ibid sulphurosa 
Rede, de Corvaceira, de 

Moledo, de Panaguiao ibid ejusdem naturae 
Pedras Salgadas ibid salina frigida 
Chavês Bragança galino~alcalino-garoza 61° 
Pombal d? Anicaés Torre de Mon- | sulphuroso-hepatica 35? 

corvo, 

Alcafache Viseu sulphuroso-hepatica 37º 
Canas de Senhorim ibid sulphnroso-salina 34º 


Carvalhal ibid sulphuroso-hepatica 37° 
Santa Gemil seu Lagiosa| ibid ejusdem naturae 49º 
San Pedro Dosul ibid ejusd. nat, 679, 50 


Fonte Santa . Pinhel sulphurosa frigida 


In Prov. Beira, 


In Prov. Estremadura. 


Monsortinho 
Penamacor 
Rapoila de Coa 


Ranhados 
Alpreada 
Penagarcia seu Caldas de 


Santa Cambadao 


San Jorga 
Prunto, Azenha seu Vin- 
ha da Rainha 


Unhaes da Sarra 


Alhandra 

Caldas da Rainhas 
Gaieiras 

Rio Real 

Leyria 

Monte Real 


Cascais seu Estoril 
Torres-Vedras 

Agua Santa de Vimeiro 
Banhos do Duque (1) 
Miorga 

Povea de Coz 
Rio-Mayor 

SITUS. 


Pinhel 
ibid 


Castello Branco 


ibid 

ibid 

ibid 
Lamego? 
Arganil 


Feira? 


Coimbra 
Guarda 


Riba-Tejo 


Alemquer 
ibid 
ibid 

Leyria 

ibid 


Torres Vedras 


ibid 
ibid 
Lisboa 
Alcobaca 
ibid 
Batalha 


AQUARUM NATURA, 


TEMPER. 


CENTIGR 


salina 
sulphuroso-hepatica 
sulphurosa 


thermae simplices 

sulphuroso-hepatica 

sulphuroso-salina 

parum hepatica 

sulphuroso-hepatica et 
salina 


sulphuroso-hepatica 


ejusdem naturae 
ejusd. nat. 


sulphuroso-salina 

sulphuroso hepatica 

ejusd. nat. 

ejusd. nat. 

thermae simplices 

sulphuroso-hepatica et sa- 
lina 

neutro-salina 

salino-ferruginosa 

subsalina 

sulphuroso-hepatica 

salina 

thermae simplices 

continet sal culinare 


Bica de Capato frigidissimus 18º nempe graduum. 


frigida 
429 
frigida 


20o 
20º 
37° 
61°, 25 


frigida 
frig. 


82º 
31º 


frigida 
34º 
33? 
24º 
25º 


To 
29º 
44? 
26° 
30º 
28º 
25º 
frigida 


(1) Ibi inveniuntur octo fontes diversi; qui vocatnr do Duque calidissimus est. 

TEMPER. || 
FONTIUM NOMINA. SITUS. AQUARUM NATURA. f 
CENTIGR. |} 


Alsustrel. Ourique salina frigida 

Mertola seu Agua da Pego 
S | de San Damingos ibid ferruginosa frig. 
= Aaez , Gafete seu Tolosa Portalegro sulphuroso-hepatica frig. 
S | Maria-Viegas ibid | ejusdem naturae frig. 

» \Portalegro ibid gazosa hepatica frig. 
E Cabeco de Vide Avir sulphuroso-hepatica 27° 

= f Gavino Crato hepatico-ferruginosa frigida 
E Monte de Pedra ibid sulphuroso-hepatica . frig. 

\ Onguella Elvas gazosa salina irig. 
E $ Monchique Lagos gazosa hepatica 330, 75 
ES & ) Tavira Tavira ejusd. nat. 250, 75 
ERS 

Hispania meridionalis. 


Qui e planitie edita provinciae la Mancha profecti, 
jugum Sierra Morena transeunt et per furcas Despena 
Perros (1) descendunt, immensa naturae varietate quam 
offendent, stupefacti, egregie delectabuntur. Progre- 
' diuntur enim ex taedii pleno, ac uniformi plano, arbo- 
ribus ferme destituto, ubi natura arida et exhausta, 
in furcas profundas obscuras atque horrendas ferme, 
nisi infestissima loca, ubi pectus horrore perculsum et 
anxie constrictum vix animam ducere queat, privis et 
peculiaribus dotibus ac majestate replevisset eadem na- 
tura. Has demum egressi naturae facies meridionalis 
vegeta, laeta, luxuriosa subito toto splendore apparet. 
Regio ipsa formis variis montium et collium pulcher- 
rima ac splendida vegetatione obsitorum oculos delec- 
tat. Hisce enim mox sese offerunt Cactus Opuntia seu 
Ficus Indica, et Agave Americana larga ac spontanea 
arvorum sepes. Citrus medica et aurantium cultus non 
solum laeta viriditate pulcre inter montes et arva 
eminet, sed spontaneus etiam comá splendidá rupium 
lineas ad amussim directas egregie ac mira varietate 
interrumpit. Magnae Palmarum familiae duae species, 
talem naturae faciem constituunt, ut in locis austra- 
libus sub tropico te versari putares. Chamaerops nempe 
humilis latos tegens tractus, et Phoenix dactylifera hic 
et illic gracilem truncum splendida fronde superbe co- 
ronatum erigit, Inter culta praetereá attentionem me- 
rentur Gossypium herbaceum et Saccharum officinarum. 


Etiam regnum animale certa quadam, ut ita dicam, 


(1) Harum descriptionem vide apud pe LA sorps 1. l II. b. 5, 

analogia cum solo Africano consentit: Lacertae enim 
et Serpentes variorum generum hic inveniuntur, nec 
vero non Scorpiones frequentes, iique majores veneno- 
que acriore armati, Coleoptera, inprimis Scarabaei, co- 
loribus micantibus ornati; Quae vero haec regio cum 
aliis regionibus communia habet animalia haec, forma- 
rum elegantia, membrorum vigore, musculorum gra- 
cilium alacritate distinguuntur. Noti sunt equi Anda- 
lusi prae ceteris Europae, nisi forte Anglicos (1) exci- 
pias, excellentes. Et ipse asinus domesticus factus, ce- 
teroquin a typo spontaneo ac naturae vigore aeque de- 
pravatus (2) ac congener equus excultus, hic saltem 
minus a pristina forma elegantiori recedit, 

Hujus partis diversam aéris temperiem non unico de- 
terminatur situ meridionali, ipsa vero declivitas meri- 
diem versus et Eurum unde ventis exponitur australibus, 
magni in hoc phenomeno explicando momenti est. Re- 
percutiuntur enim radii solis ab altis lateribus nudis 
montium et rupium. Sola Sierra Morena tegitur quer- 
cetis (Quercus Ilex, Suber, Ballota) sempervirentibus et 
cistis, inprimis ladamifero. In ceteris hic et illie e la- 
biatarum familia quaedam genera inveniuntur nec gre- 
gatim, sed solitarie in solo nudo et arido. Etiam flora 
cryptogamica pauper, unde potissimum derivanda vi- 
detur rupium nuditas; Lichenes enim, humiditatem at- 
trahunt et primum rupium decomponendarum causam 
praebent. Vegetatio e contrario est luxuriosa in val. 


libus humidioribus, ad rivorum ripas, ubi Nerium ole- 


(1) Sed orti sunt equi Anglici ex caballis et equabus, quos in 
Hispaniam Mauri duxerant, Cf. p'avros , Naturgeschichte des 
Pferdes, 

(2) Cf, sonrezeR, Säugethiere Tab. 309, 

ander pulcherrimis floribus roseis inter sanguineos Pu- 
nicae granati et niveas citrorum flores grata varietate 
gratum facit transitum. 

Quamvis arbores in montibus rarae sint rupesque la- 
teribus nudis, et aér siccissimus aquas minus copiosas 
reddat, quam e jugorum extensione suspicares, tamen 
Hispaniae interioris ariditatem nusquam ibi offenderes. 
Flumina uberiora uti Guadiana et Guadalquivir, pro- 
fundiores et crebiores vallium incisiones ibi [Thalein- 
schnitte] efficiunt, unde naturae adspectus minus uni- 
formis est. Desunt ferme planities editae, quaeque 
invenitur prope urbem Granada minus est extensa ac 
melius irrigata. Juga inter se sunt proxima, et inter 
ila altissimum illud eminet Sierra Nevada, cujus ca- 
cumina supra limitem nivis aeternae adscendunt. 

Complectitur pars meridionalis: Andalucia [antiquam 
Baeticam], Murcia, Valencia et partem infinam Ca- 
taluna. Antequam vero ad peculiarem harum provin- 
ciarum descriptionem nos accingere pergamus, non in- 
congruum erit HAUSMANNIO egregio duce de quibusdam 
praecipuis Hispaniae meridionalis partibus quaedam bre- 
vi narratione persequi, ut clarior inde totius regionis 
oriatur conspectus. | 

Declivitas meridionalis jugi Sierra Morena primo loco 
attentionem meretur, cum primum sit initium totius 
tractus, hoc enim jugo ab altiori Hispania interiori 
separatur. Nomen ipsum jugi fusci, jam significat syl- 
vis et lucis lumen intercipi, gratisque umbris ardorem 
solis imminui. Ex omnibus Hispaniae jugis hocce den- 
sissimam offert vegetationem, quod inprimis debetur 
declivitatibus minus abruptis. Huc accedit natura saxo- 
rum, facilius in solum fertile sensim decompositorum. 


Neque solum declivitate jugi ipsa terminatur, sed hic 
illie, uti v. c. Andujar versus et in planitie edita grani- 
tica Linares , usque ad Guadalquivir extenditur ; cum aliis 
Europae sylvis vix comparari potest, sed differt toto 
externo habitu ac indole. Aliae sunt arborum species, 
quercus, potissimum sempervirentes | Ballota, pyrenaica], 
quarum coma laeta viriditate ab iis quae ejusdem ge- 
neris sunt, in Europa media, Robore et Pedunculata, 
superatur. Excellunt hae et altitudine et fronde den- 
siore; vulgoque ipsae arbores majus spatium liberum 
inter se relinquunt. Umbra igitur frequenter ibi in- 
terrumpitur, nec saevum Europae mediae nemorum 
horrorem usquam ibi invenires. Superficies soli sub- 
jacentis numquam laeto graminis caespite continuo te- 
gitur, sed culmos longos ac graciles hic illic eosque 
solitarios tenera gramina proferunt. Inter frutices prae 
ceteris regnant cisti variae species, nunc luci continui 
Ladaniferi corollis magnis, albis, maculis fuscis in pe- 
talorum ungue, nunc variae species mixtae floribus 
purpureis albis, seu luteis, Horum viriditas in uni- 
versum est vel parca vel tristis. Pistacia Lentiscus 
folis pinnatis, luteo viridibus, adspectum vividiorem 
praebet. Loca sicciora aprica Echium violaceum, flo- 
rum multitudine et colore amoenissimo splendenti dis- 
tinctum, ornat. Neque suus humidioribus locis deést 
ornatus, sed Asphodelus ramosus scapum multifidum flo- 
ribundum ibi luxurianti vegetatione immiscet. 
Distinguitur inprimis hujus tractus flora ab aliis in- 
primis Europae mediae, quod e toto anno ver optime 
sit ornatum. Plurimae species nunc perfecto splendore 
simul florent, et sic adspectum multimodis variegatum 


ostendunt, quem frustra in septentrionalibus quaereres. 

Sensim autem calor auctus, fructuum florumque genera- 
tionem accelerat, serotini nunc hic et illic quidem ap- 
parent flores, sed potius universam ariditatem eo lucu- 
lentius ostendunt, quam tristem totius naturae habi- 
tum exhilarant. Post aestivos ardores et autumnales 
imbres redivivo vigore renascuntur gemmae et folia in 
plantis, in quibusdam vel flores et fructus, plurium 
vero ulterius incrementum vetat hiems. In septentrio- 
nalibus vero partibus primum ver paucos tantum flores 
profert. Rari sunt quidem, attamen hiemem, naturae 
diuturnum somnum fugatum, futuramque aestatem prae- 
dicunt. Ipsa aestas continuo nova genera, vetera, quae 
jam deflorescere incipiunt, excipientia profert, denique 
autumnus grate pluribus e Compositarum familia gene- 
ribus, tunc suo tempore florentibus, seriem hancce claudit. 

E montuosis in plana descendentibus obvia fit vallis, 
quam Guadalquivir transit, omni externa specie a tractu 
descripto diversa; regio minus est varia, planorum in- 
dole uniformi distincta, fertilis admodum, regionis to- 
tius circumdantis horreum. Ubi enim humido calidum 
jungitur ibi vegetatio solet semper luxuriare. Inpri- 
mis hoc nomine distingui meretur ager Alcalensis in 
valle angusta fluvii Guadayra, majus flumen Guadal- 
quivir aquis augentis. Horti sunt pulcherrimi, oleis et 
citris confertis; inter Agaves et opuntias hic et illie 
palmis excipiuntur solitariis, dum ipse soli color fusco- 
ochraceus variegata viriditate alternatur. Adspectu mi- 
nus gratus, sed summam fertilitatem indicans. Culturá 
excellens est ager Hispalensis; arbores ibi prorsus fere 
deficiunt, cerealia contra in arvis egregie proveniunt. 
Flumen in decursu directionem jugi Morena sequitur, 


hinc vallis ad occidentem sensim extenditur, et ubi ad 

meridiem vergitur maximam amplitudinem acquirit. Ibi 
in duos ramos dividitur Guadalquivir, ut plurima 
flumina ad ostium variis ramis in mare se praecipitare 
solent. Haec tamen, ut vulgo vocatur, Deltaica for- 
matio non ad finem absolvitur, mox enim, impedimento 
probabiliter subterraneo cohibiti, iterum in unum con- 
fluunt alveum fluvii. 

Sierra Nevada (1). Uti jugi supra descripti Morena, 
et hujus nomen characteristicum est, significat nempe 
jugum nive tectum (2). Distinguitur hoc charactere ab 
omnibus Hispaniae montibus, Pyrenaeis tantum excep- 
tis, qui tamen cacumina minus alta habent. Externa 
specie peculiari conspicitur, quum serrae (3) instar e 
longinquo jugum appareat. Est ibi spontanea et culta 
vegetatio, nulla ratione cum jugi Morena vegetatio- 
ne comparanda, ad radicem tantum alicujus momenti. 
Hune limitem transgressi in declivitate septentrionali 
saxa prorsus nuda offendimus, in meridionali altius ad- 
scendit cultura et spontanea vegetatio uberior est. Pror- 
sus desunt sylvae castanearum, fagorum, abietum, 
laricum, quae ad Alpium Europae mediae adspectum 
totamque naturam variandum, vix dici potest, quantum 
conferant. Nusquam ibi inveniuntur prata alpina vi- 
ridia millenis floribus ornata ; in quibusdam tamen lo- 
cis Occurrunt rarae pini et quercus sempervirentes, ra- 
riores castaneae, aliaeque arbores foliis deciduis. Ipsa 
saxorum species minus vegetationi favet; in montibus 
secundariis nempe praevalet Dolomitum, in pulverem 


(1) Havsuanx l. l. p. 169 sqq. 

(2) Nevada proprie dicitur massa nivis, quae simul cadit. 

(3) Serra hispanice vocatur Sierra, quo nomine egregie gene- 
ralis montium hispanicorum adspectus significatur. 

grossum arenaceum deliquescens. Jugum praecipuum 
constat e schisto micaceo, unde forma magis convexa 
facile derivatur. Structura ceteroquin simplex, stratorum 
dispositio convexa, lateribus generatim utrique declivitati 
respondentibus. Praeter summam altitudinem, alio- 
rum jugorum principum non fert adspectum grandem, 
quod tribuendum structurae simpliciori, defectuive 
cacuminum formae singulari (Mangel ausgezeichneter 
Gipfelformen), et vallibus obliquis seu transversali- 
bus (Querthäler) alte in jugum penetrantibus, rario- 
ribus. Aquae si cum alpinis et pyrenaicis comparantur 
adsunt paucae, quum nivis aeternae massa minus ex- 
tensa sit, et montes glaciales [Gletscher] ibi frustra 
quaerantur, | 

Quod inter Sierra Nevada et mare extenditur jugum 
Alpujaras (1), distinguitur adspectu antagonistico vege- 
tationis luxuriantis et tristissimae sterilitatis. Prope 
Berja v. c. quasi in caldario proveniunt et crescunt plan- 
tae, dum contra tales oúses egressi rupes nudas offendimus, 
omni humo destitutas; in fissuris rarae occurrunt spe- 
cies e Labiatarum familia: Rosmarinus, Thymus Zygis, 
Lavendula Stoechas, aliae. Quibusdam deinde locis cre- 
bro occurrit utilissima Stipa tenacissima. 

Sola, quae in Hispania meridionali occurrit planities 
edita, quaequeVega de Granada (2) vocatur, extenditur ad 
radicem occidenti-septentrionale jugi Nevada. Fundum 
est vallis infandibuliformis [Kesselthal] late extensae. 
Coelum ibi benignum est et amoenum, quia solum alte 
supra maris superficiem situm, a ventis australibus tec- 


(1) Hausmann 1. 1. p. 174 sqq. 
(2) Hausmann l. l, p. 167. 

tum est, et nix per majorem anni partem alte in montium 
latera descendit. Quantopere differt illa ab Hispaniae 
mediae planis, fertilitate et fructuum spontaneorum cul- 
torumque ubertate. Situs peculiaris regionis australis 
omnia affert emolumenta, nullaque damna.  Jungi- 
tur ibi quodammodo flora septentrionalis cum australi, 
dum populus, ulmus, querens variae species invicem 
mixtae reperiuntur. Arva excipiunt oliveta et citro- 
rum hortos, morus et ficus lucos procerum cypressorum. 

Denique nonnulla videntur addenda de littore meri- 
dionali. Declivitate valde abrupta montes et rupes 
mare versus descendunt, paucis tantum locis ora plana 
est, arenosa, saepius non admodum extensa. Neque 
alte in terras penetrat mare, quamvis saxa argillo- et 
chlorito-schistacea facilius fluctibus destruantur quam 
granites et gneissum, quo littus Norvegicum et Sue- 
cicum est constructum, sinubus et incisionibus, quas 
dicunt Fjór multifarie exaratum.  Littus occidentale 
Gallicum et Lusitanicum etiam multo magis incisum, 
oceanus immensá, si cum mari mediterraneo compara- 
tur, vi saxa frangit, sed etiam ipsa, ut ita dicam, 
stratificatio verticalis faciliorem in septentrione destruc- 
tionem fieri sinit, quam horizontalis et obliqua littoris 
Hispanici. Via admodum solitaria nunc ad ingentem 
altitudinem, in saxa et rupes adscendit, nunc in ipsos 
horrendos gurgites descendit (1). Abrupta ista declivia 
floram vegetam alere non possunt, cultura vitis sum- 
mopere extensa, hunc defectum quodammodo compen- 
sat. Quae ibi invenitur spontanea vegetatio fruticibus 


(1) Vide apud mausmana l. J. p. 179 sq. elegantem, graphicam 
prorsus itineris juxta littus meridionale descriptionem, 

inprimis sempervirentibus constat: Pistacia, Cistis, 
Ericis, Rore marino. Potissimum ab Italica analoga 
vegetatione distinguitur absentià Myrti, quae si passim 
forte invenitur, nusquam ibi ut in Italia tam crebro se 
conspiciendam praebet. Pinea haleppensis in littore 
maris mediterranei valde communis híc et illic raras 
facit sylvas. In Italia et littore Franco-Gallico Pinus 
Pinea altitudine et formae elegantia facile superior, 
illius oceupat locum. In agro Motrilense colitur Gossy- 
pium herbaceum et in vallibus Almunecar ac Velez 
Malaga Saccharum officinarum, a quibus propria ibi 
australis naturae facies oritur, 

Inter juga secundaria jugi primarii JYevada quasi ra- 
mos distinguitur Sierra de Mijas, saxis marmoreis, as- 
peris prorsus nudis, montes recentioris formationis ve- 
getatione luxurianti tectos abscondentibus. Haec po- 
tissimum prope vicum Benalmadena insignis. Sierra de 
Ronda, declivitatibus satis sylvestribus, collibus secun- 
dariis, quorum planiora late tegit Chamaerops humilis, 
uti Erica vulgaris in Europae mediae ericetis, sine ul- 
la fere intermissione continuatur. 

Solitaria inter littoris meridionalis montes surgit 
rupes calpensis (Columnae Herculis) Gibraltar (1), isth- 
mo angusto arenaceo, posterioris quam ipsius saxi for- 
mationis continente juncta. Dubium est, utrum for- 
matio sit aborigines, et olim juncta fuerit montibus 
minoribus prope San Roque, an potius a continente se- 
paratum sit promontorium vel e mari elevatum. Fir- 
missimus certo agger est inter mare mediterraneum et 


————— — — 


(1) Havsmans l. 1. 193 sqq. Hennen, l. infra 1. 6 sqq. De ra 
BORDE |, 1, III. 383 sqq. 

Atlanticum, quamvis minus probabile sit co tempore, 
quo ingenti terrae motu fretum Herculeum fuit exara- 
tum, ipsum propugnaculum formatum esse (1). Ad sep- 
tentrionem et orientem mons arduus et ferme vertica- 
lis est, ad occidentem declivitate minus abrupta. Radix 
meridionalis duobus constat lateribus, ex parte per- 
pendicularibus, ex his Europa Point surgit ad 105 
pedes anglieos, Windmill Hall ad 330. Ardua nunc ad- 
scendit rupes usque ad St. Georges Tower juxta ita 
dictos Mediterranean Stairs ad 1400. Cacumen quod 
ilos superat Sugar Loaf dictum, 1435 supra mare est 
elatum. Margo applanatus circumdat rupis partem 
orientalem, septentrionalem et occidentalem; ad septen- 
trionem in angustum isthmum, cujus ope cum conti- 
nente cohaeret, decurrit. Orientalis pars est valde an- 
gusta. In occidentali sita est urbs ad rupis latus ad- 
scendens. Meridionalis primo facit planum superficie 
satis obliqua, denique muro quasi perpendiculari in 
mare immergitur. 

Natura ita dicta organica haud minus peculiarem of- 
fert characterem proprium; nempe eorum, quae Eu- 
ropa, Africa et America profert, mixtura observatur; 
Chamaerops humilis ibi frequenter invenitur, et in 
parte occidentali saepe altitudinem 4-6 pedum attingit, 
quam, Siciliã exceptà, frustra in Europa Australi quae- 
reres; Agave, Cactus, variae species Aloés et Pelar- 
gon ibi abundant. Multa insecta et reptilia cum 
Africa septentrionali communia habet, sed inprimis Si- 


(1) Absolutam hujus argumenti elaborationem vide apud mause 
MANN 1, 1. 
6 

mia Inmuus (1) inter palmas et rupium fissuras, locis 
ut plurimum impenetrabilibus, est obvius. 

His quasi in transitu ex HAUSMANNI egregio opere, ad 
partium provinciarum descriptionem adnexis, pergamus 
pauca addere de aére atque incolis, ut denique videa- 
mus, quales morbi huic parti meridionali peculiares 
sint. Initium ducamus a: 

Valencia. Regio, infima meridionali parte excepta, tota 
est montuosa, ac fluviis et rivis inprimis irrigata. Fer- 
tilitas ibi summa est, qualis in meridionalibus terrae re- 
gionibus tantum , neque in his crebro occurrit (2). Agri- 
cultura summum attigit fastigium, praesertim, irriga- 
torium opus, quod jam Maurorum tempore, ingenti cura 
et magnis impensis per totam regionem vigebat. Abun- 
de profert vinum, passulas majores, oleum, ficos, se- 
ricum, linum, cannabin, cerealia, zeam, oryzam. Sac- 
chari cultura olim majoris erat pretii atque momenti, 
nunc tantum in ducatu Gandia. Sic etiam ante in- 
ventas Coccionellas magni faciebant Kermes animale, 
quod parabant ex larvis Cocci in gallis Quercus Ilicis et 
Cocciferae inclusis. Prope Elche Phoenix dactylifera 
abunde colitur, et ita bene procedit et vegetat ut 13-14 
aetatis anno jam 40-60 pedum altitudine fructus ma- 
turos proferat. Ad littora maris Salicornia, Salsola, 
Chenopodium praebent sodam. 


(1) Inuus sylvanus, le Magot, Ex Africa boreali in rupem 
ductus. Cuvier Regne animal I. 108, ed. 1817. 

(2) In locis Huertas dictis et generatim in parti orientali et 
austro-occidentali quotannis colliguntur 4 ad 5 messes, 
prata 9-10 falce secantur, mororum folia 3-4 decerpuntur. 
DE LA BORDE l. 1. III 294. 

Fontes soterii hujus regni sunt: 

I. Frigidae. 

1. Fons, prope Navajas. 

2. Alius, prope Nubes, loco Villa vieja dicto. 

3. Sacotoba (la fuente de San- Vicente), in agro Bunol. 

If. Thermae. 

1. La fuente de Buzot, prope vicum hujus nominis, 
ad radicem jugi Gitana, IV mill. ab Alicante. Tempe- 
ratura est 104º Fahr. Balnea ibi inveniuntur. 

2. La fuente caliente (fons calidus), II mill. Afri- 
cum versus ab Alicante ad radicem montis alti calcarei. 

Coeli temperies (1) totius regni grata atque amoena 
est, Calor aestivus inter 17-20 gradus R. qui si situm 
meridionalem spectas, valde temperatus est. Ad quem 
conferunt venti marini quotidie aérem refrigerantes. 
Hieme rarius mercurius in thermometro ad 3 gradus 
infra punctum congelationis descendit, et medius calor 
observatur 7°-13° R.  Aestate tonitrua crebra sunt, 
sed brevia. Vere et autumno tempestas inconstans est, 
ac praecipue ventosa. Nebulae et pruina in multo- 
rum saeculorum intervallo bis tantum sunt observatae. 
Non est, quod dicam, aére in interiori regione multo 
sicciorem esse, quam in littore. Coelum per majorem 
anni partem conspicitur serenum, fusco-cyaneum. Ip- 
sius urbis Valencia aér aeque benignus. Ver interdum 
tantum pluvium ; aestas temperata ; ipse autumnus calidus 
et pulcer usque ad initium Decembris. Coelum urbis 
uti et agri vicini minus intense coloratum, sed vapo- 
ribus albidis ex innumeris canalibus surgentibus, velo 


(1) Cua. ave. riscaur in appendice ad versionem czAmxi l, 1, 
p. ol. 

quasi cretaceo subtilissimo tegitur, ad meridiem vero 
evanido. Arbores et arva solent esse brumali tempore 
aeque viridia, ac in septentrionali Hispania mense Majo. 

Incolae sunt hilares, leves, in gaudia proni, cantum 
et saltationem amant, hac inprimis prae aliis excellunt. 
Festi dies publici sunt crebri, laetitià semper pleni. 
Magnopere igitur a severis ac tristibus interioris His- 
paniae incolis differunt, sed simul eorum virtutibus 
carent, sunt inconstantes, propositi minima difficul- 
tate obvia minus tenaces, minus strenui ac virtute bel- 
lica clari (1). Minus sobrii sunt et laute utuntur ci- 
bis atque potu, quod ab una parte pendet ab alimen- 
tis magis aquosis, parva quantitate igitur minus nutri- 
mentum afferentibus, et vino prae ceteris generoso. 
Generatim igitur diaeta lauta ac copiosa est, oryza om- 
nes utuntur, pauperum unicus ferme cibus et divitum 
epulas quotidie comitatur. Potu frigido et glaciato vel 
per ipsam hiemem summopere delectantur. In urbe 
Valencia multis cupediis utuntur seu confectionibus 
saccharatis. Aqua pejoris notae, unicus tantum fons 
adest saepe exsiccatus, vulgo putealem bibunt incolae. 

Juxta littora maris insalubrius est, quam in montuo- 
sis, grassantur ibi febres tertianae, quibus illic num- 
quam prorsus carent incolae.  Prodest urbis coelum 
debilibus, nervosis, cum aêr sit siccus, calidus, nec 


tamen ulla ratione cum arido urente regionis interioris 


(1) Inde proverbium de Valencia loquentibus familiare ; 
La carne es yerra, la yerva agua, 
Los hombres mugeres, las mugeres nada. 
[Caro est herba, herba aqua, homines mulieres, mulie- 
res nihil] pe LA BORDE l. 1, I 228. 

planae comparandus, Hypochondriaci, morbis viscerum 
thoracicorum laborantes, ipsique praesertim phthisici, 
neque hic exoptatum asylum invenient. 

Murcia. In parte littorali et media minus quidem 
montuosa est quam Valencia, occidentalis et borealis 
ramis vero secundariis, jugi Morena occupatur. Fluvio 
Segura alluitur, qui multis undique rivis auctus, prope 
urbem Murcia inflectitur versus Valencia, cujus partem 
angustam meridionalem adit et prope Guardamar in 
mare se exonerat, Praeter hunc vix ullum fluvii no- 
mine dignum invenires. Etenim qui praeterea regio- 
nem irrigant, sunt potius torrentes aestate sicci, et 
quum imbres autumnales saepe desunt , nec hieme aquis 
abundant, uti in aliis regionibus montuosis. Aquarum 
inopia inde oritur per totam regionem, valle excepta, 
quam Segura perfluit, Huerta dicta. Haec fertilissima 
sine ullo fere labore omnigena profert, et alit, ibi- 
que incolae acervatim conferti sunt multi, at in aliis 
partibus rari. Agricultura in Murcia nullo nomine cum 
ila, qua praecedens provincia gaudet, est comparanda, 
valle supra dicta excepta, ubivis illa negligitur et vel 
in hac saepius unicam quotannis messem faciunt ejus- 
dem agri. In Huerta ista colunt cerealia, inprimis 
triticum, et moros. Vitis prope Carthagena, Sar, Ju- 
milla, Alhana, Villena, et inprimis in agro Albacetensi. 
In vicinia urbis Carthagena crescit gramen Spartum 
[ Stipa tenacissima] , unde apud Romanos Carthago Spar- 
taria audiebatur. Crocus et oleae inveniuntur in variis 
locis, Palmae, citri (medica et aurantium) hic illic 
solitarie tantum occurrunt, in universum arboribus non 
scatet haec provincia, per multa milliaria saepe iter 
est faciendum, antequam ullam invenias, frequentius 


86 


occurrunt mori et oleae, interdum etiam populi, et 
nonnullis in locis quercus inveniuntur. 

Aquae medicatae hujus provinciae sunt: 

Thermae (1). . i 

1. Fons, VII mill. a Murcia, loco Mala dicto. Balnea, 
quae ibi inveniuntur, jam jam dilabuntur. 

2. Alius, IV mill. ab Archena, loco Fortuna dicto, 
ad potum hujus aquis utuntur, quae in magno recep- 
taculo collectae balneo inserviunt. 

3. Tertius, inter Lebrilla et Futana, VI mill. a metro- 
poli Murcia, in urbe Alhama. Oritur e monte d' Espana. 
Media urbe in magno receptaculo gradibus instructo 
balneis utuntur. Est opus Maurorum. 

4. Ultimus, prope Archena, IV mill. cum dimidio ab 
urbe Murcia. Maurorum tempore thermae ibi inclytae 
fuerunt, forsan jam antea sub Romanorum imperio (2). 

Praeter eos quatuor sunt fontes in caverna Cueva de 
San Juan dicta (3) quorum nullus est usus. 

Calidior aéris est temperies, quam in provincia Valen- 
cia, pro diversa parte varia. In montibus septentrio- 
nalibus, eorumque vallibus aestates aeque sunt calidae 
quidem, sed ver et autumnus temperatior est, hiems 
saepe frigidissima. In Huerta de Murcia et Campo de 


(1) Frigidarum mentionem factam non inveni in catalogo Itine- 
rarii s. l. T. V. sed in descriptione provinciae ipsius refert 
auctor quasdam vix cognitas et minoris momenti. T. II 
p. 234. 

(2) Monumenta enim Latinis inscriptionibus ibi detexere. pz LA 
zorDE l. l. V. 494. et 11. b. 234. Hoc argumentum tamen 
non probatur illas Romanae originis esse, nam saepius Mauri 
usi sunt lapidibus a Romanorum monumentis et aedificiis 
desumtis. 

(3) De ra xorne l. l p. 234, 

Carthagena aestas est fervidissima, et cito ver exci- 
piens, autumnus pulcer et amoenus, ipsaque hiems ita 
calida, ut duobus ad summum diebus opus sit ita dicto 
Brasero. Coelum semper ferme serenuw, nubibus ra- 
rius tectum, nebulis numquam. Pluvia tam rara est 
ut interdum vel per totum annum non pluat (1). Urbis 
ipsius Murcia coelum est  calidissimum (2), aestate 
mercurius saepe in umbra ad 30 gradum R. adscendit. 
In aprico horis meridianis paucae minutae sexagesimae 
horae partes sufficiunt insolationi provocandae. Inter- 
diu quisque domi manet, vespere tantum exire licet. 
Fluvius Segura et innumeri canales peculiarem afferunt 
humiditatem, quae interdiu ferventibus radiis solis cito 
dispergitur, sed vespere eo magis sentitur, hinc vel 
mensibus Julio et Augusto horis 8—9 vespertinis ves- 
timenta madida fiunt (3). 


(1) Inde vocatur El Reyno serenissimo, bi LA BORDE I, b. 
235. FIscHER l. l. 81. 

(2) De ra sorne II b, 192 sq. riscuer 30 sq. 

(3) Humiditatem istam riscmer in () el sereno vocat, nulla 
addita auctoritate neque explicatione. De LA BORDE (saltem 
in operis editione, qua ego usus sum) nihil hac de re dicit. 
Si haec denominatio talis revera est, ex urbis privo instituto 
forsan derivanda videtur: custodia scilicet nocturna urbis, 
eo magis necessaria, quod lumen publicum nondum ibi 
invenitur (ipsa. plebs, quum initio hujus saeculi, can- 
delae publicae essent constructae, rerum novarum non 
amans, simul omnes machinas fregit), hominibus man- 
data est face instructis, qui per urbem ambulantes horam et 
constitutionem aéris indicant. Sereno, Sereno sexcenties 
repetitum , cum rarius alia tempestas quam serena obser- 
vetur, ipsis clamantibus idem nomen dedit, Horis vesper- 
tinis officio suo fungi incipiunt, unde hoc tempus etiam 
Sereno vocari potest (quasi hora quo Sereno obambulat), 
unde dein ipsa humiditas vespere frequens idem accipit 
nomen, 

Supra vidimus regionem fertilitate et cultura summo- 
pere a vicina Valencia differre, nec minus discrimen 
nunc cernemus inter incolarum dotes animi et corporis. 
Sunt staturae mediae, generatim magis quam ceteri His- 
pani ad obesitatem dispositi, quod in urbibus saltem 
a vitae genere repetendum. Faciei color non est fuscus 
et quidem talis, qualem Angli dicunt sunburnt, ae- 
state etiam in septentrionalibus obvius, sed flavus 
imo lividus. Tristi colori respondet, indoles morosa 
incolarum et melancholica. Laborem oderunt, ditio- 
res tempus, a coenis et somno quod superest, Cigarro 
terunt, fabri et opifices numquam majori labore, quam 
ad vitam sustentandam necessario fatigantur. Vitam 
agunt sedentariam ita, ut ipsa obambulatio potius grata 
iis sit quies. Meridiationem [ Siesta] hieme ad duas horas 
protrahunt, aestate longius saepe. Diaeta satis lauta, 
bis jentaculo, primo succolata, altero pimento utuntur, 
tum prandio et ad ejus finem succolata, denique coe- 
na. Cibi rarius exquisiti sunt, pimento abutuntur 
bis terve de die, sic etiam aqua glaciata. Quid igitur 
mirum, tali victu et diaeta morbos hypochondriacos 
et varias hepatis affectiones ibi tam communes esse. 
Vita publica est eodem modo comparata, gaudia de- 
sunt, musica et saltatio nulla eos delectatione affi- 
ciunt, dum in utraque provincia vicina Valencia et 
Andalucia, utraque summo studio, imo impetu quo- 
dam animi colitur. Summopere post coenas delec- 
tantur tabaci fumo [cigarro] qui perpetuus fere eorum 
comes est. 

Praeter morbos hepatis occurrunt in hac provincia 
febres tertianae, quae aestate frequentiores cum sint, 
saepe characterem malignum assumunt. In partibus hu- 

milibus urbis Carthagenae (1) v. c. quotannis grassan- 
tur, ibique etiam putridae valde sunt communes. 
Andalucia (2) [Baetica]. Vandalitia (3). Dividitur po- 
litice in regna Jaén, Cordoba, Grenada, Sevilla, naturae 
vero legibus, montibus et fluminibus in tres alias par- 
tes magis distinctas, terminisque magis characteristi- 
cis circumscriptas. Harum duae admodum sunt mon- 
tuosae, intermedia vero pars est plana et humilior. 
Pars nempe septentrionalis latere occidentali ad meri- 
diem vergens, formatur declivitate meridionali jugi Mo- 
rena et hujus ramis secundariis Sierra Arroche, de las 
Santas. Meridionalis eodem modo inflexa formatur Si- 
erra Nevada, S. Jaguas, ceterisque jugi primarii ramis 
ac littore australi. Inter haec duo juga vallis exten- 
ditur, quam flumen Guadalquivir perfluit in directio- 
nem Africi. Supra de hisce partibus fusius egimus, 
ulteriorem descriptionem igitur relinquamus et quae- 
dam tantum de aéris temperie et incolis in universum 


(1) De topographia medica hujus urbis Cf. 3, r. mimaur, Mémoire 
sur la mature des maladies endémiques à Carthagêne. 
Paris 1849. Quem librum non amplius prostantem frustra 
mihi comparare conatus sum. 

(2) Baetica sub Romanis et Vandalitia usque ad Maurorum im- 
perium communi nomine complectebatur, quae postea ex 
dissidiis orta sunt regna: Jaén, Cordoba, Grenada, Sevilla, 
Haec etiam fugatis Mauris in regno Hispanico distinctae pro- 
vinciae mansere; Sevilla strictiori sensu nomen Andulucia 
retinuit, sed, ut DE LA BORDE animadvertit , immerito ; illum 
secuti, generaliori sensu voce intellecta hujus regionis trac- 
tationem simul absolvemus, 

(3) Nomen derivatum a Vandalis, populo migratorio qui post 
Romanos Hispaniam occupavit. Primo regionem vocatam 
putant Wandalenhaus , (Vandalorum.domus) , unde corrupta 
Andalucia. Don JUAN ALVAREZ DE COLMENAR. |. 1, III. 484. 

dicamus, antequam ad ipsam morborum recensionem 
accedamus, 

Quamvis magis meridiem versus sita haec sit regio , ta- 
men coelum non ita siccum et ardens est quam in Casti- 
lia la Nueva et maxima planitiei editae interioris parte. 
Varia est soli natura, juga montium, flumina et valles 
obliquae hujus in causa sunt. Calor potius benignus, 
mitis et fovens, splendidam gignit vegetationem. Aesta- 
tes in vallibus partis meridionalis sunt fervidissimae, 
hiemes in utraque montuosa frigidae satis, in valle in- 
termedia temperies aéris magis est aequabilis, quia ipsis 
jugis Morena et Nevada cum ramis secundariis tum ab 
Aquilonibus tum ab Austro tegatur. Multum quoque 
flumen Guadalquivir ad aérem refrigerandum confert, 
sic in urbe Sevilla coelum est serenum ac pulcherri- 
mum, calor amoenissimus. "Ventus marinus satis alte 
in terras penetrans incolis est immenso benificio. So- 
lano, veterum plumbeus Auster, interdum urenti ar- 
dore aérem incendit. Hiemes sunt mites adeo, ut nix 
et glacies ibi prorsus sunt incognitae. Cadiz aeque sa- 
lubris est. Hiemes ibi similes sunt veri in Europa me- 
dia. Aestate per totum diem, horis meridianis 10—1 
exceptis, ventus marinus aérem refrigerat; Solano fre- 
quentior est quam in Sevilla, et saepe vix tolerabilis. 
Malaga situ peculiari in imo sinu nec coelum habet 
minus benignum et amoenum, praeterquam quod magis 
exposita sit ventis variis inter Áustrum et Solanum in- 
termediis. Solano, prae ceteris, nocendi vim habet. 

Agricultura per totam Andulucia, si cum aliis His- 
paniae provinciis comparas, floret, et inprimis vallis 
fluminis Guadalquivir hoc nomine summas meretur lau- 
des. Sin contra statum hodiernum cum pristino sub 

Maurorum imperio comparamus, maximum invenie- 
mus discrimen ; tum temporis totius Hispaniae lon- 
ge pulcherrimus erat tractus ac fertilissimus. Hortus 
continuus, in Arabum scriptis quasi paradisus terres- 
iris laudatus, Sevila, Ecija, Cordoba, Jaén, urbes 
erant incolarum numero et splendore inclytae, innumeri 
vici et pagi per vallem dispersi, magni populi testan- 
tur industriam. Nunc vero ingentes tractus hujus horti 
in ericeta mutati, cistis nunc teguntur, quae olim fru- 
mento. lta fertilis autem haec regio est, ut semper ad- 
hue duplo majorem cerealium quantitatem producat, 
quam usus incolarum postulat. 

Aquae medicatae in Andalucia abundant, dolendum 
vero plurimas non usu venire. Inter illas potissimum 


distinguendae: 


I. Frigidae. 

Regnum Jaén. 

1. Marmolejo. 

2. Lisada, prope Penuela. 

Regnum Cordoba. 

1. Gonzalvilio, 

2. Fons in Cuervo, tractu minus extenso, V mill. a 
Medina Sidonia. 

Regnum Granada. 

1. Benabre. 

2. Alius fons in linea alba (1) Sierra Vermeja. 
Ferruginosus. 

3. Aldeira (la fuente del barranco de la luna). 


(1) Vide notam ad num, 1. Catalogi thermarnm. 

4. Plures Guardias Viejas dictae, in agro Adrensi 
[4dra], in montibus Alpuxarras. 

5. Fons in vico Piedra, III mill. ab Antiquera, IV 
ab Archidona. Laudatur propter vim, qua valet in 
calculum vesicae. 

6. Alius in pago Berchul, in montibus Alpuzarras 
situs, continet gaz acidum carbonicum. 

Regnum Sevilla, 

1. Fons loco Chiclana, IV mill ab urbe Cadiz. 
Sulphurosus (1). 

2. Alius loco Calana, in Comitatu /Virbla la Coronada. 

II. Thermae. — 

Regnum Granada. 

1. Quaedam in linea rufa (2) jugi Vermeja. Sul- 
phurosae ad usum non valent. 

2. Hardalez, prope Malaga. Ad balnea et potum 


aquis utuntur. 


(1) Cf. 3. 1. ALIBERT. l, 1. p. 596. 

(2) La Sierra vermeja dans le royaume de Grenade présente 
une singularité remarquable: » elle est formée par une 
» chaine de montagnes qui se prolonge à l'ouest vers Malaga. 
» Cette chaine se développe sur deux lignes paralleles et tel- 
» lement contigues que leur bases se touchent; l'une la plus 
» élévée est rousse, l'autre la moins haute est blanche, La 
» premiere est sans neige peudant plusieurs mois de l'année , 
»la derniere est presque toujours assez couverte de neige 
» pour en approvisionner les lieux voisins, La premiere est 
» couverte de sapins , la derniere est garnie de rouvres (Quer- 
» cus Robur) et d’yeuses (Quercus Ilex). On trouve sur la pre- 
»miere une source d'eaux minérales sulfureuses thermales, 
»et sur la derniere des eaux minérales ferrugineuses froi- 
» des. On n'a jamais trouvé aucun vestige de mine sur la 
» premiere, on trouve des mines de fer en grains sur la der- 
» niere," px LA BOKDE. |, l. I p. 481. 

3. Alius dimidio milliario ab Graena, et primo cum 
dimidio ab Guadix. Ibi Thermae. 

4. Alius ad radicem montis Javal-Cohol, UL mill, 
a Baéza. Aqua abundantes calidissimae sulphurosae. 
Thermae vocantur et Banos de Javal-Cohol et Banos de 
Abu Zulema (1). 

5. Alius (2) in agro Belermensi [Belerma], pagus 
inter Paterna et Alcolea in montibus Alpuxarras. Ther- 
mae ad usum minus accommodatae. 

6. Plures fontes in ora fluvii in vico Alcolea, in mon- 
tibus Alpuzarras, 11 mill. ab Auxar. Sulphurosae, qui- 
bus ad thermas et potum utuntur, 

7. Fons in vico Alhama la seca, in Taha de Marchena 
sito. Quamvis calida ad potum vulgarem, non item ad 
usum medicum incolis inservit aqua, alia carentibus. 

8. Alius ad quartam partem milliarii ab Alhama de 
Grenada. Continet hepar sulphuris. Thermae in duas 
pelves magnas divisae, Praeterea ad potum aptae. 

9. Alius demum I mill. ab urbe Almeria, calidissima 
sulphurosa. Potui, balneis, et vaporariis inservit. 

10. Plures in urbe Caratraca (3). 

Regnum Sevilla. 

1. La fuente de la Sarna [fons Scabiei], prope 
Bornos II mill. ab Árcos, sulphurosa. Potui et balneis 
inservit. Thermae ibi constructae. 

2. Medina Sidonia (4), sulphurosae. 


(1) Nomen pagi vicini, per obsidionem urbis Bara a FERNANDO V 
destructi. DE LA BORDE, l. l. V p. 488. 

(2) Hunc, ut est probabile, describit aLiBERT l. l. p. 596, no- 
mine Paterna de la Rivera. 

(3) Harum descriptionem vide apud aLrsERT l. 1. p. 590. Sunt 
66? Fahr. T aestate apparent frigidi, hieme or 

(4) Aurert l. 1. p. 597. 

Incolae generatim sunt staturae medià paullo inferio- 
ris, feminae inprimis parvae, sed justa membrorum et 
artuum proportione ac faciei pulchritudine, inter om- 
nes Hispanas eminent; praesertim in regno Granada 
has laudes merentur, quaeque Malaga et agrum vici- 
num inhabitant vel inter hasce primum locum obti- 
nent.  Vestium ornatu eleganti admodum a vicinis 
Murciis differunt. Viri sunt robusti , agiles, facie fusca, 
sed laetioris coloris, quam Murciorum nempe plumbeo- 
lividi. Capilli et oculi nigri. Indole atque moribus 
etiam summopere a vicinis differunt, sunt enim glorio- 
si, loquaces, in animi motus vehementes proni (1). 
Diaeta sobrii sunt, a Castiliae utriusque. incolis tamen 
hac virtute superantur. In partibus maritimis piscibus 
vescuntur sale conditis et siccis, carne suilla recenti 
et sale condita, macaroni, oryza, pane et oleribus, Olla 
podrida, cujus usus est generalis, In urbe Gibraltar 
praeterea pulmento Gespacho (2). 

Morbi endemii, In valle fluminis Guadalquivir febres 
grassantur tertianae, quum ffumen saepius limites egres- 
sum arva, agros, prataque inundet. Omnes inundatio- 


(1) » Les Andaleus sont les Gascons de l'Espagne, ils n'ont ni 
» la fierté froide de l Aragonnois, ni la pétulance des Bis- 
» caiens, ni la rudesse des Catalans, ni la nullité des Valen- 
» ciens," Duta sorne L. 1. II b. 153. Vide etiam apud illum 
homines Majos et Majas dictos descriptos eodem loco et 
III p. 381. Praesertim quae de feminis Majas babet (apud 
wiLLAUME l, l. p. 123 etiam obvia) dignissima sunt, quae 
legantur. 

(2) Gespacho loco despacho, ut significarent celeritatem qua 
cibus conficitur, constat ex aqua, aceto, oleo, capsico, 
allio, sale debita proportione in olla lignea mixtis, quibus 
immergunt frustam panis. Meridie eo vulgo utuntur, HENNEN 
1.51. pS: 

nes, quarum praecipue locum habuere annis 1297, 1507 
1544, 1545, 1626, 1649, 1758, 1783, secutae sunt 
epidemiae febrium intermittentium malignarum (1). Com- 
munes praeterea sunt: febris biliosa, potissimum aesta- 
te, morbi hepatis, haemoptisis, phthisis pulmonalis, af- 
fectiones nervosae, hysteria, hypochondria, asthma 
siccum, apoplexia (2). 

Tractus maritimus Hispaniae meridionalis potissimum 
vim sentit malignam venti Solano, qui, ut supra vidimus, 
interdum usque inregionem humiliorem mediam se ex- 
tendit. Utraque in parte vero non ejusdem est natu- 
rae, ex Africae desertis progressus, in decursu trans- 
marino aquae vaporibus satiatur, summam humiditatem 
summo calori jungit, haud secus ae Scirocco in aliis lit- 
torum maris mediterranei partibus. Mox autem Sierra 
Nevada aliaque juga montium trajiciens, aridis, ac 
nudis rupium lateribus ab omni humiditate, quam avi- 
dissime bibunt saxa fervida, liberatur. In valle igitur 
tantum calore intenso siccissimo insignitur. Secundum 
hane naturam diversam etiam effectus est varius. In 
valle circulationem sanguinis incitat, ad caput justo 
hujus fluidi majorem copiam allicit, inflammationem sic 
meningum, indeque varias affectiones cerebrales provo- 
cat, Multi tum delirio quodam laborant, feminae ve- 


hementiore animi impetu fiunt in venerem pronae. 


——————— 


(1) Varias reflexiones sobre las inundaciones del Rio Guadalqui- 
vir etc. por DON CRISTOVAL micro DE rind Vol. III. de las 
memorias de la real sociedad de medicina de Sevila. 
(Cit. wittaume. |. l. p. 86.) 

(2) Dow VALENTIN GONZALEZ Y CONTANO, Disertacion medica so- 
bre les enfermedades que son mas frequentes et Sevilla Act, 
s. l. T. V. (Wirravms l. À. p. 87. Haec opera noa vidi). 


96 


Mania atque furor Austro flante sunt frequentiores. 
Inde explicandum cur hoc tempore, inprimis mensibus 
Julio et Augusto, homicidia levissima saepe de causa 
perpetrata, sint multo frequentiora quam alio anni tem- 
pore. Symptoma commune de quo maxime hoc flante 
vento queruntur, est dolor lateris, quod probat natu- 
ram siccam, ardentem inflammationis movendae occasio- 
nem egregie praebentem. in littore ipso proprietate 
humida calori juncta mentis facultates ac vim vitalem 
deprimit , partium solidarum ac fluidarum tonus ut 
amittatur efficit et eas celeriori corruptioni obnoxias 
reddit. Hinc ibi praesertim veterum epitheton plumbei 
Austri meretur. Sin vero hunc venti maligni pernicio- 
sum effectum excipias, tractus hic salubrior est, quam 
vallis supra laudata. Merito Cadiz variis laudibus sa- 
lubritatis famam consecuta est situ suo, cui imprimis 
hoc emolumentum debet, jacet nempe in promontorio 
angusto, quod valde patet ventis marinis, Chronico 
morbo laborantes optimum in hac urbe invenient asy- 
lum. Haemorrhoides saepius intra paucos menses quasi 
per incantamentum disparent (1). 

Variis temporibus littus et inde passim tota Andalucia 
dirissimo afficitur morbo regionibus tropicis potius pro- 
prio. Febrem flavam indicare volo, inter morbos hu- 
mano generi infestos eminentem, Vulgo vel in Cadiz 
vel in Malaga primo observatur, unde tum ad alias 
partes defertur, Non inquiramus in naturam hu- 
jus morbi endemiam vel epidemicam, neque historiam 
originis seu primi ortus tradamus, cum illud huicce 
argumento nostro minus sit proprium, ad nostrum 


(1) Fascner. l 1. p. 29. 

scopum nil faciat, et praesertim res sit dignissima, - 
quae speciatim fusius tractetur ; verbo tantum monea- 
mus Ao, 1730—31 hunc morbum primo in Hispania fuisse 
observatum, tum Ac. 1738 iterum apparuisse simul cum 
dysenteria, quae totam occupavit Andalucia. Ao. 1741 
urbem Malaga devastavit, 1744 et 1745 Cadiz, 1800 
utramque et Sevilla (hoc anno in provincia circiter 
48000 periere, quorum 10 millia in urbe Cadiz, 20—22 
Sevilla), 1804 et 1810 Gibraltar. 

Urbis Gibraltar, variis de causis fideli observatione 
dignae, Doct. mennen topographiam medicam (1) dedit 
omnibus numeris absolutam, unde haec quae sequentur 
mutuavimus, quae ad totius provinciae descriptionem 
multum conferre possunt. Morbi incolarum communes 
optime ad tria reducuntur genera, febres puta, affec- 
tiones pulmonum atque morbos cutaneos chronicos. Ex 
aegrorum in tabulis recensione patet, inter omnes morbos 
febres esse frequentiores et quidem remittentes. Quot- 
annis v.c. autumnali tempore grassatur illic febris re- 
mittens biliosa. Neque intermittentes desunt, quamvis 
rariores (2). Praeter epidemice grassantem febrem fla- 


vam, diri morbi genuina in nosocomio militari et in 


(1) Sketches of the medical topography of the Mediterranean: 
comprising an account of Gibraltar, the Jonian Islands and 
Malta, at which is prefixed, a sketch of a plan for me- 
moirs on medical topography. By sonn nennen M. D. F. R. S. E, 
edit. by his son 3. mennen M. D. Lond. 1830. 

(2) ALEXANDER swALL afirmat febres tertianas in urbe Gibraltar 
raras esse. Cf, Mr. smaLL's observations of the Island of Mi- 
norca, extract of a letter from A. smart Surgeon to the train 
of Artillery at Minorca, to sir somn PRINGLE Dart. P. R. S, 
dated St. Philips Aug. 1775, Philos, Transact, Vol. LXVI. 
part. 2, p. 446. 

praxi civili, quovis anni tempore, inprimis vero aestate 
et initio autumni, exstant exempla. Morbi pulmonum 
tam crebri observantur, ut jure endemici in hac rupe 
. dicantur. Uti in aliis maris mediterranei locis, morbo- 
rum, inprimis phthiseos tuberculosae, decursus celerri- 
mus, et multo citius quam in Septentrionalibus tragoe- 
dia absolvitur (1). 

Inter morbos cutaneos species quaedam elephantiasis 
recentiorum (Barbadoes leg, mILLARY, Bucnemia, coon et 
HENNEN) praesertim apud Judaeos pauperes est frequens. 
Cutis crurum, interdum etiam scroti et rarius au- 
rium, alarum nasi, peculiari, eodem ferme modo, ac 
in vera elephantiasi incrassatur. Nisi ad eum perve- 
nerit gradum ut motus impediatur, summa incuria ab 
aegris tractatur, atque vix morbi nomine dignum cen- 
setur hocce malum.  Hirrany, qui morbum optime in 
insula Barbados observavit (2), testatur semper febrem 
praecedere, in urbe Gibraltar autem vulgo sine paro- 
xysmo febrili praegresso oritur et stadia lentissime ab- 
solvit. Hujus morbi causa admodum difficile eruitur et 
extricatur, pendere videtur a momentis prorsus topicis, 
quia non invenitur loco Algesiras dicto in parte oppo- 
sita sinus, neque in interioribus Africae borealis regio- 
nibus, quamvis frequenter in urbibus quibusdam ma- 
ritimis occurrat. Cura difficillima, frustra hucusque 


tentarunt crura ad pristinam reducere crassitiem (3). 


— MM 


(1) Cf. quae supra, de littore Gallico et Genuensi agentes, hac 
de re dicemus, 

(2) Cf. w. nmmranr, Observations on the change of air and con- 
comitant epidemic diseases in the Island of Barbados. London, 
1759, Cit, HENNEN l. l. p. 120, 


(3) Plura de hoc morbo qualis in insula Barbados occurrit in- 

Inflammationes viscerum abdominaliam sunt minus — 
frequentes, hepatitis v. c. non ita communis est ac 
quis ex aéris calore conjiceret, Splenitis et praesertim 
nephritis adhuc rarius occurrunt. 

Cholera et dysenteria praesertim advenas occupat. Er- 
rores diaetae, usus immoderatus aurantiorum et vinorum 
dulcium saepius in causa sunt. Neutra vero periculosa 
sunt. 

Symptoma dein, quod revera morbus dici nequit, 
frequentissime occurrit, et totas saepe familias simul 
occupat, est ita dictum prickly heat. Ad finem nempe 
aestatis digiti, brachia, crura et nonnumquam totum 
corpus tegitur parvis vesiculis eitissime in suppuratio- 
nem transeuntibus. Nihil autem nocent sed potius salu- 
tares habentur, sunt tamen perquam molestae. In ca- 
lidioribus regionibus, praesertim in tropicis (1), crebro 
occurrunt, passim etiam in temperatis aestate solito 


= 


— 


venies apud r. RAYER l. 1. Il, 841, qui praeter w. HILLARY 
etiam citat: JAMES HENDY , A treatise on the glandular disease 
of Barbadoes, 8º London 1784. Auctor morbum elephantia- 
si Arabum analogum dicit, illique eodem nomine conjunxit, 
Et apud scumazz l. l. p. 17 nº. 124, qui morbum rheumatis- 
mum vocat lymphaticum (in contextu ipso synonymon Buc- 
nemia oblitus est, quod in indice invenies). Inflammationem 
vasorum lymphaticorum in cruribus potissimum obviam morb 
habet causam proximam, qua deim tela cellularis vicina ipsa- 
que cutis induratur, et hypertrophice turget. Haec vulgo 
praecederet Elephantiasin recentiorum (nº, 240). 

(1) Cf. v.c. Notiz. a. d. Geb. d. Nat. u Heilk. von v. rrorier. 
No. 1029 p. 257. »Der Hitzausschlag [bourbouilles] ist ein Ue- 
»bel welches nicht viele Leute , die auch schon lange in Indien 
»gelebt haben, den grossteu Theil des Jahrs hindurch zu ver- 
»schonen pflegt; während der heissen Jahreszeit leidet jeder- 
»mann daran. Ich (victor sacguzmont) machte es wie die andere, 

calidiori (1). Scumarz (2) eas refert ad Hydroa aesti- 
vum, et dicit calorem humidum in cute tenera inpri- 
mis ad illas disponere. Hinc intelligitur cur in cali- 
dioribus regionibus potissimum peregrini illis affician- 
tur, ut pote qui maximam partem teneriorem cutim 
habent quam indigeni. 

Praeter febrem flavam inter epidemias, quae urbem 
vexarunt notari merentur scorbutus A“. 1790, febris 
catarrhalis seu Influenza Ao, 1780. 

Doct. DONALD monro (3) brevem constitutionis annuae 
descriptionem dedit. A medio Novembre usque ad finem 
Martii tempus maxime opportunum est, quo milites e 
navibus descendi debent, tum enim coeli temperies regio- 
nis non tantopere diversa ab ea, quam relinquunt. Sin 
contra Junio — Septembrem adducuntur , calor insuetus, 
qui in ultimis duobus mensibus urens ferme fit, multos 
graviter afficiet ; morbi biliosi et putridi tum inter ad- 
venas horrendas strages edunt. Mensibus Octobre et 
Novembre sub imbribus autumnalibus, catarrhi initium 
capiunt, quos excipiunt inflammationes, Decembre et 
Januario vulgo siccis continuae. Numerus aegrorum 
his mensibus valde imminuitur. Frigus Februario et 
Martio mense imbribus vernalibus mitigatur, grandines 


et venti Septentrionales [Highwinds] saepius ingruunt. 


»aber sobald die Regenzeit kam , wurde icb davon befreit 
»wahrend viele Leute in meiner Umgebung sich noch immer 
»darüber zu beschweren hatten," 

(1) Sic A^. 1831 fervidissima aestate multi Academiae Lugduno- 
Batavae alumni militiam profecti, in urbe Eindhoven hoc 
malum passi sunt. 

(2) 1. 1. Pag. 233 nº. 1980 synonyma adjicit: sudamina , desu- 
datio, suffersurae, sudorum papulae. 

(3) In libro, cui titulus: on the health of soldiers. Cit. nenNEN 

Morbi sensim ad characterem autumnalem iterum acce- 
dunt. Inter omnes pulchritudine et coelo amoeno emi- 
nent Aprilis et Martius, qui ad morborum numerum et 
vehementiam minuendum magni sunt momenti. 

Vulgaris senum proportio in urbibus offenditur, si cum 
aliis Europae Australis locis comparatur, cum media et 
septentrionali vero certare nequit (1). 

Ad finem auctor tradit catalogum omnium auctorum, 
qui de urbe Gibraltar egere, hunc vero nimis longum 
silentio praeterimus. | 

Ex iis quae de Hispaniae meridionali vidimus sequitur: 

1. Neque illam partem febribus tertianis immunem 
esse, sed has in littore maritimo et in valle fluminis 
Guadalquivir epidemice grassari. 

2. Littus Australe variis temporibus dirissima febre 
flava devastatum fuisse, sitne morbus vere endemicus, 
ut paucissimi putant, sitne forinsecus adductus, ut plu- 
rimorum est sententia, 

3. Obvii fiunt in meridionalibus Hispaniae morbi he- 
patis frequentiores. 

4. In quibusdam locis nec desunt morbi pulmonum 
nec cutanei chronici. 

Superest ut de morbo videamus in Hispania endemio, 
cujus mentionem in superioribus non facere potuimus, 
quia loci peculiaris determinationem nusquam inveni, 
dicitur Fegar(2) seu Fegra Hispanis, Fégarite, Fégrite, 


(1) Exstat exemplum mercatoris Angli nomine nottroyp 96 ae- 
tatis anno defuncti, Alius rupis incola 101 et femina 108 
attigit. Hennen l. 1. 183. 

(2) Cf. ozanam l. 1. V, p. 295-298. Journal de Médecine Août 
1812 p. 354. Allgemeine Medicinische Annalen 1813 p, 
505-508. 

Fégre Gallo-Francis, et hisce distinguitur symptomatibus. 
Oriuntur primo puncta quaedam nigrescentia, parum 
elata, in uno alterove oris latere, a commissura la- 
biorum juxta ductum Stenonianum usque ad ultimum 
dentem molarem, rarius in margine et in parte in- 
feriore linguae. Aliquot horis post eruptionem exul- 
cerantur et adspectu fiunt sanguinolenta et livida. Par- 
tium cireumdantium color est rubro-vinosus; majori 
minorive gradu inflammatae sunt, neque tamen dolent. 
Interdum sanguis ex illis destillat, vel etiam. ex ulce- 
ribus manat, quae quidem haemorrhagiae in morbi de- 
cursu variis temporibus de novo conspicuae fiunt. Os 
exinde sanguine madidus habitum refert scorbuticum. 
Jam ab initio morbi os foetide olet, saporis est uri- 
nosi atque ammoniacalis, et repletur muco acri viscido. 
Rarius aegri febre corripiuntur nisi interdum ipso in- 
fectionis die. Appetitus vix afficitur, imo saepe augetur. 
Functiones generatim congrue peraguntur nisi morbi 
stadio provectiore. Altero seu tertio die ulcus excrescit 
in cristam seu conum basi latiore, fungosum, durum, 
unde ichor rufus, foetidus destillat. Glandulae paroti- 
des et submaxillares obstruuntur, facie tumida ac pal- 
lida fit, dentes nigrescunt eo latere quo malum inhae- 
ret, rarius utroque. Ulcera vel gangraenescunt, tum- 
que ossa maxillaria celerrime carie consumuntur et pau- 
cis horis dira mors miserum aegrum in cadaver squal- 
lidum adspectus revera horrendi mutat, vel ulcera in 
ore extenduntur, diarrhoea oboritur colliquativa et ma- 
rasmo quo lentius pereunt. Cadaveris sectio ostendit 
glandulas, membranas musculos oris, unicam quasi mas- 
sam putridam carbonaceam factam ; facies externa ossis 
maxillaris inferioris carie erosa usque ad basin alveo- 

lorum dentium molarium, palatum maculis tectum m | 
gris, lingua livido-flavescens, ulcerosa, tumida ita ut 
totum os repleret, frenulum, glandula sublingualis, 
tonsilla dextra et uvula penitus corrosa. 

Si ab initio morbus curatur vulgo ad sanitatem resti- 
tuendam conducunt frictiones linimenti ope volatilis 
in glandulis, gargarisma tonicum antisepticum (cortex 
peruv, cum tinctura myrrhae et acido muriatico). Ulcera 
humectanda sunt selutione sulphatis cupri. Potus opii- 
mus acidulus sit limonata ex vegetabilium succo vel 
salium et acidorum ope parata. 

Primus morbum descripsit Doct. wowreanmwr (1) post- 
quam anno 1810 illum apud milites Gallo-Francos ob- 
servavit. In urbibus Madrid et Toledo v. c. multi hunc 
morbum passi sunt. 

Praeter haec paucissima nihil de morbe mihi innotuit. 
De Hispania autem haec sufficiunt. 


(1) Videtur opusculum ab illo de hoc argumento conscriptum, 
cujus ne titulum quidem inveni. 


CAPUT SECUNDUM. 


INSULAE MARIS MEDITERRANEL, 


1. INSULAE BALEARES ET PITYUSAE. 


AUCTORES, 


A. DE LA BORDE, 1.1. III, 429—512. 

L. L. FINKE, l. 1, 1, 26—29. III, 53—54. 

ARMSTRONG, Beschreibung der Insel Minorka. Aus dem 
Englischen. Göttingen 1734. Cit. rive. [Librum non 
vidi]. 

GEORGE CLEGHORN , Observations on the epidemical disea- 
.ses in Minorca from the year 1744 to 1749, to which 
is prefixed, a short account of the climate, produc- 
tions, inhabitants and endemial distempers of that Is- 
land. London 1751. (Hujus operis versio Germanica 
prodiit Gothae 1775). 

Pertinent hae insulae ratione politica ad Hispaniam 
cujus provinciam constituunt nomine El Reyna de Mal- 


i05 
lorca. llas hane ob causam ab Hispania sejunxi, quia 
praestare putavi Insulas Maris Mediterranei, de quibus 
acturus sum, eodem amplecti capite, ut magis opportuna 
dein mihi foret occasio, absoluta earum descriptione, 
quaedam quasi corollaria adjungendi. 

Regnum ita dictum Mallorca complectitur Insulas: 
Mallorca, Menorca, Cabrera, Iviga seu Ibica, Formen- 
tera, Conighera seu Coneyera , Espalmador , Espartell, 
Tayomeyo seu Tagomagu, El Bosque, Dragonera et 
quasdam alias. Tres priores olim dicebantur Baleares, 
ceterae Pityusae, quae, lviga et Formentera exep- 
tis, non inhabitantur. Sitae in directione Cauri ad 
Africum et spectant Cataluna ac Valencia. De praeci- 
puis ordine deinceps agamus. 

Mallorca , Mayorca , Majorica, Insula major. 

Insula quinquaginta milliaria [lieues] in circuitu patet. 
Ab omni parte ferme circumdatus jugis, cujus ramus hic 
illie interruptus ad mediam usque procedit insulam et 
regionem in duas partes fere aequales dirimit. Montes 
sunt altiores, quam in ceteris insulis, et vallibus fer- 
tilibus alternantur. Rivi satis magni e montibus de- 
scendunt, et regionem irrigant inter quos eminent duo, 
qui parvulis ferme similes sunt fluviis, multique prae- 
terea torrentes. Duo stagna, quorum mentio fiat digna, 
in insula inveniuntur ; aliud prope Palma, El Prat 
dictum, aliud inter Alcudia et mare, nomine Abufera, 
utrumque profert miasma paludosum. Palma et Alcudia, 
quas modo attigimus, urbes sunt praecipuae ; olim plu- 
res fuere, quae nunc potius vocari merentur vici et 
pagi. Utriusque sinus omni navium genere frequenta- 
tur, prior tamen majori numero. 

Agr insulae, quamvis pro variis locis varius sit, in 

universum tamen amoenus est, montes enim alti inlit- 
tore ventos vehementiores Caurum et plumbeum Aus- 
trum [Solano] avertunt, vel saltem mitigant, in parte 
septentrionali sola interdum ventorum vis arbores ster- 
nit; per hiemem calor medius est 13º 75 Ctg. interdum ad- 
scendit ad 20º, rarissime usque 89— 79 descendit. Per 
aestatem vulgo manet inter 259—265, augetur interdum 
ad 30º, numquam ferme ultra 22º 5 imminuitur. Ventos 
marinos quotidie aestum temperare, nemini mirum 
videbitur. 

Solum fertile magnam fructuum australium abundan- 
tiam profert, oleta et citreta inter pulcherrima totius 
Europae meridionalis referri merentur; vites ad finem 
Junii uvis maturis abunde ornantur. Gossypium, pal- 
mae, ficus, Arbutus Unedo, splendidam vegetationem 
spontaneam excipiunt.  Cerealia usque ad 40-fariam 
messem praebent.  Mororum cultura sensim augetur, 
sed propter summam quam bombyces postulant curam, 
admodum lente procedit. Crocus frequens colitur. 

Prope Campos thermae sulphurosae la fuente santa 
seu fuente de San Juan. 

Incolarum mores propius Catalanis accedunt. 

Menorca, Minorica, insula minor. 

Nomen tantum si spectes superiorem insulam mere- 
tur, alioquin ceteras omnes magnitudine longe superat. 
Patet triginta octo milliaria in circuitu. Forma quidem 
insulae Mallorca quadrata seu rhomboidea est, at hu- 
jus oblonga, angusta, parumper incurva. Montes alti 
in illa non reperiuntur, est quidem solum admodum 
inaequale, sed vallibus potius exaratum profundis, 
"quas vocant incolae Barranchi, Habent hae initium 
media in Insula et ad littus usque sese extendunt. Pars, 

quae ad Africum vergit, est planior quam illa quae 
Aquilonem respicit, ubi colles sunt altiores et valles 
paludosae, hine illa satis insalubris habetur. Major 
pars autem rupibus obsita, sylvis referta. Rivi pau- 
cissimi occurrunt, aestate omni fere aqua carentes, 
Paludes quaedam exstant et laeus subterraneus in ca- 
verna dicta la Cava perella ; hujus aquae salsae forsan 
e mare proveniunt, conjunctio hucusque prorsus in- 
cognita mansit. E j 
. Solum minus est fertile, quam Mallorca, quia pars 
septentrionalis omni ventorum vi exponitur, arbores ibi 
crescunt parvae, meridiem versus inflexae, solum in 
planitie est argillosum multo sterilius, quam in colli- 
bus et montium declivitatibus ; valles prae ceteris foecun- 
dantur detritu, quem imbres quotannis secum e monti- 
bus trahunt. Agricultura satis cum illa, quae propria 
est insulae Mallorca, convenit et eadem ferme profert, 
quae in praecedenti enumeravimus. 

Summum inter utramque insulam est discrimen, 
quod attinet ad aéris temperiem, quae in insula Me- 
norca neque tam amoena neque tam grata est, quam 
supra memoravimus in insula Mallorca. Causa non la- 
tet, namque tota pars Septentrionalis exposita ventis 
vehementioribus, neque meridionalis a Monte Toro ita 
tegitur uti insula Mallorca montibus suis altioribus. Bru- 
mali tempore frigus interdum vehemens est, quamvis 
ibi nix et glacies raro observentur. Aestate calor sub 
Euro saepe ad 29º Ctg. usque adscendit. Autumno imbres 
cadunt vehementes et continui. Ver aére saepius puro 
temperieque grata juvat. Crremonw dicit coelum ibi ra- 
rius densis nebulis esse tectum ; aestates siccas, sere- 
nas et fervidas inprimis mense Augusto et Septembri, 

autumnos varios atque mutabiles, secum ferre nunc coe- 
lum serenum nunc nebulosum, nunc procellas regionem 
verberantes, universum autem humidos et calidos repe- 
riri, Per hiemem procellae nec frequentes sunt nec 
diu durant, sed perquam violentes esse solent. Remis- 
sis autem ventorum flatibus tempestas serena redit. Ver 
mutabile magis ad hiemem quam ad aestatem accedit. 
Idem auctor post diligentem tempestatum et quotidia- 
nam temperaturae observationem, quam per quinque 
annos continuavit, tabulas struxit meteorologicas , unde 
non abs re erit summarium mutuare, quum unicum sit 
constitutionis annuae mediae in Europa australi exem- 
plum quod offendi. | 

Januarius. Frigidus et serenus, nunc siccior, nunc 
humidior. 

Februarius. Frigidus, minus serenus, magis ventosus. 

Martius (1). Frigidus et ventosus. 

Aprilis. Satis mutabilis, nunc calidus sed temperatus, 
nunc siccus et ventosus, nunc frigidus et pluvius. 

Maius, Vulgo temperatus vel calidus et serenus, in- 
terdum pluvius. 

Junius, Siccus et calidus, nunc aestuosus, nunc ardens. 

Julius. Vulgo calidissimus, interdum vento Septen- 
trione temperatus, saepe aestuosus. 

Augustus. Calidissimus, rarius ventis temperatus, in- 
terdum aestus prorsus intolerabilis. 

Septembris. Vulgo. temperatus, humidior et ventosus, 
interdum calidus, rarius aestuosus. 


(1) A9. 1746, 3 Martii, nix ad altitudinem pedis unius cecidit : 
et per tres dies arva tegit, crecnon, l. l. p. 95. 

Octobris, Serenus, temperatus, mutabilis, frigidus 
vel calidus, humidus vel siccus. 

Novembris. Perquam varius, plerumque coelum nu- 
bibus tectum et frigidum, procellae ac imbres interdum 
ingruunt, interdum coelum est serenum et temperatum. 

Decembris. Frigidus et placidus, nunc siccior, nunc 
humidior interdum ventosus. 

Dierum pluviorum sequentem tabulam secundum an- 


notationes Doct. cLEGHORN, composuimus: 


NUMERUS DiERUM Numerus ; : 
PLUVIORUM. annorum Tonitrua et 

—— Ac | observato- | fulmina in 

MAX, | MIN. | MED. rum, 9 annis 


MENSES. 


ex | 


[S 


5 
5 
5 


Juni «o s 
Julius... . . « 
Augustus.. . . 
j| September. . . 
October... .. 


November, 

Annus siceissimus habuit 68 dies pluvios, humidissimus 
7^, medius igitur 70, eundem ferme numerum invenie- 
mus, si medium cujusque mensis addamus. 

Versus Aequinoctium vernale et autumnale, interdum 
etiam hieme admodum tumultuosi, aliis anni temporibus 
sunt venti tranquilliores. Constans ferme ventorum direc- 
tio diurna haec est, post perfectam quietem matutinam, 
meridiano tempore aestus temperatur, vulgo vento So- 
lano, qui cursum solis secutus, sensim vehementia au- 
getur usque ad horam alteram vel tertiam pomeridia- 
nam, qua silet. Si forte fortuna intermittit, mox in 
hominum valetudinem perniciosum habet effectum, vires 
enim subito languescunt, pectus opprimitur, omnisque 
labor vix ac ne vix quidem tolerari potest. - 

Septentrio nisi saepe maxima flaret vehementia, et 
frigus penetrans adduceret, saluber foret, quia nebulas 
nubesque dispergit coelumque serenum ac purum reddit. 

Auster hominum sanitati nocet, humido calido juncto. 

Eurus maxime cum superiore convenit. Sub utroque 
respiratio anxia fit. 

Zephyrus vulgo siccior, frigidus et tumultuosus esse 
solet, at vernali tempore et aestivo aestuosus. 

Dolendum est, auctorem observationibus suis quoti- 
dianis meteorologicis, directionis ventorum annotatio- 
nem non adjunxisse, neque summatim indicasse, qua- 
les venti quovis anni tempore praecipue regnant. In 
synopsi meteorologico annorum 1744—49 non cujusvis 
mensis ventorum directionem annotavit, hinc neque 
ex illa tabulam supputare possumus. 

Rarius pluit, eo sensu quo pluviam accipimus in 
terrae regionibus nostris septentrionalibus, sed potius 


imbres magna vehementia e coelo cadunt, praesertim 

sub aequinoctiis autumnalibus; torrens seu immensum 
aquarum agmen e nubibus propellitur, quale numquam 
iu regionibus temperatis videre licet. Hoc anni tem- 
pore columnae (turbines aquae, waterhoozen) frequen- 
tes (1). 

Calor dein diurnus vix 2°—3° Ctg. a nocturno differt, 
qui nempe in umbra observatur, in aprico autem 7°—9° 
saepe major. Frigus penetrans ventorum Septentriona- 
lium vi provocatum comparari debet cum alio quinque 
gradus majore in Europae mediae regionibus. 

Annuus caloris gradus vix supra 27º Ctg. adscendit, 
neque infra 89 descendit, rarius gradus 30º et 5º ob- 
servatus est. In universum tamen rarissime hos ex- 
tremos attingit, nec diu servat. 

Cizcnorn ex fideli observatione 5 ad 6 annorum stru- 
xit tabulam, e qua nos mutatis gradibus Fahr. in cen- 
tigrados sequentem composuimus: 


(1) Cf. Philos. Trans. Vol. 4 part. II. pl. 1. Cit, CLEGHORN. 
LL pz | 

TEMPERA!’ DO TEMPER Do 
ANNI PERATURAE ANNI ATURAE 


ET mama IA SS ET REAL ES > MIDA a 


MENSES. à ve diffe— media MENSES. : aie difas media 
: A : : maxim. | minim. |. 2 : 
maxim. | minim nia costs rentia. | mensis. 


13,89 | 6,11 | 7,78 |11,11 18,33 |14,44 


[13,89 | 8,89 | 5 [11,52 


——— | nn — 


15  |10 5 — 12,85 


13,89 | 6,11 | 7,78 |10,82 18,33 


p] A 


14,44 (11,67 | 2,77 (12,83 | (1749 120,55 


Januarius. 


media media 
omnium |14,22 | 8,56 | 5,66 |11,83 f omnium 19,44 


1745 |16,11 8,33 112,78 1745 23,93 6,66 |20,14 


1746 113,89 2 | 6,67 |10,87 1746 |21,11 3,33 |20,05 


9,45 113,17 -2 21747 |23,89 4,45 |21,67 
6,66 |12,78 1748 |22,22 6,11 |20,12 
1749 |22,78 5 20,28 


omnium |22,67 5,11 |20,45 


1745 [27,78 


10 


—— 


7,22 1747 |26,67 


7,22 1748 |26,67 


Junius, 


Et 


6,67 1749 |26,11 


media 


omnium |17 7,56 |13,19 | omnium |26,67 5,67 |23,07 

TEMPERATURAE, Tins TEMPERATURAR. 


MENSES. ds diffe- media MENSES. E ae diffe— media 


maxim, | minim. | sentia, | mensis. maxim. | minim. | vor tin. | mensis. 


26,67 |21,11 | 5,56 [24,7 1744 121,67 |18,33 | 3,34 |20,11 


26,67 |23,89 | 2,78 [25,21 À (1745 [20,55 |16,11 | 4,44 |18,69 


g 
——— | | ——— | ee 


1746 |20 12,22 | 7,78 |14,82 


30,55 |25 5,55 |27,11 


A d— 
es | 


© 
o - : 
28,89 |22,78 | 6,11 |26,24 © 41747 21,11 |16,67 | 4,44 |18,71 


—— 


28,89 [23,38 | 5,56 [26,20 1748 |22,22 14,44 | 7,78 |18,53 


——— | —5 |“. E me A a | a 


30  |25 Do SE acd 


: — —| omnium |21,11 |15,55 | 5,56 (18,17 
. (28,61 [23,52 | 5,09 |26,24 : , , , sa 


(1744 |26,67 |22,78 | 3,89 |25,03 1744 |19,44 |10 9,44 (13,33 |] 


A | | OO 


1745 |27,78 (23,33 | 4,45 25,45 1745 |18,33 |10 8,33 [14,55 


27,22 [21,11 | 6,11 (24,71 


mm 


1747 |28,89 |23,33 | 5,56 |26,74 


Augustus, 

- 
DS 
o 

[m 
SI 

1748 |29,44 (23,33 | 6,11 |26,18 | (1748 |18,89 |11 67 7,22 |14,50 


| eee memos | mm 


media media E 
omnium |28 22,78 | 5,22 ¡25,62 À omnium |18,55 |10,89 | 7,66 [14,47 If 


| EEE | SANS a | A 


1744 |24,44 |21,67 | 2,77 |22,81 (1744 |13,89 | 6,67 onm 7,22 (10,83 |} 
z|1745 [26,67 20,55 | 6,12 23,55 | . 1745 |15,55 | 8,89 | 6,66 [11,84 
Bias! s ea (ss lire 6 (2708 T 
E 1747 (27,22 (17,22 10 [22,63 |& [1747 [17,78 11,67 | 6,11 114,78 

1748 (26,67 [18,89 | 7,78 23,17 | [1748 [15,55 (13,33 | 2,22 114,12 

media LN media cul un NEM. 


omnium |25,67 |18,56 | 7,11 [22,35 | omnium |15,55 [10,55 | 5 12,98 

Ut anni tempestatum et annorum completorum meliorem haberemus 
conspectum, sequentem tabulam mediorum e superiore composuimus s 

Áquarum medicatarum catalogum nusquam inveni, 

Incolae vix ab illis insulae Mallorca differunt. 

Victus potius vegetabilis est, quam animalis, utuntur 
inprimis fabis albis [Phaseolus sativus , Mongeta et Fesol] 
et lentibus [Ervum Lens, Llentias]; alliacea et alimenti 
et condimenti nomine creberrime veniunt, Multae hu- 
jus generis species in hac insula inveniuntur, tamque 
frequentes in pratis et arvis occurrunt, ut lac boum et 
ipsa caro odore et sapore isto penetranti impregnetur. 
Praesertim. utuntur Alho Scorodopraso. Neque minor 
usus est Asparagi turionum. E regno animali pisces 
majorem victus partem constituunt, quorum in mari 
circumjacenti ingens est varietas, praeterea caro bo- 
vina, ovilla, et apud pauperiores caprea.  Suillae au- 
tem per hiemem saltem est usus generalior. Alius pau- 
perum cibus sunt Limaces [Caracols]. Vulgo ita distri- 
buitur victus, ut panis optimae notae apud omnes et 
divites et pauperes dimidia ferme sit ciborum pars, 
oryza, pulmenta, farinae confectio quae vocatur ver- 
micelli, olera, fructus recentes et sale conditi v.c. oli- 
vae, capsulae Capsici annui, alterum dimidium, ita ut 
vix quinta pars repetenda videatur ex regno animali. 
Multis utuntur condimentis: pipere, caryophyllis, cinna- 
momo, capsico, croco, allio. Plures cibi cum oleo oli- 
varum parantur. Vinum vel pauperiorum potus est 
vulgaris, quod saepius tamen aqua miscent. Plebs 
saepe abutitur spiritu anisi, [aniseseedwater] qua in 
re a ceteris Hispanis, qui ab ebrietate abhorrent, mul- 
tum differunt. Horis pomeridianis meridiatio [ Siesta] 
aestate omnium, nec ullo excepto, consuetudo est, 
multique per totum annum illam servant. 

Cabrera, Dragonera paucas tantum habent incolas, 

8 + 

praeter militum praésidia, et quos illa custodiunt sce- 
leratos. Conejera;: Redonda, aliae, ita parvae, ut tuto 
silentio illas praetermittere possimus. 

Insulae Pityusae. 

Ibica seu Ivica, Ebusus, Pityusa major. 

Nomen Pityusa [Lizvovoa] derivatur a zírzve, pinus, 
quasi pinis abundans, Vel hisce temporibus scatet 
montibus sylvestribus. Multi in illa rivuli soli fertili- 
tatem augent. Aér saluber est, neque calor intolera- 
bilis, ventus Solano tamen saepe in sanitatem nocentes 
habet effectus. Patet viginti duo milliaria in circuitu. 

Formentera ; Pityusa minor, aliis Ophiusa. 

Parvula, tria milliaria longa, quarta parte usque ad duo 
larga. Existimarunt, hanc olim serpentibus et aliis reptili- 
bus occupatam , sed hoc tribuitur potius insulae Moncalo- 
ber [Colubraria, Columbrates] quae videtur esse Ophiusa 
veterum, littus regniValencia spectans. Hodie non praeter 
1200 reperiuntur in illa incolae. Sylvis maximam par- 
tem est obsita et aquam putealem excellentem profert. 

Uti Baleares, multae insulae minimae etiam Pityusas 
circumdant , incolis destitutae, quas silentio tuto prae- 
terire possumus. 

Aquarum medicatarum indicem seu enumerationem 
nullam inveni. 

Hisce praemissis de geographia, et physica insularum 
Balearium et Pityusarum, accedamus ad morborum en- 
demiorum descriptionem. ln hac potissimum Doct. 
CLEGHORN secuti sumus, qui in opere supra laudato 
egregie de illis egit. 

Dividit morbos endemios in duas classes: epidemicos 
alios, quibus peculiari anni tempore multi simul affi- 
ciuntur, sporadicos alios, qui per totum annum aeque 

frequentes observantur, quamvis fieri possit, ut multi 
etiam uno alterove ex hac classe simul afficiantur. Ad 
priorem classem refert : | 

1. Morbum quem dicit Rash. 

2. Esseram. 

. Choleram morbum. 

. Febres tertianas. 


. Pleuritidem. 

. Peripneumoniam. 
8. Febres erysipelatosas et catarrhales. 
Ad alteram: 

1. Obstructiones viscerum. 


3 

4 

5. Dysenteriam. 
pa | 
7 

8 


2. Haemorrhoides. ^n. 

3. Ulcera crurum. 

4, Hernias. 

5. Ophthalmias. 

6. Dolores nephriticos. 

De singulis nunc agamus mutato interim ordine, quan- 
doquidem absolutis morbis inflammatoriis et febribus 
ad chronicos transibimus. 

Rash, sudamina, sudoris papulae, L0e@«, prickly heat. 
De hoc exanthemate jam fusius supra egimus, verbo 
igitur tantum moneamus, descriptionem cizemonmwi.cum 
HENNENI aliorumque egregie congruere, si hanc diffe- 
rentiam levioris momenti excipias, quod hic affirmat 
saepius digitos, brachia, crura praeceteris corporis par- 
tibus malum occupare, cum CLEGHORN nullius partis prae 
reliquis faciat distinctionem. 

Essera. Non ita frequentes ac sudamina observantur 
tuberculi duriores, plani, coloris pallidi, variae for- 
mae, qui potissimum sub lecti calore erumpunt. In- 


ey 

tolerabilem pruritum provocant, adeo ut non prorsus 
a fricatu retineri possint aegri, quo quidem ipsi tuber- 
culi sensim majores fiunt. Subito autem evanescunt, 
rariusque perdurant ultra 1—2 horas; simul atque abie- 
runt, anxietas in scrobiculo cordis oboritur, quae ite- 
rum remittit, redeunte exanthemate. Saepius aeque 
subito redit, atque antea abierat. Quamvis in eo cum 
sudaminibus conveniat, quod sit eruptio critica, qua 
morbus avertitur saepe, vel praesens judicatur ; tamen 
majoris sunt momenti et plus, ut ita dicam, morbosi 
habent. Febres tertianas vulgo comitantur; malum erit 
omen, si ingenti quantitate corpus tegunt, tum citissi- 
me fiat sanguinis evacuatio copiosa pro viribus et aetate 
aegri; errant autem qui semper sanguinem evacuandum 
putent si exanthemd: apparuerit, tutius est lenioribus 
evacuantibus molimen criticum naturae adjuvare. 
Ricurer (1) exanthema dicit, maculas esse rubras pa- 
rumper elatas, duarum ad quatuor linearum in dia- 
metro, maculis morsum cimicum sequentibus, similli- 
mas, Proxime cum urticariis conveniunt, ita ut multi 
auctores illas non nisi harum varietatem habuerint, et 
Frankius eas describat nomine Urticariae tuberculosae. 
Comitem saepius habet febrem, quae uno alterove die 
praecedit exanthema, post duos ad quatuor dies sponte 
discedit, interdum cum desquamatione insensili fere, 
Est vagans admodum atque subito erumpit, subito eva- 
nescit nullo damno relicto (2). Interdum febris comitans 


(1) Specielle Therapie , II. 287. [ed. Vindob]. 

(2) Differt hac in re RICHTER a CLEGHORNIO , qui, ut supra vidimus, 
anxietatem in scrobiculo cordis observavit in exanthemate 
evanido. Cum hic morbum luculenter ipse indagaverit , potius 
testi oculato credendum esse videtur. 

satis vehemens, per 7 dies permanet, si maculae numero 
multae et per totum corpus dispersae oriuntur, accedunt 
symptomata gastrica et humor parcus ex tuberculis de- 
stillat. 

Alia forma observatur, febre non comitante, quae 
semper ex vitiis primarum viarum sequitur, ac diutius 
perdurat et pertinacior est. 

Prognosis Esserae simplicis solet esse fausta. Inter- 
dum vero, si desquamatio non rite sequitur, cephalal- 
gia, anxietas, stupor, delirium et nisus in hydropem 
cerebri inde oriri potest. 

Febres, quae in Menorca grassantur, dividi debent 
in aestivales et hiemales. Quovis anno satis regulariter 
revertuntur, sunt autem aestivales constantiores quam 
hiemales et frequentiores; cum totius collectionis mor- 
borum faciant duas tertias vel interdum tres quartas 
partes. Aggrediuntur incolas omnis ordinis, indigenos 
peregrinosque, hiemales contra minus afficiunt Anglos 
quam indigenos inprimis agricolas. Horum autem do- 
mus sunt altius sitae in collibus, quibus magna regionis 
pars obtegitur, exinde melius aestate a calore, quam 
hieme a frigore se tutos servant (1). Dum in quibusdam 
locis rure febres hiemales hominum stragem fecerant 
magnam, in urbibus et pagis majoribus vulgaris defunc- 
torum numerus non augebatur. Neque minorem acci- 
piunt diversitatem quoad typum ; aestivales vulgo inter- 
mittentes tertianae, hiemales ab initio quidem sunt 


ejusdem typi, mox autem quotidianum recipiunt. Com- 


(1) Cf. de hoc argumento: J. ENNEMOSER, de montium influxu 
in valetudinem hominum, vitae genus et morbos. Berolini, 


1816 , 8. (Hoc opus nancisci non potui cum non amplius : 
prostet). 


plicantur secundum anni tempora, aestivales dysente- 
riis, obstructionibus viscerum abdominalium ; quaeque 
hieme grassantur tussi, catarrhis, variisque inflamma- 
tionibus, cerebri v. c. pulmonum, cordis, Praesertim 
vero inflammatio pleurae morbi symptoma occasionale 
ita vulgare, ut incolae morbum vocent Mal de Costat, 
[malum lateris]. Hujus loci erit, remedium commemo- 
rare, quo incolae utuntur in dolore pleuritico, et qui- 
dem summo cum levamine; caules nempe plani ac vi- 
rides Cacti Opuntiae, quos vulgo folia nuncupant, in furno 
tostos per medium secantur et loco dolenti applicantur. 

Observationes auctoris cLEemonwir egregie firmantur 
testimonio Doct. ponact Font, medicinam olim in urbe 
Ciudadella [Civitella] facientis. Testatur ille in litte- 
ris suis, quas 21 Maii 1746 ad creemornivm dedit, 
pleuritidem morbum .esse fere anniversarium in insula 
Menorca, potissimum prope C?udadella, qui per hienem 
viget et pro varia anni ratione atque constitutione ma- 
gis minusve rigida facta ad medium vel ad finem veris 
regnare desinit. Curandi methodus tum recepta largae 
erant sanguinis evacuationes cum diluentibus, expec- 
torantibus etc. 

Hiemalium natura vera est inflammatoria, aestiva- 
lium. gastrico-biliosa. Illarum est causa aër purus et 
siccus, subinde frigidus, uti verbo supra jam monuimus, 
aestivalium summus calor, magnae humiditati junctus. 
In litteris supra laudatis Chirurgus militaris A. SMALL 
hane a duplici causa repetit, fusiusque describit; prio- 
ris loci est humiditas artificialis, quam ipsi incolae 
suscitant multis aquis, quibus hortos irrigant. Mire- 
tur quispiam advena, aestate aére sicco atque fervido 
interdiu ferme suffocatus, ranas coaxare audiens juxta viam 

St. Philips ad Port Mahon; choreae hand secus in- 
gratae atque in paludibus regionum maxime humilium. 
Multi post diurnos ardores ex hisce aquis exsurgunt 
vapores miasmatici. Alteram causam Doct, munro com- 
municavit cum auctore, quae pendet ab ipsa soli struc- 
tura et compositione, Rupes nempe sunt generatim 
duplicis naturae, vel tam durae ut vix ullis instrumentis 
secari possint, vel tam molles, ut facillime omnem cujus- 
cumque generis formam induant. Hic lapis qui vocatur 
Cantoonstone et satis similis est ita dicto Bathstone facil- 
lime aquam sugit; ille omnibus fluidis prorsus est impe- 
netrabilis. In domibus pauperiorum, durae rupi super- 
structis, solum facit ipsa rupesapplanata, quod propter 
duritiem non cito aéris temperaturam accipit, saepius- 
que frigidum manet, vapores aquei in hoc condensan- 
tur et superficies semper inde madida redditur. Huic 
incumbunt pauperes vel prorsus nudi vel substratis 
tegetibus, quibus frigus humidum quidem avertitur, 
sed sensim istud stragulum corrumpitur humiditate et 
putrescit, atque hinc fit, ut lectus profecto insaluber- 
rimus evadat. 

Sin contra in rupibus mollibus aedificantur, pluvia 
et aquae facillime domus penetrant cito nisi congruo 
modo abducantur, exhalationibus perniciosis sanitatem 
imo vitam inhabitantium in periculum adducunt. Tales 
vel prioribus multo periculosiores esse, observationibus 
constat. Ipse auctor integras vidit familias febribus 
miasmaticis inde provocatis sublatas (1). In poste- 


(1) Aedes erant erectae ad partem septentrionalem viae Line- 
wall dictae, in isto Cantoonstone. Excavationes et cavernae 

rum éjusdem humiditatis effectus plura exempla vi 
debimus. | 

Haec de morbis acutis sufficiant, jam de chronicis 
agamus. Morbi viscerum abdominalium praesertim hujus 
loci sunt, et ex his obstructiones horum viscerum - 
omnium maxime vulgares. A triplici causa ortum du- 
cunt, primo quidem a defectu aquarum bonae notae. 
Suo tempore jam observavit urppocrares (1). »Quod si 
» flumina ea regio habeat, quae stagnantes et pluvias 
»aquas educant, ii incolumes degunt, et colore cutis 
» sunt splendido ; sin vero nulla sint flumina, has ventri 
»et lieni noxias esse necesse est (2)." Magni lienes et 
hepata dura non solum crebro apud homines occurrunt, 
sed etiam apud animalia, inprimis apud oves, quae 

repletae erant lapidis detritu [Cantoonrubbish]. Multis hor- 
tis, continuo irrigatis, circumdabantur, quorum nonnulli 
erant altius siti, quam solum aedium. In paucis annis 
duae vel tres familiae integrae ibi vita defunctae traduntur 
l. 1. 445. 

(1) De Aére, Aquis et Locis cap. 121 in fine (citat cLEGHORN, 
ommissa interim accurata. loci indicatione). 

(2) Ed. roxsir pag. 295. corar in sua editione hujus pulcher- 
rimi libri aliam omnino habet lectionem et locum ita Gallice 
vertit: » Au reste ils peuvent jouir d'une bonne santé et 
» avoir un beau teint. Si au contraire, ils sont éloignés 
»des fleuves, et qu’ils boivent des eaux stagnantes de 
» marais, ow conduites de loin ils doivent avoir de gros 
» ventres et étre sujets aux affections de la rate," Corar 
1, 1, I p. 115. Eandem versionem secutus est DELAVAUD in 
opere: Physiologie d'Hippocrate extraite de ses oeuvres. 
Paris, 4802. p. 74, quamvis versionem latinam rozsir appo- 
nat. Quaenam harum lectionum praeferenda sit equidem haud 
statuerem , optime vero cum observatione Doct. CLEGHORNIX 
sententia conavx congruit, 

inveniuntur ad partem septentrionali-orientalem insu- 
lae (1), ubi aquae stagnantes et salsae reperiuntur. 

Altera causa est calor ingens et continuus aestivus. 
Explicationem petit auctor ex pathologia humorali, quae 
hoc tempore vigebat. Aestu nempe particulae subtilio- 
res aquosae dissiparentur, crassiores terreae contra reti- 
nerentur. Hinc in sanguine generatur humor spissus, 
quem veteres Atrabilem vocabant. Viscera transiens 
partes spissiores deponit sanguis, et ita sensim obstruc- 
tionibus quasi ansam praebet. 

Praeterea acutorum morborum, febrium praesertim 
tertianarum, sequela vulgaris est obstructio. Reditu 
in pejus frequenti, vel crisi imperfecta, tonus viscerum 
chylopoieticorum minuitur, unde dein oriuntur tumores 
squirrhosi lienis et hepatis inprimis. 

Hisce tribus causis primariis accedit victus crudus 
(fabae, olera etc.), abusus liquorum inebriantium (potissi- 
mum apud milites Anglos, tunc temporis insulam occu- 
pantes, et apud pauperes) usus nimius aromatum, qui- 
bus bilis secretio adaugetur, denique venus immodica. 

Cholera [europaea] satis est frequens in Menorca et 
saepe formam capit periodicam. Tum subest febris lar- 
vata, et iisdem remediis cedit, quibus illa. In alia 
forma medici Hispani potum aequae inprimis commen- 
dant, idem quod olim jam veteres fecere (2). 


(1) Doct. paris idem observavit prope urbem New-York in Ame- 
rica septentrionali. Revue Brittannique. Avril, 1837 ed. 
Bruz, p. 381. 

(2) Arzrazus cappapox de curatione morborum acutorum II. 4 


et CAELIUS AURELIANUS de morbis acutis ILI, 21, cit, CLEGHORN 
p. 224. 

Ad finem aestatis morbus grassatur valde communis, 
dysenteria quae ‘vocatur. Vulgo sequitur diarrhoeam 
ex adaucta secretione bilis aliorumque chylificationis flui- 
dorum, qua sensim mucus intestinalis abraditur. Do- 
lores colici tum provocantur, denique sedes cruentae, 
Interdum vera symptomata febrilia praecedunt, horri- 
pilationes, membrorum rigor, quae brevi post ex- 
cipit evacuatio copiosa muci cum striis cruentis. Alii, 
nulla praegressa febre, tenesmis corripiebantur, intes- 
tinis in nodos quasi se torquentibus; dolores varii, in 
alis vagantes atque intermittentes, in aliis fixi atque 
continui. Saepe sub costis spuriis dolor adest pungens, 
uti in pleuritide, vel etiam fixus ab altero ad alterum 
hypochondrium. Interdum in pelvi cum irrito ad alvum 
deponendam nisu, haec tum constipata mucum cruen- 
tum tantum emittit. 

Haemorrhoides et fluxus haemorrhoidalis, quamvis ab- 
erratio a perfecta sanitate, potius inter naturae molimina 
referri debent, quam ad morbos. Summae utilitatis in 
insula sunt, saepe illis praecaventur pleuritis et peripneu- 
monia; neque obstructiones viscerum ita vulgares esse 
solent apud eos, qui ffuxu haemorrhoidali laborant. 

Ulcera crurum. Difficillime vulnera crurum sanantur 
in insula Menorca, capitis contra citissime (1). Crre- 
monw hujus pertinaciae causam in eo sitam esse invenit, 
quod particulae atrabiliares, quae in sanguine continen- 
tur, natura sua graviore, per aortam inferiorem de- 
scendunt, et emunctorium, quod in vulneribus inveniunt, 
semper apertum tenent. Viscera tumefacta venam ca- 


(1) Hine proverbium Menorca es bo de cap y mal de camas 
[Minerca bona est capiti et mala cruribus] crxenonx 1, 1, p. 70. 

vam comprimunt et reditum sanguinis venosi ab artu- 
bus inferioribus sic impediunt. Vulnera saepe hujus- 
modi in ulcera maligna mutantur, quaeque a causa 
interna gignuntur ulcera etiam pertinaciora fieri solent. 
Explicationem auctoris nimis subtilem mihi videri et 
mechanicam, nemo mirabitur. Est potius humiditatis 
effectus, omnibus regionibus humilioribus communis, 
quod experientia docuit, cum in aliis terrae regionibus, 
tum nostra in patria potissimum, haec ulcera et diffi- 
culter admodum sanari, et plurimos in vitae stadio pro- 
vectiori invadere solent, Idem effectus erit humiditatis. 
artificialis, quam a. smaLL litteris suis graphice depinxit. 
Verum tamen hominibus megalosplanchnicis ulcera cru- 
rum semper observantur pertinaciora. Hispanos milites ci- 
catricibus foedis ac nigris in cruribus saepius vidit auctor. 
Calculi renales crebro in insula observantur ex aqua- 
rum qualitate dura, salina, quae post coctionem in 
vase magnum sedimentum terreum relinquunt. Ad hoc 
explicandum iterum auctor theoriam suam affert humo- 
ralem, qua et obstructionem viscerum explicare tenta- 
vit. Sed potius inde argumentum sumi potest, quo 
theoria egregie oppugnetür, si nempe verum esset, 
aestu potisimum partes aquosas perspiratione cutanea 
elici, terreasque crassiores in sanguine retineri, ac 
calculorum genesi opportunam occasionem praebere, ea- 
propter praesertim in calidioribus et tropicis regionibus 
illos observares. In his regionibus contra ita raro mor- 
bus caleulosus invenitur, ut diu illum ibi plane deésse 
putarint (1). Praeter aquarum naturam, humiditatem 
quoque hujus morbi in Menorca causam habemus. 


(1) Cf. Diss. p. 29. 

Superest, ut ultimo loco de morbo peculiari in in- 
sulis Balearibus endemio agamus. Trismum scilicet in- 
fantum, qui magnam saepe inter infantes recens natos 
fecit stragem (1). 

Supra de Barcelona agentes hujus morbi descriptionem 
dedimus (2), nunc igitur pauca tantum adjiciamus. Ricn- 
TER (3) trismum neonatorum (torturam oris, capistrum) 
proprium dicit regionibus calidis ac humidis et paludosis 
simul, v. c. insulis Barbados, Antilles, Balearibus, par- 
tibus quibusdam Hispaniae, Cayenne, urbi Triesta. Ibi 
rarius post 12 nativitatis diem occurrit, saepiusque ante 
nonum. Descriptionem porro amplam satis dedit quam 
praetermittimus. Scumatz(4) morbum dicit trismum na- 
scentium eumque a causa gastrica inprimis repetit et 
saepe tum epidemice tum endemice grassari dicit. 

Haec de Menorca et ceteris insulis Balearibus sufficiant. 


(1) Crrenorn. 1. l. p. 73. 

(2) Cf. Diss. p. 38 sq. 

(3) Spec. Therapie VIII. p. 209 sqq. (ed. Vind.) 
(4) 1. 1. p. 63 no, 538. 


2. CORSICA, LA CORSE [CYRNOSI. 


AUCTORES, 


L. L. FINKE, |. l. I, p. 32 sq. III, 56 sq. 

GAUDIN, Neueste Reisen durch Corsika. Leipzig, 1788, 
Cit. rire, (Librum non vidi). 

JAMES BOSWELL, Bericht van Corsica, enz, (ex Anglico 


sermone versum). Amsterd. 1769. I, 12—59. 


Sita inter gradum 41º et 420 lat. bor. et 80—100 long. or., 
longa est 150 milliaria, 40—50 larga et 322 in circuitu 
patet. Est regio admodum montuosa, vel potius uni- 
cum ferme jugum inde a promontorio Cabo Corso juxta 
longitudinem, totam insulam ad fretum usque Bonifacii 
in duas partes dirimit, dum multis ramis lateralibus 
totam fere superficiem occupat.  Jugi directio est ab 
Africo ad Eurum, nam proprie incipit propre Olmi et 
montes isthmum septentrionalem occupantes potius ad 
ramum pertinent lateralem sinuatum; eandem jugi di- 
rectionem mox observabimus in Sardinia, quo probabile 
fit, olim duas insulas junctas fuisse, violenta autem 
concussione, jam ante temporis, de quo historici men- 
tionem faciunt, memoriam, a se invicem fuisse avulsas. 
Montes declivitate admodum abrupta, cacuminibus altis 
per majorem anni partem nive tectis, Monte Rotondo ad 
9292 et Monte d'Oro ad 8166 p. p. supra maris super- 


ficiem exsurgunt. Jugum ipsum componitur montibus 


128 


et rupibus formationis primitivae, rami laterales gene- 
ratim transitionis et secundariae. Valles profundae et 
furcae multae. Ora occidentalis sinubus et incisioni- 
bus majoribus minoribusque exaratur. Orientalis aequa- 
lior est et planior. In illa distinguuntur sinus San 
Fiorenzo, Calvi, Porto, Sagono, Ajaccio, Valinco; in 
hac sinus Porto Vecchio et planities inter Mariana et 
Aleria, Aquis abundat insula. Nullus tamen fluvius 
navigabilis adest, sed rivi et torrentes violentissimo 
impetu e montibus decurrentes, aestate plerumque et 
maximam partem sicci. Majores sunt Golo et Tavig- 
nano, uterque in ora orientali mare petens in illud se 
exonerat. Lacus quidam exstant et in media insula et 
in littore. Ibi vel cum mare conjunguntur vel isthmo 
arenaceo ab eo sunt sejuncti, ac salsi. Nonnulli potius 
nominantur paludes, ubi sal culinare spontanea na- 
turae operatione fabricatur. Lacus Ino et Cerno in 
interioribus terrae regionibus rivis Golo et Tavignano 
ortum praebent. 

Aquae medicatae plures hac in insula dantur, specia- 
lem vero catalogum, addita ipsarum natura et compo- 
sitione, non inveni; sufficiat igitur simplex locorum, 
ubi inveniuntur, enumeratio. 

1. Pietra Polo. 

2. Guagno. 

. Guitera. 
. Tallano. 


Baracci. 


D C de & 


. Orezza. 

7. St. Georges. 

Coelum olim insalubre audiebatur, sed hisce tempo- 
ribus multos Europae australis locos salubritatis laude 

vincit et vicinam Sardiniam longe superat, uti fusius 
de hac insula agentes indicabimus, Est nempe pro situ 
meridionali satis temperatum , ne dicam frigidum , prop- 
ter ventos marinos aestate fervorem minuentes, hieme 
frigus oppugnantes. Montium et totius regionis elatio 
supra maris superficiem, Septentrioni , nullo interposito 
impedimento,.ab Alpibus maritimis libere insulam per- 
flanti aditum sinit. In vallibus profundis interdiu calor, 
noctu frigus vehemens est. Quod ad ventos attinet inter 
hane insulam et Sardiniam illud observatur discrimen, 
quod Septentrio in illa, Auster in hac praevalet, quia 
se invicem alternatim ab illis defendunt. | 

Montes sylvis obsiti sunt, variae species quercus, 
castaneae, aliaeque arbores Europae australi propriae hic 
crescunt, Inter has facile eminet Pinus Laricio et al- 
titudine et crassitudine distincta. In multis locis oleae 
coluntur, quae passim spontaneae vel aufugae inve- 
niuntur; citrus et aurantia idoneo tantum loco occur- 
runt; Chamaerops humilis et Phoenix dactylifera prorsus 
desunt. Vinum generosum in variis partibus parant. 

Ex cerealium familia profert triticum, secale, hor- 
deum, panicum; avená omnino destituuntur equi et 
muli, quibus pro hac hordeum objicitur. 

Flora hic spontanea, uti multarum insularum, propria, 
(inde nomen specificum corsicum multis genericis junc- 
tum invenies), propter varium soli genus, jugi structu- 
ram et altitudinem, oras maritimas, multifaria satis est, 
sin vero cum aliis Europae australis locis comparamus, 
nec vegeta nec splendida videbitur. 

Incolae sunt staturae mediae, robusti, fusci coloris, 
oculis et capillis nigris, feminae pulchritudinis laudem 


non prae aliis gentibus merentur; quamvis autem sub 
9 

ditione Franco-Galliac jam inde ab A». 1768 redacti 
sint, tamen mores prorsus sunt meridionalis Europae 
et inprimis quidem Italiae incolarum.  Distinguun- 
tur praesertim astutia, litium et rixarum amore, qui 
fratres, parentes et filios saepe dividit, et cum in- 
genti vindictae cupiditate multa homicidia parit. Con- 
ira promissa fideliter et hospitii jura religiose servant. 

Morbi. Yn parte orientali propter paludes salsas ae- 
state febres intermittentes grassantur. Valles humidae 
cautissime evitantur et vulgo in montibus habitant (1) 
Corsi. Mine et propter ventum Septentrionem liberius 
aérem atmosphaericum depurantem et minorem palu- 
dum ac stagnorum copiam, generatim salubrior est quam 
Sardinia. Hisce forsan etiam tribuendum causis est, 
quod pro rata magnitudinis parte majori incolarum nu- 
mero gaudeat. 

Scabies perquam híc vulgaris est, quod victui et im- 
munditiae videtur tribuendum (2). 


(1) Five l. 1. p. 32 ex libro: cavpix Reise durch Corsica, Leipz. 
1788. Boswzrr l. 1. I. p, 32. 
(2) Finks 1, 1. III. 57, 

3. SARDINIA. [ICHNUSA, SANDALIOTIS, SARDO.] 


? 


em 


AUCTORES, 


Voyage en Sardaigne de 1819 à 1825 par le Chevalier 
ALBERT DE MARMORA. Paris 1826. I Vol. 8º avec Atlas. 

JEAN FRANCOIS MIMAUT, Histoire de la Sardaigne ou la 
Sardaigne ancienne et moderne. Paris 1825. 2. Vol. 8º. 

L. L. FINKE, l. l. I. p. 29—31. III. 54—56. 

Sita est insula Sardinia inter gradum 38º 54 et 41» 
lat. Bor. et 25° 49º et 27º 24 long. Orient. Forma est 
oblongo-quadrata, longitudo quadraginta milliaria, la- 
titudo viginti, area circiter quadringenti et quadraginta 
milliaria Germanica. Numeratur igitur inter insulas 
majores maris mediterranei. 

Est regio perquam montuosa, valles extensas et pla- 
nities pulcherrimas inter ramos includens. Montes 
quinque juga faciunt, regionem secantia. 

1. Primum totam insulam a freto Bonifacii (1) [Bocche 
di Bonifacio] et promontorio Lungo Sardo usque ad 
promontorium Carbonaro percurrit. Verus insulae nu- 
cleus est. Duos habet ramos Lymbarra et Goceano, In 
eo altissima inveniuntur cacumina Grenargentu [1830 
mètres] et Lymbarra |1217], in priore per totam aesta- 
tem nix remanet, 

2. A promontorio Frasco usque (2) ad promonto- 
rium Teulada alterum decurrit, a priore valle inter- 


(1) Ubi parvae insulae della Maddalena, Caprera , Ta Stefano , 
jugi cacumina quasi solitaria sunt. 
(2) Insulae San Pietro et San Antioco ad hoc referendac. 


9 ^ 

media Campidano sejunctum. Primo directionem ser- 
vat majori jugo parallelam, dein subito interrumpitur 
per vallem Domus-Novas et Villa-Massargia, porro 
inter sinum Palmas et Cagliari extenditur. Ramum 
mittit orientalem Pula versus, 

3. In parti insulae septentrionali invenitur jugum /Vur- 
ra (1). Potius vocari deberet praecedentis continuatio, 
uti directio, compositio geologica et structura luculene 
ter et egregie probant; per sinum Oristano nunc a se 
invicem separantur. 

Referuntur haec tria juga ad formationes primitivas 
et transitorias. 

Duo alia juga minoris sunt altitudinis, quibusdam 
locis tantum ad altitudinem 700 mètr. adscendunt. 

1. Montes del Ales dicti, qui a Monastor, vel potius 
a Sardara et Serrenti usque ad Ales decurrunt. Cujus 
qui prope Morgon siti sunt, pertinent ad congeriem 
stratorum, quae in aqua antea suspensa, in illa subse- 
dere, et ad massas trachyticas | Terrains de sediment et 
de Trachyte.] Inveniuntur in illa etiam torrentes ba- 
saltis valde antiqui [Coulées basaltiques très anciennes]. 

2. Montes di Santu Lussurgiu, etsi interrupti, tam- 
quam praecedentium continuatio considerari possunt. 
Incipiunt prope Miles et per Santu Lussurgiu, Monti 
di Marghine, Bosa, Ploaghe, Nulvi usque ad Castel 
Sardo decurrunt. Magna pars (a Miles usque ad S. 
Lussurgiu) est naturae basalticae [Coulée basaltique]. 
Ipse pagus Santu Lussurgiw situs est in monte igni- 
vomo exstincto juxta craterem. 

Praeter illos montes plus vel minus altos et extensos, 


=e mo 


(1) Tusula Asinara hujus continuatio mari a Sardinia avulsa. 

inveniuntur colles prope Cagliari [Caralis] a San Elia 
isthmo angusto continenti juncta, in Campidano sensim 
evanidi, ali prope Sassari usque ad Posto Torres de- 
currentes, Pertinent hi ad formationem tertiariam et 
potissimum cum parisiensi conveniunt. 

Multa hisce montibus formantur promontoria inter 
quae distinguuntur: Falcone, Lungo Sardo (in septent.); 
Comino et Bellavista (in orient.); Carbonara, Sparti- 
vento, Teulada (in merid.); Trasca et Caccia (in occid.). 
Ora maritima occidentalis et meridionalis pluribus, iis- 
que majoribus sinubus exaratum est, quam septentrio- 
nalis et orientalis. Inter illos distinguuntur. 

. Sinus di Cagliari. , 
E di Palmas. 
» di Oristano, 

Inter valles et planities attentionem merentur: Cam- 
pidano, quae ex omnibus maxima, tertiam fere insulae 
partem mediam meridionalem occupat; Campo d’ Ozieri, 
inter montes di Lymbarra, di Ploaghe et d'Ozieri in 
parte septentrionali, ubi etiam planities di Nurra inter 
jugum hujus nominis et montes Ploaghe ; vallis fluminis 
Tyrso prioris Campidano quasi continuatio. Plures mis 
nores, uti St. Anna, Lazaro, Mela, Giavesu et lit- 
tora planiora prope Tortoli, Muravera, Palmas, silentio 
praeterimus. 

Multae insulae minoris extensionis majorem circum- 
dant, quas supra jugorum tanquam continuationes jam 
laudavimus, praecipuae sunt Asinara, San Pietro, San 
Antioco. Inter minores distinguuntur Tavolara, unica 
massa, 18 milliaria in circuitu patens, carbonatis calcis. 

Non incongruum erit, quaedam quasi corolloria ex 
jugorum decursu annotari, 

1. Directio primaria est a Gallico ad Attanum, juxta 
longitudinem insulae. 

2. Declivitas occidentalis jugi primarii multo magis 
extenditur quam orientalis, quae maximam partem basi 
tegitur rupibus stratis a Solano ad Zephyrum inclinatis, 

3. Jugum medium est nucleus primitivus ad’ quem 
sensim in directione parallela accessere cetera forma- 
tionis posterioris. 

4. Hic nucleus eandem servat directionem quam 
jugum medium insulae Corsicae. 

5. Colles formationis tertiariae, a sinu Porto- Torres 
ad sinum Cagliari, originem debent deposito marino. 

6. Haec facta est depositio in canali per mediam insu- 
lam e montibus primitivis exarato ; quod probatur: 

a. Defectu montium et rupium primitivorum, 

b. Praesentia corporum organicorum marinorum, 

c. Situ horum collium ratione Corsicae, quae Sar- 
diniam ab hac parte non tegit. 

7. Canalis formari potuit aquarum fluxu, qui des- 
truxit, abstulerit et in longum latumque disjecerit an- 
tiquos Sardiniae montes quos in cursu suo offenderit, 
quum a via sua minime deflexa per insulam penetra- 
verit; dum ab altera parte montibus altis impeditus 
juxta Corsicae littora tranquille motus fuerit. 

8. E tali cataclysmo explicare possimus: 

a. Conservationem rupium primitivarum in nucleo 
Sardiniae, egregie illi quem in insula Corsica 
observavimus respondenti. 

b. Separationem jugorum minorum la Nurra, di 
Guspini et di Pula a praecedenti. 

c. Absentiam similium rupium in tractu his aquis 
exarato, 


d. Depositum calcarium corpora marina continens. 

9. Campidano a basi collis di Cagliari usque ad 
sinum d' Oristano in depositum calcarium effossus vesti- 
gia offert detritus marini. 

10. Est enim canalis in utrumque finem apertus, 
basi fere plana, parumper tantum supra maris superfi- 
ciem elatus, minime conveniens cum vallibus originem 
a fluviorum decursu trahentibus. 

11. Forsan ab eadem causa repetenda: 

a. Syrtis magna Africae borealis. 

b. Directio littoris meridionalis Siciliae. 

c. Canalis inter hanc insulam et Cabo Bonn |pro- 
montorium Hermaeum]. 

d. Planities Campidona et Campo d' Ozieri in Sar- 
dinia. 

e. Sinus Gallicus. 

Aquae. Fluvii nomen ex omnibus unus meretur Tirso 
seu Fiume d'Oristano, olim audiebatur Tyrsus seu Tor- 
sus et Sardiniam a montibus Budoso usque ad sinum 
d' Oristano in duas partes ferme aequales dividit. 

Flumendosa [Saeprus], Fiume d Ozieri [Termus] (1), 
Fiume di Bosa [Termus (2), Temus (3)] et Fiume di 
Porto Torres potius torrentes, saepius prorsus sicci, 
excepto ultimo, qui exiguum aquae residuum semper 
servat, hieme contra maximo impetu e montibus de- 
scendentes arva vicina inundant. Praeter illos multi 


(1) Secundum patrem TOMASO NAPOLI. 

(2) Secundum equitem MARMORA. 

(3) Secundum patrem romaso narozr, Doctam nominum antiquo- 
rum comparationem cum recentioribus vide apud mimavr 1,1, 
II. 341—370. 

inveniuntur rivuli minores, qui supra memoratos au- 
gent, vel mare intrant. 

Lacus proprie sic dicti in Sardinia non inveniuntur, 
sed stagna plurima generatim plus minus salsa. Horum 
potissimum tria distingui debent genera. 

I. Quae cum mari cohaerent cujuscumque demum ca- 
nalis ope sive arti sive naturae debiti; sunt in univer- 
sum piscosa et praesertim anguillas continent, 

Ad hanc classem referenda sunt: 

1. La Scaffa, prope Cagliari. Habet sex milliaria in 
circuitu, ad fundum sinus caraliensis, a quo separatur 
isthmo duorum milliarium multis canalibus intersecto, 
ut liber aditus aquarum marinarum esset, isque conti- 
nuus. In isthmo reperiuntur salinae. Avium aquati- 
carum innumerabiles greges ab initio autumni ibi 
hibernant. Inter illas distinguuntur phaenicopteri, cygni 
et interdum pelicani. Aquae non ultra tres quatuorve 
pedum sunt altae. à 

2. Stagnum prope Oristano. Ejusdem ferme extensionis. 

3. » di Sassu. 

4. » di Palmas. 

Dai d' Alghero. 

46: » di Sorso. 
7 


A » di Terranuova. 
9. » d’ Orosei. 

9. » di Tortoli. 
10. » di Muravera 


et quaedam minora, 
II. Quae aquis formatur marinis, sine ulla cohae- 
rentia apparenti cum mari, 


Inter haec praecipuum stagnum di Quartu, quod 
torrentes tantum post imbres abundantes adeunt., Aquis 

marinis autem replentur sub Septentrione, quas repel- 
lit iterum Auster. Post talem aquarum recessum ae- 
state magna copia muriatis sodae [salis culinaris] et 
sulphatis sodae relinquitur. 

Hujus generis hic illic multa minora inveniuntur. 

III. Genus complectitur stagna, quae nullo modo 
cum aquis marinis conjunguntur et in interioribus ter- 
ris sita sunt. 

Originem et naturam salsam debent causis e locorum 
situ derivatis.  Praebent, uti priores, sulphatem et 
muriatem sodae, nonnulla praeterea carbonatem sodae. 
Occurrunt praesertim ad radicem montium trachytico- 
rum in alluviis calcariis et argillosis; praecipua sunt: 

1. Stagnum di San Luri 

2. » di Serrenti. 

Summam attentionem merentur paludes, quippe quae 
sanitati incolarum suo nocent effectu. Jam sub Roma- 
norum imperio, quo multo major erat numerus incola- 
rium, et agricultura perquam florebat, testibus sorixo 
et sino ITALICO , multas paludes continebat haec insula. 
Post imminutum incolarum numerum et agriculturam 
neglectam, harum copia perquam adaucta est. Aliae 
per totum annum, aliae hieme et vere solummodo exis- 
tunt. Hae nocent incolis, quia aestate prorsus exsic- 
catae miasmata insalubria exhalant, illae vero tantum 
nocent, si ipsae aquae stagnando corrumpuntur, Ma- 
jores per totum annum aquis repletae sunt: 

1. In vallibus quibusdam jugi JVurra. 

2. Prope ostium Fiume d' Orosei. 

IV. Aliae reperiuntur in margine occidentali magni 
stagni de Cagliari, hoc loco arundinibus tecti, quae 
vel aestate quosdam aquae ductus accipit. 

Aquas medicatas Sardinia multas habet, neque om- 
nes etiam chemica analysi indagatas. Sequentem tabu- 
lam refert marmora : (1). 

I. Thermae salinae. 

1. Sardara. . . ......... . . 480150 R. (2). 

2. Fodrungianus. . . ... . .. . . 55°—I11° » 

8. Castel-doria. , . ....... . . 53-10» 

A. Dorgali. lel 2b5o-—189» 

5. Aequa cotta de Villacedro. . . . 329—12» » 

11. Thermae sulphurosae : 

l. Benetuttc. cu cc cw. 920—109 » 
III. Frigidae acidulae subferruginosae : 

1. Codrungianus.. . . .. . . . e . 18 —180 » 

Coelum Sardiniae revera insulare est, id est frigus 
summum et calor extremus, minus hic frequentes sunt, 
quam in alto continente. "Venti marini, ut saepius jam 
monuimus, aestate ardorem solis minuunt, hieme frigus 
admodum temperant et oppugnant(3). Sed ab altera 
parte tempestas satis inconstans est in Sardinia, dum 
media aestate ilico summum oboritur frigus et hieme 
incongruus calor; aestuosum diem insequitur nox 
humida ac frigida. Hujus rei in causa sunt venti ve- 
hementiores subito saepe surgentes(4). Insula dividi- 


(1) L. 1. p. 112 et sq. ubi etiam cujusque fontis principiorum chemia 
corum invenitur enumeratio, quam dedit Clar. canto in Aca- 
demia Taurinensi Professor , omissa interim mutua eorum pro- 
portione, quo defectu omnem fere utilitatem analysis amisit. 

(2) Prior numerus indicat temperaturam aquae fontis , alter aëris 
atmosphaerici , durante observatione. 

(3) De talis climatis characteribus cf. A. DE HUMPROLAT, voyage 
aux regions équinoxiales T. II Ch. III p. 68 not. 1. Paris 
1813 edit. in 80. (Cit. MARMORAJ. 

(4) Cf, umavr. 1, 1. II. 294, sq. 

tur in partem montuosam et planitiem, utriusque coe- 
lum satis est diversum,  Aestate in hac nebulae con- 
densantur ac vix ventis propelli possunt, quamvis ari- 
ditas summa sit; in montibus contra coelum serenum, 
fontes gelidi, aér purus et siccus reperitur. Post im- 
bres autumnales miasmata nocentia, aestivo calore ex 
planitie- paludosa surgentia, praecipitantur, aér totus 
quasi renovatur. Nunc sensim montes relinquunt inco- 
lae, frigus evitare conantes. 

Ut melius de coeli aérisque natura judicetur, brevem 
totius anni dabimus conspectum, quem igitur secundum 
anni tempora exponemus. 

Mense Decembre et Januario inprimis circa solstitium 
brumale est aéris temperatura amoena, coelum serenis- 
simum, tempestas tranquilla. Per multas hebdomadas 
saepe ne una quidem pluviae guttula cadit. "Vocatur 
hoc tempus vulgo Secche di Gennajo (1). 

Februario imbres fers continuantur, manet tempes- 
tas semper inconstans. Totius anni tempus tunc ingra- 
tissimum est. Interdum vel per Martium continuatur 
et frigus saepius priorum mensium superat (2). 

Aprilis admodum ventosus vegetationem adhuc retar- 
dat, quae demum mense Majo summo splendore evolvi- 
tur. Calor gratus, usque ad initium mensis Junii du- 
rat, et hoc pulcherrimum anni tempus reddit. 


(1) Respondet veterum diebus Alcyoneis. (Notat marmora). 

(2) Hine vegetatio in Sardinia minus est praecox, quam in lit- 
tore Genuensi et in Provence, Sic auctor maRMORA annis 
1819 et 1822 mense Februario Sardiniam adiens , oleas et 
amygdalos multo minus evolutas invenit prope Cagliari, 
quae urbs tamen in parte maxime meridionali insulae sita, 
quam in littore Genuensi, quod 6—8 diebus ante reliquerat, 
(Notat MARMORA). 

Medio Junio jam vero calor ita increscit, uti ruri 
degentes vel urbes petant, vel loca altiora et montes 
adscendant. 

Usque ad finem Septembris summus iste calor sine 
ulla ferme intermissione durat, quem mense Octobre 
excipiunt imbres vehementes sub ventis Africo et Aqui- 
lone. 

Decembre imbres sequitur tempestas placida, atque 
tranquilla, quam supra descripsimus. | 

Quod attinet ad temperaturae gradum , auctor accu- 
ratam totius anni tabulam dedit observationum quoti- 
dianarum ope thermometri, barometri et hygrometri. 
Et praeterea trium annorum, per quos ipse vel ejus 
socii observationes suas instituerant, conspectum bre- 
viorem, quem nos mutata ordine et gradibus R. in 
Ctgr. hic inserimus. 

ANNI TEMPERATURAE. ANNI TEMPERATURAE; 
ET ET 
MENSES, d dife- | media MENSES, A TT dife- media 
MASIN. | mm | vontia. | mensis. maximo | MAA a. endis, 


CTN PORTO | ee IA | E SWE SEE | AMAS | ERAN | EUA | AURA jé 
1823 |17 5,25 [11,75 |10,90 1823 |29,37 |18,50 |10,87 |23,56 


— | rs | mures 
em ooo 


1824 |14,37 | 3 |11,37 | 7,85 [54 1824 (35,37 [18,75 |16,62. 25,06 


—— | — | | | —————— 


nuarius, 


a a (Cae dM 
É 1825 |14,50 | 3,12 [11,38 | 8,70 1825 |33 [19 |l4 [25,15 
| 


—_—— o o, 
——À o | —á | vv sm | eee 


med. omn.|15,29 | 3,79 |11,50 | 9,15 |med. omn./32,58 |18,75 |13,83 |24,59 


E" 17,87 | 5,87 |12 10,69 | .[ 1823 [32,87 17 15,87 |25,12 


— —| I—————— [| | OO” ——— 


jun] 
1824 |16,50 | 3,62 [12,88 [11,09 |$ 4 1824 |39,12 |18,25 [20,87 |26,39 
lale] 


= 
1825 |15,27 | 2 [13,87 | 9,69 |< | 1825 |30,87 |17,87 [12,50 |24,54 


—— | fe of eS Oe eS | nn, 


med. omn.|16,58 | 3,83 |12,75 |10,49 [med. omn.|34,12 [17,71 |16,41 [25,35 

Februarius. 
ae 


1823 |19,37 | 3,75 |15,62 |11,52 


+ 

o 

= DAT ER 

1825 |18,87 | 4,25 |14,62 |11,34 1824 |29,50 |16,25 |13,25 |22,42 


med, omm.|18,12 | 4,46 |13,66 |10,34 [med. omn.|30,87 |15,92 |14,95 [21,70 | 

A — ee 

Ut anni tempestatum et annorum completorum me- 
liorem haberemus conspectum, sequentem tabulam 
mediorum e. superiore composuimus. 


TEMPERATURA MEDIA 


‘ANNI ET 


ANNI TEMPORA, 


1823 | 15,36 
1824 | 13,27 


1822 Sept. - Dec. 


1823 | 23,66 
1824 | 24,09 


1825 | 23,70 | 1823. ... 


AS mp 
media omnium | 23,82 


1822 | 18,66 
1823 | 17,82 


AUTUMNUS. 


1824 | 19,18 


media omnium | 18,55 
A o 


1822 | 11,03 


1854 | 985 | 1825 Jan, - Aug. 


1824 | 10,45 


A| media omnium | 10,44 

Inter ventos prae ceteris frequentia excellunt Caurus 
j Maestrale seu Maestro] et Solanus [Levante]. 

Maestrale. A sinu Lyonnensi et a Pyrenaeis nullo 
cohibitus impedimento, post magnum supra mare de- 
cursum oram occidentalem insulae adit, vaporibus aquo- 
sis gravis. Vallem Campidano intrans, sensim humidi- 
tatem amittit, ita ut prope urbem Cagliari siccissimus 
et suffocantis ferme caloris evadat. Ita vehemens est 
et continuus, ut arbores illius actioni expositae, pror- 
sus in hane directionem crescant. Rami omnes spec- 
tant Eurum et latus oppositum trunci nudum est ferme 
ae tortuosum (1). Melior effectus ejus est insignis atque 
conspicuus in animantium corpora, quia vires a Levante 
languidas iterum recreat, jure igitur ab incolis salu- 


(1) Ventorum vi arbores haud sine ullo effectu afficiuntur 
non solum, quod ad ramorum distributionem attinet, 
sed etiam ad stratorum ligneorum structuram ventorum 
vis observatur. Ita, uf in nostris regionibus , pauci rami 
Septentrionem spectant, plures Austrum, et strata lig- 
nea ab hoc parte sunt largiora sed laxiora simul, dum in 
parte antiborea angustiora et firmiora occurrunt, Sin vero 
continuis ventis exponuntur, tardissime crescunt, uti nos- 
ira in patria videre est juxta littora maris, et praesertim 
in viis ericeta Brabantia septentrionalis trajicientibus ; quae 
ibi inveniuntur Betula nigra et pendula post plantationem 
per decennium vix quidquam magnitudine augeri , ipse saepius 
observavi. Caurus autem ex omnibus plurimum nocet, hinc 
insulae nostrae septentrionales , atque Hollandiae septen- 
trionalis totum littus arboribus ferme destituitur, quaeque 
rarae inveniuntur, tortuosae sunt imo quamvis juniores 
senectutis decrepitam speciem prae se ferunt. Sic prope pa- 
gum Monster juxta viam observatur lucus, in quo arbores 
a serie exteriore ad ultimam sensim adscendunt, ita ut pos- 
teriores bis ter priores altitudine. et comae extensione sn- 
perent, 


144 


berrimus habetur et laudem meretur, facilius calorem 
30º gradum in thermometro tolerari posse sub Maes- 
trale, quam 25º flante Levante. 

Ponente |Zephyrus]. Rarius in Sardinia flat, prae- 
sertim in urbe Cagliari quae montibus Caputerra et 
Villa-Massargia contra ejus vim defenditur. Est ventus 
pluvius. 

Libeccio [Africus]. Impetuosus admodum est et plu- 
vius. Rarius in urbe Cagliari sentitur, quae potissimum 
montibus Pula ab eo immunis est. In littore occiden- 
tali contra prope Oristana v. c. et Algherro multum 
nocet. . i 

Auster rarior est, sed interdum praesertim post dies 
Alcyoneas vehemens; in urbe Cagliari satis humidus. 

Levante. Proprietatibus nocentibus vehementia et 
frequentia distinguitur ventus quem minori jure incolae 
dicunt Levante [Solanum]. Nam est proprie Euronotus 
vel Vulturnus antiquorum (1), Scirocco Italorum , Solano 
Hispanorum. Cauro [Maestrale] igitur prorsus opposi- 
tus est, contrarias etiam proprietates habet. Terras 
primo adiens Caurus quidem humidus est, sed cum in- 
signi madore illius ne comparari quidem potest. In 
littore meridionali summo jure Maledetto Levante dici- 
tur. In posterum satis opportuna nobis erit occasio fu- 
sius de hoc nocivo vento agendi, quaedam supra jam de 
Solano, a priore non diverso, monuimus, verbo igitur 
nunc indicabimus, illum esse maxime suffocantem et 
humidum, humiditatem omnia corpora penetrare, fi- 
bram relaxare, languorem summum inducere, ita ut 


— em 


(1) Auctor habet le sud-est juxta nostrum catalogum igitur 


esset ipse Eurus, 

homines et animalia insolitam sentiunt lassitudinem vel 
in alta quiete ingratam subeunt transpirationem. Pla- 
tea et scalarum gradus aquis quasi irrigati apparent 
et in aedes facillime penetrat humiditas. Aér saturatur 
vaporibus salinis qui vegetabilibus nocent. Calor quem 
adducit non est molestus propter summum gradum, sed 
potius propter humiditatem, et forsan ob noxiam quam- 
dam vim, quae huic vento ipsi natura proprie inest 
et huc usque ignota mansit. Aestate frequentissimus, 
“vulgo per dies durat, interdum vel per hebdomadem 
continuatur. : 

Verus Solanus proxime cum Levante convenit, sed 
vi noxia minore instructus. In littore orientali, uti 
ex situ apparet, praesertim regnat. 

Qui e directione Aquilonea adveniunt venti, quibus- 
dam tantum in insulae locis sentiuntur. | Admodum 
varii et inconstantes, saepius pluvii. Vocantur etiam 
Gregali. 

Tramontana. Insula Corsica, uti facile ex mappae 
inspectione patet, hunc ventum in Sardiniam tenden- 
tem impedit. Id quoque faciunt montes altissimi, qui 
in parte septentrionali insulae inveniuntur. Prorsus 
tamen excludi non potest, sed saepe in Sardiniam pe- 
netrans effectus salutares edit. Ille inprimis coelum 
serenum reddit et nebulas densas temporis frigidi plu- 
viique et ventorum australium vapores fugat. Potis- 
simum Decembri et Januario diebus Alcyoneis regnat. 
Et ille et Maestrale praecipue pendent a nive in mon- 
tibus Pyrenaeis et Alpibus atque Apenninis obvia; si illa 
abundat, Caurus regnat in insula, sin major copia in~ 
venitur contra in Alpibus et Apenninis prope Genoa, 


Septentrio frequentior est. 
10 

Praeter supra descriptos ventos neque in Sardinia de= 
sunt, qui in omnibus insulis multisque littoribus in- 
veniuntur venti, alterna vice mare et terram petentes. 
Praesertim observantur aestate, ceteris ventis silentibus, 
et horis certis periodicis sese excipiunt. In sinu d? Ca- 
gliari ventus marinus, qui ab incolis vocatur Imbattu, 
hora decimá surgit et secundá pomeridiana silet. Saepe 
in terras penetrat ad intervallum decem vel duodecim 
milliarium. Tantopere aérem refrigerat, ut tempus a 
solis ortu usque ad horam decimam totius diei sit ca- 
lidissimus. Huic oppositus Rampinu a solis occasu per 
totam noctem e terra mare petit. Hos vocabant Graeci 
"Ernotor (1) et ventus marinus a Romanis dicebatur 
somniculosus (2). 

Nebulae [Browillards]. In Sardinia admodum sunt 
frequentes et aestate et imbrium annuorum tempore. 
Repetendae inprimis a magno numero stagnorum et 
paludum videntur, quamquam et fluvii et rivi sua quo- 
que conferunt (3). Saepe perquam densae sunt et hu- 
midae, sique regnant eo tempore, quo in spica semen 
evolvitur, messis saepe perit. (estivo tempore ros in 
arvis et pratis abundat.  Pluviae subitaneae ac vehe- 
mentes cadunt, sed rarissime per diem integrum durant. 
Aestate tam rarae, ut in 3—5 mensibus interdum ne gut- 


(1) Omnes ventos periodicos hoc nomine veteres insignire sole- 
bant, inprimis qui apud recentiores audiunt Passaatwinden. 

(2) Etesiae ab hoc somniculosi a nautis et delicati vocantur, 
quod mane nesciunt surgere. ForceLLINI, Lexicon port. 
1805. Cit. manmona, l. l. 136. 

(3) De formatione nebularum conferri merentur : Some observa- 
tions on the formation of mists in particular situations ; 
by Sir mumpery DAVY, Bart. F., R. S. V. P, R. I, Philos. 
Transact, for the year 1819, p. 123. 

tula quidem cadit, Annua praeterea quantitas minor 
quam in aliis Europae australis partibus, secundum 
GEMELLI non sedecim pollices superat (1). Procellae sunt 
minus vulgares in Sardinia quam in continente, Nix in 
montibus ad finem Octobris occurrit, inque summis 
cacuminibus vulgo ad Julium usque remanet, in pla- 
nitie numquam ultra 24 horas (2). 

Quamvis insula satis propinqua sit montibus ignivo- 
mis, terrae motus in illa valde raro accidit. Trium tan- 
tum memoriam servarunt incolae, Horum praecipuus 
Ac, 1618, 4 Junii, locum habuit. 

Vegetatio. Sylvae adhuc quintam insulae partem te- 
gunt, olim multo majorem, sed quia pro maxima parte 
communi civium usui inserviunt, cuivis licet, si ligno 
caret, securi arbores caedere quae ipsi placent. Haee 
.ncongrua methodus sensim sensimque lignorum pe- 
nuriam efficiet, inprimis quia numquam loco arboris cae- 
sae juniorem plantant. Tempore Doct, ssünwsrAnr (3) 
sylvae tam refertae erant ut cultro et securi saepe 
viam sternere deberet viator. 

Cum vegetatio varia admodum sit secundum anni va- 
ria tempora, tum totius regionis adspectus, in variis 
insulae partibus, est tam diversus, ut congrue flora 
in tres partes dividi queat, quarum una nucleum mon- 
tuosum partis mediae complectitur, altera oras et trac- 
tus quosdam septentrionales, tertia demum meridionales. 


(1) Minaur, 1. 1. II. 296, sq. 

(2) Anno 1821, 24 Martii, prope Bonorva, mix copiosissima 
cecidit. Idem locum habuit hieme ejusdem anni, qua in toto 
littore septentrionali maris mediterranei immensa nivis copia 
observata, 

(3) Fine, 1. 1, I. 29, ex opere infra laudando, 


10 * 

prior praesertim convenit cum flora Corsicana, altera 
magis ad Italiae septentrionalis maritimam accedit, ter- 
tia cum Africae borealis flora summam affinitatem ha- 
bet. Haec alterna vice et amoena et tristis est, primo 
vere laeta viriditate ornantur arva et agri usque ad 
initium aestatis superstite. Media vero aestate in lit- 
toribus ac in planitie universa ariditas esse solet. De- 
ficiunt ibi generatim arbores, quae in interiori parte 
abundant. In septentrionalibus praesertim colitur olea, 
unde hujus per totius anni curriculum adspectus idem 
sit atque aequabilis necesse est. 

Summaria praecipuorum vegetabilium distributio haec 
erit, Pinus maritima potissimum in parte occidentali 
et prope insulam San Pietro occurrit. Montes altos 
partis interioris tegunt castaneae et juglandes, inter 
quas etiam inveniuntur Acer campestris, Carpinus Be-. 
tulus, Quercus Suber et sempervirens. Passim hic inve- 
niuntur Juniperus Oxycedrus, Ilex aquifolium, Arbu- 
tus Unedo, Phylaria arborescens, Myrtus communis , 
omnes insolitae et in regionibus magis septentrionalibus 
prorsus incognitae magnitudinis. In collibus Pyrus 
communis et Olea Europaea var. sylvestris frequentes 
sunt. Ericeta variis ericae speciebus teguntur, abun- 
dantia autem insignis est Érica arborea, quae ad ma- 
gnam saepe altitudinem pervenit. His intermiscentur 
Rhamnus Alaternus et Oleoides, Zizyphus vulgaris, 
Paliurus aculeatus. Inculta praeterea tenent cisti va- 
riae species, Pistacia Lentiscus, P. terebinthus. Nerium 
Oleander , floribus pulcherrimis roseis, in planitie cu- 
juscunque rivuli ripas ornat. Tamariz gallica potius 
maris viciniam amat, attamen inter Neria mixta passim 
invenitur. In meridionalibus denique florae australis pe- 

culiarem indolem indicant Chamaerops humilis, Phoe- 
aix dactylifera, Cactus Opuntia, Agave americana (1). 

Incolae. Sardi sunt statura mediocri, justa mem- 
brorum proportione, agiles, formae tenerae [faille trés 
fine], cruribus torosis ac rectis, faciei colore subfusco 
[un peu bronzé], oris habitu vivido et ingenioso, 
capillis et oculis nigris. In tractu meridionali facies est 
colore laetiore, forma rotundiore, ossibus jugalibus ma- 
gis prominentibus, in ditione contra Sassari facies magis 
ovalis, nasus aquilinus. Feminae admodum venustae 
sunt, quamvis cutis color satis fuscus sit, oculis ma- 
gnis, nigris, vividis et forma tenera [finesse de taille]. 
Jam annis 14—16 maturae, valde fertiles et, regionis 
calidae habita ratione, satis diu vigorem et nitorem 
servant [conservent leur fraicheur]. Mores sunt ex 
Hispanorum et Italorum mixti, illorum habent ingenii 
nobilitatem, animi magnitudinem, pietatem summam et 
sinceram, amoris et odii constantiam, horum astutiam 
et ingenii sagacitatem [grande activité d'esprit]. Om- 
nibus communis est, vindictae cupiditas, et odium im- 
placabile ex quo homicidia plurima oriuntur, quia lex 
talionis usque ad initium hujus seculi consuetudo erat 
omnibus legibus major, et vel hisce temporibus summi 
imperantis omnis requiritur auctoritatis vis ut legum 
debita hoc nomine sit observantia, Jura hospitii apud 
omnes tam sancta habentur, ut ne Bandit: quidem il- 
la violarent. 


(1) Pag. 164 et sq. operis saepius laudati invenitur catalogus, 
arborum et fruticum indigenarum sint spontaneae seu cul- 
tae; fructiferae num. :o sunt viginti tres, quaeque alius sunt 
usus oeconomici quadraginta quinque. | 

Incolarum victus et diaeta multis nominibus cum an- 
tiquo Romanorum convenit. Ruricolarum et plebis ves- 
timentorum major pars a vestibus ejusdem generis Ro- 
manorum repetenda est. Nonnullae vero jam ante Ro- 
manorum imperium erant in usu, cum aliae videan- 
tur esse originis orientalis, at ditiores morem Franco- 
Gallicum sequuntur (1). 

In aedibus mariti cum uxoribus, hospites et aegri 
lectis utuntur, at reliquae familiae culina simul est cu- 
biculum [dortoir]. Post coenam, Deo gratiis actis, quis- 
que storea substrata humi decumbit, ita ut pedes focum 
spectent, et sic quidem sine ullis aliis tegumentis dor- 
miunt. In urbibus pauperiores tantum hoe more utun- 
tur, ruri vero omnes. Mane quisque lectum istum com- 
plicat, in angulo deponit et culina iterum idem habe- 
iur locus. Haec storea ad summum duos pollices cras- 
sa est, talis dormiendi modus igitur non nisi in ter- 
rae regionibus calidissimis tolerabilis esset. 

Victus maximam partem vegetabilis est ; panis optimus 
summae'albitudinis, etiam ille quo pauperiores utun- 
tur (2). Multae tamen hujus sunt species prout pistus 
sit ex farina Simbula, Poddini, Furfaru (3). Prioris ge- 


(1) Vide apud. auctorem omnibus numeris absolutam et doctam 
de vestitu dissertationem a pag 202—281. Hanc omittamus 
quia non hujus loci esse videtur; liceat tantum illud annotare , 
quod majorem curam in vestibus adhibent aestate quam hie- 
me, vulgoque numerum et volumen vestimentorum augent, 
ratione caloris habita. 

(2) Facete monet auctor: » On est souvent frappé du contraste , 
» offert par la couleur des mains et du visage de quelques 
»uns de ces hommes et celle du pain , qu'ils portent a leur 
» bouche. On peut faire une remarque absolument contraire 
» dans le nord de l'Europe. 1, 1. p. 237. 

(3) Respondent his vocibus Romanorum Simila , Pollen, Furfur. 

neris est optimus. In quibusdam locis, v. c. Marghine, 
Goceano, Ozieri, utuntur placentis sub cinere coctis. 
In aliis interioris Sardiniae regionibus pane vescun- 
tur secalino. Peculiarem mentionem meretur panis, 
quo utuntur in quinque pagis tractus Ogliastra [ Baunei, 
Triei, Ursulei, Arzana et Gairo]. Componitur nempe 
glandibus quercinis [fructibus Quercus Ilicis, neque Q. 
Ballotae cujus glandes dulciores] bene coctis et in pul- 
tem redactis. Massam aqua terra argillosa, ungui- 
nosà gravi admixtà, in placentas minutas ac planas 
dividunt, quas pauxillo cinere conspergunt ne mensae se 
agglutinent, illas vulgo illinunt axungia porci. Alterum 
hoc est, quod invenimus, geophagiae in Europa au- 
strali exemplum. Loquendi modus aqua gravis [eau 
imbibée], satis est vaga; non affirmare igitur possum 
utrum cibi an condimenti loco veniat, quod potissi- 
mum a rata quantitate pendet. Constat saporis esse 
ingrati et sanitati admodum nocere, teste MARMORA, qui 
experiundi gratià ipse hujusmodi pane usus est (1). 
Pauperes vere et aestate vescuntur caulibus cardui, 
foeniculi , aliisque plantis medulla abundanti plenis, pul- 
pa Chamaeropis humilis, et fructu Cacti Opuntiae, quem 
vocant Fica Morisca. Prioribus inprimis utuntur feminae. 
Pro situ meridionali multa carne utuntur, quod apud 
plurimos forsan a vita laboriosa videtur repetendum. 
In urbibus caro bubula et vaccina, in vicis et pagis 
ovilia et capraea vescuntur, numquam autem juvencos 
mactant. Venatio iis magnam etiam victus partem prae- 
bet, cum insula scatet cervis, apris, aliisque feris, Nul- 


(1) Pollicetar in nota plura peculiari de hoc singulari pane in 
altera operis parte. Haee autem, testibus bibliopolis Pari- 
siensibus, numquam prodiit. 

lius autem usus praesertim hieme tam vulgaris est quam 
suillae carnis. Est illa summae praestantiae, Carnem 
vulgo assant in veru; pastores praeterea et ruricolae 
pecaliari hujus parandae ratione utuntur, ulterioris 


examinis non indigna. Fossam in terram effodiunt cu- 


jus fundum applanant et emundant. Huic foliis et ra- 
mis tecto imponunt carnem vel etiam totum animal 
recens mactatum, quod strato leviori terrae tegunt. 


Eodem loco ignem accendunt magnum, quem per mul- 


tas horas copiose alunt. Sic oves, porcos, tauros, ju- 


vencos assant, et quibusdam diebus festivis pastores 
parvulum suem [cochon de lait] in ove includunt, 
utrosque iterum in juvenco. Haec simul eo, quem de- 
scripsimus, modo praeparant (1). Consuetudo infra so- 
lum cibum parandi est orta partim a furibus, quia ce- 
lerrime furta abscondere possunt quae assant (2). 
Coenas.lautas amant Sardi. In vini usu contra sunt 
sobrii, rarissime certe post coenam ebrii reperiuntur. 
Hisce igitur fusius satis descriptis, ultimo loco videa- 
mus quae dicenda sint de morbis in Sardinia endemiis 


(1) Hic mos olim apud Romanos viguit, nam sic intelligendus 
Porcus Trojanus Macrob, Sat. 11,9, neque uti voluit Adam, 
(Antiquités Romaines traduit de l'Anglais. Paris, 3808, 
II. p. 279), farci de la chair d'autres animaux. Cf. 
Voyage de Polycléte ou lettres Romaines, par le Baron arz- 
XANDRE DE THEIS. Paris 1822, 2. edit. II. pag. 3. 

(2) Marmora, l. 1. 239, adjecit: » Aussi plus d'une fois, le 
» propriétaire d'un animal qu'on venait de voler, et qui 
»allait à sa recherche s'est assis autour du feu ou cuisait 
» son mouton, sans de douter que les gens qui Vinvitaient, 
» se placer prés d'eux, étaient précisément les mémes qui 


» Vavaient dérobé. 

et maxime vulgaribus. Potissimum hac in re tractanda 
secutus sum Doct. morts, med. practicae professorem in 
Academia Caraliensi (1). 

Jam ab antiquissimis inde temporibus insaluberrima 
habita est Sardinia, et jure merito, cumque hodie 
post tot secula praeterlapsa vis nocendi magis sit ad- 
aucta quam imminuta, idem judicium de ea tuto fer- 
re possumus,  PAUSANIAS, CLAUDIANUS, STRABO, CICERO, 
TACITUS, POMPONIUS MELA, CORNELIUS NEPOS, MARTIALIS, 
SILIUS ITALICUS, communi consensu inter insalubriores 
regiones referunt insulam. Ne vero totam insulam si- 
mul insalubrem dicamus, in montibus, v.c. et planis 
altioribus, incolarum sanitas non pluribus exposita est 
viribus nocentibus neque gravioribus, quam aliis in lo- 
cis ob omni aevo saluberrimis habitis. Alii tractus et 
quidem plurimi quibusdam solummodo anni temporibus 
deteriorem in hominum sanitatem effectum exhibent, 
pauciores per totius anni ambitum inhabitabiles sunt, 
Utrosque incolae vocant Intemperiosos, et vocem In- 
temperies, quae potius ad ipsius tempestatis et tem- 
periei variationes pertinere videtur, sensim ad mor- 
bum inde oriundum transtulerunt. Istos locos vero 
enumeremus. 

I. In parte Meridionali : | 

1. Tractus inter Capo Terra et stagna prope Cagliari, 


majori ex parte paludosus. 


(1) Communicavit ille cum auctore s, l. equite marmora , disser- 
tatiunculam quam proprio titulo: Notices sur les princi- 
pales maladies qui regnent dans Vile de Sardaigne , quasi 
appendicem operi supra laudato adjunxit, pag. 447—505, 
Cf. etiam mimaur, l. 1. II. p. 321—341 , inprimis de febre 
intemperie et epidemia quae anno 1816 in urbe Cagliari 
grassdta est. 

2. Planities fertilissima Pula (1). Solum argillosum, 
partim incultum, hieme multis in locis submersum. 
Exposita est Austro et Solano dum montes Septentrio- 
nem et Aquilonem arcent. 

3. Teulada. Aqua torrentis in profundioribus stag- 
nat, dum prorsus siccus ceteroquin aestate sit. 

4. Idem valet de Flumini major. 

9. In circuitu sinus Palmas multa stagna salsa, 
praeterea hieme et vere magna agrorum superficies in- 
undatur. edit 

6. Idem observatur prope Porto Scusa et Porto 
Paglia. 

7. Oristano circumdatur stagnis extensis. 

9. Prope Bosa maris fluctus rivi aquas repellunt, 
hic inde limites transgreditur et partem riparum in 
stagna mutat. 

II. In parte Septentrionali : 

l. Planities ad radicem montium /Vurra , partim hie- 
me torrentibus et rivis, a montibus descendentibus, 
inundatur. Hae paludes aestate demum exsiccantur 

2. In planitie Porto Torres, quae tota fere inculta, 
multa loca depressa hieme aquis replentur, et prope 
ostium rivi Torres, ex eadem causa quae prope Bosa 
paludes gignit, multae reperiuntur aquae stagnantes. 


(1) Fisxz, III, p. 55. Haec inter omnes febrium frequentia 
eminet ; insalubritatis fama ita vulgaris est ut caveant a fruc- 
tibus ibi crescentibus; incolae fruges aliaque quae arva pro- 
ferunt nundinis adferentes, in corbibus e» pictum habere 
debent, ut quisque sciat illa ex lethifera regione allata. 
Interim contendunt, hosce fructus aliis non magis noxios 
esse, neque urbis Pula militare praesidium illic plus insae 
lubris aéris effectum sentit , quam aliis in locis. 

3. Prope Lungo Sardo stagna formantur aquis mari- 
nis procella dimotis, quae postea fluctibus decrescen- 
tibus remanent. 

4. In campis prope ostium Coguinas profundiora in- 
inveniuntur, hieme et vere aquarum plena, aestate pa- 
ludosa. 

5. Idem obtinet in agro val de Liscia et circa sinum 
di Assequena. 

6. Terranova circumdatur stagnis salsis. 

7. Siniscola, Orosei, Muravera, aliaque loca littoris 
orientalis, ubi rivulorum ostia, vel stagna vel latam 
superficiem paludosam, per majorem anni partem habent. 

III. Interiora insulae habent: 

1. Campidano di Samassi, solo argilloso saepe submerso. 

2. C. di Ales. 

8. Campo di Sant Anna imbribus et torrentibus quot- 
annis in locis depressis submergitur. 

4. Idem valet de planitie Ghilazza, Pauli-Latinu et 
la Tanca. 

5. Aquae exitu carent in Campo Giavesu, prope Bo- 
norva, qui ferme incultus manet. 

6. Sic etiam Campo Lazzaro et 

7. Campo d Ozieri. | 

Omnia haec loca intemperiei obnoxia arboribus et fru- 
ticibus carent. 

Grassatur ibi febris, Intemperies (1) dicta, quae est 


(1) Cff. de hoc morbo: Medicinale patrocinium, etc., in quo 
natura febris Sardiniae , ete. describitur , ejusdemque Sar- 
diniae calumniam, quam a priscis illatam habet, vindi- 
catur, auctore GAVINO FARINA, etc. Venetiis, 1654. Trac- 
fatus de febre intemperiae, sive de mutatione vulgariter 

mtermittens, vel remittens simplex vel maligna; ty- 
pus autem frequentior est continua remittens. Sym- 
ptomatibus autem hisce insignitur: epigastrium seu 
aliae abdominis regiones tenduntur, sub pressione dolent; 
lingua margine et apice rubra, basi et centro muco 
obducta, vel tota ruberrima, quasi ardens. Respiratio 
vulgo difficilis, sitis ingens, cutis ardens, cephalalgia, las- 
situdo, sensus contusionis in articulis et artubus, me- 
teorismus, obstructio, alvus mucoso-biliosa. Morbum pro- 
gressum significant delirium, stupor, lingua fuliginea. 
Haec autem symptomata variant a minimo gradu febris 
adeno-meningeae vel meningo-gastricae, ad summum 
febris ataxicae Docti. PINEL; quamvis typus minime 
constans et aegri iisdem locis, similibusque rebus cir- 
cumdantibus, affecti, alii laborant febre remittente 
simplice, alii intermittente, alii denique continua re- 
mittente; generatim tamen typi nisus ad intermissio- 
nem ratione inversa est radiorum solarium vi. Morbi 
periodus varius, vulgo aliquot diebus post infectionem 
febris accenditur, et plus minusve diu durat secundum 
. morbi vim et curam congruam. Terminantur saepe in 
morbos chronicos, et hepatis vel lienis relinquunt ob- 


structiones. 


dicta regni Sardiniae, etc.; auctore D. PETRO AQUENZA et 
mossa. Matriti 1702. (Illum etiam cit. rinxg, 1. 1, III. 55). 
Di Due morbi febbre intemperie e pleuritide che nella città 
di Cagliari spesseggiano; del Dottore ANTONIO IGNACCHERA. 
Napoli, 1740. Di alcuni preguidizi antichi sulla cosi detta 
sarda intemperie etc. ; del Dottore rieTRO LEO. Cagliari, 1801. 
GemeLLI, Rifiorimento della Sardegna. Torino, 1776, vol. 1, 
pag. 70. (Horum operum a Doct. monts , 1, 1. 501, in nota 
citatorum nullum vidi.) 


157 


Autopsia semper inflammationis vestigia ostendit va- 
tiarum partium, saepius quidem canalis cibarii, inpri- 
mis ventriculi et tenuium, mucosa nunc laetius rubet, 
nunc magis violacea vel fusca, in intestinis saepe in- 
crassata, muco bilioso tecta, interdum emollita, ra- 
rissime ulcerosa. Interdum post febres vehementiores 
observatur intestinorum inter se adhaesio, peritoneum 
inflammatum vel mesenterium, gangraena omenti ma- 
gni, vel etiam pus in peritonei cavitatem effusum, he- 
par vulgo durum, magnitudine adauctum, lien emolli- 
tus. Rarius inflammationem invenerunt arachnoideae et 
piae matris, neque crebrius medullae spinalis et pul- 
monum. 

Inter morbi causas primo loco veniunt stagna, pa- 
ludes, quorum aquae principibus organicis a putre- 
dine tot animalium et plantarum abundant. Radiorum 
solarium fervor, exinde elicit vapores primo aquosos 
tantum, dein variis principiis insalubribus graves. Quod 
revera haec miasmata in aérem atmosphaericum ad- 
scendunt, inprimis probant pluviae illa post aridam 
aestatem iterum praecipitantes, hinc primo nocentes, 
dein vero summopere utiles, quia miasmata tum non 
amplius surgere possunt. Solum argillosum ex omni- 
bus insaluberrimum, majorem enim fert humi quanti- 
tatem et aquis non facile pervium est. Ne vero cre- 
datis istud solum febrium genesi favere, nam quorun- 
dam tractuum aeque insalubrium uti Nurra, Bosa, 
solum calcarium est. Nec venti calidi atque humidi 
sunt omittendi, nam in locis his expositis, morbus 
semper cum frequentior tum vehementior est. Hisce 
accedunt errores in diaeta, praesertim apud advenas 
obvii, Veteres illud plurimum valere putaverunt, quod 

Septentrio excludatur, primo montibus altis insulae 
Corsica, dein jugo Lymbarra et Nurra in septentrione 
ipsius Sardiniae; sed ne nimis huic tribuamus, nam 
uti supra vidimus non prorsus excluditur, sed ab im- 
petu tantum frangitur Septentrio et ad maximum inco- 
larum emolumentum saepius flat. Negari tamen non 
potest, si liberior aditus huic vento concessus esset, 
facilius miasmata propulsatum iri, sed idem effectus ha- 
beret Caurus, creber ac vehemens; melius igitur a lo- 
corum situ Austro patentium et contra Septentrionem 
et Aquilonem defensorum, quam ab hujus defectu vera 
causa repetenda videtur. 

Quidam insalubrium locorum jam Romanorum tem- 
pore fama permansit in hune usque diem cum pro- 
prietates nocentes servarunt, uti luculenter ex variis 
nominibus, hisce temporibus in usu patet, v.c. Pauli 
Latinu, P. Sitzamus, P. Pirri, P. Arbarei, P. Gerrei, 
nova autem plurima accessere uti, Terra nova, Porto- 
Torres, Pula, quod tribuendum incolarum numero im- 
minuto et agriculturae minus florenti. Quae optima 
contra insalubritatem remedia essent, ab hisce supe- 
rioribus pendent; si enim major esset incolarum nu- 
merus, et congrua agrorum colendorum ars mediocri 
adhibita cura, stagna San Lorenzo, Serrenti, San Luri, 
Pauli Latinu, d'Orosei, exsiccari possent. Torrentes 
et rivi in canalibus contineri possent, qui nunc a monti- 
bus descendentes Campo d'Osieri, di Giavesu, San 
Lazaro terras inundant. Quae vero exsiccari non pos- 
sent stagna, aggeri circumdarentur ut per totum an- 
num ad certam altitudinem servarentur aquae. In lit- 
toribus sufficeret communicationem inter mare et stagna 
servare, Inprimis etiam conduceret majorem arborum 


e 

adhibere curam, maximae enim essent utilitatis, cum 
augerent humi copiam, aquam et principia organica 
imbiberent, ardorem solis imminuerent et ventos im- 
petuosos vegetationi nocentes impedirent. 

In planis aucta humiditate et noctium Írigore sunt 
dysenteriae frequentes, subitaneae variationes aéris tem- 
peraturae ad finem autumni et hieme ipsa provocant 
anginam, rheumatismum, arthritidem et ex inflamma- 
tionum genere praesertim bronchitidem, peripneumo-, 
niam et pleuritidem. Praeter illas vulgares sunt hepa- 
tis, lienis et tubi intestinalis inflammationes, Encephali- 
tis aestate, ab insolatione admodum frequenti , interdum 
oritur. 

Ophthalmiae frequentes et quidem staphylomata, nu- 
beculae et proprie sic dicta ophthalmia [opthalmia ae- 
gyptiaca, blennorrhoea oculi contagiosa] , amaurosis et 
catarhacta minus frequenter occurrunt; lumen intensum, 
planities latae arboribus carentes, pulvis saepius abun- 
dans ventis excitatus, inter praecipuas vires nocentes 
pertinent. 

Usque ad annum 1824 quotannis variolae in uno aliove 
tractu strages ediderunt, neque vaccinatio, quamvis sum- 
mus imperans summopere eam protegat, jam ita ge- 
neralis, ut salutares ejus effectus omni dubio remoto 
observentur. 

Scarlatina interdum, v. c. anno 1821, epidemice gras- 
satur, anginae membranaceae vero huc usque num- 
quam epidemias observarunt, sporadica contra crebro 
occurrit. Post 1811 tussis quinta numquam epidemice 
grassata est. 

Pestis orientalis inde ab anno 1552 numquam in insu- 
lam penetravit, quamvis proximam littori Africae boreali, 

Neque febris flava umquam in Sardinia fuit observa- 
ta, attamen humiditas calori juncta multis in locis haud 
secus invenitur atque in variis Americae regionibus sae- 
pius hoc malo vexatis. Numquam enim in gravissimis 
gastro-enteritide vel etiam gastro-entero-hepatitibus cu- 
tis flavo tingitur colore, neque vomitus niger, dolores 
lumbares, urinae suppressio observantur, quae solent 
esse febris istius symptomata characteristica. 

Inter morbos chronicos primum locum tenet phthisis 
pulmonalis, inprimis ex frequentia morborum viae ae- 
reae repetunda. 

Scorbutus frequens est in locis humidis inter egenos. 

Ex hydropis speciebus ascites communior, propter 
crebras inflammationes ac vitia organica inde oriunda 
viscerum abdominalium. 

Rachitis et vitia conformationis in sceleto osseo rara. 

Sanguinis missiones spontaneae minime desunt inpri- 
mis haemoptysis haud raro obtinet et haemorrhoides, 
uti in plerisque regionibus Australibus , frequentes. 

Neuroses in Sardinia sunt rariores, sic epilepsia v. c. 
vix observatur. Quamvis vulnera varia et frequentia, 
rarissime trismus traumaticus sequitur (1). Alia species 
crebrius olim saltem occurrebat in insula, nam ab illa 
nomen specificum repetiit. Risum intelligi volo Sar- 
donicum, morbum spasmodicum valde molestum. Canr- 
HEUSER (2) morbum a Trismo infantum Balearico diver- 
sum dicit, sine aetatis discrimine homines. corripientem, 
in Occitania pariter et Sardinia frequentem. » Tanta 


Vo. en E 
(1) Hoc cum Doct’. morrs communicarunt collegae ejus D. D. 
PASERO et DEMICHELIS, l. l. p. 493. 
2) De morbis endemiis. Francf. ad Viadrum, 1771, pag. 60, 
Hunc cit. rinKE, 1. 1. I. p. 31. 

»plerumque violentia os ad aurem utramque trahitur 
»ut patiens ridere videatur et vehemens simul cardial- 
»gia, vomitus et aliqua mentis alienatio hanc oris tor- 
»turam comitantur." Causam habet herbam Ranuncu- 
lus sceleratus, Herba Sardonia, Apium risus dictam, 
in supradictis regionibus abundantem, quam fortuito 
in acetariis comedunt. Tuto, ac non sine veri specie 
hanc sententiam falsam affirmare possumus, quia primo 
loco valde improbabilis est usus fortuitus tam generalis, 
atque is quidem ita comparatus ut multi simul hujus 
effectus nocentes sentirent; altero et praecipuo loco, 
talis effectus Ranunculi scelerati hucusque non in- 
notuit (1). Prognosis secundum cARTHEUSER minus faus- 
ta, »saepe ait, hoc malum, nisi citissima medela adfe- 
»ratur, lethiferum evadit." In cura commendat aquam 
mulsam et lac dulce tepidum, copiose haustum , et ge- 
neratim mucilaginosa, gelatinosa et unguinoso-oleosa, 
labiorum et genarum frictiones cum linteis mollibus ca- 
lefactis, fomentationes ex speciebus emollientibus cet. 
Scunazz (2) Sardiasin [parastremma, tortura oris spas- 
modica, Mundkrampf| distinguit in spasmum sen tris- 
mum cynicum [Hundskrampf], labiorum spasticam con- 
tractionem versus aurem alterutram, et in trismum seu 
risum Sardonicum [gelasmus, sardoniasis, cachinnus 
convulsivus , Krampflachen], contractionem aurem versus 
utramque.  Distinguitur a trismo neonatorum et trau- 


(1) Mimavr, 1.1. II. 629, herbam Sardoniam seu sceleratam ve- 
terum dicit convenire cum » la berle à larges feuilles.” 
Haec secundum DE CANDOLLE et DE LAMARCK (flore Francaise, 
IV. 299) est Sium latifolium L. 

(2) 1. 1. pag. 63, n°. 539, 

matico defectu agglutinationis quasi immobilis maxillae 
inferioris (1). 

Num hisce temporibus adhuc in insula tam frequens 
sit affirmare non ausim, cum apud nullum auctorem 
hujus mentionem factam invenerim, quin etiam hac 
de re equidem dubitarem ferme, quia de affectionibus 
spasmodicis et inprimis de trismo traumatico agens 
Doct. moris hune risum Sardonicum omnino praeter- 
mittit. 

Hydrophobia, rarissime in Sardinia observatur, quam- 
vis aestate aquae ferme deficiant, et multi canes in 
campis aridis vagentur. Hoc exemplum cum testimo- 
nio Docti. rurerry de Castilia egregie conveniens, pro- 
bat libertatem optimam contra rabiem canibus esse cau- 
tionem. Notum est praeterea, Constantinopoli ubi 
milleni canes libere per urbem vagantur, numquam 
rabidum observari. 

Inter morbos nervosos hypochondria vulgarior est 
propter frequentiam morborum viseerum abdominalium. 
Hinc etiam melancholia et mania inter mentis aliena- 
tiones, quae ceteroquin rarae, saepius occurrunt. 

Cretinismus tam raro in insula observatur, ut vix 
endemicus dici queat. Unum cretinum vidit ipse moris 
in pago Áritzu sito in furca obscura profunda. Ante 
aliquot annos, hujus soror eodem morbo affecta, mor- 
tem obierat. Difficile tamen dictu est, utrum duo haec 
exempla revera sola exstent, an potius observatio mi- 
nus accurata fuerit. 

Ultimo loco verbo dicamus de Tarantismo, in alia 
regione extra Sardiniam creberrimo; fusius de illo postea 


(1) Semmarz , l. 1, p. 63, n°, 538. 

agemus in regionis, ubi famosior est, descriptione , suffi- 
ciat hic animadvertere, etiam in Sardinia morbi istius 
existere exempla. Negari vero non potest , tantum abesse 
ut casus hodie duntaxat veri observentur, ut magis ad 
praejudicatam populi opinionem illud pertinere videatur ; 
frustra enim Doct. moris et auctor MARMORA in vere anni 
1825 aegros hoc morbo affectos quaesivere, ac ne unus 
quidem Medicus, ab iis hac de re interrogatus, um- 
quam ejusmodi casum observavit. Interim ferunt morsu 
araneae lingua Sarda Arza seu Árgia dictae, tarantismum 
provocari. Distinguunt speciem in A, bugadia [virginem], 
A. cojada [maritam], A. viuda [viduam] (1), haec 
causa esset tarantismi melancholici, prior tar. choreae; 
cura communis chorea est musica comitata donec sudo- 
res copiosi sequentur. In pago Ozieri vulgo rustici 
fimo tecti per 5-6 horas radiis solaribus sese exponunt 
ut sudorem provocent. 


(1) Sunt hae potius varietates, a sexu et magnitudine penden- 
tes. Est autem Theridion J3-guttatum Latreille , (p. 98, 
nº. 3), quod descripsit WALCKENAER , tab. p. 81 nomine Lae 
trodecte malmignatta et rossi nomine Áranea J3-guttata 
(Fauna etrusca, Tom. IF, p. 336 , tab. IX, fig. JO). 
[Nota auctoris MARMORA , 1. 1. p. 495]. Cf. porro CUVIER , 
Règne animal ed. 48437, III, p, 85, ubi vocatur The- 
ridium malmignatta et 3. v. ». morvEN, Handboek der 
Dierkunde, I, 383. 

4. SICILIA. 


AUCTORES, 


Le Le FINKE, l. l. I. 34—42. III. 57—60. 

Je Ce L. ZIERMANN, Ueber die vorherrschenden Krank- 
heiten Siciliens, nebst einleitenden Bemerkungen über 
die Aerzte, die Medicinalverfassung und die Aufklä- 
rung dieses Landes mit besonderer Beziehung auf den 
Zeitraum vom Jahre 1808—1814. Hannover, 1819. 

Letter on Sicily, by the late wizcram irviNE. London, 
1813. 

Some observations upon diseases, chiefly as they occur 
in Sicily, by wrLLIAM irvine. London and Edinburgh, 
1810. (Opus a filio superioris editore in nota et ap- 
pendice laudatum quod non amplius prostat). 

P. BRYDONE, F. R. S. Reize door Sicilié en Malta. (Opus 
ex Anglico sermone versum, Amsterdam, 1789.) 


Insula propter formam triquetram olim Trinacria dicta, 
postea etiam Sicania, sita est inter 36° 34^ et 38° 47º 
lat. Bor. et inter 29° 42' et 33º 23’ long. Or. a Pico 
de Teneriffa. lnter omnes maris Mediterranei insulas, 
hujus prior cum continente cohaerentia luculenter ad- 
modum apparet: distat enim tantum tres quartas milliarii 
partes a Calabria et montis Appennini ramus occi- 
dentalis, post brevem istam per fretum Messinense in- 
terruptionem , usque ad Trapani continuatur in direc- 

tionem occidentalem. Duo ex hoc jugo procedunt rami $ 
ad meridiem tendentes, alter prope Nicosia, alter prope 
Petralia, plures praeterea minoris momenti. Est igitur 
regio valde montuosa. -Mons Aetna maximus et altissi- 
mus est totius Europae mons ignivomus, et quidem ita 
situs ut prorsus ab aliis jugis sejungatur. Quamvis aqua- 
“rum non sit inopia fluvii tamen navigabiles desideran- 
tur. Salso, Giaretto, Noto, pluresque alii potius sunt 
torrentes ac maxima ex parte aestate sicci, hieme et 
autumno ita aucti, ut super ripas effusi, omnia secum 
rapiant, dicuntur vulgo Fiumari. Solum calcarium vul- 
canicum ; lava post annos aliquot humo tegitur optimo, 
unde fertilitas insignis hujus insulae explicari potest. 
Olim enim horreum Romae dicebatur, nunc vero agri- 
cultura ibi nimis est neglecta, quapropter non amplius 
hoc nomen meretur. Tanta tamen hujus soli est ferti- 
litas, ut facillime plus proferat quam incolis opus sit. 
Frustra quaeruntur, quae in Sardinia tam frequentia 
invenimus, stagna et paludes, sed contra abundant 
cavernae et excavationes aquis magnam partem repletae. 
Aquae medicatae (1) in Sicilia inveniuntur: 
I, Sulphurosae. 

1. Castro- Giovanni. 

2. Corleone. 

3. Jacci Reale. 

4. Noto. 
5. Piazza. 
6. Palermo. 
7 


. Paterno. 


(1) 1. 1, ringe, III, 58 et 59. m, €. grons, Skizzen uber Ita- 


lien, II, p. 261. (Vide cap. 3, titulum hujus operis com- 
pletum). | 

II. Saponaceae. 

1. Messina. 

2. Jacci Reale. 
HI. Vitriolinae. 

1. Gampiliani. . 

2. Livari. 

3. Petralia. 
- TV. Martiales. 

1. Accia. 

2. Alkaha. 3 

3. Corleone. 

4, Palma. 
V. Salinae (Salia neutra continentes). 

1. Guiltano. 

2. Piana dei Greci. 

8. Palermo. 
VI. Thermae. 

1. Ah. 

2. Bayut. 

3. Calofaro. 

4. Cephalu. 

5. Termini. 

6. Sclavani (Martiali-alcalino sulphureus fons 42º, R.) 

7. Sorgente de Sacha prope montem delle Gemme. 

Aéris temperies. Jure inter calidissimas Europae aus- 
tralis refertur regiones; numquam enim frigus ibi ma- 
jus sentitur et aestates semper ad suffocationem usque 
fervidae solent esse. Harum temperatura media est 
84°—86° Fahr., interdum etiam multo altiorem gradum 
attingit, ut ipse ZIERMANN hora quarta pomeridiana saepe 
vidit 92º, et primo die Julii 1813, hora tertia pomeri- 
diana 965; radiis solis expositus usque ad 110º mercu- 

rius adscendit in thermometro. Barometrum notat gra- 
dum 27,3 usque ad 28,4. Sed, ut melius aéris habitum 
intelligamus, anni tempora describamus, 

Ver mense Martio jam incipit. Est aér tum purus, 
subtilis, coelum serenum, pulcherrimi coloris coerulei, 
Mane et vespere satis frigidum est coelum, interdiu calor 
gratus sentitur, nebulaeque foetidae et exhalationes e 
“terra adscendunt humidae, quae crepusculum comitan- 
tur, dein disperguntur, ac plerumque in coelo sereno 
nullum nebularum vestigium remanet. Aliquando fer- 
tilitatem pluviae augent, quibus cerealia munera mense 
Majo ad praecocem maturitatem perducuntur. 

Aestas. Ad finem mensis Maji calor sensim augetur, 
veluti mensibus quoque duobus sequentibus, usque dum 
mense Augusto summum attingat gradum, quicum in to- 
tam rerum creatarum constitutionem et animantium vi- 
tam, tum in totius naturae adspectum vi sua vehemen- 
ter agit. Solum largis fissuris aperitur, herbae mar- 
cescunt, arborum folia languida dependent, rivi ac 
fluvii omnes aqua destituuntur, tenuissimum in majori- 
bus aquarum filum inutile pristinae ubertatis vestigium. 
Omnis viriditas perit, nisi vites excipias, quae solae 
grato colore oculos delectant et tristem naturae adspec- 
tum quodammodo exhilarant. Nec jucundius in vitam 
animantium agit. Transpiratio ita augetur, ut perfecta 
quiete et tenuissimo vestitu ingens sit. Appetitus mi- 
nuitur, victus ex carne animalium quorumcumque de- 
sumtus nauseam provocat ; color faciei laetus abit, tor- 
pent et corporis et animi vires. Languent omnes, ita 
ut meridiani temporis quies et somnus sit necessarius. 
Omnes igitur et divites et pauperrimi ita dicta Siesta 
utuntur, neminem tum nec in viis, nec domi ad nego- 

tia paratum offenderes. Intolerabilis autem iste calor 
feliciter quodammodo temperatur vento marino, a me- 
ridie ad horam usque tertiam pomeridianam flante. 
ldem ventus paullo ante solis ortum et post ejus occa- 
sum aérem refrigerat. Vespere igitur vita languen- 
tium demum excitatur, hominibus iterum urbium viae 
et plateae replentur; torporem nova quasi vita excipit. 
Per aestatem hoc tempus usque ad mediam noctem est 
jucundissimum totius diei, plures tum homines ambu- 
latione vel etiam saltatione atque cantu delectantur. 
Autumnus, Ad finem mensis Septembris (1) aestus, 
minuitur, coelum nubibus tegitur, et repletur nebu- 
lis atmosphaera, quas mox imbres sequuntur, qui tam- 
quam torrentes de coelo cadunt; ilico rivi, quos aestas 
exsiccaverat, ad ingentes fluvios increscunt. Durant 
vulgo per 6—8 hebdomades. At interdum non stato 
tempore, sed serius ingruunt, rarissime prorsus desi- 
derantur, neque hoc nisi summo regionis detrimento. 
Fulmina et tonitrua, per integros dies saepe continu- 
antur totiusque coeli faciem pallido-rufam reddunt. 
Procellis et imbribus ingrata quamvis sit haec tempes- 
tas, regioni tamen est maximo beneficio. Etenim aé- 
rem aestuosum ac suffocantem purgant, miasmata prae- 
cipitant, aridumque ac exhaustum solum novis fructi- 
bus frugibusque alendis praeparant hae procellae. Ele- 
mentorum tumultui succedit grata et aequabilis aéris 
temperies. Rursus serenum fit coelum, aér tempera- 
ius, amoenus ac jucundissimus exhaustum corpus re- 


(1) Ziermans, l. l. p. 70. Irvine contra, l. 1. p. 240, dicit 
jam ad finem Augusti vel initio Septembris pluvias incipere, 
calorem vero adhuc per aliquod tempus usque ad medium 
Septembrem pergere, postea celerrime imminui, 

ereat, Novas acquirit vires regnum vegetabile, novo, 
ut ita dicam, vestitu ornatur; aér non amplius idem est, 
sed in alterum et jucundiorem mutatur. Fibrae pristi- 
num tonum, mens amissum vigorem ,recuperat. Verbo, 
totius anni illud gratissimum tempus est. 

Hiemem constituunt menses December et Januarius, 
hisce aér purus est et frigidus, potissimum noctu; ar- 
va et viae interdum nive teguntur, quae in parte sep- 
tentrionale prope Messina, Molazzo, in montibus in- 
terdiu remanet, in urbibus vero ad horam meridianam 
liquescit. Minores fossae, aquis stagnantibus plenae, 
interdum teguntur crusta glaciei mox evanida. 

Venti. Septentrio, per hiemem prae ceteris regnans, 
frigidus est, et in meridionali parte prope Augusta et 
Siragossa |Syracusas| frigidior, quam in septentriona- 
libus, quia frigus a monte Aetna, aeterna nive et glacie 
tecto, adfert. 

Zephyrus pluviam excitans inprimis per autumnum 
observatur, quique ab Austro oriuntur venti calore 
humido notantur.  Pessimus inter illos est Scirocco, 
qui non solum nocet propter ingentem calorem, aquae 
vaporibus gravem, quem ex Africae desertis post lon- 
gum trans mare decursum spatium affert, sed effectu 
suo ac vi potissimum peculiari, quam in animantium 
corpora exserit ; simulac iste ventus flat, subito omnes 
vires languent, respiratio fit anxia, anhelitus move- 
iur, cor palpitat, anxietas excitatur summa, si diu- 
tius perdurat, melancholiam, nostalgiam ac despera- 
tionem provocat. Sentiunt hos effectus perniciosos in- 
primis phthisici et qui vulneribus ulceribusque labo- 
rant, haec enim tunc continuo ac sponte ingravescunt, 
suppuratio- benigna sistitur, ichor saniosus loco puris 

blandi secernitur (1). Animalia adversus vim ejus no- 
centem ita tuta se praestare conantur, ut faciem aver- 
sam quam proxime fieri potest terrae admoveant. Et in 
regnum vegetabile effectus ejus animadvertuntur perni- 
osi, Est tristis totius naturae adspectus. Vinum hoc 
tempore lagenis inclusum semper turbidum manet. In- 
strumenta, quibus aéris atmosphaerici status vulgo 
determinatur, sub illius flatu has subeunt mutationes: 
Mercurius in thermometro 3°—-4° gradus adscendit ; hy- 
grometrum summum humiditatis augmentum indicat; 
barometrum contra descendit, omnia attingentihus ma- 
dent (2). Testantur peregrinatores rarius ultra vi- 
ginti quatuor horas eum perdurare, quod autem ex 
ZIERMANNI sententia minus verum videtur, qui sae- 
pius per tres ad quatuor dies continuos eum flantem 
observavit. Auctoris observationi eo magis fidendum 
est, quod per aliquot annos littora incoluerit, ubi sac- 
pius flat. 

Fertilissimae insulae propria est vegetatio splen- 
dida, plantae et arbores, quae in Europa australi 
vigent, nusquam ibi tam laete crescunt. Citrus Au- 
rantium et medica optimos fructus summa abundantia 
proferunt. 

Loca deserta tegit Chamaerops humilis, quae lata 


(1) Dolores Rheumatici aggravantur. Irving, l. l. p. 247, in 
nota, In contextu ipso falso perhibet , hunc ventum non 
ita nocere ac quidam existimarunt » whose qualities howe- 
» ver have been greatly exaggerated. It seems to derive 
» its peculiarities from its superior heat and dampness , never- 
» theless I have not been able to observe any influence exer- 
»ted by it upon diseases." 

(2) Irving, 1. 1. in eadem nota, 


\ 

sic format ericeta (1). Phoenix dactylifera et culta et 
subspontanea hic crebro occurrit ; Cactus Opuntia vero 
tanta abundantia, ut autumni tempore fructus, ficuum 
Indicorum nomine, pauperum praecipuus victus sit. In 
monte Aetna deést quidem vegetatio Alpina, sed priva 
flora multis ornatur florum speciebus, quas frustra 
alibi quaereas; in universum Sicilia multis gaudet 
peculiaribus plantis quo nomine ejus flora nec minus 
celebris est quam frequentiá plantarum aromaticarum. 
Veterum testimonio planities Enna herbis odoris erat 
adeo referta, nt canes vestigia ferarum amitterent; hanc 
laudem eo nomine veram esse apparet, quod plurimis 
locis aér dulcissimo aromate plenus ac refertus repe- 
ritur. À 

Abundant in montibus sylvae, inprimis castaneae, 
quae in Aetna peculiarem ferme constituunt regionem. 
Credunt nonnulli, se frumenti speciem ibi et quidem 
Hordeum vulgare L. spontaneam invenisse, sed dubia 


(1) Communi nomine tractus late patentes , inculti , eodem fruticis 
genere tecti, ericeta vocari possunt, Inter illa in Europa 
obvia potissimum distinguenda: 

1. Quae occupat Erica seu Calluna vulgaris, In patria 
v.c. Germania, Dania, Hibernia, Scotia, Suecia, Russia 
et quibusdam partibus Angliae. 

2. Alia tenent Ericae species arboreae, v. c. lusitanica 
et inveniuntur in Lusitania, | 

3. Haec teguntur Ulice Europaea et partim etiam va- 
riis speciebus Genistae (scoparia, tinctoria, pilosa) occur- 
runt crebro in Anglia, hie et illic etiam in Hispania. (In pa- 
tria rarissimae neque extensionis notabilis). 

4, Occupant variae Cisti species, quae planitiei editae His- 
panicae propria sunt. 

5. Quae in Hispania meridionali et Sicilia inveniuntur te- 
net Chamaerops humilis, Cf, mausmann , l. 1, p. 188, 

talis est observatio, cum difficillimum sit affirmare, eam 
spontaneam aliquo in loco crescere, nec ab homine, 
avibus aliove casu fortuito allatum esse. Extra omne 
dubium certe esset, si inveniretur in regione per lon- 
gissimum locorum circumjacentium intervallum prorsus 
inculta; hucusque potius aufugas habeamus, specimina 
nonnunquam ab auctoribus spontanea dicta. 

Incolae. Si ditiores excipias, piscatores et agricolas, 
Siculi sunt debile hominum genus, illi vero cum ce- 
teris Europae insularum australium incolis conveniunt ; 
statura generatim minores sunt, quam Sardi, nec tam 
robusti atque agiles. 

Mores. Animi motus sunt vehementiores, amor et 
odium maximum, vindictae cupiditas ingens est, uti 
apud plerosque Europae australis populos, diu ignem 
absconditum sub cinere fovent, donec tandem erumpat , 
et tempus ultionis opportunum veniat. Mores genera- 
tim sunt magis depravati quam in ceteris, de quibus 
egimus, maris mediterranei insulis; de syphilide agentes 
plura hac de re dabimus. Sermo iis est vividus, sono- 
rus, creberrimis gesticulationibus ornatus. 

Victus majori ex parte vegetabilis est, scilicet olera, 
fructus, olivae, confectiones farinaceae (Nudeln und Pas- 
fa (1)). Incolarum sobrietas est maxima; cepa, citrus 
immaturus sale conditus, melonis frustulum, cucurbita, 
ficus aliquot cum panis segmento, prandio et coenae 
inserviunt. Ipse auctor vidit aliquando quatuor homi- 
nes uno vesci ovo tosto, postquam aliquot olivas jam 
comederant. Ficus magnam alimentorum partem faciunt, 
natura saccharata egregie in hisce regionibus calidis 
Aa tes dali TAA. al 


(1) Pasta est confectio ex Macaroni. 

valetudini prosunt, suo tempore sumtae. Galenus jam 
observavit, custodes vinearum et hortorum per duos 
menses, quibus tantum ficis vescuntur optima frui vale- 
tudine atque crassos et obesos evadere. Idem etiam 
hodie observatur (1). Vidimus jam pauperes Augusto 
et Septembri mense inprimis fructibus uti Cacti Opun- 
tiae, praeterea capsulae immaturae Capsici annui in 
usum convertuntur. Hisce jungunt aromata multa, 
semina et pulpa Capsici annui, pimentum, allium, cet. 

Ex regno animali potissimum utuntur piscibus, qui- 
bus mare mediterraneum prope littora scatet; sicca- 
torum et sale conditorum praeterea multi adferuntur e 
mari Atlantico boreali, v. c. Gadus Morrua. Bubula caro 
aliaque herbivororum animalium quibusdam anni tem- 
poribus sapore et odore admodum ingrato impraegna- 
tur, propter herbas aromaticas in arvis et pratis ingenti 
copia obvias(2). Agricolae et pauperes canes juniores 
lubenter comedunt (3). Omnes cibos oleo abundanti 
condiunt, saepe rancido. 

Potus vulgaris vinum est, quo numquam fere mero 
utuntur. Ebrietas illis horrori est, nec facile Siculum 
vino deditum offendas. 

In nulla Europae australis regione tantopere indul- 
gent usui aquae glaciatae, vel potius aliorum liquorum 
nive admixta refrigeratorum ; hujus causa in aprico 
est, mons enim Aetna primarius est fons, unde nivem 
et glaciem sibi comparant, atque per Italiam meridio- 


(1) Ziemmany , 1, 1, 117. 

(2) Haec egregie conveniunt cum effato crecnonnt, l. 1. Diss. 
meae pag. 155 de sapore alliaceo carnis in insula Menorca. 

(3) Irvine; l, l, pag. 31 sq. 


nalem, insulam Malta et alia maris mediterranei loca af- 
ferunt; comparari debet cum usu spiritus juniperi, alio- 
rumque inebriantium potionum in-nostra patria et Anglia, 
vel ita dicti Whiskey et Potteen in Irlandia. Ditiores 
ipsam nivem sibi comparant, qua potus ad lubitum re- 
frigerent, ceteri in crustallopoliis [ghiacciaje] aqua 
glaciata contenti esse debent, neque ullus quisquam ibi 
tam pauper est, quin semel tantum de die poculum ebi- 
bat. Ad finem cujusque coenae hac utuntur, nec tantum 
aestate sed ipsa hieme. Usus iste, si modum non ex- 
cederet esset revera commendandus ; tonicum egregium 
ventriculo est calore et stimulorum volatilium usu laxio- 
re; sed saepe, inprimis moribus minus exculti, illo ab- 
utuntur. Quo gratior autem aestate fervida est refrigera- 
tio, eo magis hic usus est periculosus, hinc peregrini fa- 
cile incommoda varia plurimaque mala ex usu incongruo 
. hocce sibi contrahunt, Incolis quidem inde a juventute 
huie assuetis minus nocet, attamen, ut postea videbi- 
mus, vitia digestionis laesae inter morbos communes 
numerantur; etenim ut rite peragatur digestio caloris 
requiritur gradus major in ventriculo, sanguis majori 
copia hoc tempore ventriculum versus ducitur, indeque 
tale augmentum temperaturas repetendum videtur. Si 
igitur utuntur glacie vel aqua refrigerata, digestione 
nondum prorsus absoluta, haec functio subitanea refri- 
geratione turbatur, idem ferme effectus sequitur, qui 
post balnea solet esse statim post ingestos cibos sumta; 
dolores nempe colici, diarrhoeae vel etiam obstructio- 
nes, inflammatio et induratio viscerum (1) et magna de- 
bilitas organorum digestionis, 


(1) Zrenmanx, 1. 1 pag. 104. Cf. etiam maYponz, À |. HMI. 

De vestitu et reliqua diaeta nihil est, quod moneam. 
Domus inprimis contra calorem incolas tegunt, hine, 
quod quidem rarius fit, si hiems frigidior est, multa 
mala patiuntur, rarius tamen igne opus illis est, unde 
incendia in urbibus fere sunt incognita. Chlamyde te- 
guntur vel cum fervidissimus calor est, ac dum pere- 
grini ferme suffocantur, Siculus larga involutus chla- 
myde apricatione dulci delectatur. 

Haec de regione, aéris temperie, de iis, quae ter- 
ra profert, atque de prospera incolarum valetudine 
sufficiant, jam dicamus de aegris, seu potius de morbis 
in Sicilia endemiis et maxime communibus, qua in de- 
scriptione hunc sequamur ordinem, ut primo quorum- 
dam locorum praecipuorum brevem demus topographiam 
medicam, et altero loco acturi simus de morbis, quos 
per totam insulam magis minusve communes esse depre- 
hendimus, praemissis quibusdam, de iis, quae sua vi 
praecipue nocent, 

Ordiemur a Septentrione. 

Palermo [Panormus]. Sita urbs est in valle prope 
mare, loco perquam calido, quia montes vicini radios 
solis repercutiunt neque vallem libere adire possunt 
venti marini, Totius Siciliae nullo in loco Scirocco tam 
intolerabilis est (1), quod inprimis a situ pendet, pa- 


pag. 112 sq., (qui usum nivis et aquae glacialis laudibus ex- 
tulit. Testatur, v.c, si aestate epistolam conscribere vela 
let, multis semper ei opus fuisse poculis, quam ob rem 
magnam copiam sub mensa habebat.) et: Utilidades del 
Agua y de la Nieve, del bever frio y caliente por el Dot- 
tor FERNANDO CARDOSO. Madrid, J673. (Reperitur hic 
liber in bibliotheca publica Academiae Lugduno-Batavae). 
(1) Barnonz, III. 29, brief, p. 95, sqq. Hennen , 1.1, p. 243. 

tet nempe potissimum huic vento. Generatim autem 
salubris est, ea urbis parte excepta, quam vocant il 
Stradone , ubi quotannis febres grassantur. Inter urbem 
et Monte Reale juxta littus, Malaria sub forma nebulae 
densae mensibus Junio — Augusto regionem tegit. Tri- 
buunt illud miasma, exhalationibus fluvii seu rivi a 
Monte Reale orti, prope Palermo mare petentis. 

A Baggeria usque ad Milazzo littus est salubre, at 
hic et illic in locis humidioribus idem est miasma. 

Ipsa urbs Milazzo sita in promontorio, ventis valde 
exposita, aére gaudet puro ac salubri, A». 1814, milites 
Angli habitabant in contuberniis juxta mare construc- 
tis, vel in castello. Notabilis semper differentia inter 
has stationes observabatur, major nempe aegrorum nu- 
merus erat inter milites in praesidio hujus castelli collo- 
catos, quam inter illos qui in contuberniis erant. Aér 
enim frigidus ac humidus in cubiculis fornicatis castelli 
in rupe satis alta, quem adscensu defatigati non impune 
ferebant. Eadem est causa quare Castel Reale, Rometta , 
quamvis in edito loco sitae et ceteroquin salubres , mi- 
litibus minus jucundae sint. Barcelona et Santa Lucia 
salubritate prae aliis excellunt. Venitico et praesertim 
Gesso ex omnibus sunt insaluberrimae; itaque numerus 
aegrorum et vita defunctorum ibi semper erat maximus. 

Messina |Messana]. In parte aquilonea, ad maris 
littus est sita, quapropter venti et celer aquarum per 
fretum cursus efficiunt ut aestate multo minus calore 
vexetur quam alia Siciliae loca. Idem fretum vaporibus 
surgentibus frequentium pluviarum est causa, quae hac 
in urbe cadunt; saepius coelum nubibus est tectum 
dum, si quis se contulerit ad locum unius milliarii in- 
tervallo distantem meridiem versus, serenum est et sol 

gratus radiis beneficis calorem et lucem emittit. Hu- 
miditas hisce vaporibus ita augetur, praesertim flante 
Scirocco, ut omnia, ex metallis confecta, aerugine te- 
gantur. E 

Gazzi, Contessa, Bistuna, Tremisteri laudem salu- 
britatis merentur; omnium vero locorum Anglico prae- 
sidio munitorum Mile erat et amoenissimus et saluber- 
rimus, 

Totum littus orientale vento Scirocco expositum est, 
cujus effectus nocentes jam supra exposuimus.  Cas- 
tellum Sant-Alessio et, quae altius sita, urbs Sforsa, 
praeterea Malaria vexantur, ita ut, quavis praesidii 
mutatione, militum numerus valde imminutus repes 
riatur. 

Giarri, Aci Reale et Catania multas subitaneas pa- 
tiuntur aéris coelique mutationes; unde facile, quae 
alias non crebro occurrunt, explicanda videntur sym- 
ptomata catarrhalia. 

Augusta. Urbs viis largis, longis, rectangulis, ventis 
liberum transitum permittit, unde aéris temperatura 
minus est calida, quam e situ meridionali judicares. 

In urbe Siragossa [Syracusae] contra aestus est in- 
tolerabilis ferme propter aedes admodum altas, viasque 
angustas ac contortas. E paludibus circumdantibus, 
quarum pars est Pisima, olim Canopus, excavationes 
et cavernae egregiam miasmatibus evolvendis opportuni- 
tatem. praebent. Ibi numerus morte defunctorum sem- 
per est magnus, potissimum febribus aestivalibus gras- 
santibus. 

Littus meridionale multis in locis Malaria occupat. 
Quatuor cohortes, qui Girgenti | Agrigentum] petebant, 
in loco miasmatico noctem degerant, at altero die post 

| 12 

adventum, triginta novem febre correpti in nosocomiis 
decumbebant, 

Littus occidentale saluberrimum est, minus enim 
vexatur Scirocco, qui magnam insulae partem transire 
debet, antequam huc perveniat; jugis montium prae- 
terea avertitur. Santa Margarita, Corleone loci sunt 
perquam salubres. 

Magna dein est differentia inter aérem atmosphaeri- 
cum in urbibus et rure. Hic est purus ac siccus, per 
majorem anni partem, et quamquam mensis Septembris, 
aquarum immenso profluvio, agricolas innumeris afficit 
incommodis, quamquam aestate, ubi stagnant aquae, 
Malaria grassatur, pluribus tamen rebus rura urbibus 
praecellunt, Quae memoravimus mala partim evitari 
possent, si loca, ubi miasma istud pernisiosos effectus 
edit, numquam aestate inhabitarent. In urbibus con- 
ira ingratis semper exhalationibus aér corrumpitur, et 
summa incolarum immunditia magis iis nocet quam ipse 
aër atque ejus intemperies et coeli ardor. Vespere 
et noctu stercora in plateas conjiciunt, quae interdiu 
in domibus circumferuntur, quia in paucissimis priva 
huic usui destinata inveniuntur loca. Aestu porro ci- 
tissime corrumpuntur pisces, caro et vegetabilia, quae 
nundinarum tempore in foro diu exposita, dein ven- 
duntur. Ipsorum hominum os et cutis olet, cum ple- 
rique nullam habeant corporis curam et manus, faciem, 
ne dicam totum corpus, non nisiraro admodum abluant. 

Vestimenta, ut plurimum, sunt sordida; lintea indusia 
non justo tempore mutantur, multique illis omnino 
non utuntur. Peregrinis igitur etiam melius nati Siculi, 
propter ingratum quem spargunt odorem, vix sunt 
tolerabiles, dum plebis revera horribilis est immunditia. 

Quam ‘ingens in cubilibus et lectis est cimicum co- 
pia, tanta aliorum in ipso hominum corpore insiden- 
tium multitudo reperitur. Hominum turba conferta 
in templis, aérem celerrime miasmatibus corrumpit, 
quamvis ceteroquin purus et, in magno calore, gra- 
tus sit, quamdiu pauci tantum , ut sacris intersint, 
congregantur, Sed omittamus haec squalidiora, et potius 
dicamus de praecipuis viribus nocentibus, antequam 
ad ipsam morborum descriptionem transeamus. 

Possunt autem nocere calor, aër, lux, victus, mias- 
mata. Inter stimulos externos in C. H. agentes nullus 
est tam efficax, ratione intensitatis cum in bonam, tum 
in malam partem, quam calor. Docent haec, quae re- 
giones calidiores proferunt, et regni vegetabilis et ani- 
malis organicam evolutionem summopere adjuvari ca- 
lore. Quanta in calidioribus regionibus est plantarum 
luxuries, quantus florum splendor, dum in frigidioribus 
omnia condensantur, omnia contrahuntur; quae sunt 
ejusdem generis, hic ubi calor regnat, forma appa- 
rent largiore et altiore, inprimis etiam diversissima, 
sic et plantarum et animalium genera maxime natura- 
lia pluribus et distinctioribus gaudent speciebus. Cum- 
que major et celerior sit evolutio, ad maturitatem omnia 
citius perveniunt. Optimus caloris effectus est vis va- 
letudinariorum conservatrix, debiles, viribus exhausti, 
bello vel venere fracti diutius servantur in calidis quam 
in frigidis regionibus; robusti contra et plethoriei non 
facile hune stimulum ferunt et cito morbo corripiuntur. 
Actio caloris proxime cum vini efficacitate in corpus 
humanum convenit, nam uti modico vini usu corporis 
et animi vires excitantur, at nimio (ebrietate) oppri- 


muntur, sic etiam calor modieus inter salutifera nu- 
12* 

meratur, quibus humana vita prolongari et recreari 
potest, dum aestus languorem parit, ac facultates cum 
mentis, tum corporis deprimit. 

Aér atmosphaericus in multis regionibus calidis est 
perquam salutaris, cum vero in omnibus orbis terra- 
rum partibus, paucis tantum locis exceptis, eadem sit 
principiorum constituentium proportio, jure quaeritur, 
quare valetudinariis aér in regionibus calidis adeo pro- 
sit, et cur hic prae septentrionalibus regionibus faveat 
functionibus oeconomiae animalis.  Distincta a calore 
ipso proprietas est, nam frigidissimis anni temporibus 
melius sentitur, quam aestivis. Huc usque pertinet in- 
ter aéris atmosphaerici qualitates, quae sensuum nos- 
trorum aciem effugiunt. 

Nec minoris momenti est lucis in corpus humanum 
efficacitas (1), quam in Sicilia sol, paucis tantum diebus 
exceptis, radiis suis beneficis praeter calorem illam 
ubivis spargit. Docet caecorum tristis facies, ut alia 
exempla e regno animali et inprimis e vegetabili petita 
praetermittam, quam ingrata sit nostrorum corporum 
constitutioni lucis absentia. Tuto igitur statuere pos- 
sumus, continuam istam lucis intensionem, inter sti- 
mulos praecipuos esse, quibus vita in Sicilia, prae aliis 
Europae australis regionibus, consumitur. 

Supra jam de victu egimus, illud tamen verbo adji- 
ciamus.  Incolarum coelique naturae optime respon- 
det, et cum ea congruus est victus. Advenarum contra 
major numerus continuo in diaeta peccat; abutuntur 
nempe vino vilioris in feraci solo pretii, nec mirum, 


(1) Cf. de hoc argumento x. c. sücmwzn , Diss. Inaug. de efi- 
citate lucis in corpus humanum. Lugd.-Batav., 1835. 

quum plurimi (hoe certe tempore quo Angli Insulam 
occupabant) in patria sua numquam generosum hunc po- 
tum sibi comparare potuissent. Vinum praeterea dulce 
regionum calidiorum principiis saccharatis corpori nu- 
triendo, admodum est accommodatum et ad optimi san- 
guinis generationem multum confert, qua facile ple- 
thora inducitur, ne dicam de immodici usus effectibus 
in omni regione noxiis. Praeterea gratus fructuum su- 
cidorum, acidulorum sapor, praesertim sub fervido 
coelo, peregrinos tentat, qui facile hisce abutuntur 
multaque damna inde percipiunt. Frequens utriusque 
abusus morbos gignit. Prior plethoram, indeque ma- 
jorem ad febrem ardentem et apoplexiam dispositionem 
elicit, alter diarrhoeas et dysenteriam creat. Hisce jun- 
genda est incauta saepe vespertina et nocturna ambu- 
latio, haud raro enim post diurnum aestum sequitur 
frigus nocturnum, quo functio cutis supprimitur, va- 
riaque symptomata catarrhalia provocantur. 

Ultimum, de quo dicendum, inter majora aéris damna 
locum tenens est miasma paludosum, cujus intima na- 
tura tanto minus est cognita, quanto luculentius effectus 
perniciosi sensibus sese manifestant. Agit in oecono- 
miam animalem tamquam stimulus vi et intensitate pe- 
culiari narcoticis proxime accedens. Nisi vehementis- 
sime agunt, per se quidem morbos non provocare pos- 
sunt, sed quovis demum modo obortos peculiariter 
modificant haec miasmata. Cum febribus inprimis intime 
se jungunt, quarum naturam atque indolem exasperant, 
nec tamen mutant.  Peculiares, ab omnibus aliis 
discretas, suis privis characteribus insignitas, multi 
has febres dixere, sed immerito, cum minus sympto- 
matibus diversis, quam iisdem malignioribus distin- 

guantur, Miasma ita dictum mal-aria [malus agr] variis 
in locis Siciliae invenitur, quos partim jam indica- 
vimus. Surgit e lacubus, uti prope Lentini, vel ex 
arvis inundatis, vel e stagnis salsis prope littora maris, 
quibus adnumeranda cava, cisternae, cavernae hujusque 
generis plura, quibus tota Sicilia est plena. In hisce 
locis clausis, ubi liber aéris transitus impeditur, mul- 
tum gaz evolvitur ex aquis pluviis, aliisque ibi stag- 
nantibus et putrescentibus, quod, opportunitate data, 
mox atmosphaeram corrumpit. Majores excavationes in- 
ter se forsan cum ipso monte Aetna cohaerent, exsur- 
gunt saepe ex illis vapores sulphureae, interdum quoque 
flammae (1). Summi periculi sunt hae exhalationes, 
uti inter alia docent exempla, quae affert zreRMaNN (2). 
In castello Sant Alessio aedes erant amplae, bene con- 
structae, quas militum praefecti occupabant. Insalu- 
britate praeter alios locos eminere annuum docuit exem- 
plum, nam aestate simulac febres grassabantur, omnes 
qui illas inhabitabant, febre corripiebantur praefecti, 
quique infimum tabernatum [Rez de chaussée] occupa- 
bat, vulgo occumbebat, qui in sequenti contignatione 
habitabat, in summo vitae periculo versatus vix evasit, 
in tertia denique qui degebat multo minori gradu affi- 
ciebatur. Post aecuratam observationem apparuit magna 


(1) Zrzamana, l, 1. p. 123. Hoc argumento res minime proba- 
tur, nam in Sicilia sulphur ita abundat ut major pars, qua 
utimur, ex hac regione afferatur et.in universum vilis sit 
pretii. Sulphur quidem abundans notat regionem vulcani- 
cam , et vapores e solo surgentes facile sulphureo odore 
graves esse possunt, sed minime inde sequitur, cavernas 
cum foco montis Aetna conjunctas esse. 

(2) 1. 1. p. 89 et 85. — 

cisterna obsoleta, late sub aedibus patens; bene clausa 
et repleta hac perspicua morborum causa, insalubrita- 
tis fama periit. 

Prope Faro di Messina aedes erant, in quibus mili- 
tes semper febre corripiebantur, mox in apricum hu- 
jus causa venit: erat nempe in vicinia fossa aquarum 
stagnantium, quibus ad lintea vestimenta lavanda, vel 
etiam balnei loco utebantur. Milites parumper a 
loco isto remotos, neque amplius hac aqua usos, 
morbus prorsus reliquit. Idem obtinuit prope Gisso, 
ubi simile stagnum erat. 

Ex his jam intelligitur inter morbos Siciliae endemi- 
os, primum locum febres tenere, hisce frequentiá 
proxime accedunt morbi hepatis et systematis cholo- 
poietici, exanthematici et syphilis. Vulgares denique 
sunt rheumatismus, apoplexia, ophthalmiae, dysen- 
teria, diarrhoea, haemorrhagiae, herniae, convulsiones, 
ulcera maligna, gangraena. De hisce singulis ordine 
deinceps agemus. 

Febres.  Aestu et diaeta prava, vel etiam sola 
priori causa peregrinis status phlogisticus inducitur, 
vertigine, defatigatione, membrorum pondere, sensuque 
oppressionis notatus. Sensim, postquam hic status ali- 
quamdiu duraverit, febris accenditur, cujus sym- 
ptomata pathognomonica sunt: cephalalgia vehemens, 
pulsans; vertigo; oculorum rubor, nitor, sensili- 
tas exquisita; photophobia; sensus quasi ex orbita 
premerentur oculi; arteriarum pulsatio magis perspicua, 
pulsus celer, plenus, saepius depressus, interdum vix 
sensilis; facies rubra; lingua sicca; cutis arida, 
ardens; sitis urens ; obstructio, vel alvus tarda; an- 


xietas, inquies, insomnia, vel somnus phantasmatibus 

et delirio interruptus; debilitas summa et animi dejec- 
tio; propensio ad animi deliquia. ^ Epistaxis spontanea 
semper levamen summum afferens. Urina est parca, 
fusco-rubra; faeces cruentae. In summo aestu saepe 
haemorrhagiae vehementes, haemoptóe, haematemesis, 
haematuria ; sangnis e vena missus est crassus, niger, 
mox coagulat. Initio aestatis haec symptomata solent 
esse leniora, ad finem vero vehementiora. Non est 
quod moneam, pro individuis et idiosyncrasia, haec 
magis minusve differre. Finem versus aestatis febris 
summum gradum attingit, unum alterumve organon 
prae ceteris afficitur ; debilitas admodum augetur, le- 
vissima de causa animi deliquia oriuntur, facies saepe 
vere fit hippocratica. Haec symptomata perspicue in- 
dicant debilitatem apparentem, oppressionem virium 
vitalium ex stimulorum vehementia, veram hypersthe- 
niam. Accedunt pro variis individuis symptomata occa- 
sionalia diversa: nausea, in vomitum propensio, vo- 
mitus, dolores topici, inflammationes viscerum abdo- 
minalium, thoracicorum, exanthemata. 

Mense Augusto, calore adaucto naturaque abunde 
fructus saccharatos praebente, systema cholopoieticum 
in consensum rapitur, tum enim observamus vomitum 
biliosum et alvum, hypochondria dextra tumentia per- 
quam  sensilia, color viridi-flavus tingit albugineam, 
cutem et omnes excretiones inprimis urinam et salivam. 
Cum calore igitur morbi vehementia, quin etiam, ut 
ita dicam, malignitas adaugetur ; nam dum initio aes- 
tatis evacuationes naturales criticae vel artificiales sub- 
inde morbum curant, Augusto et Septembri paroxysmi 
subitanei horrida prorsus vehementia mortem inex- 
spectatam subito saepe inferunt: plerumque autem 

septimum versus diem succumbit aeger, dum delirium 
ferox, anxietas immanis et apoplexia tragoediam absol- 
vunt. Post mortem in cadaverum sectione vasa cerebri 
apparent sanguine impleta, cerebrum ipsum cum mem- 
branis inflammatum, pulmones et viscera abdominalia, 
praesertim hepar, haud minori inflammatione correpta, 
saepe jam gangraenescentia. In vesicula fellea bilis 
atra, crassa, granulosa, quae effusa etiam in duodenum 
et ventriculum vel ipsum ductum choledochum ob- 
structum. 

Junioribus robustis morbus hic est crebrior et peri- 
culosior, quam senioribus debilibus ; hi mortem saepe 
effugiunt, illi rarius. Nixus vehementiores, labor sub 
Africo, numerantur inter res perquam nocentes (1). 

Causa proxima hujus febris est plethora, orgasmus, 
vis vitalis justo plus incitata. Ex morbi totius fideli 
observatione egregie hoc apparet: nam 1º. disponit ad 
morbum aetas juvenilis, constitutio robusta, vigor, 
temperamentum sanguineum, plethoricum. 2». Erup- 
tionem determinant aestus, victus lautus, animalis, 
potus vini et potionum inebriantium. 3º. Ipsa morbi 
symptomata talem naturam indicant. 4º. Neque minoris 
ponderis sunt molimina naturae, etiam ex hoc fonte 
orta, epistaxis, haemorrhagia. 

Est igitur febris inflammatoria optime cum pyrexia 
BROWNIL conveniens. Immerito alii typhum, febrem 
nervosam, synochum habuere. Contagium numquam in 


(1) Quum milites Ao; 1814 eodem die, quo febris flava in urbe 
Gibraltar apparuit , naves conscendere cogerentur, potissi- 
mum illos classiarios affecit febris, qui tormenta totumque 
apparatum ponderosum sub, aestu ingenti transvexerant, 
ZIERMANN , 1. l. p. 129. 

ila observatur, simul multi quidem afficiuntur, sed 
hoc potius repetendum videtur ex viribus nocentibus, 
aestu, v.c. multos simul afficientibus. Sin hanc febrem 
comparamus cum peste et febre flava, in his videmus 
symptomatum majorem vim, affectiones strictiori sensu 
topicas, et contagium, nullam igitur differentiam pa- 
thognomonicam, at symptomaticam tantum. Febris flava, 
juxta ZIERMANNI opinionem, summus igitur hujus febris 
inflammatoriae, in Sicilia endemicae, gradus est, cum 
affectione topica systematis biliosi ; pestis ejusdem febris 
aeque vehemens gradus cum peculiari affectione syste- 
matis glandulosi. Praeterea utrique evolvi possunt a 
contagio specifico, cujus origo huc usque explicari non 
potuit, Postea ex intima morbi natura semper de novo 
evolvitur, et corporis aegri excretionibus morbi propa- 
gandi efficacitatem praebet. Sunt contra multi (cujus 
scholae auctorum hisce temporibus numerus et auctori- 
tas augetur), qui omne contagium et in peste et in febri 
flava negant. Cum alii, et inter illos zizrmann, statuant, 
contagium non per se morbi malignitatem et occum- 
bentium numerum augere, sed tantum, quia plures eo 
afficiuntur morbo, qui contagiosae est naturae. At 
hujus loci non est, de contagii natura disserere ; forsan 
alia dabitur nobis et erit opportuna magis occasio ; for- 
sitan totum illud argumentum omittendum  putabi- 
mus, si hujus dissertatiunculae limites egredi visum 
fuerit. Quaedam ultimo loco de cura dicamus. 

Sponte apparet ex morbi descriptione methodum de- 
bilitantem, unicam esse qua aeger servari possit, San- 
guis inprimis emittendus est, ut plethora et orgasmus 
tollatur, larga praeterea apertura, ratione virium op- 
pressarum, fluat sanguis; neque abstineamus metu 

debilitatis aegrorum apparentis; pulsus oppressus est, 
nam sub venae sectione relevatur ; rubor, nitor, oculo- 
rum disparet; anxietas aufertur; altius ac liberius ae- 
ger respirat; artus jam subfrigidi, calore iterum re- 
creantur; magno aegri levamine per vomitum copiose 
ejicitur materia biliosa. Si prima non suffecerit venae 
sectio, mox ad alteram transeundum est, vulgo autem 
a viginti ad triginta unciarum. Non in rem est remis- 
sionem exspectare, sed audacter sub ipso paroxysmo 
vena est secanda ; veteres quidem hujus non erant opi- 
nionis, nam cum sanguine animam effugere affirmabant ; 
in illa febri talis cunctatio admodum est perniciosa, 
quoque citius sanguis emittatur, eo ocyus aeger leva- 
tur, et interdum larga venae sectio justo instituta tem- 
pore ilico febrem sustulit. In robustis plethoricis saepe 
optimum est prophylacticum, Prosunt praeterea hiru- 
dines inflammationibus imminentibus topicis. Post ve- 
nae sectionem cathartica conducunt, ut intestina coa- 
cervatis faecibus, stimulis dein heterogeneis liberentur. 
Sanguis hisce etiam depuratur, et generatim humores 
turgore orbantur. Peculiari tantum casu emeticis uten- 
dum est, praestat autem evacuatio alvina, quae citius 
viscera abdominalia turgida, morbi praecipuam sedem, 
levant. Semper ad tardam et obstructam alvum atten- 
dendum, quae hujus febris symptoma constans est, dum - 
alvus laxa primum morbi curationem felicem indicat, 
si symptomata vehementiora videbuntur, si bilis abundat, 
hepar et systema cholopoieticum inflammatur, abdomen 
turget et valde sensile est, mercurius optimum erit 
evacuans, calomel nempe ita in organismum animalem 
agit, ut statim eum debilitet, actione sua in systema 
glandularum et canalem cibarium. Adjuvat enim sali- 

vationem et alvi excretionem, ac simul eundem finem 
attingit vim deprimendo vegetativam, effectus enim ejus 
salutares saepe obtinentur nulla evacuatione usum prae- 
cedente, neque ulla ex illo profluente. Hine etiam 
experientia egregios calomelanos effectus docuit in re- 
gionibus calidioribus et tropicis, ubi saepissime illo ab- 
utuntur. Satis generalis, et ex humana indole facile 
explicanda haec consuetudo, si modo teneamus sub 
omni fere coelo remedii ita dicti familiaris et ma- 
gistralis salutaris audientis abusum pede sequi usum 
utilem. Praeterea in morbis asthenicis saepe etiam 
calomel prodest, quia vim vegetativam aberrantem in 
rectam reducit viam. 

Methodo supra descripta saepe vis morbi frangitur, 
et felici eventu febris avertitur. Aeger vulgo valde 
debilis manet et reconvalescentia satis est diuturna, 
attamen, debita cura adhibita, ad pristinam sanitatem 
reducere potest. 

Fusius de morbi medela agere nolui, cum sufficiat 
primarium fontem indicasse, et in nostro hoc specimine 
minus agamus de morbis sensu therapeutico, quam qui- 
dem nosographico, et longius foret, cujuscunque morbi 
peculiaris curandi describere methodum. , 

Syphilis. Dirus iste morbus in regionibus calidiori- 
bus quidem symptomatibus insignitur mitioribus, quam 
in frigidis, sed nullomodo morbi vis ac periculum his- 
ce imminuitur. Brevi post infectionem in frigidis sym- 
ptomata ita exasperantur, ut morbum luculenter in- 
dicent; in calidis contra virus diu absconditum len- 
te, sed eo tutius effectus perniciosos in organismum 
edituram vim alit, ac si dein erumpit morbus, 
eo magis jam inveteratus est, et curatu difficilior. 

Curam prorsus ad finem perducere eadem sympto- 
matum lenitudo vetat, quum saepe hisce silentibus 
morbus sanatus visus fuerit aliquando tamen iterum 
prorupturus. Itaque jam statim ut in Europam intro- 
ducebatur, tam intime in organismo ibi radices egit, 
ut vix quempiam invenires prorsus ab hoc malo libe- 
rum, nam vel illud patitur hereditarium vel suapse 
infectione, Aéris temperies ad venerem praecocem et 
immodicam incitans malum auget lateque propagat. 
Vulgaris inde est plurimorum morborum implicatio 
minime optanda, quaeque saepius locum habet cum 
rheumatismo, prae ceteris maligna ac periculosa est. Vita 
vegetativa in coelo calidiore inprimis viget et in multis 
morbis hujus prae aliis observantur vitia, in nullo 
vero tam vulgaria, quam in syphilide. In morbo plus 
minusve inveterato semper fere observantur vitia ni- 
sus formativi: verrucae , condylomata, induratio glan- 
dularum symptomata sunt vulgaria, quae in frigidis 
rarius, tantumque morbi stadio provectiore, in cali- 
dis vero, et inprimis in Sicilia, statim ab initio obser- 
vantur. Admodum pertinacia haec sunt si proferun- 
tur, quae optime vocant Germani Afterorganisationen ; 
diutissime omnibus resistunt causticis. Induratio glan- 
dularum lymphaticarum saepissime, nisi cito resolvatur, 
in bubonem transit. Bubo in Sicilia syphilidis sympto- 
ma frequentissimum est, ac per annos multos saepe 
pertinacissimum. Ulcera syphilitica diutius habitum 
suum servant lardaceum ac tristem. Haec pariter at- 
que bubones plus habent periculi, quia celerius in ca- 
lidis regionibus transeunt in gangraenam. Hinc saepe 
lethalis est syphilis ob memoratas causas, dum in tem- 
peratis et frigidioribus hisce temporibus rarius mors il- 

lam sequatur.  Aestate praesertim propensio ista in 
gangraenam observatur, quia tum organismus stimulo- 
rum sua vehementia facillime in statum hypersthenicum 
convertitur, uti, cum nominatim ac fusius egimus de 
febribus endemicis, jam antea vidimus. Hoc anni tem- 
pore ulcera et vulnera vel minima citissime gangrae- 
nescunt, ita ut nosocomia diro isto malo affectis sca- 
teant (1). Potissimum annis 1812-1813 hoc observatum 
“est, quum pestis vastabat insulam Malta; saepissime tum 
venae sectionis vulnuscula gangraena corripiebantur, de- 
in prorsus ab illa erat abstinendum. Docet praeterea 
haec observatio aéris atmosphaerici exsistere mutationes 
sensus nostros effugientes, summae tamen in organis- 
mum humanum efficacitatis. Eadem ista propensio in 
vitia organica excrescentias fungosas provocabat in vul- 
neribus et ulceribus post supplicium militum anglicum 
to flog dictum, quae saepe ad palmae magnitudinem 
auctae, 

Post febres et ab illis pendentes morbos viscerum ab- 
dominalium et syphilidem, quos utrosque morbos fre- 


(1) Memoratu dignum exemplum refert ZIERMANN; omnes ferme 
homines prope Faro de Messina piscatu corallorum occupati 
ulcera patiebantur cito in gangraenam transeuntia; diu 
causa latuit donec inventum est, rugas illorum scrotales 
particulis salinis repleri, quum ad media femora in aquis 
starent, illud enim agebant, uttotam rupem corallinum pul- 
vere pyrio substrato disrumperent. Hisce particulis ingens 
apud illos provocabatur pruritus vespere inprimis ; absoluto 
opere domum redeuntibus vulnuscula orta e frictionibus et 
fricatu ad sensum istum ingratissimum levandum institutis , 
quae celerrime in ulcera gangraenescentia transibant; jus- 
sae post opus absolutum lotiones aqua dulci, et frequentes 
operariorum mutationes, qnibus prophylacticis malum su- 


peratum. Cf, zizrmann, l. 1, p. 201, sq. 

quentiores vidimus, prae ceteris, crebritudine eminet 
rheumatismus. In regionibus calidioribus, ubi coelum 
est varium, magnaque differentia in aéris atmosphae- 
rici temperatura, non solum pro anni vario tempore, 
sed etiam pro diei hora matutina sive vespertina seu 
meridiana, transpiratio cutis, quae modo libera erat et 
copiosa, mox subitaneo frigore supprimitur saepe. In- 
primis hoc in Sicilia locum habet, quia mos est, levi- 
oribus aestate uti stragulis, cum noctes tamen. hoc 
anni tempore saepe perquam sint frigidae. Rheumatis- 
mus autem facilime ex hac transpiratione suppressa 
nascitur. Narrat zIERMANN (1) Ao. 1809 rheumatismum 
admodum communem fuisse inter milites, qui in cubi- 
libus ligneis, nullo stramine supposito dormiebant, unico 
tantum stragulo laneo tecti. Cum sacci iis dati essent 
straminis pleni, quibus incumberent, morbus sensim 
obsolevit. Bacchus et Venus praeter refrigerium ves- 
pertinum et nocturnum inprimis suis viribus nocent. 
Ártus prae aliis corporis partibus occupat et ischias 
nervosa Cotunni species maxime vulgaris est; paroxysmi 
saepe ita sunt vehementes ut initio febris accendatur 
propria, ejusdem characteris inflammatoriae atque ende- 
mica, de qua supra egimus; levior autem gradus periculum 
amovet et vulgo, cessante stimulo nerveo, ipsa febris 
evanescit. Si dolores post febrem remanent, morbus 
fit tenax. Complicatur saepe cum syphilide, unde mer- 
curius in medendo morbo optimos habuit effectus; sunt 
quibus dolores cessant simulac salivatio orta est, re- 
deunt vero hac impedita. Organa digestionis inprimis 
hoc malo afficiuntur, jam in Sicilia propter multos 

in diaeta errores debilia. Vernali tempore morbus po- 
tissimum est communis. 

Dysenteria et diarrhoea. Ex duplici causa hae in 
coelo calidiore sunt tam frequentes. Primo enim loco 
systema cholopoieticum valde viget, et abunde secer- 
nitur bilis. Levi de causa haec secretio nimia fieri 
potest, bilisque ipsius crasis mutari solet. Stimulus 
nunc erit canali cibario ferme praeternaturalis, vascula 
humorem lubricantem  secernentia irritata majorem, 
quam par est, humoris copiam secernunt, faeces liques- 
cunt, cumque ipsa materia biliosa continuo expelluntur. 
Altera causa erit perspiratio cutis suppressa; constan- 
tem observamus antagonismum inter perspirationem cu- 
tis externae et mucosae internae, seu inter sudores 
et secretionem succi enterici.  Aestate illa maxime 
viget, haec parca, hieme autem non item. Proprie 
alvus igitur laxior esset hieme, strictior aetate, nisi vario 
victus genere hisce mederemur; in illa enim animalis 
victus potior est, quo materies firmiores fiant, nam 
principium fibrinum in carne abundat; dum aestate 
potius prosunt olera et fructus, quibus attenuentur 
faeces. Altera silente, viget altera functio. Sin igitur 
subite frigore, in Sicilia frequenti, cutis functio tur- 
batur, membrana mucosa interna hujus partes agit, 
quae alias per cutem eliminarentur nunc succo enteri- 
co copiosiore secernuntur, et excretionem  alvinam 
stimulo suo augent; saepissime autem utraque causa 
conjungitur et diarrhoea in Sicilia tam frequens lucu- 
lentius inde explicatur. Sensim mucus intestinalis con- 
tinuis excretionibus abraditur, materies biliosa acris 
ultima vasculorum ostia laedit, sanguis effunditur, fae- 


cesque cruentae mittuntur.  Dysenteriam potius esse 

morbum regionum calidiorum intelligitur, plethora ab- 
dominalis in hisce regionibus et aéris temperie vul- 
garis est. Ex eodem fonte fluxus menstruus praematu- 
rus et abundans, haemorrhoides ibi communes aliaque 
repetenda videntur. Ex eadem causa in regionibus frigi- 
dis dysenteria potissimum ad finem aestatis locum habet. 
Cum igitur appareat stimulum bilioso-saburralem et 
succum entericum diarrhoeae praecipuam esse causam, 
horum stimulorum amotio optima erit medela.  Exi- 
mie igitur proderunt purgantia, sal anglicum, oleum 
ricini; interdum vel drastica, jalappa aliave, etiam 
panaceum illud regionum calidiorum calomel com- 
-mendatur ; suppressam restituere cutis perspirationem, 
altera est indicatio; prosunt igitur diaphoretica et 
quies in cubilibus. Praeterea valde salutaris est talis 
evacuatio cum sit molimen naturae, ut quae morbum 
excitent amoveantur, rarissime igitur diarrhoea in ca- 
lidioribus regionibus opiatis, adstringentibus aliisque 
compescenda est. 

Interdum in diarrhoea aeger revera alvo stricta labo- 
rat, quam quidem adapparentem, ut ita dicam, con- 
tradictionem in terminis fusius explicabimus. Si jam, 
modo supra descripto, oborta sit diarrhoea, mucus tenax, 
viscidus majori copia secerni potest, nucleus hic erit in 
anfractibus intestinorum quo retinentur faeces, quamvis 
alvus sit tardissima, faeces erunt liquidae atque tenues, 
quia infra hoc impedimentum solito modo succi enteri. 
ci et muci secretio obtinet. Post usum purgantium 
evacuantur faeces tenaces, scybalae. Peculiarem praete- 
rea alvum observavit Doct. zizrmann potissimum in rheu- 
matismo chronico et syphilide, quae saepe aegro inscio 
elabitur. Simulat gelatinam tenacem, albam ac pel- 

iucidam ; frustula satis magna, placentiformia, vel etiam 
minora, irregularia, Talco satis similia. 

Morbi systematis hepatici et biliosi inter frequentio- 
res sunt regionum calidarum. Externa jam incolarum 
facies illos huic morborum generi obnoxios esse indicat : 
color v. c. fusco-brunneus, capilli nigri, oculi brunnei, 
fibra sicca, tensa. Si huic praedispositioni, ex coeli 
atque aéris temperie natae, accedunt vires nocentes, 
prae ceteris organis hepar fit morbi sedes, Hujus morbo 
affecti symptomata sunt: tumor, durities in hypochon- 
drio dextro; dolor pungens, continuus, qui sub respira- 
tione, tussi, nixu et decubitu in latere sinistro augetur, 
et usque in humerum dextrum sese extendit; hujus 
humeri ipsius dolor; appetitus vel magnus vel nullus; 
digestio generatim laesa; sapor amaricans in ore; color cu- 
tis flavescens; si affectio vere acuta, hepatitis genuina v. c. 
febris concomitatur inflammatoria cum endemica conve- 
niens, quae in universum, uti jam vidimus, lubens cum af- 
fectionibus systematis cholopoietici jungitur. Eodem anni 
tempore uterque morbus communis est, nec mirum quum 
aestus ambobus momentum sit opportunum. Sin contra 
symptomata fuerint magis chronica, febris hectica deni- 
que tragoediam claudit. Et in hisce morbis, praesertim 
forma acutiore, mercurius admodum conducit. Usus hu- 
jus remedii ingentem revera testatur horum morborum 
frequentiam, Eo optime propinatur modo quo evacuatio- 
nes alvinas promovet, salivatio contra quamtumpote 
impediatur. Quamvis non semper symptomata tantae sunt 
vehementiae, quantae observantur in Indiis orientalibus 
aliisque regionibus tropicis, tamen haud raro his proxi- 
me accedunt, Inter hujus systematis morbos icterus 
erebrius observatur, quam hepatitis genuina. 

Exanthema commune est illud quod de Gibraltar et 
Minorca agentes jam descripsimus. Totius nempe cor- 
poris praesertim extremitatum cutis tegitur papulis mi- 
nutis, morsu pulicum valde similibus, pruritu ingrato ac 
molesto; ceterum minime periculosus est morbus dum- 
modo caveatur ne subito repellatur et febris vel diar- 
rhoea oriatur. 

Coelum fervidum valde agit in systema nervosum, 
hinc aestate convulsiones frequentiores esse solent. In- 
primis illas patiuntur advenae post stimulum quemdara 
insolitum, rixas, usum vini cet. Cedunt optime venae 
sectioni et evacuantibus. 

Apoplexiae eodem anni tempore vulgares saepe inso- 
lationis sequela habentur. 

Herniae in Sicilia haud raro quoque occurrunt ; causa 
est abdominis tegmen cutaneum in calidis laxius, et 
viscera abdominalia saepe tumentia. Refert auctor fre- 
quentiores illas fuisse inter milites Germanos, quam 
inter Anglos, quod tribuit vestimentis inprimis brac- 
cis angustioribus et labori duriori quem peragebant 
Germani. 

Ultimo demum loco agendum videtur de ophthalmiis 
in Sicilia obviis, Frequentia et periculo eminet bellica 
ista seu Aegyptiaca quam zat ¿Soy Angli Ophthalmy 
dicunt. Vis nocens, quae latius quam vulgo credunt 
patet, sunt aculei tenuissimi in foliis (1) Cacti Opun- 
tiae coacervati, Arva quasi claustris spontaneis cir- 
cumdant et inculta loca tegunt hae plantae, a quibus 

(1) Usus sum vulgari loquendi modo, constat vero jamdudum 
aculeos foliorum esse rudimenta et quae vulgo folia nuncu- 
pantur caules sunt forma, colore et structura cum veris foliie 
convenientes , ut illorum functionem suscipere possent. 

vento paululum vehementiori aculei facillime avellun- 
tur, et propter summam ponderis levitatem longe late- 
que deferuntur ad loca magno intervallo remota. In 
cutem facilime hi penetrant; dolorem peculiari modo 
molestum pariunt et oculum ingressi vehementem in- 
flammationem excitant. Ophthalmia Aegyptiaca A». 1814, 
quo Siciliam occupabant Angli, prae aliis frequenter oc- 
currebat. Fusius de hoc morbo agere non hujus est 
loci. 

Absoluta descriptione medica hujus insulae pauca 
haec tanquam corollaria adjiciamus. 

1. Pars septentrionalis et occidentalis salubrior est 
quam orientalis et australis, quia ventus perniciosus 
Scirocco jugis montium avertitur. 

2. Malaria potissimum interiorem partem et littus 
occupat, ubi torrentes magnas faciunt inundationes et 
aquae reperiuntur stagnantes. 

8. Malaria in Sicilia tantum peculiaribus quibusdam 
locis propria potissimum ubi cisternae, cavernae cet. 
inveniuntur. 

4. Morbi praesertim  determinantur aestu et subi- 
taneo refrigerio. 

5. Systema biliosum inprimis ab aestu afficitur, a 
quo etiam febris aestivalis pendet. 

6. Refrigerium potius in causa est rheumatismi, 
diarrhoeae, et dysenteriae. 

7. Syphilis hisce locis est morbus communis. 

a. Quia in coelo benigno symptomata mitiora mor- 
bum diutius abscondunt, eoque magis periculosum et 
tenacem reddunt. 


b. Pravà medelà per saecula intime organismo hu- 
mano inhaeret. 

c, Propter venerem praecocem et immodicam. 

d. Incuriam et immunditiam incolarum. 

8. Complicatio syphilitica crebro occurrit, qua sae- 
pius curatu difficiliores evadunt morbi. 

9. Praesertim cum rheumatismo haec est vulgaris. 

10. Vita vegetativa in calidis melius viget ac facilius 
etiam morbis afficitur, unde vitia organica, quae di- 
cuntur Afterorganisationen, repetenda. 

11. Stimuli vehementiores et continui facillime in- 
ducunt hyperstheniam, a qua dependet: 

a. febris inflammatoria, 

b. morborum inflammatoriorum frequentia, 

c. facilis vulnerum et ulcerum in gangraenam tran- 
situs, 

d. difficilis generatim ulcerum praesertim crurum 
curatio. 

12. In morbis curandis inprimis igitur utilis metho- 
dus antiphlogistica, evacuans. 

13. Praeter venae sectionem et purgantia optime 
mercurius huic fini potest inservire; jure hoc reme- 
dium in calidis tantopere laudibus extollitur. 

a. Deprimit enim vitam vegetativam, et in nor- 
mam regularem illam reducit. 

b. Plethoram aufert directe, vi sua in secretionibus 
et excretionibus augendis; indirecte, vi propria debi- 
litante. 

Regulae denique prophylacticae, quae sequuntur, 
plurimum ad tuendam sanitatem conferre possunt. 

1, Aestate abstinendum a diaeta lauta, usu potionum 
inebriantium, abusu vini, 

2. Quantum fieri potest, evitanda magis etiam est 
radiis solis in aprico expositio. 

3. Quotidie meridiem versus quiescendum,  Siesta 
ista in calidis perquam est necessaria. 

4. Caveatur a refrigerio, quo supprimeretur perspi- 
ratio cutis, 

5. Alvus laxa sit et cito adhibeatur methodus evacuans. 

6. Venae sectio numquam praetermittatur, simul atque 
oculi rubescunt, oppressio et vertigines sentiuntur. 

7. Numquam ferme diarrhoea comprimenda est. 

8. Neque haemorrhagiae spontaneae et haemorrhoides. 

9. Balneum marinum et natatio commendari meren- 
tur. lllud enim cutis functionem, in regionibus cali- 
dis apprime necessariam, firmat; post aestum gratissi- 
mum corpori sensum praebet; fibraeque tonum auget. 
Tempus erit maxime idoneum post meridiationem ante 
solis occasum, serius enim temperatura nimis est frigida. 
Sunt qui balneo utantur aéreo seu ventoso, i.e. qui 
ventis expositi, omnibus relictis vestimentis, in littus 
arenosum obambulent. lis commendanda est haec spe- 
cies, qui balneum marinum vix ferant, 

10. Summopere autem vitandum est illud in stagnis, 
paludibus cet., quoniam facile ex illis evolvitur miasma 
paludosum, uti exemplis allatis probavimus. 

5. MELITE. MALTA, 


AUCTORES, 


3. HENNEN, 1, l. p. 423-666, in quo opere, p. 547-551 
invenitur Catalogus criticus omnium auctorum qui 
de insula Malta egerunt ; inter illos distingui merentur: 

Insulae Maltae descriptio auctore quintino, Lugd.- 
Bat., 1536, 4º. (Primam insulae esse descriptionem 
peculiarem , sola operis laus est. HENNEN.) 

Ásrra, Malta illustrata. 1647. 

Malte, par un voyageur Francois. 1791. 

Boiscerix, Ancient and Modern Malta, 2 vol., 4»., 
1805. (Aliorum operum messis uberrima saepius sine 
fontium indicatione. HENNEN.) 

Larrey, 1. l. I. p. 187 sqq. Nisi ultimum excipias 
nullum horum librorum vidi. 

Roserr, Mémoire sur la topographie physique et mé- 
dicale de Malte, suivi de l'histoire des maladies qui ont 
regné dans cette ile parmi les troupes francaises, sur 
la fin de l'an 6 et pendant 7 et 8. (Mémoires sur l'Egypte. 
L. IV. p. xxxvii.) Neque haec mihi innotuit. 

Brypone, 1, 1. 


Insula parva, sita inter Africam et Siciliam seu gra- 
dum 35946/ et 3696/ Lat. bor. et 31°41 — 32013? 
Long. or. Distat a promontorio Passaro quinquaginta 
sex milliaria et a Cabo Bon, proximo Africae promon- 

torio ducenta milliaria. Egregie finget piscem cujus 
os erit Marsa Sirocco; venter littus occidentale; dor- 
sum orientale et pinna caudalis pars extrema borealis, 
post profundam incisionem prope Melala. Circuitus est 
60—70 mill. angl. a septentrione ad meridiem major di- 
stantia 10—12 mill.; maxima longitudo ab oriente ad 
occidentem 18—20 mill. Probabiliter et Siciliae et 
Africae juncta fuit, quod inprimis indicat stratorum di- 
rectio, tam in litore quod Siciliam, quam quod Afri- 
cam spectat, paralela, quae congruit cum paralela di- 
rectione litoris oppositi et Siciliae et Africae. Culmen 
insulae summum 1200 pedes tantum maris superficiem 
excedit, unde non in conspectum venit nisi ad intervallum 
20—30 mill. Varia admodum est terrae superficies, 
vallibus et collinis quasi mire intertexta. Solum sa- 
xosum pauca terra vegetabili estobductum, quae summa 
cura colitur. Insula fertilissima habetur, quamvis so- 
lum ipsum sit sterile, saepe humum et terram afferunt 
e regionibus vicinis, praesertim Sicilia, non quidem 
tanquam onus, ut multi voluere, sed tanquam saburram. 

Valles generatim in directione Africi ad Aquilonem 
decurrunt, sunt longiores et profundiores quo magis ad 
partem occidentalem insulae accedunt. Desunt in insula 
rivi, lacus, paludes et stagna [bogs]. In montibus vel 
potius collibus Ben Jemma, qui totam insulam transeunt, 
sunt fontes plurimi aquae saluberrimae. Hieme ab om- 
nibus torrentes magno impetu decurrunt, qui etiam 
Fiumari vocantur. Ad fundum sinuum idiomate Arabico 
corrupto Marsa dictorum est alluvies, unde aestate ex- 
halationes miasmaticae exsurgunt; mox autem plura 
de hisce dicendi nobis dabitur occasio. 

Aquae medicatae, in insula hodie non inveniuntur vei 

saltem usu non veniunt, Olim fons Bir Zegrella habe- 
batur febrifugus, nunc in magnum aquaeductum fluit, 
et mixtione vires, si umquam exstitere, amissae sunt. 
Loco Rabbatto dicto invenitur Aayen Hammyn, quod 
significat fons thermarum, cujus aquá tepidà et subsalsà 
(somewhat warm and brackish) non nisi ad lavandum 
utuntur (1). 

Aéris temperies. Insularum, inprimis majori a con- 
tinente intervallo dissitarum, aéris temperies ventis de- 
terminatur. Sic Septentrio v. c. media aestate sub ipsissi- 
mis radiis ardentibus solis frigus ita penetrans provoca- 
re potest, ut vestimenta arcte claudenda sint, et chla- 
mydes egregii usus videantur. Hinc maxima oritur dif- 
ferentia inter temperaturam veram, quae instrumento- 
rum ope notatur, et sensibilem, quam nobis monstrat 
corpus ipsum. Saepe faciem antiboream propter frigoris 
vehementiam ferre non possumus, dum aversa aestum 
radiorum solarium vix patitur. Haec praemonenda exis- 
timavi, quia alias falsam sibi fingeret, hujus rei igna- 
rus, temperaturae opinionem. Hinc etiam auctorum 
varia fuit sententia de aére hujus insulae. Alii totius 
Europae calidissimum, alii tam siccum eum perhibuere, 
ut prorsus sine nebulis et vaporibus esset, dum illum 
alii magis variabilem, quam in ipsa Anglia putaverunt. 
De ventis igitur primo agamus. 

Ventus Caurus aérem quam maxime purgat, quum 
vastum maris tractum transierit, antequam ad insulam 
pervenerit. 

Aquilo non tam purus est eoque minus, quo magis 


(1) Hensen, 1 1, 476, 

transit in Eurum et Austrum, dum iterum salubrior fit 
si mutatur in Africum. 

Auster perquam insulabris est, quia deserta Africae 
ardentia transiens incalescit. Summo incolarum bono 
non diutius quam 3—4 dies perseverat, semperque fere 
succedit quies, in qua mercurius in thermometro saepe 
gradus aliquot altius adscendit, corporis autem sensu 
aestus multo minus suffocans percipitur. 

Sin Austro succedat Septentrio, sensus exsistit gra- 
tissimus, ac levissimus, quia ut ita dicam, respiratio 
liberrima est; omnis anxietas, omnis ponderis et op- 
pressionis sensus abit, facilior artuum et membrorum 
redditur usus, nulla fere defatigatio sentitur, post 
eosdem labores, quos per Australes ventos sequitur in- 
gens lassitudo. Et vitae animalis et vegetativae melius 
peraguntur functiones, novum tonum corporis fibrae 
acquirunt. Nec tamen periculi vacuum est, saepe enim 
frigoris vehementis provocat sensum, quod aestus suf- 
focantem intolerabilem excipiens, subitanea mutatione 
morbis viscerum thoracicorum et perspirationis cutis 
suppressae quasi ansam praebet. 

Omnes venti inter Austrum et Eurum plus minus diri 
Scirocco naturam assumunt. Vulturnus per totam Eu- 
ropam australem timendus est, at Malta duplicata ve- 
hementia ferit, nec mirum cum ei facillimus, nec ulla 
quidem re impeditus sit aditus. Verus ita dictus Vero 
Scirocco in insula Malta est Z. Z. O. vel Z. O. t. Z. (1). 
Effectus ejus hie majores sunt, quam in alia Europae 
parte, quia eo propinquior est mundi partibus unde 


(1) Jam in iis quae praefatus sum vidimus has ventorum direc- 
tionis determinationes apud recentiores, non convenire cum 
illis quibus usi sunt veteres, 

vim suam nocentem ventus iste affert. Latus aedium 
et operum bellicorum huie vento oppositum multo ci- 
tius corriditur ¿et deletur. In salinis sal culinare, eo 
tempore, quo flat, multo pejus in crystallos redigitur, 
et si cavernae in rupibus ad condendum frumentum 
forte sub hoc vento aperiuntur, frumentum corrum- 
pitur. Moenia, muri, plateae, parietes, et statuae hu- 
miditate teguntur tanquam homines sudoribus madidi. 
Gluten, Scirocco flante, non amplius adhaeret atque 
conglutinat, hinc nullus faber lignarius eo tempore 
illo utitur. Colores a pictore in tabula mixti numquam 
siccantur. Emplastrum adhaesivum non agglutinat et 
quod hoc vento regnante paratur nullius est pretii; 
cibus non saliri debet, mox enim in fermentationem 
abit, inde pistores tum multo minore fermenti copia 
utuntur, pasta jam sine illo fermentari incipit. Foetent 
multo magis faeces, atque odorem prorsus intolerabi- 
lem spargunt. Ut supra jam vidimus calidus et hu- 
midus simul est hic ventus, propter vapores aqueos e 
mari in transitu allicitos. Aestus tam ingens est 
ut plantarum viriditas omnis dispareat, et folia com- 
burantur. Melius corporis sensibus effectus ejus percipi- 
untur, quam instrumentorum ope determinari possunt. 
Hennen statuit nec thermometrum, nec barometrum pe- 
culiari modo a vento isto affici, BRYDONE contra in urbe 
Palermo mercurium a gradu 72º ad 112º citissime ad- 
scendere vidit, Crederem, hanc observationem si vera ac 
fidelis haberi debet, a causa quadam in locis posita et 
fortuita, positione australi, aprica, repercussione ra- 
diorum solis aliave pendere, nec generalem normam 
esse posse. Sententiam. vero Doct. mennen nimis ab- 
soluta et probabiliter a paucis tantum observationibus 

diducta esse videtur. Major vero differentia quam 
4o—60 gradus vix umquam post Scirocco observatur, 
neque ulla ratio intercedit inter sensumgingratum, quo 
corpus afficitur, et instrumentorum signa. Effectus in 
corpus animale jam variis locis descripsimus, verho 
adjiciamus in Malta prae ceteris regionibus conspicuos 
fieri. Aegri et convalescentes praesertim ejus vi op- 
primuntur. Vulnera et ulcera admodum ingravescunt. 
Vaccinatio sub hoc vento instituta saepius omui bono 
successu caret, vel pustularum eruptio non apparet 
ante decimum vel duodecimum diem. Hypochondriacis, 
et qui morbis laborant hepatis inprimis intolerabilis 
est, Multi Scirocco appropinquantem praesagiunt e sensu 
ingratissimo , quem horis aliquot ante ortum hujus venti 
jam patiuntur. Nullus praeterea est, qui statim non 
affirmare posset, illum flare. Miserrimum foret incolis, 
si diu regnare perseveraret. At duo, tresve, ad sum- 
mus quatuor dies in Sicilia et Malta perdurat. Neapoli 
autem BRYDONE eum per septem flantem observavit. Pul- 
visculos subtilissimos immensa quantitate secum ducit, 
quod luculentissime patet, si pluvia ventum excipit, 
tum enim ex atmosphaera tanta copia praecipitatur, ut 
facillime colligi queat. Doct. senza arenam dicit ru- 
bram, quam frustra in Sicilia vel Malta quaereres, sed 
optime convenit cum arena ex desertis Africae et Ara- 
biae. Interdum omnes characteres prae se fert venti 
venenati Samiel vel Simoum, tumque, si diutius dura- 
ret, omnem exstingueret vitam. Est autem tantum- 
modo flatus parvi temporis per aliquot secundas rarius- 
que ultra dimidiam minutam perseverans (1). Variis 


ri ronca 


(1) Hennen, 1, Ll. p. 447. 

constat experimentis, electricitatem summi esse mo- 
menti in phaenomenis hujus venti explicandis. Memorat 
BENZA leni frictione e pelle animalis vivi et vestimen- 
tis laneis scintillas elici, et coelo nubibus velato vivi- 
dos ignes per Aethera coruscari. Ulterioribus autem 
observationibus haec res illustrari debet.  Differunt 
effectus pro natura locorum, in humidis periculum ma- 
jus est, praesertim si circumdant paludes, e quibus 
Malaria exsurgit, v.c. locis Siragossa, Leontine aliis- 
que. Difficile admodum est ab effectu noxio vel saltem 
ingrato tutum se servare, pertinent inter meliora pro- 
phylactica cautio januas et fenestras arctissime occlu- 
dendi, expansio pannorum et velamentorum humidorum 
eo latere, quod ferit ventus, frequens irrigatio cubicu- 
li, denique balneum marinum, cujus effectus salutares 
inter alios expertus est ipse BRYDONE cum sociis (1). 
Simulac venti paululum vehementius flant, aestate 
saltem tenuissimum pulverem ex arido solo secum fe- 
runt, qui nullo tegmine excludi potest. Aedes domus- 
que intrat, vestimenta penetrat (2), ita ut tota cutis 
strato illius ferme impalpabili tegatur. Flante vento 
humido vel pluvia tenui cadente pulvisculi agglomerati. 
ex atmosphaera praecipitantur forma guttularum fusca- 
rum limum imitantium, Facile exinde explicantur plu- 
viae terreae quas inter portenta referebant veteres (3). 


—————— mama 


(1) Bayponz, 1. |. p. $. 

(2) Narrat mennen pulvisculos vel per capsulas transire quibus 
horologia saepe inclusa servantur, l. l. p. 446, 

(3) De pluvia terrea Cf. Tr. zivir, Hist. LXXXIV, Cap. 45, 
XXXV , Cap. 21 , XXXVII, Cap. 3, et de aliis v. c. lactis, 
sanguinis , carnis , ferri, lanae, laterum coctorum , PLINII, 
Hist. Nat. II. Cap. 57. (edit. rancoucxe, Tom. Il. pag. 
126 sq.). 

Ridicula prorsus est sententia Doct. macrean talem plu- 
viam pestis causam habentis. 

Temperatura. Calor aestate saepe ad 909—890» Fahr. 
imo ad 93º et interdum in quibusdam aedibus ad 97º ad- 
scendit , thermometro vero radiis solis exposito mercu- 
rius interdum 130º attigit. Neque umquam ultra 46º 
descendit. Ex fideli sexenni observatione in loco um- 
broso mennen 909 invenit maximum, 46° minimum, 
et medium circiter 63». Ab omnibus fere Europae australis 
partibus eo nomine differt Malta, quod aestus noctur- 
nus diurnum ferme aequat. Continua solis radiorum 
actione muri aedium ita incalescunt, ut noctibus brevi- 
bus non possint refrigerari. Anno 1822 per tres hebdoma- 
des ad finem Augusti et initio Septembris ne vel dimi- 
dium gradum noctu mercurium descendere vidit MENNEN 
in suo thermometro. Hine multo intolerabilior fit aestus 
quia grata vesperae et primae noctis temperie carent, 
continua igitur caloris fit actio, perquam injucunda. 
Ad finem accedentes brevem anni constitutionis, qualis 
vulgo solet observari, nunc demus conspectum: 

Januarius. Imbres tropica violentia a coelo decidunt. 
Interdum grando accedit, statim liquescens si solum 
attigerit. 

Februarius. Ex parte imbres sine intermissione ca- 
dunt, ad finem vero mensis, sensim sensimque remittunt. 

Martius. Incipit ver. Aliquot procellae ingruunt et 
pluviae irregulares. 

Aprilis. Coelum constanter remanet serenum, tempe- 
ratura amoena, calor benignus ac gratissimus, Anni 
tempus pulcherrimum est. 

Majus. Calor augetur. Ut et mense priore aliquando 
pluit sequentibus tribus vero Junio, Julio, Augusto 

frustra vel nubeculam in coelo quaereres. Aestus tum 
vehemens, ne noctu quidem tolerabilis est. 

Ad finem Augusti et initium Septembris imbres aes- 
tivales cadunt, quo vero coeli aérisque beneficio purgatur 
et refrigeratur atmosphaera, at saepius per tres qua- 
tuor vel plures dies continui imbres se remittunt et in 
dies serenos mutantur. 

October. Imbres sequitur tempus totius anni jucun- 
dissimum vel vere amoenius ac gratius. Aër tunc 
est purus ac levis; respiratio facilis; temperatura nec 
frigida, neque aestuosa; novo vestitu natura ornatur; 
alter quasi ver et aestas priores longe superantes. Hanc 
vocant aestatem minorem seu Sancti Martini, quae durat 
usque ad initium, vel ad dimidium mensis Novembris. 

Ab initio Decembris vel a fine Novembris denuo im- 
bres summa cum vehementia cadunt usque ad medium 
vel ultimum Februarium, paucis intermixtis diebus 
serenis, continui.  Cadunt potissimum noctu soloque 
avido cito absorbentur, unde tempus imbrium seu au- 
tumnus et hiems saluberrimus habetur. 

Ros abundat vere et autumno praesertim flante Sci- 
rocco aut alio hujus generis vento. Media vero aestate non 
observatur. Sine ullo sanitatis detrimento incolae tum 
dormiunt in tectis, in podiis seu porticibus et plateis. 

Nulla est in toto terrarum orbe regio, quae pro rata 
parte et aequali spatio plures habeat incolas. Anno 1824 
continebat 96404 in 6—7 milliaribus quadratis. 

Incolae sunt robusti, capillis oculisque nigerrimis (1), 


(1) In quibusdam locis sed praesertem in vico Zurrico, multi 
sunt oculis caeruleis. Zurrico repetendum videtur, uti 
mecum communicavit amicissimus CANNEMAN , a voce Arabica 


320f: 


y) Azrako , Caeruleus | proprie: caeruleos habens oculos]. 

cute fusciori, viri staturae mediae vi musculorum excel- 
lunt. Feminae parvulae, sed pulcherrimae sunt mem- 
brorum harmonia. Deformes rarissime occurrunt. Fa- 
cillime parturiunt feminae, tertio post partum die vulgo 
lectum relinquunt, Partus geminus est satis frequens, 
trigemini vero huc usque nullum observatum est exem- 
plum. Jam anno undecimo vel decimo tertio menses 
apparent, saepius hujus aetatis puellae matrimonium 
ineunt. Mos pravus quo infantes recens nati arctissi- 
mis circumdantur stragulis et vinculis, ita ut potius mu- 
miis similes sint, etiam ibi viget. Ceterum quod tamen 
eorum pueris vires corporis feliciter augentur, forte tri- 
buendum est quod minus ingenii viribus exercendis 
defatigantur. Non equidem improbo diligentiam , qua 
hisce temporibus in multis Europae regionibus pueri 
atque adolescentes in scholas omnigenas pelluntur, atta- 
men, ut opinor, vita sedentaria in atmosphaera cor- 
rupta cubiculi saepe angusti, juniori aetate plus sanitati 
nocet, quam pauca, quae in primariis hisce scholis dis- 
cunt, utilitatem iis adferunt (1). Difficile admodum est, 
educationem physicam morali ita jungere, ut et corpus 
et mens simul, et ut ita dicam pari passu excolantur (2). 


Color iste generalis vico igitur nomen dedit. Probabile fit 
primos incolas ex Europa septentrionali fuisse. Forsan fuit 
colonia Normannorum. 

(1) Cf. de hoc argumento: Bemerkungen über den Einfluss der 
Schulen auf die Gesundheid von Dr. mos. FRoRIEr. Berlin, 
1836, et: Zum Schutze der Gesundheit in den Schulen von 
Dr. c. J. LORINSER. Ibid. 1836. 

(2) Notum est veteres artem gymnasticam magni fecisse in 
educanda juventute, recentiores illam nimis neglexerunt et 
perperam solis funambulis, quique hujus generis plures sunt , 
reliquerunt, 

Inter corporis exercitia praesertim pulchra et salutari 
natandi arte excellunt, per totum mare mediterraneum 
propter hanc artem laude celebrantur , et totius Europae 
optimi habentur urinatores, qui facillime ad altitudi- 
nem 40—50 (1) pedum in mare descendunt, et num- 
mum in undas projectum arripiunt sub aqua, antequam. 
fundum attigerit. | 

Mores non multum differunt a Siculis; in urbibus 
regnat libido et prostitutio ingens, ruri contra sobrie- 
tas et diligentia eminent, Iracundi admodum cum sint, 
ulciscendi opportunitatem caute vel per complures an- 
nos exspectant, inventam numquam praetermittunt. Plebs 
originis est Arabicae, uti inprimis apparet ex idiomate 
quod a linguae Arabicae corruptione originem traxit, 
ita tamen ut Arabes et Maltenses se invicem satis intel- 
ligant. BsórssramL hac de re annotat (2) Arabes facil- 
lime a Maltensibus intelligi posse, sententiam autem 
quorumdam virorum doctorum (3), hoc idioma reliquias 
esse linguae Punicae, falsam esse; utuntur praeterea 
semper litteris Italicis, uti ipse s;ónNsrAnL intellexit cum 
rogavisset mercatores quosdam , idioma hoc callentes, ut 
scriberent nonnullas voces. 

Sunt qui contendant, jam ex facie originem Afri- 
canam pateferi; viros nempe hi describunt naso 
largo, planiore, labiis mentoque crassis, capillis niger- 


(1) Barpoxe, l. 1. I. p. 8. 

(2) Reize door Europa en het Oosten. Uit het Duitsch ver- 
taald. Amsterdam en Utrecht, 1778 , I. p. 225. 

(3) V.c. 3. m. majus, in Specimine de Lingua Punica in ho- 
dierna Melitensium superstite. 3. v. acuis, della lingua 
punica presentamente usata da Maltesi. Roma, 1750, 8º, 
(Utrumque citat ss0rnsTARL; libros non vidi,) 

rimis laneo-crispis, Hennen contra affirmat, se num- 
quam Maltensem ex parentibus Europaeis natum tali 
faciei forma vidisse, Cum totius Africae borealis inco- 
lae pertineant ad varietatem Caucasicam non verisimile 
videtur, insulam Malta potius ex interioribus regionie 
bus incolas accepisse quam e littorali tractu. Hujus 
igitur observationi magis fidendum esse apparet. 

Victus et Diaeta, Domus et aedes in hac insula ma- 
gis ad morem orientalem accedunt, coelo calidissimo 
egregie convenientes. Vulgo sunt lapideae, tectis pla- 
nis, e lapidibus largis, tenuibus, copiose superstratae 
Pozzolano. Quaeque domus fere impluvium quoddam 
habet, in quo puteus amplus sive cisterna, quod implu- 
vium pleraeque conclavium fenestrae spectant.  Lecti 
semper sublime fixi sunt in editiore sede et fulcris, vel in 
ferreis contabulationibus. Vestitus rusticorum et plebis 
inferioris confectus est e gossypio, quod ipsa insula 
profert. Crura vulgo sunt nuda, caput cucullo tectum. 
Ditiorum vestes non differunt ab iis, quae in cetera 
Europa usu receptae sunt. Hieme vestitu calidiori po- 
tius frigus avertere conantur, quam igne; insaluberri- 
mum ducunt cubicula calefacere, et juxta focum desi- 
dere. In culinis rarius igne utuntur, neque diutius 
quam ad cibos parandos opus est. Victus generatim 
admodum simplex est, incolae omnis conditionis sobrii 
sunt ac fruges. Rure potissimum cruda amant, olera; 
fructus, lactucaria, quibus jungunt panem fuscum, 
oleum, allium, cum piscibus quibusdam sale conditis 
[Clupea encrasicholus et Scomber Sarda L.]. Jentacu- 
lum numquam certo tempore constituto sumitur, 
frustulum panis, ficus aliquot, vasculum coffeae seu 
suecolatae hujus loco in usu est. Meridie prandio 

utuntur, hora 9 vespertina coenant. Constat utrumque 
pane, macaroni, oleribus cum piscibus, vel hieme 
carne suilla recenti vel salita, in minuscula frusta sec- 
ta, interdum carne bubula recenti vescuntur vel alia 
quadam venatione capta. Caseus, Hollandicus inprimis, 
ab omnibus ferme comeditur. Poculum vini Siculi coenam 
claudit. Usus infusionis coffeae adustae et inprimis aquae 
gelidae ita vulgaris est, ut cujuscumque ordinis, aeta- 
tis, sexus, omni ferme hora communis sit, Nec rarius 
herba Nicotiana adhibetur. Quibusdam temporibus, die- 
bus festivis, et publicis et privatis, convivia splendida 
atque epulae lautae a vulgari sobrietate recedunt. Po- 
tus vulgare est vinum, rarius merum. Aqua non 
adest ejusdem ubique praestantiae per totam insulam; 
vulgaris est pluvia, quae in omni domo in cisterna 
colligitur; interdum cloacis nimis propinquis odor in- 
gratissimus aquis communicatur. In urbe La Valette 
optimam aquam fontanam habent, quae aquaeductus 
ope, 16885 Yards longi, a Diar Chandal adducitur ; ex 
illa tamen sedimentum calcareum saepe praecipitatur. 

Absoluta hac introductione ad morborum endemio- 
rum descriptionem accedamus, Qui in Insula observan- 
iur morbi vulgares sunt: febres, ophthalmiae, affectio- 
nes viscerum abdominalium, diarrhoea, dysenteria, 
morbi pulmonum, vermes, convulsiones, morbi syste- 
matis hepatici et uropoietici, calculus v. c., herniae, Jam 
de singulis agamus. 

Febres. E fideli multorum annorum observatione 
patuit, in Nosocomiis rationem inter febre correptos 
et ceteros aegros fuisse uti unus ad septem.  Defunc- 
torum vero alia est ratio, nam totius defunctorum nu- 
meri 13444 intra sex annos, febre occubuere 1446, 

14 * 

unus igitur ferme e novem. Quod ad typum attinet, 
Intra octo 


sequens tabula optimum conspectum dabit. 


annos in omnibus Nosocomiis insulae recepti adfuerunt 
19549, quorum 3420 febre laborarunt [unus circiter 


ex 5$]. Inter hos 


Quotidiana intermittente laborabant . 


Tertiana » » 
Quartana » » 
Remittente E 
Continua communi » 
Icterica » 
Synocho : 
Typho » 


3420. 


Si ex hac confecerimus tabulam proportionalem inve- 


nienius : 
Intermittentes 
Continuas communes » » 
Remittentes » » 
Ictericam » » 
Synochum » » 
Typhum » » 


Quotidianas ex intermittentibus 
» » omnibus 
Tertianas  » intermittentibus 

» » omnibus 
Quartanas >» intermittentibus 
» » omnibus 


Praeter proprias observationes WENNEN 


ex omnibus facere 


iy circiter. 

medicorum militarium collegit annotationes qui ipsi in 
insula praxin fecerant. Hac methodo optime imaginem 

sibi fingere cogitatione potuit de natura morborum en- 
demia, qua eo magis fidendum est quod omnes satis 
superque inter se conveniunt, 

Febris aestivalis Maltensis dignoscitur congestione ad 
caput, pectus vel abdomen, nunc singulatim nunc simul. 
Variat quam maxime pro anni constitutione ac tempore 
et personis. Autumnum versus systema hepaticum plus 
afficitur quam caput; sin vero hoc morbo affectum sympto- 
mata vehementia, diversa tamen a dolore fixo supra orbitas 
ad phrenitidem usque. Sic etiam hepaticae affectiones a 
sapore amaro, nausea, sedibus biliosis ad colorem flavum 
cutis, vomitum nigrum, et alia satis cum febre endemia 
Indiarum occidentalium convenientia. Plerumque lin- 
gua est humida, alba, quasi crusta calcarea madida 
tecta, oculi suffusi rubore, in multis pulsus varius ob- 
servatur, nunc plenus ac fortis, nunc mollis. Cutis fla- 
vedo est symptoma vulgare, non eadem frequentia ta- 
men occurrit quovis anni tempore, neque omnes ae- 
gros, quod attinet ad externam speciem in eodem ver- 
santes statu, aequaliter afficit. Praesertim iste color oc- 
currit apud milites advenas, uno etiam anno frequentior 
est, quam altero, v.c. post aestates calidiores. 

Doct. sxzv (Deputy Inspector of hospitals) febrem 
optime cum synocho cuLLENI convenire putat. Cephal- 
algia gravis adest, atque oculi rubore suffusi, dolores 
acutissimi in scrobiculo cordis, hypochondriis et thorace. 
Abdomen tensum, praesertim in parte superiore, vomi- 
tus biliosus, materies ejecta, haud secus ac faeces, coloris 
est fuscioris. Lingua obducta panno quasi albido, in 
medio fusco-luteo. A febre Indiarum occidentalium , 
quam etiam observavit Doct. sxey, non primo obtutu 
differt, nisi sede cephalalgiae, fronte non limitatae, 

sensuque caloris minus vehemente. Decursus vero il- 
lius celerior ac periculi plenior, et exitus saepius le- 
thalis est. 

Haec optime quadrant cum Doct. 1xemam observatio- 
nibus, qui febrem etiam cum synocho cuLLENI compa- 
ravit, et frigus saepe ad rigorem usque increscere dicit, 
praeterea quoque observasse affirmat, cephalalgiam in- 
tolerabilem, nauseam, interdum vomitum biliosum, 
cutem ardentem, linguam albidam et obtectam, pulsum 
plenum, dolorem in hypochondriis ad thoracem usque 
extensum, sub quavis respiratione auctum, Animi dotes 
tamen non ita affectae sunt, quam quis a tam vehemen- 
libus symptomatibus crederet. Comam semel tantum 
observavit, in casu nempe lethali. 

Neque ab hoc differt descriptio Docti. xENNEDY, in qua 
praeterea adjectum invenies dolorem in suris, alvum 
interdum  strictam, saepius laxam, aquosam, minus 
foeculentam, vomitum copiosum, sitim intolerabilem 
cutem ardentem ac siccam. Mensibus vero aestuosis ob- 
servatur perspiratio copiosa sine ulla symptomatum re- 
missione. Interdum morbus subito obrepit, interdum 
lassitudo praecessit per aliquot dies, debilitas, nausea 
et appetitus prostratus. Alias morbus initium duxit a 
cholerae specie, vomitu et sedibus biliosis. Lingua ge- 
neratim est albida, humida, saepe etiam sicca crustá- 
que nigra obducta. Pulsus variat a 90—120, nunc 
fortis, plenus, nunc parvus, contractus, oppressus, nunc 
celer ac plenus, facillime e sthenico hypersthenicus 
factus. In morbi decursu hepar plus minusve afficitur, 
dolente saepe hypochondrio dextro et epigastrio, sedi- 
bus aquosis virescentibus, mucosis, nigricantibus, num- 
quam foeculentis, Respirationis organa rarius afficiun- 

tur. Delirium rarissime observatur, nisi ad exitum 
casuum lethalium; saepe dolor sentitur in pube. In 
tribus casibus e 99 flavo colore corpus repertum est 
suffasum ; horum unus tantum valetudinem recuperavit. 

Ne autem praetermittamus LIGHTBODY, qui ex omni- 
bus absolutissimam scripsit et misit hujusce rei com- 
memorationem. Ex illius sententia morbus vulgo subito 
invadit. Primo caput dolet supra unum vel utrumque 
oculum , cum illorum suffusione; facies doloris et morbi 
impressionem facile monstrat ; cutis ardet ; lingua crustá 
obducitur albà, tenui, mucosa vel spissiore panno quasi 
albo, griseo, fusco (1), plerumque humida, siti tamen 
intolerabili, Pulsus est frequens, tensus, interdum 
languidus, plenus, lentus, vel etiam intermittens. Do- 
lor in dorso et membris existit cum debilitate et las- 
situdine; interdum dolor iste dorsalis et apici-femora- 
lis summus est, cephalalgia deficiente. Nausea et 
vomitus, obstructio, vel sedes copiosiores morbum 
praecedunt; sedum color est fuscior, interdum viridis, 
vel etiam flavus. | 

Autopsia haee docuit: viscera inflammata, vel in 
inflanmationem tendentia, hepar potissimum morbi se- 
dem saepe jam suppurans. Antagonismus quidam adest 
inter cutem et hoc viscus, ubi enim illa flavescit, hepar 
minus affectum observatur, quam cute sana. In priori 
casu hepar sanum solet esse sed albius et mollius vul- 
garique forma majus est.  Vesicula fellis major est, 
bile fere repleta, ventriculus distentus, superficie in. 


feriore prope pylorum materia tecta mucoso-purulenta, 


(1) With a thin, white, elimy coat, or a thick white, grey, 
or brown fur, 

cetera viscera generatim sana reperiuntur et statu normali; 
peritoneum flavescit; serosa exsudatio in abdomine, 
flava, crassa, saponacea, vel etiam serum flavum magna 
copia in ventriculis cerebri effusum ; dura mater crusta 
tecta pingui lymphae flavae, pericardium unctum ma- 
teria flava saponacea, cor flavum et flaccidum, pleura, 
peritoneum, pericardium, colon et aliae partes tractus 
intestinalis ostendebant signa inflammationis praecedentis, 
hepar, uti supra jam diximus, praeter majorem magnitu- 
dinem non a sano differebat, In alio casu contra, ubi 
cutis naturalem colorem servaverat, hepar solito majus 
reperiebatur diaphragmati junctum strato lymphae coa- 
gulabilis, abscessus largus hemina plenus materiae pu- 
rulentae, parva bilis admixta quantitate, in parte su- 
periore convexa lobi dextri. 

Cura quae optima reperta est a chirurgis Anglis 
egregie quadrat: cum curandi ratione a ZIERMANNO in 
Sicilia adhibita (1). Venae sectio unciarum 30—40 (2), 
purgantia, calomel v. c. cum jalappa, alia. Unica ple- 
rumque venae sectio copiosa sufficiebat et revera unica 
methodus morbi quasi jugulandi [of cutting short the 
disease]. Venae sectio egregie motum peristalticum in- 
testinorum e virium oppressione primo torpentium re- 
stituit, itaque optime effectum purgantium juvat, etiam 
ventriculus vim muscularem novam acquirit, saepe 
sub ipsa venae sectione vomitus locum habet. 

Ophthalmiae. Neque minus, quam in Sicilia, in 
hacce insula varii endemii sunt oculorum morbi. Eae- 
dem sunt causae quae huic malo praebuerunt occasio- 


(1) Cf, diss. pag. 186 sqq. 
(2) In quibusdam casibus unciae 92 missae sine syncope. 

nem, nempe aestus, lux vehemens, rupibus et inprimis 
aedibus dealbatis repercussa, atmosphaera pulvisculis 
gravis (de qua suo loco egimus), somnus sub divo. 
Potissimum bellica ista seu Aegyptiaca, communis est. 
Per totum annum hac laborantes inveniuntur aegri, 
frequentius tamen grassatur ad finem aestatis per to- 
tum autumnum, in quod tempus vulgo incidit etiam 
illud, quo maturescunt granatorum fructus. Nulla 
insulae pars ab hoc malo remanet libera, alia tamen 
prae aliis ei magis exponitur, sic v. c. pagus Zei- 
tun notabilem continet coecorum numerum, et ma- 
jor pars praeterea musicorum coecorum, in plateis et 
vis urbis La Valette, in hoc vico nati reperiuntur. 
Anno 1823 nullus e nonaginta discipulis a morbo liber 
mansit, uti magister Pater LuiGe ipsi auctori testatus 
est, Causae quae homines huic malo reddunt obnoxios 
sunt  perspiratio cutis suppressa,  plethora. Multi 
praeterea hoc malo afficiuntur post plumbeos venti 
Scirocco (1) flatus. Menses September et October plu- 
rimos habent aegros, ut melius expressit tabula sequens, 
quam ab auctore mutuamus : 


(1) Anno 1834 a 21—28 Sept. in Nosocomio recepti sunt 8 ophthal- 
mia laborantes, ventus Zephyrus in hac hebdomade praeva- 
luit, sequenti vero Scirocco fuit continuus dirissimus , ma- 
jor quam intra multos annos passi fuerant, Tum vero 
numerus receptorum erat 20. 


MENSES. 


Januarius . ; 
Februarius. 
Martius. . 
Aprilis, . 
2b É Maius 1 
£3 B Junius, . 
| Julius... 
Augustus. 
September 
October . 
November 
December 


1615 

Praeter ophthalmiam istam Aegyptiacam, qua ceteri 
oculorum morbi absorbentur quasi, lippitudo frequens 
affectio est. 

Morbos viscerum abdominalium frequentes observari 
jam vidimus de febribus agentes. Inprimis hepar vexa- 
tur, vera autem hepatitis rarius occurrit. 

Diarrhoea et dysenteria inter incolas crebrius occur- 
runt. Hisce morbis omnium defunctorum ferme sep- 
tima pars perire solet. Grassantur praesertim aestate. 
Diarrhoea est mucosa, quae in regionibus calidioribus vul- 
garis perspirationem cutis impeditam causam habet. 

Morbus verminosus admodum írequens est, praeser- 
tim taenia solium vulgaris. Morbum illum hisce tem- 
poribus multo frequentiorem repetunt incolae a fru- 
mento non amplius e Sicilia, sed potius ex Aegypto et 
Odessa allato. Difficile dictu est, quanti momenti sit 
haec observatio, utrum fortuitum quid simul incidat, 
an revera haec sit causa. Doct. nennen rem non ulte- 
terius explicat. 

Vidimus, in Sicilia et apud incolas et apud peregri- 
nos, hernias saepe inveniri. Hac in re egregie cum 
Malta convenit, namque chirurgus amicus Docto. NENNEN 
retulit, tertiam circiter partem ex illis, quorum cura 
sibi mandata fuerat, una alterave herniarum specie 
laborare. Doct. ZIERMANN numerum majorem etiam 
affert, statuens nullum ferme incolam prorsus hoc 
malo liberum reperiri. 

Calculus vesicae passim hic invenitur, alio tamen 
loco praeter alium frequentius, uti v. c. in vico Bir- 
chircara, in valle Missida. Forsan in aquis talia loca 
irrigantibus causa quaerenda est; huc usque vero in 
hisce nil peculiare detectum. 

Inter morbos infantum, e nervosorum genere frequen- 
tiores sunt.  Convulsiones quotannis satis notabilem 
stragem edunt. 

Affectiones pulmonum. Vulgaris est opinio phthisicis 
coelum Europae australis benignum esse, sensimque in- 
valuit mos, praesertim apud Ánglos, quorum tot quo- 
tannis morbis pulmonum pereunt, ut totius defuncto- 
rum numeri quintam faciant partem, hunc illumve 
Europae australis locum adeundi. Prae ceteris salu- 
britatis fama celebria sunt, JVismes, Hieres, Marseille, 
Montpellier, Nizza, Genoa, Pisa, Fiorenza, Roma, 
Napoli, insulae Madera, Malta, olim etiam Mallorca 
et Menorca, In posterum egregia nobis erit occasio 
cum de primo loco memoratis acturi simus, in hoc 
inquirendi, utrum experientia hujus sententiae veri- 
tatem confirmaverit, nec ne; nunc tantum indagabi- 
mus, quibus rationibus insula Malta valetudini conve- 
niat et quibus noceat. 

In coeli descriptione pag. 201 sqq. vidimus aéris atmo- 
sphaerici constitutionem, nisi flante vento Scirocco, calidam 
esse atque siccam, stimulus igitur vehemens est ad muco- 
sam tenuem, qua bronchorum ramuli obvestiuntur. Vidi- 
mus etiam pulvisculos tenuissimos tam ingenti copia in aére 
libere volitare, ut humiditate, pluvia minutiori praeci- 
pitati solum et vegetabilia fusca tegant cuticula, Respi- 
ratione hi vias subtilissimas aéreas intrant, stimuloque 
suo alieno variis affectionibus pulmonum quasi ansam 
praebent. Ob duplicem causam igitur aéris temperiem 
insulae Malta jure pulmonibus inimicum dicimus. Con- 
firmant praeterea hanc sententiam tabulae quas suo operi 
adjunxit Doct. nennen; ex his enim apparet, indigenas 
et ditiores et pauperiores crebro omnigenis morbis 

pectoris vexari, advenasque milites, febribus exceptis, 
nullo alio frequentius morbo corripi. Rarissime contra 
phthisis inter milites indigenas observatur, quippe qui 
robusti, et vegeta sanitate, summa cura eliguntur, et 
eorum militia nec dura nec difficilis est, qualis Anglo- 
rum in militia solet esse labor. 

Longaevitas, Notum est, in regionibus calidis ho- 
mines senectutem provectam raro attingere, attamen 
ab historico aszta nonnulla notantur exempla senum 
80, 90, 100, 105, 107, 110 et duo 120 apnorum. 

Ex morbis epidemicis pestis saepe insulam invasit. 
Auni 1519 prima in annalibus occurrit annotatio, alia 
annorum 1593, 1623, 1663, 1675, at dubium est, an sem- 
per vera fuerit pestis: quandoquidem anno 1623 qua- 
draginta, et 1663 viginti tantum occubuere; dum gra- 
vissima epidemia anni 1675 rapuit 11,300. Inde ab 
ilo anno usque ad 1813 nulla pestis memoratur. Est 
tamen probabile, insulam et Africae et Orienti tam 
propinquam, non per tot annos liberam mansisse ab 
hoc malo in illis regionibus communi; tantum ex eo 
intelligi potest, nullam hoc temporis spatio magnam 
hominum stragem fecisse. Quae anno 1813 insulam 
occupavit, verisimiliter ex Alexandria fuit allata, a 
mense Aprili ad Novembrem 44986 letho dedit, 

Insulae vicinae Gozzo, Comino, Cominetto, vix a 
Malta sensu medico differunt, et praeterea ob exi- 
guitatem facile praetermittuntur. Dicunt incolas in- 
sulae Gozzo generatim longaeviores esse, quam Meli- 
tenses. In causa est coelum magis temperatum et 
amoenum, 

Haee de Malta et insulis vicinis sufficiant. 

ADDENDA er CORRIGENDA, 


Opusculo typis mandato, nonnulla, ex aliis scriptori- 
bus hausta, falsa ac erronea reperi, aliaque nova, quae 
me hucusque latuere, inveni. Haec ad calcem ordine 
disponamus: 

Pag. 1 et 2. Auctorum catalogo qui de Hispania egere 
adjungendus: 

€. BOWLES, Introduzione alla storia naturale ed alla 
geografia fisica di Spagna. 2 Vol. 4º Parma, 1783 (quem 
librum non vidi). 

Pag. 22. De febribus catarrhalibus in provincia Leon 
obviis cf.: 

MARCEL MORTET, Histoire des fievres catarrhales qui 
regnent à Planoles dans le Val de Ribas en Espagne. 
Sedillot, Recueil périodique de la Société de Médecine 
de Paris. T. 27. 3. 17 (quem diarium frustra in variis 
bibliothecis tam publicis quam privatis quaesivi). 

Pag. 24 in nota. Auctoribus de colica Madritensi adde: 

se... De Prace, Aperçu sur la colique de Madrid 
et de ses environs. Sedillot, l.l. T. 36. p. 3. 

Pag. 40. Catalogo thermarum regionis Arragon adde: 

Panticosa. Thermae salinae (1). 


(1) Cf. Memoria del establecimiento de aguas minerales y ter- 
males di Panticosa en el alto Arragon. Madrid, 1832. (Prae- 

Pag. 47, » Plures in agro Arratienst seu Merindado" 
potius legendum: plures in Merindado di Arratia. Non 
enim ager Arratiensis vocatur Merindado, sed eo nomine 
appellatur pars quaedam regionis seu provinciae, Sic 
v. c. regio Navarra in quinque Merindados (quasi comi- 
tatus) dividitur (1). 

Pag. 91. De aquis medicatis provinciae Andalucia cf. : 

JUAN DE DIOS AYUDA (aGupa?), Examen de las aguas 
medicinales de mas nombre que hayan lás Andalucias. 
Madrid, 1832. (Ergánzungsblátter w. s. w. l.l. Ipse li- 
brum non vidi). | 

Pag. 119. Notae adde: 

A. CLEMENS, Allgemeine Betrachtungen über die kli- 
matischen Einflüsse und Versuch einer allgemeinen Cha- 
racteristik der Gebirgsgegenden und ihrer Bewohner. 
Frankfurt a. M. 1820. Etiam sub titulo: Anthropologische 
Fragmente von a. cLemens. les Bchen. 

Pag. 127. Auctorum catalogo qui de Corsica egere 
adde: 

Observations sur la Corse par le Baron seavmoxr, Sous- 
Préfet de l Arrondissement de Calvi. Paris, 1822 (quem 
librum nondum accepi). 

Pag. 131. Auctorum catalogo qui de Sardinia egere 
adde: 

D. A. AZUNI, Histoire géographique, politique et na- 
turelle de la Sardaigne. II. Tom. Paris, an X. (1802) 8º. 


ter accuratam descriptionem harum thermarum varias con- 

tinet observationes de reliquis aquis medicatis hujus regio- 

nis, vide Ergânzungsblátter zur allgemeinen Literatur- 

Zeitung. Nov. 3836, n? 103. p. 624. Ipse librum non vidi). 
(1) px LÁ BORDE l. 1, IL. c. 79. 

Pag. 151. r. 12. sqq. Alterum hoc est, quod inveni- 
mus geophagiae in Europa australi exemplum. 

Casu quodam prius deficit exemplum ; postquam nempe 
Hispaniae caput eo usque elaboraveram ut typis man- 
dari posset reperi in illa regione usum terrae cujusdam 
ad vescendum satis vulgarem esse. Quod antequam 
typographo opus committerem, contextui inserere quum 
vellem, ipso illo tempore collectanea de Sardinia in 
ordinem redigens, scripsi quae supra laudavi. Interim 
Sardiniae loco quaeque sequuntur absolutis, nuper de 
Hispanorum victu inventa addere prorsus oblitus sum ; 
prelis moventibus sero demum in speciminibus errorem 
animadverti, cui nunc mederi constitui. 

Pimento, quo in Hispania omnes fere cibos et fer- 
cula condiunt, secundum observationem Doct! sory DE 
ST. VINCENT terra ochracea admiscetur, quae nomine 
Almagro prope Almazaron in regione Murcia invenitur 
indeque in majorem Hispaniae partem exportatur. Pro- 
stat apud mercatores in minutissimum pulverem reso- 
luta, quem in condimentis indunt ; magnam praesertim 
copiam addunt farciminibus, quae vocant Morsillas et 
Schorissas, quaeque in Estremadura venduntur. Varia 
insueti pravae digestionis incommoda ex illorum usu 
patiuntur (1). Analogá terra saepe in Hispania succo- 
lata adulteratur. Utuntur interdum etiam testis vaso- 
rum fictilium (Bucaros) in quibus aqua refrigeratur. 
Prae ceteris harum avidiores feminae frustula minora 
saepe secum portant, quorum odore inprimis et sapore 


delectantur. 


(1) Cf. Not. a. d. Geb. d, Nat. u. Heilkunde von v. Fro- 
riep nº 1073. p. 272. 

Pauca quae de geophagia mihi innotuere hic adjiciam: 

In provinciae Georgia parte, Richmond dicta, in Ame- 
rica Septentrionali, ex observatione Doct! cortine multi 
reperiuntur geophagi (Dirteaters). Utuntur illi argila 
levi, unguinosa, quae optima reperitur prope viam 
inter Augusta et Savannah (1). 

Qui ripas fluminis Orenocque colunt, certo anni tem- 
pore sola ferme materia vescuntur argillacea, uti testa- 
tur A. VON HUMBOLDT (2). 

In Lapponia annonae tempore utuntur materia qua- 
dam, Bergmehl dicta, uti ex observationibus RETZE cum 
Doct? araco communicavit a. von HUMBOLDT (3) (mense 
Martio 1837). 

In collegio Académie des Sciences, quo araco litteras 
HUMBOLDTH praelegit, sior retulit ex auctoritate eorum, 
qui in regno Sinensi religionem Christianam propagare 
student, analogae materiae usum ibi admodum vulgarem 
esse. Testatus est marruieu A° 1834, incolas provinciae 
Kiang-si, jam tribus annis abhinc, terra quadam vesci 
alba, levi, quam in montibus reperiunt. Publice haec 
venalis est, neque ita vili pretio venditur, ut omnes illam 
sibi comparare possint.  Observavit praeterea nior, in 
Encyclopaedia Japonica, ubi montes Tschirniem descri- 


(i) Revue Brittannique Juin 1837 p. 583 ed, Brux. ex diario: 
Southern medical and surgical journal quem non vidi, Et: 
Algemeene Konst. en Letterbode 1838, no. 1. p. 15. 

(2) Juria pe rontenELLE, Mineralogie p. 32. (Nota anonymi 
cujusdam, qui locum in nota superiore laudatum ex anglico 
in gallicum sermonem vertit.) 

(3) Intelligenzblatt der allgemeinen Literatur-Zeitung. Mai 1837, 


p. 270 et nota anonymi supra laudati, 


uy e m 

buntur, saepius de hac materia sermonem esse, et qui- 
dem iisdem fere verbis, quibus de sua terra fabulantur 
Lappones (1). | 

In Nova Zeelandia in eundem usum adhibent mate- 
riam viridem, unguinosam, quae in rupibus invenitur. 

Pag. 152. not. 1. Porcus Trojanus. Ejusdem sen- 
tentiae est 3. e. MILLINGEN (2) M. D. qui ferculum istum 
asa foetida conditum putat. 

Pag. 172. reg. 21 sq. » De syphilide agentes plura hac 
de re (morum depravatione) dabimus [exempla].’’ Con- 
silio mutato suo loco haec non inveniuntur, utpote 
quae faceta quamvis, nimis obscoena reperiebantur. 

Ultimo loco monendum me variis locis, nescio quo 
easu fortuito, non apposuisse quod opus non viderim; 
paucis illa hic indicabo: 

Pag. 4 Not. 1. a. v. HUMBOLDT, cet. 

» » » 2. H. F. LINK, cet. 

» 9 Opera quae not. 1. citantur. 

» 13—17, 34. Varia quae de aquis medicatis 
Mispaniae cit. DE LA BORDE. 

» 21 Not. 1. souncorwo, cet. 


» 30 » 2. AMBROSIO DE MORALES, cet. 

» 39 » 1, HYACINTHUS ANDREAS, Cet, 

» 40 » 1. de morbis endemiis Augustae, cet. 
» DO d ds bon? C. CASALI cet. 

» 55 » I. MONSET, cet. GESTONI, cet. 


e naaa 0- 


(1) Intelligenzblatt u. s. w. 1. 1. 
(2) Curiosities of medical experience, London 1837; quem librum 
non vidi, sed ejus epitomen in diario Morgenblatt für ge- 


bildete Stände, Nº. 79. April. 3837 , p. 339. 
> 

Pag. 56 Not. 1. Annales des sciences d'observation 
et Lancette francaise. 


» 56 » I. cnómeL, cet. 
» 99 » 1.menpr, cet. 
» 100 » 3. monro, cet. 
» 101 » 2. Journal de Médecine. 
» 146 » 2, FORCELLINI, cet. 
» 163 » 1. Fauna etrusca. 
» 208 » J. ROB. FRORIEP et LORINSER, cet, 
em 
ERR AT A. 
PP 
3 lin, 15 campus lege campum 
7 » 16 diluvialibus ». secundariis 
14 » 20 Cevicu » Cevica 
15 » 17 Puerto Lano » Puerto Llano 
» in nota 2 lin, 2 Banos » Banos 
25 lin. 1 ugit » fugit 
20.» 2 Arar » Araz 
36 in nota 1 lin, 1 e ripuere » eripuere 
37 lin. 17 derit, » derit; 
» » » attingat » attingit 
40 » 8 Benosque » Benasque 
» » 13 Xilvea » Xiloca 
» » 15 Barranos » Barranco 
» » » Calatyud » Calatayud 
43 » 25 Saca » Jaca 


46 » 3 post: virentibus pone ; 


46 in nota 1 lin. 1 fore lege forsan 
» » » » » » climatolagiae » climatologiae 
47 lin. 18 Merendado » Merindado 
48 » 10 Asacca » Atacca 
» » 15 maceri » macri 
50 » 4 indagendis » indagandis 
SE 5 » 3 
55 » 27 exculcerantem » exulcerantem 
60 » 19 tus, » tur; 
63 » 22 Compestella » Compostella 
64 » 8 ditione Riverenci » agro Riverensi. 
» » 23 Piodra » Piedra 
» » 29 Gallegi » Gallegos 
» » 3-tis » -ti 
86 » 10 Futana » Tutana 
92 » 3 Antiquera » Antequera 
» » ll Nirbla » Niebla 
» » 15 -phurosae ad » -phurosae. Ad 
114 in tabulae columna quae inscri- 
bitur: anns comptet1 1816 » 18,16 
1725 » 17,25 
1884 » 18,84 
1834 » 18,34 
119 lin. 15 frequentiores; ` » frequentiores, 
128 » 10e » de 
132 » 15 Monastor » Monastir 
133 » 9 Trasca » Frasco 
138 » 6 Fodrungianus » Fordungianus 
» » 9 Aequa.... Villacedro » Acqua.... Villacidro 
140 » 15 mutata » mutato 


143 nota 1 lin. 20 ter 


» terve 


144 lin. 11 Oristana » Oristano 
171 » 10 Enna » Enna 
172 » 22 post: dabimus adde : exempla 
173 not. 2 lin, 1 post: 1.1. » p. 29 sq. 
» » » » 2155 lege 115 
185 lin. 27 post: synochum adde illam 


Cetera facillime ipse corrigat B. L. 

